
PREFAŢĂ 

| 

Concepută ca instrument operaţional în activitățile de instruire 
şi autoinstruire, lucrarea Fundamentele pedagogiei. Teoria şi 
metodologia curriculum-ului. Repere și instrumente didactice pentru 
formarea profesorilor propune suporturi  practic-acționale, 
metodologice şi, deopotrivă, elemente de fundamentare teoretică 
pentru demersurile de (autoinstruire la disciplinele pedagogice și, 
totodată, pentru demersurile didactice întreprinse de practicieni. 

Adresându-se tuturor celor care urmează programe didactice de 
formare inițială şi continuă, precum și celor care doresc să se 
perfecționeze şi să se autoperfecționeze, lucrarea își propune să 
genereze şi să susțină reflecția și atitudinea activă și critică a cititorulu 
Knteresat să aprofundeze problematicile specifice „Fundamentelor 
pedagogiei” şi „Teoriei şi metodologiei curriculum-ului”. 

Din dorința de a se asigura caracterul operaţional al acestui 
auxiliar curricular, în prezentarea didactică a temelor pedagogice 
selectate s-a optat pentru o structură algoritmică identică, structură 
care include: 

a) Obiective /competenţe vizate prin studiul temei; 


b) Termeni şi sintagme-cheie; 

c) Suport teoretic; 

d) Esenţializarea și explicitarea conținutului prin intermediul 
unor organizatori cognitivi/scheme; 

e) Sarcini de reflecţie şi exerciții aplicative; 

f) Sugestii pentru luarea notiţelor; 

g) Recomandări bibliografice pentru studiul individual: 

— Bibliografie selectivă; 

— Bibliografie recomandată pentru aprofundări. Multitudinea 
de prilejuri de reflecţie, de aplicare, de exersare şi elaborare, adesea 
creativă, situaţiile de învățare problematizate şi euristice etc, reunite 
în secțiunea „Sarcini de reflecţie şi exerciţii aplicative”, invită la 
receptare activă, interactivă și critică, exprimabilă în cadrul cursurilor, 
seminariilor, dezbaterilor, dar și în activitatea didactică efectivă, în 
proiectarea şi experimentarea propriilor practici pedagogice. 

De altfel şi secțiunea intitulată „Esenţializarea și explicitarea 
conținutului prin intermediul unor organizatori cognitivi/scheme” 
poate fi valorificată de formatori sau chiar de către cursanți ca o sursă 
importantă pentru analize, comentarii, descrieri, explicaţii, punere de 
probleme, problematizări, rezolvări de probleme ș.a.m.d. Această 
secțiune conține unele reprezentări iconice care ilustrează elemente 
componente ale secțiunii „Suport teoretic”, devenind astfel puncte de 
plecare în realizarea de reflecții individuale sau colective, 
problematizări, nuanțări, aprofundări etc. 

Nutrim speranţa că prin clarificările de ordin conceptual oferite, 
prin încercările de evidenţiere a relaţiilor și a interrelaţiilor dintre 
concepte şi, cu deosebire, prin maniera reflexivă de interacțiune cu 
cititorul îi oferim acestuia o provocare constructivă de organizare și 
reorganizare, de construcţie şi reconstrucție a experienţelor de 
învăţare, de cunoaştere și de formare profesională teoretică și practică. 

Autoarele 

PARTEA I FUNDAMENTELE PEDAGOGIEI 

Tema nr.1 

FACTORII DEZVOLTĂRII PERSONALITĂȚII UMANE 

O Obiective/competenţe vizate prin studiul temei: 

01 - să definească în manieri operaţională conceptele: 
dezvoltare a personalităţii, dezvoltare fizici, dezvoltare psihică, 
dezvoltare sociali, factorii dezvoltării personalităţii, educabilitate, 


genotip, fenotip 

02 - să explice esența poziţiilor teoretice exprimate în teoriile 
educabilității 

03 - să analizeze rolul eredității în dezvoltarea personalității 
individului 

04 - să explice contribuția mediului în dezvoltarea 
personalităţii individului 

Os - să argumenteze rolul educaţiei ca factor conducător în 
formarea și dezvoltarea personalității individului 

06 - să expliciteze interacțiunea celor trei factori ai dezvoltării 
personalității umane și acțiunea lor convergentă 

07 - să diferenţieze prin explicaţii pedagogice optimismul, 
scepticismul și realismul pedagogic 

Termeni şi sintagme-cheie: dezvoltare, dezvoltare fizică, 
dezvoltare psihică, dezvoltare socială, ereditate, mediu, educație, 
educabilitate 

Suport teoretic: 

1. Dezvoltarea personalității umane 

În accepțiunea majorității specialiştilor contemporani, 
personalitatea este rezultatul interacțiunii tuturor proceselor psihice 
şi se referă la organizarea dinamică a unor aspecte de factură 
cognitivă, afectiv-motivațională și comportamentală într-o structură 
biopsiho-socio-culturală de o înaltă complexitate, organizare şi 
specificitate, structură dotată cu capacitate de auto reglaj. 

Dezvoltarea reprezintă un proces complex de trecere de la 
inferior la superior, de la simplu la organizat, printr-o succesiune de 
etape, stadii, fiecare etapă având propriile caracteristici. Individul 
înregistrează o dezvoltare fizică obiectivată în schimbări de natură 
fizică, morfologică şi biochimică, o dezvoltare socială manifestată prin 
reglarea comportamentului în funcție de normele și cerințele impuse 
de societate şi nu în ultimul rând o dezvoltare psihică. Dezvoltarea 
psihică se referă la apariţia și transformarea proceselor şi însușirilor 
psihice. Formarea proceselor psihice are loc sub acțiunea influențelor 
interne şi externe, naturale sau sociale, directe sau indirecte, influenţe 
subsumate categoriilor de ereditate, mediu, educaţie. 

2. Ereditatea - premisă naturală a dezvoltării personalității 
umane 

Ereditatea este acea însușire fundamentală a materiei vii, care 


se referă la transmiterea de la o generaţie la alta, sub forma codului 
genetic, a mesajelor de specificitate ale speciei, grupului și individului. 
Identitatea genetică este practic imposibilă între antecesori și 
descendenți, fiecare individ fiind, practic, unic. Ereditatea reprezintă 
un ansamblu de predispoziţii native, care fac parte din trei categorii de 
„caractere”: 

a) Genotipul, care reprezintă totalitatea proprietăților ereditare 
ale unui organism, zestrea sa ereditară. Genotipul general conţine 
elemente „predeterminate”, comune pentru specia respectivă şi care 
se transmit pe cale genetică (de exemplu, conformaţia corporală, 
bipedismul, unele caracteristici anatomo-fiziologice). Genotipul 
individual conține elemente de variabilitate în interiorul speciei (de 
exemplu, culoarea ochilor, a părului, conformaţia feţei, timbrul vocii 
Ş.a.). 

b) Disponibilitățile transmise, devenind manifeste datorită 
poziției dominante a genei cu care sunt corelate, formează fenotipul. 
Genotipul se exprimă doar în formă fenotipică, fiind una din variantele 
posibile ale acestuia. Practic, fenotipul reprezintă totalitatea 
caracteristicilor unui individ, ca rezultat al interacțiuni! primare a 
genotipului cu mediul. Fenotipul este determinat, așadar, de baza 
ereditară şi de factorii de mediu. 

c) Potenţialul de formare, care în cazul ființelor umane este 
preponderent de natură psihică şi are o dimensiune generală, include 
abilitățile de gândire, capacităţile de asimilare de modele şi strategii de 
lucru, de achiziționare de limbaje de specialitate ş.a. și o dimensiune 
particulară, personalizată, configurată de propriile trăsături de 
personalitate şi de propria subiectivitate. Individul moşteneşte de la 
antecesori o serie de elemente comune pentru specia umană, cum ar fi: 
schema corporală, diversitatea organelor de simț şi a aparatelor şi 
sistemelor anatomice, reflexe și trebuinţe fundamentale, însușiri: 

— Fizice, externe: greutatea, conformațţia feţei, culoarea ochilor, 
mărimea capului; 

—  Biochimice: compoziția chimică a sângelui, structura 
celulară; 

— Funcționale: plasticitatea sistemului nervos, particularități 
anatomo-fiziologice ale analizatorilor etc. Menţionăm în acest context 
faptul că „unele aspecte ale vieţii psihice sunt puternic determinate 
ereditar (temperament, aptitudini, emotivitate), iar altele (caracter, 


voință, atitudini) poartă într-o mai mică măsură pecetea impusă de 
ereditate” (C. Stan, 2001, p. 25). 

În concluzie, ereditatea este o premisă naturală a dezvoltării 
psihice cu acțiune aleatorie, probabilistică, oferind fie o ereditate 
normală, ce trebuie valorificată, fie o ereditate dizarmonică, ce poate fi 
parțial compensată prin intermediul unor strategii adecvate de 
influențare formativă a individului. 

3. Mediul - cadrul socio-uman al dezvoltării personalității 

Dacă predispoziţiile ereditare sunt absolut indispensabile, 
reprezentând temelia, fundamentul pe care se construieşte 
personalitatea, mediul este implicat şi el profund în devenirea 
psihicului, reprezentând „materialul” de construcţie. 

Mediul reprezintă cadrul în care se naște, trăiește şi se dezvoltă 
individul şi se referă la totalitatea elementelor externe cu care 
individul inter acționează direct sau indirect, stabileşte interrelaţii pe 
parcursul dezvoltării sale. Mai mult, organismul se integrează în 
mediul său înconjurător şi îi foloseşte resursele şi energiile în propriul 
său avantaj. Interacțiunea dintre organism și mediu se desfășoară la 
diferite nivele: fizico-chimic, psihofizic și socio-cultural. 

Omul, interacțiunile și experienţele sale se află sub influența mai 
multor tipuri de factori de mediu, care pot fi grupați în două categorii: 

a) factori de mediu interni, respectiv factorii naturali, biologici; 

b) factori de mediu externi, reprezentaţi de factorii mediului 
fizic (mediul fizic extern se referă la condiţiile climatice, geografice, de 
floră şi faună) și social/socio-uman (mediul social amprentează 
dezvoltarea personalității prin  strucurf Me sale: mediul 
socio-economic, mediul  socio-comunicativ, mediul socio-afectiv, 
mediul socife-profesional, mediul socio-cultural). 

Acţiunea mediului în procesul dezvoltării personalității poate fi 
directă, de pildă în cazul climei, sau indirectă, mediată de unele 
caracteristici proprii comunității umane, cum ar fi: nivelul de trai, 
gradul de cultură, gradul de civftâfcâţie. 

Influențele factorilor de mediu sunt resimțite în cadrul 
activităților desfăşurate de ființa umană, fie în sens pozitiv, dezirabil, 
favorizam, stimulator, fie în sens negativ, frenator, inhibitor (ca frână 
sau obstacol) în calea dezvoltării personalităţii. Aceste influenţe pot fi 
exercitate de mediul proximau reprezentat de lucruri, obiecte, 
persoane, condiţii cu care individul interacționează cotidian şi direct în 


diferite situaţii de viață, și de mediul distal, alcătuit din lucruri și 
obiecte îndepărtate în spațiu și timp de individ: Internetul, 
mass-media etc. Referindu-se la termenii „mediu” și „ambianţă”, John 
Dewey (1972) precizează că aceștia înseamnă ceva mai mult decât 
lucrurile care îi înconjoară pe indivizi. Ele înseamnă continuitatea 
specifică a lucrurilor din jur împreună cu propriile lor tendinţe active. 
O făptură neînsuflețită face parte, fireşte, în permanență din mediul 
său, însă evenimentele care au loc nu constituie un mediu decât în sens 
metaforic, întrucât niciun element anorganic nu poate fi receptiv la 
influențele exercitate asupra sa. Pe de altă parte, unele lucruri, deşi 
îndepărtate în timp și în spaţiu de o anumită ființă vie, în special de o 
anumită ființă umană, pot forma mediul acesteia în mod mai real chiar 
decât unele din lucrurile care sunt aproape de ea. Lucrurile care 
determină schimbări la om constituie adevăratul său mediu. Așadar, 
este importantă nu atât prezenţa factorilor de mediu, cât modul în care 
ființa umană reacționează la factorii de mediu, la evenimente, prin 
modalități de răspuns și prin acțiuni specifice, configurându-și 
experiențele. Acestea simt continue deoarece interacțiunea ființei vii și 
a condiţiilor mediului înconjurător este implicată în însuși procesul 
vieţii. Interacțiunea și continuitatea reprezintă în concepția lui Dewey 
cele două caracteristici ale experienței, ele constituind aspectul 
longitudinal al acesteia. 

Acţiunea factorilor de mediu este şi ea aleatorie, probabilistică, 
deci poate sprijini procesul de dezvoltare a personalității umane 
(cazurile în care mediul este favorabil dezvoltării) sau o poate 
obstacola (cazurile în care mediul este nefavorabil dezvoltării). 

Există studii care îşi propun cuantificarea interrelaţiilor 
ereditate-mediu, consacrându-se chiar o noțiune statistică de estimare 
a variantei unei caracteristici care poate fi atribuită eredității, numită 
eritabilitate (M. Roth-Szamoskozi, 1998, pp. 21 - 28). Eritabilitatea se 
definește ca fiind totalitatea variantei fenotipice care se datorează 
variației aditive genetice. 

Într-un grup varianta fenotipică a unei trăsături este dată de 
varianta datorată efectului mediului și de cea datorată genotipului. 
Plomin (1994) consideră că, deşi efectele mediului și ale genelor sunt 
greu de evaluat separat» diferenţierea lor este importantă, dată fiind 
interacțiunea lor. Scarr (1998) și Plomin (1994) (apud M. 
Roth-Szamoskozi, 1998) deosebesc următoarele tipuri de interacțiuni 


ereditate-mediu; 

Interacțiunea pasivă, datorată faptului că ereditatea și mediul 
sunt comune pentru copii și membrii familiei lor. Prin interacțiune 
pasivă, copiii moștenesc în mod pasiv genele părinţilor şi sunt 
influențați în dezvoltarea lor de mediul corelat cu tendinţele lor 
genetice. Spre exemplu, este foarte probabil ca un copil înzestrat cu o 
anumită aptitudine artistică să aibă părinţi cu același talent, care le 
transmit copiilor baza genetică, dar, totodată, le asigură un mediu 
prielnic care să permită dezvoltarea aptitudinii lor. 

Interacțiunea reactivă se referă la experienţele de viață pe care 
copilul le resimte în modalităţi specifice, personalizate (în comparaţie 
cu alți copii asupra cărora mediul acționează în același fel), ca urmare 
a caracteristicilor sale specifice fundamentate genetic. 

Spre exemplu, un copil înzestrat cu o memorie bună va putea 
reține mai uşor o poezie, nume, denumiri, date istorice etc. 

Interacțiunea  evocativă se referă la acţiunile mediului 
determinate de caracteristicile şi de potenţialul copilului. 

Spre exemplu, un copil cu aptitudini motrice se afirmă în 
propriul lui mediu în domeniul sportiv și, în consecință, poate fi 
selecționat în cadrul instituției de învățământ în clase speciale, 
urmând să li se ofere programe educaţionale diferenţiate și 
personalizate. 

Corelpţiţi proactivă dintre ereditate și mediu apare atunci când 
indivizii înșiși își creează medii care să corespundă tendinţelor lor 
genetice şi valorificării potenţialului lor. 

Spre exemplu, chiar dacă instituţiile sau persoanele nu fac nimic 
pentru copiii cu aptitudini motrice, aceştia îşi pot dezvolta aptitudinile 
construindu-și contexte favorabile exersării lor. 

4. Educaţia - factor determinant al dezvoltării personalităţii 
întrucât influenţele eredității şi ale mediului asupra procesului 
dezvoltării personalității umane sunt aleatorii, probabilistice, 
societatea a elaborat un mecanism de creștere a controlului asupra 
dezvoltării ontogenetice, denumit generic educaţie. Din perspectivă 
pragmatică, educaţia presupune identificarea predispoziţiilor native, a 
potenţialităților genetice ale individului și organizarea şi dirijarea 
influențelor modelatoare ale mediului socio-uman asupra individului. 
Ea are rol de mediator, de interfață între individ și mediul său 
înconjurător, precum și rol de factor de armonizare a interacțiunii 


dintre ereditate și mediu. 

Educaţia este o formă deliberată, organizată, sistematică și 
continuă de formare şi modelare a personalității umane, conferindu-i 
omului o a doua „natură' - cea axiologică, strâns legată de 
dimensiunea socială şi culturală a matricei sale existenţiale. Prin 
intermediul „naturii” axiologice, individul își extinde existența dincolo 
de limitele biologice, devenind personalitate. Personalitatea este 
individualitatea recunoscută și confirmată de comunitatea socială în 
interiorul căreia trăieşte pentru a-i îmbogăţi şi multiplica valorile. 

Educaţia este ghidată de o serie de politici educaționale, de 
modele, strategi taetode şif procedee, ea acționând convergent ca o 
activitate anticipată, coerentă şi specializată, realizată în conformitate 
cu finalități bine delimitate. Scopul educaţiei este acela de a forma și 
modela personalități umane, generaţii, în concordanță cu idealul 
societății promovat într-o perioadă istorică. Educaţia nu presupune 
influențe oarecare, nedirijate și nearticulate, ci, dimpotrivă, reprezintă 
un proces dirijat spre un anume scop bine delimitat, o activitate 
conștientă și finalistă, orientată de valorile şi exigenţele impuse de 
societate. Spre deosebire de ereditate, care este o dimensiune implicită 
a dezvoltaţii, şi spre deosebire de mediu, care constituie sursa 
obiectivă din care se extrage substanța dezvoltării, educaţia își 
propune intenționat să aleagă argumentat și să configureze cu precizie 
perspectiva impusă dezvoltării. 

Orice trăsătură psihică este o unitate a interacțiunii dintre 
factorul genetic şi cel de mediu. Factorul genetic se află într-o stare 
potenţială, dar sub influenţa factorului de mediu se transformă într-o 
stare manifestă, devenind fenomen psihic care va depinde atât de 
direcția imprimată de factorul ereditar, cât și de forța declanșatoare a 
factorului de mediu. Rolul educaţiei este acela de a stimula potenţialul 
ereditar, de a acționa asupra tuturor componentelor ce vor alcătui 
personalitatea, de a interveni în ameliorarea condiţiilor de mediu, în 
anihilarea unor influențe negative exercitate din partea unui mediu 
nefavorabil şi în crearea unui climat educațional favorabil, cu multiple 
influențe educative benefice asupra personalităţii. Fiecare dintre cei 
trei factori are rolul său specific, dezvoltarea nefiind posibilă fără 
acțiunea unuia sau altuia; ereditatea este premisa, „temelia”, 
„fundamentul” edificiului, mediul este cadrul, iar educaţia este liantul 
care corelează acțiunile celorlalți doi factori, deținând rolul conducător 


în formarea personalității umane. 

5. Curente/teorii referitoare la dezvoltarea personalității 

În teoretizarea modului de dezvoltare a personalităţii umane au 
existat trei curente/teorii: 

1. Teoriile ereditariste Gneiste) - susțineau că rolul 
fundamental îl joacă factorii ereditari care prestabilesc dezvoltarea 
psihică a omului şi că pe lângă ereditatea biologică există și o ereditate 
psihologică, care nu poate fi depăşită de influenţele externe. O astfel de 
concepție s-a concretizat în teorii cum sunt: teoria „criminalului 
înnăscut” a lui Lombroso, conform căreia viitorii criminali pot fi 
recunoscuţi încă de la naștere datorită unei anumite conformațţii a 
feţei; teoria lui Freud, conform căreia în formarea şi dezvoltarea 
trăsăturilor de personalitate rolul principal îl au instinctele moştenite 
care se manifestă în primii ani de viaţă; teoria „rasistă” este cea care 
împarte omenirea în rase superioare și inferioare, diferenţele fiind 
date de factorii ereditari. Desigur, aceste teorii exagerează rolul 
eredității în detrimentul celorlalți doi factori - mediul şi educaţia. 

2. Teoriile ambientaliste  absolutizează rolul factorilor 
socio-educaționali având la bază psihologia behavioristă, care susține 
că omul poate fi educat prin tehnici adecvate; teoria nu neagă total 
intervenția factorului ereditar, dar îl reduce la transmiterea 
caracteristicilor fizice ale individului. 

3. Teoria dublei (triplei) determinări susține că dezvoltarea este 
generată de interacțiunea dintre ereditate şi mediu și că educaţia nu 
acționează izolat, ci prin interacțiunea factorilor ereditate-mediu. 
Aşadar, în procesul dezvoltării personalității umane, acțiunea celor trei 
factori ereditate - mediu - educaţie este convergenta. Această teorie 
este susținută și astăzi de majoritatea specialiștilor, eliminându-se 
astfel unilateralitatea teoriilor anterioare şi supralicitatea unuia sau 
altuia dintre factori. 

6. Educabilitatea 

Educabilitatea este un fenomen specific uman care desemnează 
posibilitatea individului de a fi receptiv la influenţele modelatoare și la 
acțiunile educației. Este un fenomen specific uman și se corelează cu o 
poziție optimistă în ceea ce privește modelarea și dezvoltarea 
personalității umane, formarea omului și puterea educației. 

Din punct dbvedere genetic, prin educabilitate înțelegem 
disponibilizarea genotipului uman în favoarea formării fenotipice 


individuale și a cristalizării şi modelării caracteristicilor individuale. 

Din punct de vedere filosofic, prin educabilitate înțelegem 
libertatea individuală de a se forma și autoforma sub influența 
proceselor educaționale parcurse. Din punct de vedere pedagogic, prin 
educabilitate înțelegem ansamblul strategiilor, modelelor şi 
posibilităților de a influența în itiod pozitiv, favorabil, cu mijloace 
educative adecvate, formarea personalității fiecărui individ, de a 
genera acumulări progresive în diferite structuri de personalitate. 

Există trei fundamente majore ale educabilității: 

1) baza biologică - în cazul ființei umane vorbim de maturizarea 
anatomo-fiziologică care este lentă; 

2) baza psihologică - în cazul ființei umane predomină conduita 
inteligentă asupra celei instinctuale; 

3) baza socio-culturală - se referă la rolul integrării 
socio-culturalizării în ontogeneză (evoluţia și dezvoltarea individului 
ca entitate particulară) și antropogeneză (procesul apariţiei și 
dezvoltării omului, a speciei umane). 

Înţeleasă ca disponibilitate de răspuns a individului la 
provocările şi stimulările mediului în care trăieşte, educabilitatea 
reprezintă o premisă critică, piatra unghiulară a modelării 
personalității umane, a devenirii, perfecționării şi autoperfecționării 
speciei umane. 

Amintim în acest context că optimismul pedagogic reprezintă 
încrederea în puterea educației și în capacitatea ființei umane de a se 
transforma prin intermediul educaţiei. Pe lângă optimismul pedagogic, 
de-a lungul timpului s-au manifestat alte două concepții legate de 
problematica educabilității: scepticismul pedagogic şi realismul 
pedagogic, teorii susținute prin aproximarea ponderii factorilor 
ereditate, mediu și educaţie în dezvoltarea personalităţii, (vezi 
„Esenţializarea şi explicitarea conţinutului prin intermediul unor 
organizatori cognitivi /scheme”, figurile de la punctul c). 

Esenţializarea și explicitarea conţinutului prin intermediul unor 
organizatori cognițijyi/scheme: 

a) Model grafic figurativ pentru ilustrarea relației 
educație-ereditate-mediu în dezvoltarea personalității b) Taxonomia 
factorilor de mediu 

FACTORI DE MEDIU INTERNI 

FACTORI DE MEDIU EXTERNI 


c) Poziţii/perspective pedagogice în problema educabilităţii c. 
1) Poziţia /perspectiva sceptică e.2) Poziţia /perspectiva optimistă 

Sarcini de reflecţie și exerciții aplicative 

(1) Explicităţi, utilizând cât mai multe argumente, contribuţia 
adusă de cei trei factori: ereditate, mediu, educaţie la dezvoltarea 
personalității umane. 

(2) Reflectaţi la poziţia pedagogului J. Locke care susține că, la 
naștere, sufletul omului este o „tabula rasa”, iar în intelect nu există 
nimic care să nu fi trecut înainte prin simțuri. Argumentaţi sau 
contraargumentaţi această poziţie. 

(3) O Imaginaţi-vă că sunteţi adept (adeptă) al (a) teoriilor 
ereditariste. Susțineţi şi argumentaţi aceste teorii. 

(4) Reflectaţi la situaţia ipotetică în care toate caracteristicile şi 
trăsăturile de personalitate ale ființei umane s-ar transmite ereditar. 
Cum credeţi că ar arăta o astfel de lume? 

Imaginaţi-vă că sunteți adept (adeptă) al (a) teoriilor 
ambientaliste. Susțineţi și argumentați aceste teorii. Esenţializați rolul 
profesorului în contextul acceptării acestor teorii. 

Realizați un eseu argumentativ prin care să explicați de ce 
mediul nu poate fi considerat factorul cu rol decisiv în formarea 
personalității umane. 

0... 

(7) Reflectaţi la situaţia ipotetică în care mediul ar fi singurul 
factor care ar influența formarea şi dezvoltarea personalității umane. 
Cum credeţi că ar arăta o astfel de lume, care ar fi prioritățile 
oamenilor? 

(8) Propuneţi o posibilă tipologie a interacțiunilor 
ereditate-mediu, reflectând la situaţiile în care mediul este suportiv, 
neutru sau frenator pentru valorificarea potenţialului ereditar al 
individului. 

(9) O Esenţializaţi şi argumentaţi rolul conducător al educaţiei 
în formarea și dezvoltarea personalității umane. 

(10) Explicităţi și argumentaţi rolul sinelui în dezvoltarea 
personalităţii. Analizați câteva studii de caz. 

(11) Comentaţi următoarea afirmaţie: „Niciodată doi indivizi nu 
vor primi exact aceeași educaţie, aceleaşi instrucțiuni, pentru că ei 
niciodată nu se vor putea găsi în aceleași circumstanţe. O astfel de 
ipoteză este imposibilă” (Helvetius). În care dintre teoriile 


educabilității consideraţi că se poate încadra această aserțiune? 

(12) între factorii dezvoltării personalităţii umane există 
multiple relații. Explicități și mai ales nuanțați și argumentațţi relaţiile 
dintre: ereditate-mediu-educaţie, ereditate-mediu, ereditate-educaţie, 
mediu-educaţie, referindu-vă, după caz, și la influenţele sinelui. 

(13) Analizați și comentaţi următorul citat: „... mi-am întărit 
mereu convingerea cu privire la forța creatoare nezăgăzuită a 
individului în prima copilărie... Din această perspectivă, care îi lasă 
liberă copilului o cale liberă spre perfecțiune, realizare, superioritate 
sau evoluţie, pot fi luate în considerare influenţele capacităților 
native... precum şi influențele mediului și ale educaţiei, ca pietre de 
construcție din care copilul își structurează, în joacă, stilul său de 
viață” (A. Adler). 

(14) Realizajpen reprezentare grafică a relaţiilor care se 
stabilesc între conceptele: 

educabilitate, ereditate, mediu, educaţie. 

(15) Imaginaţi-vă că sunteţi adept (adeptă) al (a) teoriei triplei 
determinări. 

Susțineţi și argumentațţi această teorie. 

(16) JSZ Realizaţi un eseu în care să valorificaţi atitudinea 
pedagogică exprimată prin următorul citafi „Nouă zecimi din oamenii 
pe care îfcunoaştem sunt ceea ce sunt, buni sau răi, folositori sau 
dăunători, prin efectul educaţiei. Educaţia este aceea care determină 
diferența dintre oameni”. (J. Locke). 

(17)? O Reflectaţi şi apoi comentaţi următorul citat: „Cel mai 
important punct al acordului științific rezidă în faptul că nicio 
trăsătură sau calitate nu este exclusiv ereditară și niciuna nu este 
exclusiv ambientală la origine” (G. W. Allport). 

(18) în lucrările sale, John Dewey apreciază că faptul că ființa 
umană trăiește în mediu nu exprimă esențţialul. Fiinţa trăieşte prin 
mediu, cu ajutorul lui, el devenind astfel parte a experienţei ei vitale. 
Din perspectiva experienţei, ființa! şi mediul nu constituie două 
entități, două realități separate, diferite. Comentaţi această concepție, 
având în vedere o altă afirmaţie a lui Dewey, potrivit căreia lucrurile 
care determină schimbări la om constituie adevăratul său mediu - ele 
sunt implicate în desfăşurarea activităților unei ființe, respectiv le 
promovează sau împiedică, le stimulează sau le inhibă. 

(19) t/*, Realizaţi un exercițiu de introspecție și precizaţi apoi 


care este modul în care mediul a acționat asupra dezvoltării 
personalităţii voastre, analizând totodată propriile reacţii la factorii de 
mediu. Reflectaţi la modul în care educaţia și autoeducaţia au mediat, 
au armonizat acțiunea factorului ereditar și a influențelor mediului în 
cazul dezvoltării propriei personalități. 

(20) s Analizaţi şi comentaţi următorul citat: „În fapt, ceea ce 
interesează nu este atât să aflăm cât influențează un factor sau altul, ci 
calitatea interacțiunii factorilor”. 

(J. Zazzo). 

Sugestii pentru luarea notițelor: 

— Vă sugerăm să încercați, parcurgând suportul teoretic oferit, 
dar şi bibliografia selectivă aferentă, o analiză critică pertinentă a 
principalelor teorii cu privire la factorii dezvoltării personalității, 
asociindu-le cu modelările grafice ale pozițiilor pedagogice adoptate în 
problema educabilității. 

— Dezbateți împreună cu colegii această temă explicând 
diferențele dintre cele trei poziții/perspective pedagogice exprimate 
în problema educabilității şi reflectați la modul în care ele s-ar putea 
regăsi în mentalitatea cadrelor didactice sau a studenților care vor 
deveni cadre didactice. 

— Luând în considerare tendințele teoretice prezentate, 
acordați atenție problematicii complexe a rolului educației în 
dezvoltarea psiho-individuală (problematica educabilității, analiza 
raportului dinamic dintre factorii interni şi cei externi în dezvoltarea 
personalității). 

between Nature and Nurture”, în Individual Differences and 
Development Series, Volume 6, Sage Publications. 

Roth-Szamoskozi, M. (1998), Activarea funcţiilor cognitive în 
copilăria mică, Editura Presa Universitară Clujeană, Cluj-Napoca. 

Tema nr. 2 

EDUCAȚIA - FACTOR AL DEZVOLTĂRII PERSONALITĂȚII 

UMANE 

O Obiective/competenţe vizate prin studiul temei: 

01 - să definească în mod operațional conceptele: educaţia, 
educaţia formală, educaţia nonformală, educația informală 

02 - să surprindă esența fenomenului educaţional într-o 
definiție proprie 


3 - să explice în manieră operațională funcțiile educaţiei, 
diferențiind între cele două categorii propuse în suportul teoretic 

4 - să explice relația de interdependenţă dintre formele 
educaţiei, plecând de la caracteristicile fiecărei forme 

03 - să descrie modul în care informaţiile oferite de educaţia 
nonformală pot fi infuzate în cadrul educaţiei de tip formal 

06 - să descrie modul în care informaţiile oferite de educaţia 
informală pot fi valorificate în cadrul educaţiei de tip formal 

Termeni şi sintagme-cheie: educația, funcţiile educaţiei, formele 
educației, educaţia formala, educaţia nonformală, educaţia informală 

1. Educaţia - conceptualizare 

Etimologia cuvântului „educaţie” provine din latinescul educa, 
educare (a alimenta, a creşte, a îngriji) și din latinescul educe, educere 
(a duce, a conduce, a scoate). Educaţia reprezintă o componentă a 
existenţei socioumane, o întâlnire între individ, societate fi întreaga 
viață socială. În timp, s-au dat diferite definiţii ale educaţiei, care diferi 
nu numai prin nuanțe, ci chiar prin esență. Explicaţia o constituie 
complexitatea fenomenului educațional și existența unor perspective 
multiple de abordare a acestuia. Cele mai răspândite perspective sunt 
perspectiva societății şi cea a copilului, respectiv perspectiva 
sociocentrică și cea antropocentrică. 

Concepţia antropocentrică pornește de la premisa existentei 
unei naturi umane universale și invariabile, educația urmând să 
dezvolte calitățile generale ale speciei umane atât cât permit 
potenţialitățile cu care este înzestrată de natură. Oamenii educați 
urmează să îşi desfăşoare activitatea în societate, de aceea educaţia 
trebuie să fie racordată la social, iar societatea trebuie să valorizeze 
educația. 

Concepţia  sociocentrică defineşte educația prin prisma 
pregătirii omului pentru exercitarea diferitelor roluri sociale. De la 
natura umană, accentul se deplasează la „natura” socială; fireşte că 
trebuie să se respecte esența educaţiei, respectiv să se asigure 
dezvoltarea diferențiată, individualizată şi specifică a naturii umane, în 
conformitate cu particularităţile individuale. 

Plecând de la cele două perspective, prezentăm câteva dintre 
definițiile formulate pentru educaţie în literatura de specialitate: 

— „Educaţia este, în esența sa, o acțiune umană și socială de 
transformare şi modelare a naturii umane, acțiune ce se desfășoară în 


direcția facilitării și impulsionării evoluţiei individului spre stadiul de 
personalitate formată, autonomă, responsabilă, conformă cu valorile 
promovate la un anumit moment în societate” (C. Stan, 2001, p. 83); 

— „Educaţia este o activitate socială complexă care se realizează 
printr-un lanț nesfârșit de acțiuni exercitate în mod conștient, 
sistematic şi organizat, în fiecare moment un subiect-individual sau 
colectiv -, acționând asupra unui obiect-individual sau colectiv -, în 
vederea transformării acestuia din urmă într-o personalitate activă şi 
creatoare, corespunzătoare atât condiţiilor istorico-sociale prezente și 
de perspectivă, cât şi potenţialului său biopsihic individual” (I. Nicola, 
2003, p. 25); 

— „Educația este un ansamblu de acțiuni desfăşurate în mod 
deliberat într-o societate, în vederea transmiterii și formării, la noile 
generații, a experiențelor de muncă și viață, a cunoștințelor, 
deprinderilor, comportamentelor şi valorilor acumulate de oameni 
până în acel moment” (* * *, Dicţionar de pedagogie, 1979). 

Aşadar, educaţia reprezintă un proces complex prin care agenții 
specializați acționează asupra individului, în raport cu cerințele 
impuse de societate, acțiune care are ca scop transformarea 
individului în personalitate autonomă, creativă, capabilă să se 
integreze în societate. Educația omului tuturor vârstelor (nu numai a 
copilului sau a tânărului) reprezintă obiectul de studiu al pedagogiei. 

2. Funcţiile educaţiei 

Fenomen complex şi cu implicaţii cruciale în lumea 
contemporană, educaţia îndeplineşte anumite funcţii în raport cu 
societatea și în raport cu individul. 

2.1. Funcţiile îndeplinite de educație în raport cu societatea 
sunt: 

transmiterea experienței sociale, funcția economico-socială, 
funcţia culturală, funcția axiologică. 

Transmiterea experienţei sociale. Fiecare individ este un 
continuator al experienței sociale acumulată până în momentul 
respectiv de societate, dar în același timp poate fi şi contribuabil, în 
sensul că îi poate îmbogăţi și dezvolta sistemul de valori. Pentru ca 
fiecare să se înscrie în acest circuit este necesar să dobândească 
această experienţă, respectiv să își interiorizeze un sistem de valori. 
Conţinutul structural al acestui sistem este dat de specificul sistemului 
educaţional al societăţii, existent într-o anumită perioadă istorică. 


Funcția economico-socială se referă la contribuția pe care 
educaţia o aduce la progresul social general și al sistemului economic, 
la dezvoltarea activităților sociale și economice, prin formarea de 
indivizi calificați, înzestrați cu cunoștințe, capacități, abilități, 
competenţe și aptitudini reclamate de aceste activități. 

Funcţia culturală și axiologică este corelată cu contribuţia 
educaţiei la transmiterea și mai ales la dezvoltarea valorilor culturale 
universale și a celor specifice societăţii. Indivizii educați sunt capabili 
să cunoască, să înțeleagă, să interiorizeze, să evalueze adevăratele 
valori, să le discrimineze și să le discearnă de falsele valori (de 
pseudovalori), să valorifice maximal ceea ce asimilează în propria 
dezvoltare. 

2.2. Funcţiile îndeplinite de educaţie în raport cu individul sunt: 
funcţia de dezvoltare a potenţialului biopsihic al individului, funcția de 
socializare, funcția de profesionalizare. 

Funcţia de dezvoltare a potenţialului biopsihic se referă la faptul 
că individul se naște cu o zestre ereditară, care, pe parcursul evoluției 
sale, poate fi dezvoltată în condiţiile unui mediu și ale unui climat 
adecvate (vezi tema „Factorii dezvoltării personalității umane”). 
Educaţia mediază, controlează, organizează şi, eventual, corectează 
influențele mediului, le dirijează în direcția valorificării optime a 
disponibilităților native, a potenţialului biopsihic cu care este înzestrat 
individul 

Funcţia de socializare descrie și explicitează rolul pe care îl are 
educaţia în socializarea, dar mai ales în integrarea socială a educațţilor. 
Școala are un rol decisiv în acest proces de socializare în primul rând 
prin integrarea eficientă a copiilor în clase de 20 - 25 de elevi și prin 
asigurarea unui sistem de relaţii sociale profitabile. Socializarea 
presupune achiziţia și interiorizarea în structura personalității a 
valorilor, atitudinilor, experiențelor sociale sub forma unor 
comportamente dezirabile, care permit adaptarea şi integrarea socială 
benefică individului. 

Funcţia de profesionalizare se referă la faptul că fiecare individ 
trebuie să dobândească un sistem de cunoștințe, să își formeze și 
modeleze sisteme de priceperi, deprinderi, abilități, capacități, 
competențe necesare exercitării unei profesiuni  social-utile. 
Profesionalizarea presupune pregătirea specializată, aspect mai puţin 
realizat sau influențat de mediul în care individul trăieşte și mai mult 


de educaţie. Aceasta cu atât mai mult cu cât autoeducațţia joacă un rol 
major în pregătirea inițială şi continuă a specialistului, în 
profesionalizarea lui pentru cariera aleasă. 

3. Formele educaţiei 

După criteriul gradului de intenționalitate și organizare, 
educaţia acționează, în principal, în trei forme: educaţia formală, 
educaţia neformală/nonformală şi educaţia informală. 

Educaţia formală reprezintă ansamblul acțiunilor educative 
organizate intenționat, sistematice, desfăşurate în instituții 
specializate în educație, prin intermediul sistemului de învățământ 
structurat şi ierarhizat pe niveluri de studii (grădinițe, şcoli, 
univefciități, centre de perfecționare), instituții care au finalități 
educaționale explicite, formulate în documente curriculare oficiale, 
elaborate la nivelul Ministerului Educației, Cercetării și Tineretului. 

Ea este proiectată de specialişti, se realizează în conformitate cu 
planuri de învățământ și programe oficiale. Prin intermediul acestei 
forme de educaţie se transmit conţinuturi selectate științific, 
structurate logic și psihopedagogie și caracterizate prin rigurozitate 
ştiinţifică şi accesibilitate. Transpoziţia didactică și transmiterea 
acestor conţinuturi în activitățile educaţionale se realizează în mod 
sistematic, organizat, logic, de către un personal calificat în acest scop, 
respectiv de cadrele didactice. Demersurile de evaluare a 
randamentului activităților educaţionale sunt realizate în forme și 
moduri prestabilite de către cadrul didactic, cu valorificarea unor 
strategii, metode şi tehnici specifice. 

Educaţia formală reprezintă principala modalitate prin care 
societatea asigură formarea personalității membrilor săi. 

Ca principale avantaje ale educaţiei formale amintim: 
contribuția sa relevantă la îmbogățirea sistemului cognitiv al 
educaților, la dezvoltarea sistematică a abilităților şi competenţelor 
acestora, precum și oportunitatea de a realiza o evaluare 
individualizată şi formativă a acestora (în contextul realizării unei 
predări şi unei învățări active) etc. 

Principalele dezavantaje ale educației formale ar putea fi: 
centrarea ei pe anumite obiective educaţionale și competențe 
prestabilite, restrângerea libertății de exprimare şi de acțiune a 
educaților, ceea ce ar putea conduce la apariția dezinteresului, a 
monotoniei, a plictiselii şi la neimplicarea lor în sarcinile de învăţare. 


Educaţia  neformală/nonformală reprezintă ansamblul 
acțiunilor organizate intenționat, sistematice, desfăşurate în cadru 
instituționalizat, dar în afara sistemului de învățământ, în instituţii 
care nu au destinaţie educațională explicită. 

Activităţile educaţionale circumscrise educaţiei neformale sunt 
mai puţin formalizate, dar ele sunt proiectate și realizate de cadrul 
didactic, în conformitate cu finalități educaţionale bine precizate și 
delimitate, astfel că sunt generatoare de influențe formative și 
informative. 

Conținuturile instructiv-educative vehiculate sunt prevăzute în 
documente special elaborate, diferenţiate în funcție de finalitatea 
formulată şi de particularitățile psihice ale subiecților educaţiei. 

Activitățile educaţionale se caracterizează prin varietate, 
flexibilitate, elasticitate și uneori ele dețin caracter opțional sau 
facultativ. În această categorie se încadrează activitățile parașcolare. 
care se desfășoară în mediul socio-profesional (de exemplu, activitățile 
educaționale din unităţi economice sau științifice, activitățile de 
perfecționare și reciclare profesională) și activitățile perișcolare, care 
se desfășoară în mediul socio-cultural (de exemplu, activităţile 
educaționale din muzee şi biblioteci, activitățile de autoinstruire și 
autoeducație. activităţile din cluburi, cercuri științifice, emisiunile 
radioului și ale televiziunilor. activitățile de loisir, de divertisment, 
navigarea pe Internet). 

Ca avantaje ale educaţiei neformale amintim faptul ci instituţiile 
în care se realizează şi activitățile educaţionale efective oferă un spațiu 
de formare mai flexibil decât cel formal, ceea ce favorizează existența 
unei mai mari libertăți de exprimare şi de acțiune a subiecților 
educaţiei, precum şi personalizarea asimilării, fixării şi valorificării 
noilor achiziţii. 

Ca posibile dezavantaje ale educaţiei neformale se pot aminti 
superficialitatea în implicarea educaţilor în activitatea educaționali și 
în asimilarea achiziționarea noului, absenţa unui feedback continuu și 
formativ, absenţa unor demersuri evaluativ e sistematice. 

Educaţia informală neintenționată difuzi incidentală spontană 
se realizează în contextul situaţiilor de activitate cotidiană, prin 
intermediul influențelor formative cotidiene neorganizate, 
nesistematice, manifestate asupra individului, prin intermediul 
interacțiunilor acestuia cu alte persoane în mediul social, cultural, 


economic etc (de exemplu, ambianța familială, grupul de prieteni, 
mass-media. strada). 

Educaţia informală nu urmărește obiective educaționale 
explicite; ea este expresia nemijlocită a mediului de viață și a 
ambianţei în care trăieşte şi profesează individul. În cadrul acestei 
forme de educaţie, individului îi poate reveni în totalitate inițiativa 
învățării şi poate realiza astfel o învățare voluntară sau asupra lui se 
pot exercita influențe modelatoare neprogramate, nesistematice, 
întâmplătoare, el realizând o învățare spontană. 

Între cele trei forme ale educației există relații de 
interdependenţă, de complementaritate și de compensare, iar 
articularea lor trebuie să țină cont de finalităţile educaţiei formale. 
Educaţia nu se poate reduce la instruirea de tip şcolar/formal: aceasta 
trebuie să țină cont de particularitățile și de modalitățile de realizare a 
celorlalte două forme ale educaţiei. În același timp, educaţia formală 
ghidează şi integrează achizițiile dobândite prin intermediul educaţiei 
nonformale și informate și este forma care organizează și structurează 
sistemul cognitiv, competențele, atitudinile, comportamentele 
individului. 

Esențializarea și explicitarea conținutului prin intermediul unor 
organizatori cognitivi/scheme: 

a) Funcțiile educației 

Funcții în rai port cu societatea Funcții în raport cu individul 

Funcția de trans 

* 

sociale mitere a experienței Funcția de dezvoltare a 
potențialului biopsihic al individului 

Funcția econom 

* ico-socială Funcția de socializare 

Sarcini de reflecţie şi exerciții aplicative 

(1) fie nu trebuie să lipsească dintr-o definiție a educației? 

(2) Caracterizați perspectiva antropocentrică asupra educației 
şi analizați limitele sale. 

(3) Realizați o caracterizare a perspectivei sociocentrice asupra 
educaţiei, punctând şi limitele acesteia. 

(4) Explicități de ce în epoca industrializării prevalau definițiile 
sociocentrate ale educaţiei. Identificați în literatura de specialitate o 
astfel de definiţie şi analizaţi-o. 


(5) J & Realizați un eseu plecând de la următorul citat: 
weducaţia este acțiunea 

exercitată de generaţiile adulte asupra celor care nu sunt încă 
mature pentru viața socială. Ea are ca obiect să trezească și să dezvolte 
în copil un anumit număr de stări fizice, intelectuale și morale, pe care 
le reclamă de la el atât societatea politică în ansamblul ei, cât şi mediul 
social căruia el îi este destinat în mod particular”. 

(E. Durkheim). 

(6) Argumentaţi necesitatea și importanța educaţiei ca proces 
de formare a generațiilor care urmează a se integra din punct de 
vedere social şi profesional în societatea contemporană. 

(7) Formulaţi o definiție proprie a educaţiei, astfel încât să 
depășiți limitele teoretice ale definiţiilor promovate de cele două 
perspective. 

(8) Formulaţi o definiție proprie a educației, valorizând 
existenţa relaţiei interumane pe care o presupune educația. 

(9) Elaboraţi o definiție proprie pentru conceptul de educaţie, 
din care să transpară opinia voastră ca viitoare cadre didactice 
referitoare la esenţa fenomenului educațional. 

(10) Analizați modul în care școala contribuie efectiv la 
transmiterea experienței sociale. Propuneţi şi alte tipuri de activități 
prin care şcoala poate contribui la realizarea acestei funcţii a educaţiei. 

(11) Daţi exemple de situaţii educaționale relevante (din 
experiența de elevi sau de studenți) pentru exercitarea funcției 
culturale și a celei axiologice a educației. 

Prezentați din perspectiva unui viitor cadru didactic și alte 
tipuri de activităţi realizabile în școală, prin care să valorificaţi cele 
două funcţii. 

(12) Specificați modul în care disciplinele studiate în școală 
contribuie concret şi în mod decisiv la dezvoltarea potențialului 
biopsihic al individului. Enumeraţi aceste discipline. Eventual, 
propuneţi și alte discipline care să se studieze în școală şi precizaţi 
cum pot contribui acestea la realizarea funcției mai sus amintite. 

(13) Argumentațţi importanţa funcției de socializare a educaţiei 
şi precizați cum acționațţi în calitate de cadru didactic sau cum veți 
acționa ca viitor cadru didactic în vederea socializării elevilor. 

(14)  Reflectați la importanța şi relevanța funcției de 
profesionalizare a educației. 


Precizaţi cum se realizează efectiv în şcoală românească această 
funcție a educaţiei. 

(15) / Propuneţi activități educaționale concrete prin care veţi 
contribui ca şi cadre didactice/ca viitoare cadre didactice la 
informarea și formarea profesională a elevilor. 

Analizați comparativ posibilitățile de atingere a obiectivelor 
informative și a celor formative în cadrul orelor la disciplina de 
specialitate și în cadrul orelor de dirigenţie. 

(16) Formulaţi o definiţie proprie a educaţiei formale, pe baza 
caracteristicilor prezentate în suportul teoretic. 

(17) Analizaţi atent dezavantajele şi carenţele educaţiei de tip 
formal şi propuneţi soluții pentru depășirea acestora. 

(18) Elaboraţi o definiţie a educaţiei de tip neformal, pe baza 
caracteristicilor prezentate în suportul teoretic. 

(19)  Argumentaţi importanța şi necesitatea activităţilor 
desfășurate în context neformal pentru educaţia elevilor. Formulați 
câteva exigențe de bază pentru proiectarea și realizarea acestor 
activități. 

(20) Formulaţi obiective educaţionale generale, pe care le 
considerați de maximă relevanță pentru educația de tip neformal. 

(21) O, a Analizaţi atent dezavantajele şi carenţele educaţiei de 
tip neformal şi propuneţi soluții pentru depășirea acestora. 

(22) Propuneţi direcții de modernizare a educaţiei formale și a 
educaţiei neformale, valorificându-vă viziunea pedagogică personală și 
propriile concepții educaționale. 

Exemplificaţi în cadrul unei situaţii de învăţare la disciplina de 
specialitate cum se pot valorifica informaţiile oferite de educaţia 
neformală. 

Explicități şi exemplificați, olul şi influența mass-mediei în 
educaţia (informarea și formarea) elevilor. 

(25) O Cum vă explicați faptul că mass-media poate fi 
considerată, în acelaşi timp, un factor de educație neformală și 
informală? Daţi exemple de situații educaționale corespunzătoare 
celor două ipostaze. 

(26) O Analizaţi şi ilustraţi rolul şi influența grupului de prieteni 
în educaţia (informarea şi formarea) elevilor. 

(27) Cu Exemplificați o situaţie educațională în care informaţiile 
parvenite prin educaţia de tip informai pot fi valorificată în context 


formal. 

(28) Proiectaţi o situaţie de învăţare în cadrul disciplinei de 
specialitate în care se pot valorifica informațiile parvenite prin 
educaţia informală. 

(29) Cum poate școala diminua și, eventual, anihila eventualele 
influențe nefavorabile, nefaste ale educaţiei informale asupra elevilor? 

(30) Explicităţi legătura dintre cele trei forme ale educaţiei, 
luând în considerare paradigmele valorizate, strategiile şi mijloacele 
de realizare, conținuturile instructiv-educative vehiculate, statutul şi 
rolurile specifice ale educaţilor, cadrul de realizare, contextul 
comunicării didactice, contextul relațional creat etc. 

Sugestii pentru luarea notiţelor: 

— Parcurgând suportul teoretic oferit, dar și bibliografia 
selectivă recomandată, veţi identifica şi aprofunda 
pozițiile /perspectivele teoretice cele mai importante privind natura și 
definițiile educaţiei și veţi înțelege necesitatea și importanța 
fenomenului educaţional în viaţa individului. 

— Analizând caracteristicile funcţiilor prezentate şi rezolvând 
sarcinile de lucru aferente, veţi aprofunda complexa problematică a 
realității educaționale actuale, veţi reuși să sesizați principalele 
carențe ale sistemului educativ contemporan, propunând soluţii 
fezabile pentru diminuarea şi eliminarea acestora. 

— Valorizând dimensiunea practică a caracteristicilor educaţiei 
formale, neformale şi informale, veţi sesiza mult mai rapid 
diversificarea actuală a câmpului educaţional și veţi valorifica în 
practica educaţională informaţiile și cunoştinţele achiziţionate. 

Stan, C. (2001), Teoria educaţiei. Actualitate și perspective, 
Editura Presa Universitară Clujeană, Cluj-Napoca, pp. 79 - 90. 

Birch, A. (2000), Psihologia dezvoltării, Editura Tehnică, 

Călin, M. (1996), Teoria educației. Fundamentarea 
epistemologică şi metodologică a acțiunii educative, Editura ALL, 
Bucureşti. 

Chiş, V. (2001), Activitatea profesorului între currtculum şi 

Monteil, ].-M. (1997), Educaţie și formare, Editura Polirom, lași. 

Nicola. I. (2003), Tratat de pedagogie școlară, Editura Aramis, 
Bucureşti. 

O Obiective/competenţe vizate prin studiul temei; 

01 - să definească în manieră operaţională dimensiunile 
educaţiei: educaţia intelectuală, educaţia morală, educaţia estetică, 
educaţia religioasă, educaţia fizică, educația profesionala, precum și 
„noile educaţii”. 

02 - să analizeze şi să interrelaționeze finalitățile specifice 
fiecăreia din dimensiunile educaţiei 

03 - să exemplifice modalitățile principale de realizare a 
educaţiei intelectuale, a educaţiei morale, educaţiei estetice, educaţiei 
religioase, educației fizice şi educaţiei profesionale 

04 - să expliciteze interdependenţele care se stabilesc între 
dimensiunile educaţiei 

05 - să identifice finalităţile educaţionale principale specifice 
„noilor educaţii”. 

06 - să expliciteze corelaţiile dintre problemele lumii 


contemporane şi 

„Noile educaţii”. 

07 - să explice modalităţile prin care conţinutul „noilor 
educații” poate fi introdus şi valorificat în învățământ 

08 Termeni şi Sintagme-Cheie: educaţia intelectuală, educaţia 
morală, educaţia estetică, educaţia religioasă, educaţia fizică, educaţia 
profesională. 

„Noile educaţii”. 

Suport teoretic: 

Datorită complexităţii sale, educația presupune acţiuni și 
influențe care determină schimbări în sfera tuturor elementelor 
personalităţii individului: dezvoltări în plan intelectual, în plan moral, 
în plan estetic, în plan fizic etc. Toate aceste acțiuni educaționale 
specifice susceptibile de a dezvolta personalitatea umană constituie 
obiectul de studiu al dimensiunilor educaţiei. Putem delimita, astfel, 
următoarele dimensiuni ale educaţiei: 

— Educaţia intelectuală; 

— Educaţia morală; v - dtâcâţia estetică; 

— Educaţia religioasă; 

— Educaţia fizică; 

— Educaţia profesională. 

Dimensiunile educaţiei alcătuiesc un sistem, în primul rând 
pentru că procesul dezvoltării individuale, formarea și modelarea 
personalităţilor au caracter complex și unitar; acest sistem este 
dinamic şi mobil, în sensul că se restructurează permanent şi se poate 
îmbogăţi cu noi dimensiuni ale educaţiei în funcţie de noile provocări, 
probleme şi nevoi ale lumii contemporane, dar și de alte criterii. În al 
doilea rând, raporturile dinamice dintre componentele structurii 
personalităţii fac necesară o educaţie integrală, un dinamism al 
dimensiunilor educației și, implicit, al componentelor acțiunilor 
educaționale. Subaprecierea sau marginalizarea uneia va putea avea 
efecte negative (ca efecte de undă) asupra celorlalte dimensiuni ale 
educaţiei şi asupra funcționalității de ansamblu a sistemului 
educațional. 

1. Educaţia intelectuală 

Educaţia intelectuală reprezintă acea dimensiune a educației 
generale care, prin intermediul valorilor științifice și umaniste 
vehiculate, contribuie la formarea și dezvoltarea capacităţilor și 


competenţelor intelectuale, a funcțiunilor cognitive instrumentale, a 
schemelor asimilatorii, a structurilor operatorii ale proceselor 
cognitive, precum şi a mobilurilor activităţii cognitive. Astfel, educaţia 
intelectuală - ca proces complex, informativ şi formativ - stă la baza 
cunoaşterii, în jurul său organizându-se, practic, celelalte tipuri de 
educaţie și, implicit, acțiunile specific umane. 

Vizând formarea și dezvoltarea tuturor capacităţilor și 
competenţelor intelectuale ale individului, educația intelectuală 
contribuie la pregătirea generală şi fundamentală a acestuia, la 
integrarea lui în orizontul vast al cunoașterii. Achiziţiile funcționale 
circumscrise educaţiei intelectuale se constituie ca baze cognitive, ca 
fundamente epistemice și ca adevărate ancore cu care se vor corela și 
întrepătrunde achiziţiile ulterioare, indiferent de natura acestora, 
permițând aprofundările şi dezvoltările ulterioare reclamate de 
pregătirea de specialitate. 

Formarea intelectuală a indivizilor este vizată şi realizată, în 
principal, în şcoală prin intermediul procesului de învățare, respectiv a 
valenţelor informative și formative ale acestuia. Educaţia intelectuală 
facilitează formarea de structuri cognitive şi de structuri operaționale 
(are dimensiune formativă, valenţe formativii precum și achiziționarea 
unei cantități importante de informaţii, care sunt procesailj prelucrate, 
generalizate şi abstractizate, transformându-se în cunoştinţe (are 
dimelsiune informativă, valenţe informative). Vorbim, așadar, de două 
finalități major ale educaţiei intelectuale: 

— Dezvoltarea potenţialului cognitiv al individului - este vorba 
despii gândire, despre componentele structurale, operaţiile şi calitățile 
acesteia; 

— Dezvoltarea comportamentului intelectual - este vorba 
despre strategiile de procesare eficientă a informaţiei, despre abilității 
(priceperile şi deprinderile) de activitate intelectuală, precum și 
despre strategiile şi abilitățile metacognitive. 

Cele două obiective fundamentale determină un set de obiective 
specifici (C. Stan, 2001, p. 113): „Cultivarea și exersarea capacităților 
cognitive generale cunoașterea, înţelegerea şi utilizarea adecvată a 
terminologiei ştiinţifice, dezvoltare* capacității de înţelegere şi 
rezolvare a problemelor, dezvoltarea creativităţii, a independenţei și a 
autonomiei cognitive a subiectului uman, dezvoltarea motivaţiei 
pentru învăţare, a curiozității şi a dorinţei de cunoaştere, cultivarea și 


dezvoltarea unui stil de muncă intelectuală adecvat fiecărui elev, 
formarea şi dezvoltarea diverselor abilități specifice activităţii 
intelectuale (abilitatea de a face un rezumat, de a analiza un material, 
de a realiza o sinteză etc.)”. 

Educaţia intelectuală are ca scop formarea unei personalități 
independente din punct de vedere intelectual, cu capacitate de 
autodezvoltare,  autogestionare şi  automonitorizare cognitivă. 
Independenţa intelectuală a unui individ se bazează pe independența 
gândirii şi a raţiunii; a fi independent, în acest context, presupune a 
procesa informaţia în mod individual, a nu depinde de punctele de 
vedere şi gândirea altor persoane, a fi original, obiectiv, critic, curajos 
şi proactiv cu propriile idei. Educaţia intelectuală urmărește, de 
asemenea, formarea priceperilor, deprinderilor și tehnicilor de 
activitate intelectuală, a stilului propriu, individual de activitate 
intelectuală, stimularea intereselor și atitudinilor epistemice, formarea 
concepției despre lume etc. 

Realizarea obiectivelor educației intelectuale presupune 
exersarea în şcoală a anumitor strategii acționale, cum ar fi 
următoarele: 

— Exersarea reflecției personale a elevilor - atât reflecția de 
natură cognitivă, cât și cea de natură metacognitivă; 

— Încurajarea elevilor să formuleze întrebări şi probleme şi să 
încerce să le soluţioneze; 

— Formarea şi exersarea permanentă a operaţiilor gândirii; 

— Implicarea sistematică a elevilor în activități de 
problematizare și de rezolvare de probleme; 

— Utilizarea de diverse strategii de rezolvare a problemelor; 

— Utilizarea şi îmbinarea diverselor tipuri de raționamente 
(inductive, deductive, analogice, transductive); utilizarea de strategii 
metacognitive. 

2. Educația morală 

Educația morală reprezintă acea dimensiune a educației prin 
care se urmărește formarea și dezvoltarea caracterului ca latură 
relațional-valorică a personalității, respectiv a conştiinţei și conduitei 
morale. Specificul educației morale este determinat, pe de o parte, de 
particularitățile moralei, ca fenomen social, care îi conferă conținutul, 
iar, pe de altă parte, de condiţiile socio-psihice care sunt implicate în 
realizarea acțiunilor specifice. 


Sarcinile fundamentale ale factorilor care determină 
dezvoltarea morală a individului sunt formarea conștiinței morale și 
formarea comportamentului moral, consolidarea convingerilor etice, 
cultivarea valorilor culturale ale poporului. 

Conștiinţa morală este dimensiunea conștiinței care examinează 
şi apreciază actele umane sub aspectul valorii lor, prin raportarea la 
bine sau rău; deoarece generează atitudinea apreciativă față de 
comportamentul propriu și al celor din jur, conștiința morală este 
asociată cu facultatea de a emite judecăți de valoare morală. Conştiința 
morală include componente cognitive (noţiuni morale, cunoștințe 
morale, reprezentări morale, principii morale, judecăţi morale), 
componente afective (emoţii şi sentimente morale) şi componente 
volitive (trăsături de voință). Formarea sentimentelor morale depinde 
de sistemul de raportare al elevilor la lumea înconjurătoare; spre 
exemplu, literatura artistică şi arta, în general, influențează benefic și 
multilateral sentimentele morale ale copiilor. Cu cât opera artistică 
este mai complexă, cu atât sentimentele provocate de aceasta sunt mai 
puternice şi mai profunde. 

Între cele trei tipuri de componente ale conștiinței morale se 
stabilesc interrelaţii strânse, în sensul că prin asimilarea și 
interiorizarea cunoştinţelor morale se dezvoltă sentimente morale ca 
trăiri afective ale cunoștințelor morale, iar acestea stau la baza 
dezvoltării de convingeri şi atitudini morale (manifestate față de 
semeni, față de sine, față de întâmplări şi evenimente etc). 
Obiectivarea convingerilor morale în fapte și acțiuni morale generează 
conduita morală. Conduita morală a unei persoane reprezintă 
ansamblul reacţiilor, relațiilor interumane, al faptelor şi acțiunilor 
desfășurate de aceasta, modul său specific de a se comporta și de a-și 
îndeplini obligațiile profesionale şi sociale, apreciate din punctul de 
vedere al moralei. 

Morala reprezintă „un fenomen real, colectiv și individual, care 
cuprinde atât normele ce reglementează relaţiile umane și tipurile 
umane de activităţi, cât şi toate manifestările (subiective şi obiective) 
care sunt realizate, în diverse grade și modalități sub semnul acestor 
norme sau comandamente, manifestări supuse aprecierii colective şi 
individuale „(T. Cătineanu, 1982, p. 11). Obiectul de studiu și cercetare 
al moralei îl constituie relațiile omului cu comunitatea, cu semenii săi 
(perspectiva  interpersonală) şi cu sine însuşi (perspectiva 


intrapersonală). Astfel, morala reprezintă o disciplină științifică 
preocupată de normele de conviețuire și comportare dezirabilă a 
oamenilor în societate. Ea cuprinde norme de comportare, bine 
fundamentate şi izvorâte din înțelepciunea poporului şi este 
condiționată și determinată de existența și condiţiile de viață ale 
omului, reflectate în creația populară orală. Elementul etic al activităţii 
educaţionale trebuie considerat unit unitar înglobând conştiinţa, 
comportamentul şi convingerile morale ale personalitai 

Conţinutul moralei include într-un tot unitar idealul moral, 
valori normele şi regulile morale, prin care se reglementează 
raporturile om-societate. 

Idealul moral reprezintă modelul care cuprinde chintesența 
dimensiuli morale a personalității umane. 

Valorile morale reflectă anumite exigențe corespunzătoare 
concepțiilor reprezentărilor existente la un moment dat, despre ce este 
moral, în virtuila idealului moral. Valorile morale constituie miezul 
sferei axiologice a unei societăț; ele pot fi general-valabile în toate 
sferele vieţii sociale (de exemplu, cinstei bunătatea, sinceritatea etc.) 
sau specifice diferitelor aspecte ale vieţii sociale (de exemplu, 
patriotismul). De asemenea, unele dintre ele se regăsesc în toate etape 
e istorice, fiind universale, general-recunoscute (de exemplu, 
generozitatea, dragoste etc), iar altele doar în anumite epoci istorice 
sau corespunzătoare unei clase socia (de exemplu, respectul față de 
toți oamenii, dreptul la viață, respectul față dl femeie etc). 

Norma morală, ca formă a cerințelor morale și ca element al 
relațiile! umane, are valoare prescriptivă generală, teoretică și se 
respectă prin reguli, i 

Regula morală cuprinde enunțuri particulare și are la bază o 
norm; morală. Încălcarea normelor morale nu este sancționată prin 
lege, ci de opinii publică. Obligativitatea normelor morale este 
conferită de „instanța** pe carere reprezintă: statul, colectivitățile 
umane, masele de oameni, în general, opinia publică deprinderile 
dezirabile colective, tradiţiile, precum și de conștiința morală a fiecărei 
persoane. 

Educaţia morală realizată în şcoală se referă la oferta de 
educaţie în domeniul moral, analizată din și în perspectiva educaţiei 
permanente, ofertă care sprijină transformarea cunoștințelor morale 
în obişnuinţe şi atitudini morale, în conduită morală. În acest sens, este 


necesar un efort din partea profesorului în alegerea metodologiei 
educaţiei morale, care să aibă drept finalitate informarea corectă și 
adecvată a elevilor în legătură cu cunoştinţele morale și exersarea 
acestora pentru a fi interiorizate şi aplicate conștient de elevi. Prin 
utilizarea metodelor educaţiei morale se urmăresc următoarele 
aspecte, ţinându-se cont de particularitățile de vârstă și individuale ale 
subiecţilor educaţiei: 

— Dobândirea unui sistem de cunoștințe morale suficient de 
cuprinzător; 

— Cultivarea sentimentelor și convingerilor morale; 

— Formarea deprinderilor şi obișnuințelor morale; 

— Formarea, manifestarea și promovarea unei conduite morale. 
Realizarea sarcinilor educaţiei morale reclamă nu doar utilizarea unor 
metode izolate, ci aplicarea unui sistem de metode și procedee variate 
şi adecvate scopului urmărit: explicația morală, povestirea morală, 
exemplul moral exercițiul moral, prelegerea morală, dezbaterea 
morală, convorbirea morală, dezbaterea morală, studiul de caz, jocul, 
aprobarea şi dezaprobarea, povaţa, rugămintea, reproşul, lauda, 
pedeapsa, recompensa ş.a. 

Explicația morală este metoda de educație morală prin care se 
urmăreşte dezvăluirea conținutului şi a sensului, clarificarea şi 
operaționalizarea noțiunilor morale, a normelor și regulilor morale, a 
valorilor morale. 

Educatorii vor utiliza în mod gradat această metodă şi o vor 
adapta la particularitățile de vârstă ale celor educați întrucât, în 
majoritatea lor, cunoștințele morale au caracter abstract. Realizată cu 
ajutorul limbajului, ea implică două juneții principale: informativă şi 
stimulativă. Prima constă în conştientizarea sensului unei cerinţe 
morale externe, relevându-i notele definitorii sau îmbogăţindu-i 
conținutul cu noi aspecte. Cea de-a doua funcţie, stimulativă, constă în 
suscitarea componentei afective, datorită forței argumentative a 
limbajului ca instrument de comunicape. Atunci când argumentarea 
verbală este întregită cu materiale și fapte concrete, funcția stimulativă 
a explicaţiei se amplifică. 

Povestirea morală este metoda de educație morală care constă 
în expunerea descriptivă a unui subiect sau a unei teme care conține 
fapte morale. Un rol important în expunere/povestire îl are modul 
concret de realizare a lecturii textului, ținând cont de faptul că 


acțiunea de a povesti şi de a reda evenimente, fapte, acțiuni etc. este 
mai degrabă artă. Expunerea/povestirea va fi urmată de formularea, 
împreună cu elevii, a unor concluzii referitoare la aspectele morale 
implicate (concluziile pot fi precedate de un dialog cu privire la esența 
valorilor morale prezentate în cadrul povestirii). 

Exemplul moral este metoda de educaţie morală prin care li se 
prezintă elevilor un model real sau ideal, o persoană care, pentru 
calitățile sale, poate fi dată drept pildă de urmat în ceea ce priveşte 
faptele şi acțiunile sale morale, comportamentul său moral. 

Exemplul (modelul) acționează în mod deosebit asupra 
comportamentului moral al elevilor, la care tendința spre imitare, 
proprie tuturor oamenilor, este mai prezentă, mai puternică decât la 
adulți. Comportamentul persoanelor-model are efect sugestiv asupra 
elevilor (care încearcă să le urmeze) şi îi îndeamnă pe aceștia la fapte 
sau acțiuni morale. 

Baza psihologică şi, implicit, forța educațională a exemplului o 
constituie: 

pe de o parte, efectul sugestiv al comportamentului celor din jur 
asupra elevilor, care încearcă să îl adopte realizând fapte şi acțiuni 
morale; 

pe de altă parte, tendința spre imitație proprie omului, în 
general, şi copilului, în special. 

Exercițiul moral constă în executarea în mod repetat și 
conştient a unor acţiuni şi activităţi în condiţii relativ identice, sub 
îndrumarea profesorului, cu scopul interiorizării exigenţelor externe 
cuprinse în normele, principiile și regulile morale și al formării unor 
deprinderi (componente automatizate ale conduitei) de 
comportament moral. Obișnuinţele morale sunt, la fel ca deprinderile, 
componente automatizate ale conduitei; obişnuinţele se formează, la 
fel ca deprinderile, în urma repetării unor acțiuni, dar ele implică 
trebuinţa de a efectua acea acțiune în anumite condiții. 

Utilizarea acestei metode presupune două momente 
importante, în relaționate: formularea cerințelor sarcinii și exersarea 
propriu-zisă. 

a) Formularea cerințelor sarcinii se realizează sub diferite 
forme: rugăm 

Îndemn sau sugestie, entuziasmare, dispoziție, avertisment, 
ordin, interdicție, iniț de întreceri între elevi, cultivarea tradițiilor etc. 


Pentru a obține rezultate cât bune în aplicarea exerciţiilor morale, 
aceste forme pot fi îmbinate în funcțiep condiţiile concrete ale acțiunii 
ce urmează a fi exersată. 1 

b) Exersarea propriu-zisă a acțiunii este realizată sub 
coordonarea preksorului, după ce în prealabil elevii au acceptat 
sarcina/cerința. 1 

Povaţa este metoda care se bazează pe valorificarea experienţei 
mor.lc a omului, condensată în proverbe, cugetări, maxime etc, în 
vederea formării ce-știinţei morale a elevilor. 

Rugămintea este metoda cu ajutorul căreia le solicităm elevilor 
încep nirea benevolă a unei sarcini, lăsându-le totodată libertatea de a 
decide momentul modul ei de realizare. De fapt, această metodă este 
opusă unor cerințe categoric Spre deosebire de ordin, rugămintea 
presupune acceptarea autonomă a cerinţei, e aceea refuzul îndeplinirii 
nu poate fi pedepsit. 

Reproșul reprezintă o metodă prin care cadrele didactice își 
expri nemulțumirea față de un act moral realizat, cu scopul de a evita 
sau de a prever repetarea lui. 

3. Educaţia estetică 

Educaţia estetică reprezintă acea dimensiune a educației care 
valorifică în formarea personalității umane potenţialul creativ al 
frumosului estetic, social și natural; activitățile educaționale specifice 
sunt proiectate şi realizate prin receptarea, evaluarea și crearea 
frumosului existent în natură, societate și artă. 

Educaţia estetică urmărește proiectarea și realizarea activității 
de formare și dezvoltare a personalității umane prin promovarea 
frumosului artistic, social și natural, în funcţie de următoarele 
categorii valorice specifice: 

a) idealul estetic: exprimă modelul de frumos spre care tinde, în 
general, comunitatea umană; 

b) simţul estetic: exprimă capacitatea omului de a percepe, de a 
reprezenta şi de a trăi frumosul; 

c) gustul estetic: exprimă capacitatea omului de a explica, dea 
înţelege și de a iubi frumosul; 

d) spiritul de creaţie estetică: exprimă capacitatea omului de a 
crea frumosul la nivelul artei, societăţii, naturii. 

Obiectivele generale și specifice ale educaţiei estetice sunt: 

receptarea frumosului din artă, societate, natură prin mijloace 


senzoriale (percepția estetică), raționale (cunoașterea estetică), 
afective (sentimentele estetice), motivaționale (interesele estetice), 
integrate la nivelul gustului estetic; 

evaluarea frumosului din artă, societate, natură, prin formarea 
atitudinilor estetice şi a capacității de decizie estetică (a 
„discernământului estetic99)» rezultat al integrării gustului estetic la 
nivelul structurii aptitudinale şi atitudinale a personalității umane; 
crearea frumosului în artă, societate, natură la nivel de proces și 
produs, caracteristica generală a personalității umane, cu semnificație 
individuală, particulară, socială. Principiile educaţiei estetice indică 
regularitatea normativă a acțiunii de receptare, evaluare și creare a 
frumosului artistic, social, natural: 

a) Principiul deschiderii educaţiei estetice spre toate sursele și 
resursele de frumos existente în artă, societate, natură, care vizează 
perfecționarea continuă a activității de formare şi dezvoltare a 
personalității umane în termeni de produs estetic. 

b) Principiul interdependenţei dintre receptarea estetică, 
evaluarea estetică şi creaţia estetică, realizabilă la nivelul artei, 
societății şi naturii, care vizează perfecționarea continuă a activităţii 
de formare și dezvoltare a personalității umane în termeni de proces 
estetic. 

c) Principiul înţelegerii unitare şi contextuale a raporturilor 
existente între conţinutul și forma „obiectelor” estetice din artă, 
societate, natură, care vizează formarea și dezvoltarea personalităţii 
umane în termenii unor trăsături aptitudinale şi atitudinale generale, 
valorificabile permanent în concordanţă cu toate celelalte dimensiuni 
ale educaţiei. 

d) Principiul modelării estetice a personalității umane vizează 
perfecționarea activității de formare şi dezvoltare în sensul integrării 
valorilor superioare ale creativităţii inovatoare şi emergente integrate 
deplin la nivel atitudinal, în plan afectiv, motivaţional și caracterial. 

Metodologia educaţiei estetice valorifică resursele existente în 
mediul școlar și extrașcolar prin: 

discipline școlare care contribuie în mod indirect la realizarea 
obiectivelor educaţiei estetice prin ordinea și regularitatea definitorie 
pentru conţinutul lor: matematica, fizica, biologia, chimia, informatica 
etc; discipline şcolare care contribuie în mod direct la realizarea 
obiectivelor educaţiei estetice prin specificul conținutului lor: 


literatura, filosofia, ştiinţele socio-umane, educaţia estetică, educaţia 
literară, educația muzicală, educaţia coregrafică, educaţia plastică, 
educaţia cinematografică, educaţia tehnologică; 

activităţi de educaţie nonformală, extradidactice și extrașcolare, 
cu conținut prioritar estetic: cercuri și cluburi artistice și sportive, 
serbări, concursuri artistice, excursii școlare şi vizite tematice, 
vizionări de spectacole, expoziţii, filme, vizite la muzee, întâlniri cu 
mari personalități creatoare în domeniul artei etc. De asemenea, 
metodologia educaţiei estetice, valorificabilă în condiţiile societăţii 
contemporane, trebuie raportată și la numeroasele influenţe informale 
provenite din câmpul psihosocial al mediului înconjurător: strada, 
cartierul, familia, grupul de prieteni, locul de muncă, mass-media etc. 

4. Educaţia religioasă 

O dimensiune importantă a educației, aflată în strânsă legătură 
cu intelectuală și mai ales cu cea morală și civică, este educaţia 
religioasă, cir presupune existența unei dimensiuni transcendente. 
Valoarea fundamentală, premii rezultatul şi condiţia sine qua non la 
educaţia religioasă este libertatea omuv 

fiind exclusă orice formă de constrângere sau de supunere. I 

Religia reprezintă legătura liberă, conștientă și personală a 
omului 1 Dumnezeu, fundamentată pe lubire și libertate şi manifestată 
prin diferite forme K cinstire a Lui, în mod particular și public: 
rugăciunea rostită sau cânta \ participarea la slujbe şi ceremonii 
religioase, aducerea de daruri ș.a. Relig | presupune existența unei 
doctrine sau a unei anumite concepţii despre divinitate i-a raportului 
omului cu aceasta, implică morala care derivă din doctrina respecţi” i 
şi cultul religios sau formele prin care omul își exprimă legătura cu 
divinități proprie. Elementul comun tuturor religiilor este faptul că au 
ca şi caracteristic esenţială experiența sacrului și prezența unei 
divinități (M. Bocoş; D. Opriş; M. Opri 2006). 

Educaţia religioasă reprezintă acțiunea specific umană bazată 
pe intervenț exterioare organizate, conștiente din partea celor care o 
realizează, respecţi educatorii, preoții, biserica, în scopul formării şi 
dezvoltării personalității uman din perspectiva unor valori specifice, 
religioase, adică al formării și dezvoltări religiozității. Unul dintre 
obiectivele educaţiei religioase este realizarea instruiri religioase, care 
se bazează pe informaţii religioase completate de trăiri religioase şi 
practici religioase. 


5. Educaţia fizică 

Educaţia fizică reprezintă acea componentă a educaţiei care 
urmăreşte dezvoltarea armonioasă şi normală a organismului, 
întărirea sănătăţii şi cultivarea unor calități, capacităţi, deprinderi şi 
competenţe necesare activităților sportive. Vizând latura biologică a 
fiinţei umane, educaţia fizică asigură condiţiile maturizării la timp a 
funcţiilor naturale şi dezvoltării în condiții optime a personalităţii 
umane. 

Educaţia fizică este în strânsă legătură cu educația morală, 
întrucât ea urmărește formarea la elevi a unor calități morale cum ar 
fi: simțul dreptăţii, stăpânirea de sine, respectul față de celălalt, 
punctualitatea, perseverența, curajul și a unor trăsături de caracter 
precum: cinstea, corectitudinea, modestia, acceptarea loială a regulilor 
(comportamentul fairplay). 

Finalităţile generale ale educaţiei fizice sunt: 

— Consolidarea sănătăţii; 

— Dezvoltarea armonioasă a organismului; 

— Formarea, dezvoltarea și perfecționarea calităților, 
capacităților, deprinderilor şi competențelor motrice; 

— Refacerea potenţialului fizic și psihic; 

— Formarea şi dezvoltarea deprinderilor igienico-sanitare; 

— Formarea calităților morale și a unor trăsături de caracter. 

6. Educaţia profesională 

Educaţia profesională se referă la ansamblul formelor de 
pregătire şi perfecționare în vederea realizării activităților 
profesionale, forme care presupun însușirea anumitor cunoștințe 
teoretice, formarea de abilități (priceperi şi deprinderi) profesionale şi 
a unor competenţe profesionale specifice, transmiterea de valori etice 
şi de comportament social necesare activității profesionale respective. 

Finalităţile generale ale educaţiei profesionale sunt: 

— Formarea unui orizont de cunoaștere, cultural şi tehnologic 
comprehensiv cu privire la anumite profesii; 

— Dezvoltarea unor capacităţi, abilități (priceperi şi deprinderi) 
şi compe - rz tente necesare exercitării profesiei; 

— stimularea dorinței de cunoaștere în domeniul profesional, 
dezvoltarea intereselor profesionale care să stea la baza perfecționării 
şi autoperfecționării continue. 

Succesul în exercitarea unei profesii este condiționat, de 


asemenea, de deținerea anumitor calități morale (perseverenţă, 
punctualitate, meticulozitate, responsabilitate etc.) şi competenţe 
transversale (competența de comunicare, competența de a lucra în 
echipă, competenţa de a asculta și de a argumenta etc). 

Educaţia profesională se fundamentează pe toate celelalte 
dimensiuni ale educaţiei: 

— Pe cunoştinţele, abilitățile (priceperile și deprinderile), 
capacitățile și competențele cognitive/intelectuale; 

— Pe achizițiile dobândite în plan moral, pe comportamentul 
moral și pe conduita morală; 

— Pe achizițiile dobândite în plan estetic, pe simţul estetic, pe 
gustul estetic, pe spiritul de creaţie estetică și pe comportamentul 
estetic; 

— Pe calitatea funcționării organismului şi pe calitatea 
dezvoltării armonioase a acestuia, pe sănătatea acestuia. 

Formele efective de realizare a educaţiei profesionale sunt 
diferențiate de la un ctelu curricular la altul; ele nu sunt rigide, ci, 
dimpotrivă, sunt supuse unui proces continuu de ameliorare și 
modernizare. Spre exemplu, orientarea şcolară şi profesională, 
respectiv orientarea vocațională reprezintă un ansamblu de acțiuni şi 
demersuri educaționale de sprijinire a indivizilor în luarea deciziilor 
şcolare şi profesionale, în concordanță cu  particularităţile 
personalităţii lor şi cu cerinţele contextului social, cu cerinţele pieţei 
muncii, CJU viziunea asupra oportunităţilor de muncă, a concurenţei 
ofertanţilor, a relațiilor angajator-angajat. În prezent, în locul 
termenilor tradiționali de orientare vocaţională și orientare școlară și 
profesională se folosesc următorii: educație pentru carieră, consilierea 
pentru carieră şi orientarea pentru carieră, compatibili cu un model 
educaţional dinamic şi integrativ al alegerii traseului educaţional și 
profesional. Operând distincţiile necesare între aceștia, precizăm 
faptul că, dintre cei trei, orientarea pentru carieră reprezintă 
conceptul integrator care, prin activităţile diverse pe care le 
presupune, subordonează consilierea pentru carieră și educaţia pentru 
carieră. Considerăm oportună şi actuală coroborarea problematicii 
orientării în carieră cu abordările auriculare moderne și accentuarea 
ideii de oportunităţi auriculare și extracurriculare care susțin procesul 
de planificare şi alegere a carierei. 

7. „Noile educaţii”. 


Prin finalități şi prin conţinut, educaţia trebuie să se adapteze 
exigenţeloi evoluţiilor realităţii naționale fi internaţionale și să 
contribuie la soluționarea prob melor cu care se confruntă diferitele 
societăți. Astfel, pe lângă dimensiunile/latur tradiționale ale educaţiei 
(educaţia intelectuală, educaţia morală, educația estetic educația 
religioasă, educaţia fizică şi educaţia profesională), au apărut, ca 
răspunsit ale educaţiei la problematica tot mai complexă a lumii 
contemporane, „noiţ educații”. 

educaţia civică; 

educaţia axiologica; 

educaţia pentru mediu/educaţia ecologică; 

educația medicală; 

educaţia pentru sănătate; 

educația demografică; 

educația economică și casnică modernă; 

educaţia pentru viața de familie; 

educaţia pentru timpul liber (loisir); 

educația pentru comunicare și mass-media; 

educaţia interculturală; 

educaţia pentru schimbare şi dezvoltare; 

educaţia pentru participare, democraţie și drepturile omului; 

educaţia pentru pace și cooperare; 

educaţia pentru tehnologie și progres. 

Educaţia civică se referă la activităţile de formare a omului ca şi 
cetățean, ca susținător activ al ordinii de drept și de stat. Ea vizează 
formarea conştiinţei şi comportamentului de membru al comunității. 

Educaţia axiologică este o educaţie pe prin și pentru valori, o 
educaţie realizată în universul tuturor valorilor. Prin definiţie, 
educaţia este o valoare, s-ar putea spune, valoarea umană supremă, 
căci datorită educaţiei omul devine om (I. Kant). 

Educaţia pentru mediu sau educaţia ecologică s-a dezvoltat în 
țările preocupate de degradarea mediului înconjurător și vizează 
ameliorarea calității mediului ambiant, consumarea și utilizarea 
rațională a resurselor naturale, formarea unui comportament ecologic 
şi a unei conduite ecologice. 

Educaţia medicală constă în ansamblul activităţilor educaţionale 
planificate care au ca scop menținerea sau dezvoltarea cunoştinţelor, 
conduitei și atitudinilor profesionale necesare medicului pentru a-și 


desfășura eficient activitatea profesională și, în același timp, 
dezvoltarea permanentă a performanţelor individuale pentru a realiza 
o ameliorare a calităţii serviciilor medicale prestate. 

Educaţia pentru sănătate urmărește dobândirea de către elevi a 
unui sistem de cunoştinţe corecte privind diverse aspecte ale sănătății 
şi, totodată, formarea de atitudini și deprinderi indispensabile unui 
organism sănătos și unui comportament responsabil. 

Această „nouă educaţie” vizează formarea unor competențe de 
organizare rațională a vieţii în condiţiile rezolvării unor probleme 
specifice educaţiei fizice, igienico-samtare, alimentaţiei (nutriţiei) 
ştiinţifice, educaţiei sexuale etc. 

Educaţia demografică urmăreşte cultivarea responsabilității 
civice a indivizilor în raport cu problemele specifice populaţiei 
(creştere, scădere, migraţie). 

Educaţia economică și casnică modernă își propune să îi ajute 
pe elevi să înțeleagă problemele din cotidian, să identifice şi să 
evalueze consecințele deciziilor personale, ale părinţilor lor, ale 
autorităţilor locale, ale diferiților actori ai comunităţii locale. 

Educaţia pentru viața de familie vizează pregătirea 
adolescenților pentru toate provocările relaţiilor personale, pentru 
cele specifice vieţii de familie și pentru cele sociale şi personale. Este 
strâns legată de educaţia intelectuală, de educația morală, de educaţia 
fizică, de educaţia pentru sănătate, de educaţia axiologică şi de 
educația medicală. 

Educaţia pentru timpul liber (loisir) porneşte de la premisa că 
educaţia nu include doar orele de şcoală, ci şi timpul liber care trebuie 
să fie gestionat eficient, valoarea unui tânăr fiind dedusă şi din modul 
în care îşi petrece timpul liber. Această „nouă educaţie” își propune să 
îl informeze pe tânăr în legătură cu modalităţile specifice de petrecere 
a timpului liber şi să îi formeze abilități de proiectare și organizare a 
timpului liber, prin îmbinarea activităților intelectuale cu cele 
recreativ-distractive, cultural-artistice, sportive și practice. 

Educaţia pentru comunicare și mass-media urmărește formarea 
capacităţii de valorificare culturală a informaţiei furnizate prin presă, 
radio, televiziune, în condiţiile unei oferte diversificate și nu 
întotdeauna din perspectiva unor valori autentice. De asemenea, 
această „nouă educaţie” își propune formarea unei atitudini adecvate 
şi selective față de informaţiile care îl asaltează pe om în societatea 


contemporană şi cultivarea receptivității față de valorile culturale 
autentice (G. Văideanu, 1988). 

Educaţia interculturală pornește de la premisa că scopul major 
al educaţiei este acela de a forma personalități autonome, apte de 
inserție socială eficientă, astfel încât este obligatoriu să se aibă în 
vedere socializarea la toate nivelurile sale. Mozaicul diversităţii 
lingvistice și culturale apare ca o caracteristică a societăţii 
contemporane, impunând acțiunii educaţionale finalități specifice. 
Multitudinea, multidimensionalitatea și complexitatea interacțiunilor 
umane prezente și viitoare au ca dominante: promovarea respectului 
față de sine și a respectului față de alţii; dezvoltarea unor atitudini și 
comportamente care să conducă la respectarea drepturilor celorlalţi; 
respectarea, înțelegerea și valorizarea diversităţii culturale, în special 
în ceea ce priveşte diferenţele naționale, etnice, religioase, lingvistice 
ale minorităţilor sau comunităţilor; valorificarea abilităţilor de 
comunicare interculturală ș.a. 

Educaţia pentru schimbare și dezvoltare are în vedere formarea 
cala-citații de adaptare rapidă, chiar proactivă, creativă şi responsabilă 
a personalit ţii umane la transformările, inovațiile și reformele 
realizate în diferitele sectoarele vieţii sociale; 

Educaţia pentru participare, democraţie şi drepturile omului își 
propule responsabilizarea individului pentru a deveni un cetățean 
integrat social, activ i conștient de drepturile şi responsabilităţile sale. 

Această „nouă educaţie” presupune nu doar dobândire de 
cunoșştini, informare despre drepturile omului, ci, în egală măsură, 
cunoaşterea şi respectam lor, interrelaționare de atitudini, 
comportamente, convingeri, norme și regulamentul Ea vizează 
promovarea respectului pentru drepturile omului și pentru libertăți 
fundamentale ale acestuia, a respectului față de sine şi a respectului 
față de alți promovarea cetățeniei active şi a democraţiei. 

Rezultatele acestei „noi educaţii” se reflectă în cunoştinţe legate 
d drepturile omului, competenţe legate de exercitarea drepturilor 
omului și îi atitudini și valori specifice promovării drepturilor omului. 

Educaţia pentru pace şi cooperare își propune să formeze și să 
cultiv* aptitudini și atitudini civice de abordare a problemelor sociale 
prin dialog şi participare la rezolvarea conflictelor care apar în 
contextul comunicării locale, zonale, naționale, internaţionalei 

Educaţia pentru tehnologie şi progres este necesară în condițiile 


progreselor tehnologice și vizează formarea unor aptitudini şi atitudini 
deschise în direcția aplicării acestora într-o societate dinamică. 

Conţinuturilor, finalităților şi obiectivelor „noilor educaţii” le 
corespund demersuri prin care educaţia încearcă să răspundă 
exigenţelor lumii contemporane și să producă schimbări benefice la 
nivelul acţiunilor instructiv-educative, în favoarea unei educaţii bazate 
pe învățare de tip creativ-inovator, cu caracter participativ, anticipativ, 
prospectiv şi adaptabilă la diverse tipuri de situații de viaţă. 

(6) Analizaţi și exemplificați modul în care se realizează în 
şcoală dezvoltaie) 

potențialului cognitiv al elevilor. 

(7)  Argumentaţi necesitatea și importanța dezvoltării 
competenţelor intelectulld ale elevilor în școală, pornind de la 
afirmația lui Michael de Montaigne (1533 - 1591): 

Mieux vaut a ne fete bien faite, cu une fete bien pleine. (Este de 
preferat un ep bine făcut! în locul unuia bine umplut.) 

(8) Prezentaţi exemple de situații educaţionale (studii de caz) în 
care evidenţiază stilul eficient de activitate intelectuală. Prin ce se 
caracterizează acest 

(9) 3 Elaboraţi o definiție a studiului individual şi identificaţi 
criterii de eficienţă strategiilor de studiu individual. 

(10) Descrieţi - din punct de vedere cognitiv și metacognitiv - 
modul în care v studia individual tema Dimensiunile educaţiei. 

(11) Caracterizaţi foarte pe scurt o persoană morală și elaboraţi 
un profil a acesteia. Vă caracterizați ca fiind o persoană morală? 
Argumentați. 

O... 

(12) Care sunt factoni direct educativi din punct de vedere 
moral și factorii indirec educativi din punct de vedere moral? 

(13) Influențele familiei în educația morală a copiilor se asigură 
prin acțiuni explicite şi implicite. Exemplificați în tabelul de mai jos 
astfel de acțiuni: 

(14) JSS Comentați următorul citat: Este mai greu să aplici decât 
să propui o regulă de morală. (Seneca) 

(15) Care sunt obstacolele care pot interveni în calea realizării 
educației morale în școală și în afara acesteia? 

(16) Formulați reguli generale pentru o educație morală 
eficienți. 


(17) Formulaţi reguli de comportare pentru un colectiv de elevi, 
pornind de la un sistem de valori morale pe care acest colectiv l-a 
asumat: respect reciproc, întrajutorare şi cooperare, susținere 
reciprocă, altruism, empatie, libertate de exprimare a opiniilor, 
libertate de argumentare, comportament fairplay ș.a. 

(18) i Este corect să afirmăm că educatorul este şi un model 
moral și cultural pentru elevii săi? Argumentaţi-vă răspunsul. 

(19) Găsiţi maxime despre moralitate și comentațţi-le. 

(20) Explicaţi legătura dintre educaţia intelectuală și educaţia 
morală. 

(21) Exemplificaţi modul în care se pot utiliza metodele și 
procedeele de realizare a educaţiei morale în cazul disciplinei de 
specialitate, precum şi în cazul diferitelor tipuri de activități 
educaționale. 

(22) OW Explicităţi finalităţile generale ale educaţiei estetice. 

(23) (i\y Analizați modul specific în care disciplina de 
specialitate contribuie la educaţia estetica a elevilor, la atingerea 
finalităților acesteia. Analizați contribuția specifică a altor discipline de 
învățământ ia educaţia estetică a elevilor. 

(24) fi Propuneţi strategii, demersuri, metode și procedee de 
realizare a educaţiei religioase în școală. 

(25) MS Realizați un eseu reflexiv/Organizați dezbateri pe 
temele: Cercetarea pedagogică - cercetarea pedagogică în domeniul 
educaţiei religioase. Abordare comparativă: puncte comune și 
elemente  diferenţiatoare, Cercetarea pedagogică - cercetarea 
pedagogică în domeniul educației morale. Abordare comparativă: 
puncte comune fi elemente diferențiatoare. 

(26) Analizați finalitățile educației fizice prezentate în suportul 
teoretic și explicități interdependenţa dintre ele. 

Analizați  finalitățile educaţiei profesionale prezentate în 
suportul teoretic şi explicităţi interdependenţa dintre ele. 

(28) f Reflectaţi la finalitățile educaţiei profesionale din 
perspectiva propriilor experienţe de viaţă, școlare şi universitare. 

(29) Identificaţi finalitățile generale specifice „noilor educațţii”. 

(30) Argumentaţi importanța și necesitatea „noilor educații”. 
Referiţi-vă inelul v la fenomenul globalizării față de care educaţia 
trebuie să răspundă, ea fiind, deopotri 6, factor/instrument de 
promovare a globalizării și efect care suferă modificp semnificative 


sub imperiul globalizării. 

(31) Analizaţi critic modalităţile în care conținutul „noilor 
educaţii” poate introdus în învățământ, prezentând avantajele, 
dezavantajele, precauțţiile și implicați educaţionale ale fiecăreia din 
variantele următoare: 

— Introducerea de noi discipline centrate pe un anumit tip de 
educaţie; 

— Conceperea de module cu caracter interdisciplinar în 
interiorul disciplinele de studiu tradiţionale; 

— Infuzarea conţinutului disciplinelor de studiu tradiționale cu 
mesa educaționale cu conținuturi specifice „noilor educaţii'; 

(32) Identificaţi în practica pedagogică metode de realizare a 
educaţiei civice ţ arătaţi care este specificul acestora la clasele I-IV, la 
gimnaziu şi la liceu. 

(33) Precizați câteva valori fundamentale ale educaţiei 
axiologice. 

(34) în contextul educaţiei pentru mediu/educaţiei ecologice se 
vorbeşte în prezent despre „dezvoltare durabilă”. Explicități conceptul 
şi precizaţi câteva repere pentru abordarea acestei problematici din 
punct de vedere didactic, valorificând caracterul interdisciplinar al 
domeniului educaţiei pentru mediu/educaţiei ecologice. 

O 

(35) Ce aţi aştepta de la un program educaţional de educaţie 
pentru sănătate? Dar de la unul de educaţie pentru viața de familie? 

(36) Care credeţi că sunt competențele de bază care sunt vizate 
prin educaţia pentru comunicare şi mass-media? 

(37) Care credeţi că sunt competențele indispensabile unui 
cadru didactic pentru a contribui la formarea interculturală eficientă a 
elevilor? 

(38)  Comentațţi, argumentaţi și  coroborați următoarele 
„postulate ale schimbării”: schimbarea este un proces și nu un 
eveniment și schimbarea este o experiență personală (M.G. Fullan, 
1993). Identificaţi în lucrările autorului menționat şi alte „postulate ale 
schimbării. 

(39)  Analizați şi explicități relația dintre schimbare şi 
dezvoltare în școală. 

O 

(40) Presupunând că v-aţi afla în fața unui auditoriu format din 


cadre didactice de la nivelul preuniversitar, cum ați convinge 
auditoriul de necesitatea educaţiei pentru tehnologie şi progres? 

Sugestii pentru luarea notiţelor: 

— Luând în considerare componentele personalității umane din 
perspectivă psihologică: componenta cognitiv-intelectuală, 
componenta afectiv-atitudinală şi cea practic-acțională, valorizând 
informaţiile oferite veţi reuși să înțelegeţi necesitatea ca prin educaţie 
să se acționeze asupra tuturor acestor componente ale personalității. 

— Realizând analize pedagogice pertinente, veţi reuși să 
descoperiţi esența direcției de evoluţie a educaţiei prin ceea ce numim 
„noile educaţir şi le veți percepe ca fiind răspunsuri în plan naţional şi 
internaţional la problemele majore care delimitează universul 
societății postmoderne. 

Tema nr. 4 

01 - să definească în manieră operațională conceptele și 
sintagmele: 

finalitățile educației, ideal educațional, scopuri educaţionale, 
obiective educaționale, taxonomia  finalităților educaționale, 
operaționalizarea obiectivelor educaționale 

02 - să clasifice finalitățile educației în funcție de diferite criterii 
taxonomice 

03 - să analizeze relațiile dintre finalitățile educației, pe baza 
schemei derivării obiectivelor educaționale 

4 - să exemplifice diferitele categoni taxonomice ale finalităților 
educaționale 

5 - să operaționalizeze obiective educaționale aplicând modelul 
lui R.F. Mager 

06 - să expliciteze avantajele și limitele demersului de 
operaționalizare a obiectivelor educaționale 

07 - să opereze cu conceptele specifice temei ui diverse 
contexte de instruire, didactice și metodice 

*» Termeni şi Sintagme-Cheieițfinalităţil-educaţiei, taxonomia 
finalităților educaţionale, ideal educaţional, scopuri educaționale, 
obiective educaționale, operaţionalizarea obiectivelor educaţionale 

01 - să definească în manieră operațională conceptele și 
sintagmele: 

finalitățile educației, ideal educațional, scopuri educaţionale, 
obiective educaționale, taxonomia?  finalităţilor educaționale, 
operaționalizarea obiectivelor educaționale 

02 - să clasifice finalitățile educației în funcție de diferite criterii 
taxonomice 

03 - să analizeze relațiile dintre finalitățile educației, pe baza 
schemei derivării obiectivelor educaționale 

4 - să exemplifice diferitele categorii taxonomice ale finalităților 
educaționale 

5 - să operaționalizeze obiective educaționale aplicând modelul 
lui R.F. Mager 

06 - să expliciteze avantajele și limitele demersului de 
operaționalizare a obiectivelor educaționale 

07 - să opereze cu conceptele specifice temei în diverse 
contexte de instruire, didactice și metodice 

Termeni şi Sintagme-Cheie: finalităţile educaţiei, taxonomia 
finalităților educaţionale, ideal educaţional, scopuri educaţionale, 
obiective educaționale, operaţionalizarea obiectivelor educaţionale 

Suport teoretic: 

1. Finalităţile educaţiei - definiţie și taxonomii 

Educaţia reprezintă un sistem de acțiuni exercitate în mod 
conștient sistematic asupra unor persoane în scopul modelării 
personalităţii lor, b conformitate cu anumite finalități educaționale. 


Finalităţile educaționale exprimă orientările prefigurate la nivel 
le politică a educaţiei în vederea dezvoltării personalității umane, prin 
raporta e la un sistem de valori acceptate de societate; astfel, educaţia 
are caracter teleologi și axiologic. 

Termenul „taxonomie” (în greacă taxis - ordine, ordonare, 
aşezar aranjament, nomos - lege, regulă, normă) se referă la teoria 
legilor şi principiile clasificării, sistematizării, ordonării şi ierarhizării 
obiectelor și fenomenelor realități pe baza unor criterii clare și precise. 
În domeniul ştiinţelor educaţiei se operează e termenul de „taxonomie 
pedagogică”, categorie care reprezintă un sistem de clasi fiecare 
propriu pedagogiei, ierarhizat în funcție de gradul de generalitate a 
topiciloi a problemelor şi aspectelor sale specifice. 

Taxonomia obiectivelor educaționale reprezintă un sistem de 
clasificare și ordonare ierarhică logică a obiectivelor educaționale în 
funcție de domeniul lor dt conţinut și de gradul specific de 
complexitate a operaţiilor mentale implicate în învățare. 

1.1. O taxonomie a finalităților educaţionale în funcție de 
criteriul gradului de generalitate 

În funcţie de gradul de generalitate şi, implicit, de perioada de 
timp necesară pentru atingerea lor, finalitățile educaţionale se 
ierarhizează în trei categorii: idealul educaţional; scopurile 
educaționale; obiectivele educaționale. 

Idealul educațional (în latină idealis înseamnă „existent în 
mintea noastră”, „ceea ce posedă perfecțiunea la care aspirăm”) 
reprezintă finalitatea cu gradul cel mai mare de generalitate şi exprimă 
orientările strategice pentru activitatea educativă văzută în ansamblu 
la nivelul întregii societăţi într-o anumită etapă istorică a dezvoltării 
economice, sociale, științifice și culturale a unei ţări; practic, idealul 
educaţional condensează modelul de personalitate spre care tinde 
societatea şi pe care educaţia este chemată să îl formeze. Aşadar, 
formularea idealului educaţional nu este nici arbitrară şi nici 
predeterminată. Dimpotrivă, idealul educaţional reflectă şi exprimă 
coordonatele majore ale societăţii într-o anumită epocă sau perioadă 
istorică. El reprezintă un proiect/model dinamic, având caracter 
prospectiv și programatic şi configurând sintetic trăsăturile cardinale 
dezirabile ale personalității umane, care ar urma să se regăsească la 
nivelul fiecărei personalităţi în funcție de dezvoltarea ontogenetică și 
de particularităţile psihofizice proprii. 


Idealul educațional românesc al acestei perioade este formulat 
într-o manieră explicită în Legea învățământului nr. 84/1995, 
republicată, articolul 3, punctul (2): „Idealul educațional al şcolii 
româneşti constă în dezvoltarea liberă, integrală şi armonioasă a 
individualității umane, în formarea personalităţii autonome și 
creative”. 

Originile idealului educaţional se află în realitatea socială, 
psihologică şi pedagogică, realități care se află într-o continuă 
dinamică, astfel încât idealul se modifică şi se îmbogățește permanent 
pe toate cele trei dimensiuni ale sale, de altfel interrelaţionate: 

dimensiunea socială - prin orientările pe care le imprimă 
acțiunii educaţionale, idealul este în concordanță cu tendinţele 
generale de dezvoltare a societăţii; 


dimensiunea psihologică - idealul configurează tipul de 
personalitate pe care societatea îl reclamă; 
dimensiunea pedagogică - se referă la oportunităţile și 


posibilitățile de care dispune sau pe care vă trebuie să le dețină 
practica educaţională pentru a urmări în mod eficient idealul 
educațional. 

Scopurile educaţionale permit o conturare mai clară a idealului 
educativ, detaliindu-l la nivelul tuturor dimensiunilor educaţiei, al 
nivelurilor de învățământ, al sistemelor de activități educaţionale etc. 

Obiectivele educaţionale orientează desfășurarea unor activităţi 
educative determinate şi concrete. Ele reprezintă o 
concretizare/detaliere a scopurilor, care devin mai precise, mai clare 
şi mai operante. 

Între idealul educațional, scopurile şi obiectivele educaționale 
există o strânsă interdependenţă (vezi „Esenţializarea şi explicitarea 
conținutului prin intermediul unor organizatori cognitivi/scheme”, 
figura de la punctul a şi tabelul de la punctul b). Idealul educațional 
este unic; lui îi corespunde un ansamblu de scopuri educaționale, iar 
unui scop îi corespunde un sistem de obiective educaţionale. Dacă 
obiectivele şi scopurile educaționale nu sunt atinse, atunci idealul 
educațional devine imposibil de realizat. 

De regulă, finalităţile cu un anumit grad de generalitate se obțin 
prin explicitarea unor finalități mai generale, mai cuprinzătoare; 
întotdeauna, între  finalitățile educaționale de diferite grade de 
generalitate se stabilesc relaţii şi interrelaţii funcționale solide. Astfel, 


formularea obiectivelor de referinţă, la fel ca formularea obiectivelor 
cadru presupune concretizarea idealului educaţional prin precizarea și 
particularizarea /concretizarea performanţelor sau competenţelor pe 
care educații trebuie să le posede la sfârșitul unei anumite perioade de 
instruire. Obiectivele de referință se derivă semnificativ şi direct din 
obiectivele cadru, respectiv se particularizează și se detaliază din 
acestea şi vizează „nivelurile ce se cer atinse pentru fiecare capacitate, 
abilitate, aptitudine, competență  dezirabilă în educabili” (D. 
Ungureanu, 1999, p.153). 

Operația de trecere progresivă de la idealul educațional la 
obiective cadru și de referință și apoi la obiective educaționale poartă 
numele de derivare pedagogică, iar trecerea progresivă de la 
obiectivele educaționale la finalități cu grad de generalitate tot mai 
mare poartă numele de integrare pedagogică. 

1.2. O taxonomie a obiectivelor educaţionale în funcţie de 
criteriul gradului de generalitate 

Această taxonomie, care operează tot cu criteriul gradului de 
generalitate, distinge, la nivelul obiectivelor educaţionale, trei niveluri 
ierarhice (vezi „Esenţializarea și explicitarea conținutului prin 
intermediul unor organizatori cognitivi/scheme”, figura de la punctul 
c), care nu sunt delimitate rigid, ci formează un continuum: obiective 
generale (se mai numesc scopuri); obiective intermediare (sau 
specifice); 

obiective operaţionale (se mai numesc comportamentale sau 
performative). 

Obiectivele generale sau scopurile includ idealul educațional și 
intenționalitățile generale ale sistemului de învățământ. Ele determină 
orientările mari ale educaţiei, au valoare filosofică şi socială şi decurg 
din opţiunile politice. 

Exemple: dezvoltarea creativității, dezvoltarea autonomiei 
cognitive individuale, dezvoltarea spiritului și a atitudinii critice, 
asigurarea accesului la cultură, asigurarea integrării sociale. 

Obiectivele intermediare (specifice) sunt diferențiate pe cicluri 
de învățământ, pe tipuri și profile școlare, pe arii curriculare şi pe 
obiecte de învățământ. Ele se obțin prin derivarea celor generale și se 
formulează în termeni de capacităţi sau de operaţii mentale. 

Exemple: formarea capacităţii de a corela o cauză de un efect, 
formarea capacităţii de a efectua raționamente logice, formarea 


capacităţii de a emite judecăţi de valoare obiective şi argumentate. 

În categoria obiectivelor intermediare se încadrează obiectivele 
cadru şi obiectivele de referință (pentru considerații referitoare la 
acestea vezi tema „Produsele curriculare”, punctul 3 din suportul 
teoretic - „Programa școlară”). 

Obiectivele operaționale se obțin prin derivarea celor 
intermediare şi se formulează - pentru activitățile educaţionale 
desfășurate la micronivel pedagogic - într-un mod concret, precis, prin 
specificarea comportamentelor observabile și măsurabile, care oferă 
informaţii despre achiziţiile și performanţele celor care se instruiesc. 

În funcţie de obiectivele operaţionale se realizează proiectarea, 
organizarea, conducerea, evaluarea şi reglarea activităților 
instructiv-educative determinate și concrete realizate la micronivel 
pedagogic (vezi tema „Proiectarea activității didactice”, în lucrarea 
Teoria şi metodologia instruirii. Teoria şi metodologia evaluării. 
Repere şi instrumente didactice pentru formarea profesorilor, ediția a 
II-a revăzută, M. Bocoş, D. Jucan, 2007). 

Fiecărui obiectiv cadru îi corespund mai multe obiective de 
referință, acestea realizându-se prin intermediul obiectivelor 
operaționale. De aceea, în proiectele de activitate didactică este 
absolut necesar să se precizeze obiectivele operaţionale urmărite, 
acestea stând la baza itemilor de evaluare elaborați. Opţional, cadrele 
didactice pot consemna obiectivele de referință din programa școlară, 
cărora li se subordonează obiectivele operaţionale urmărite în cadrul 
lecției /activităţii didactice (sau pot consemna doar 
numerele /simbolurile acestor finalități educaționale). 

1.3. O taxonomie a obiectivelor educaţionale în funcţie de 
criteriul tipului de activitate (predominant intelectuală sau 
predominant acționată) - distinge obiective informative, care vizează 
cunoașterea, achiziționarea cunoștințelor dintr-un anumit domeniu, și 
obiective formative (se referă la dezvoltarea calitativă a personalității), 
care vizează formarea de priceperi și deprinderi intelectuale, de 
operare cu sistemul de cunoștințe şi valori dobândite în instruire, 
dezvoltarea capacității de asimilare de noi cunoștințe, creșterea 
calității gândirii, dezvoltarea capacităţii de transfer a cunoștințelor etc. 

Exemplu de obiectiv informativ: 

— Cunoaşterea şi înțelegerea terminologiei, a conceptelor și a 
principiilor specifice ştiinţelor biologice. 


Exemplu de obiectiv formativ: 

— Să realizeze transferuri intradisciplinare și să le aplice în 
studiul unor fenomene mecanice, electrice, optice și termice. 

1.4. O taxonomie a obiectivelor educaţionale în funcţie de sfera 
personalităţii - cognitivă, afectivă sau psihomotorie - distinge 
următoarele trei mari domenii de încadrare a obiectivelor: 

1.4.1. Domeniul cognitiv (clasificare propusă de B.S. Bloom), 
care se referă la asimilarea de cunoştinţe, la formarea de deprinderi și 
capacități intelectuale. 

Clasele de obiective din domeniul cognitiv sunt ordonate de la 
simplu la complex, pe şase niveluri, după cum urmează: 

I. Cunoaşterea/achiziția cunoștințelor vizează operaţiile de 
redare, reproducere, recunoaștere a termenilor, a datelor factuale, a 
definiţiilor, criteriilor, metodelor, regulilor, principiilor, teoriilor, 
legilor etc. 

II. Înţelegerea/Comprehensiunea vizează formarea 
deprinderilor şi capacităților de utilizare a informaţiilor și presupune: 
transformarea /transpunerea/ 

transpoziția (reformularea unui enunț cu cuvinte proprii), 
interpretarea  (rezumarea și comentarea datelor teoretice sau 
practice) şi extrapolarea (precizarea consecințelor și implicaţiilor unui 
enunț). 

III. Aplicarea vizează utilizarea achizițiilor dobândite în 
explicarea şi/sau rezolvarea unor situații noi, necunoscute. 

IV. Analiza vizează următoarele deprinderi şi capacități de 
utilizare a informațiilor: analiza elementelor (sesizarea unor aspecte 
implicite, care se subînţeleg dintr-un anumit context), analiza relațiilor 
(identificarea unor raporturi logice, cauzale, de determinare reciprocă 
etc, care se stabilesc între diferite elemente), analiza principiilor de 
organizare a informațiilor (identificarea principiilor care conferă 
identitate unei anumite teorii). 

V. Sinteza presupune existența și manifestarea unor capacități 
de ordin creativ, care permit reunirea elementelor separate ale unui 
proces de gândire într-un tot unitar și se concretizează în competenţe 
legate de posibilitatea de a elabora o lucrare personală (compunere, 
lucrare de sinteză, eseu), de a imagina un plan original de acțiune 
(proiect de cercetare), de a stabili relaţii abstracte între diferite 
elemente, prin activități de descoperire, cercetare, invenție. 


VI. Evaluarea presupune formularea unor judecăţi de valoare în 
legătură cu o anumită problemă în funcție de criterii interne (coerenţă, 
rigoare etc.) şi externe (eficiență, adecvare la scopul urmărit sau la 
modelul utilizat etc.) 

1.4.2. Domeniul afectiv (clasificare propusă de Krathwohl), care 
se referă la formarea sentimentelor, a atitudinilor, a convingerilor. 

Procesul de interiorizare a unei norme sau valori socia -, 
estetice, morale etc. se desfășoară etapizat. Astfel, de la stadiul de 
simplă receptare, de la contactul iniţial și de la recunoașterea și 
însușirea unei valori (reguli, norme sau atitudini etc), se ajunge la cel 
de promovare a unei reacții adecvate, la comportarea în conformitate 
cu o regulă. Conștientizarea şi evaluarea comportamentului, realizate 
ulterior, favorizează parcurgerea etapei următoare, sistematizarea 
valorilor, etapă căreia îi urmează autoevaluarea propriei persoane, 
etapa superioară în care individul devine capabil să realizeze aprecieri 
sau valorizări pozitive, prognozări sistemice de norme, atitudini şi 
valori etc. 

1.4.3. Domeniul psihomotor (clasificare propusă de Simpson), 
care se referă la elaborarea operaţiilor manuale, respectiv a 
conduitelor motrice şi la formarea etapizată a deprinderilor motrice: 
producerea stării de pregătire pentru realizarea actelor, exersarea 
progresivă a fiecărui act şi a ansamblului, automatizarea actelor şi 
aplicarea deprinderii în contexte diferite, în mod eficient. 

Astfel, grație  observării mediului extern (a acțiunii 
demonstrative), ca primă etapă a procesului, se asigură inducerea 
motivației pentru declanșarea reacției noi/pozitive. Odată asigurată 
motivaţia acțiunii, devine posibilă cea de a treia etapă 

— Realizarea activităţii voluntare adecvate, această activitate 
urmează să fie valorificată în vederea formării deprinderilor practice, 
în cadrul etapei repetarea în vederea formării deprinderilor, etapă 
care favorizează structurarea actelor în comportamente complexe. 

2. Funcţiile obiectivelor educaţionale 

Explicitând intenţionalitățile în raport cu care se organizează 
întregul proces de învățământ, obiectivele educaționale reprezintă o 
categorie pedagogică fundamentală, relevanța lor specială în 
proiectarea, realizarea, evaluare și reglarea activităților didactice fiind 
asigurată graţie funcţiilor pe care le îndeplinesc. 

La diferitele niveluri la care ne raportăm, obiectivele 


educaţionale reprezintă enunţțuri care dau expresie intenției de a 
determina modificări dezirabile în personalitatea celor care se 
instruiesc, ca urmare a implicării lor în activitatea educațională. 

Exemplu: La finele perioadei abecedarului, elevul trebuie să 
recunoască toate literele alfabetului luate individual sau aflate în 
structura unor cuvinte diferite. Este un obiectiv specific scris-cititului 
la clasa I, care indică performanţa ce va fi obținută la sfârşitul unei 
perioade școlare determinate. 

Principalele caracteristici ale obiectivelor educaţionale de 
diferite grade de generalitate se referă la următoarele: 

Sunt „ținte” ale educaţiei, exprimate sub formă de enunțuri care 
asigură orientarea intenționala a actului educaţional spre obținerea de 
performanţe, capacități, competenţe, atitudini, comportamente, 
conduite etc. de către educați. Orientarea intențională a procesului 
instructiv-educativ decurge din calitatea instrucției de a fi o activitate 
organizată, sistematică, direcționată spre formarea unui tip anume de 
personalitate. 

Prefigurează o anumită schimbare în sistemul/conţinutul 
personalităţii individului, ceea ce impune înțelegerea/abordarea 
învățării ca modificare adaptativă a conduitei sale cognitive, afective şi 
psihomotorii. 

Circumscriu domeniul unei activități instructiv-educative, 
precum și tipul de schimbare așteptată în conduita elevului pe 
parcursul şi la finele anumitor activităţi instrictiv-educative. 

În calitatea lor de componente ale procesului de învățământ, 
răspund anumitor necesități și cerințe de realizare în condiţii de 
eficiență a instrucției și educaţiei și au consecinţe majore asupra 
configurației celorlalți componente. 

Caracteristicile obiectivelor educaţionale analizate fac ca ele să 
îndeplinească anumite funcții specifice: 

O Funcţia de orientare valorică a procesului educaţional se 
referă la faptul că formularea unei finalități nu constituie un simplu 
exercițiu sau demers didactic (semi) algoritmizat în măsură să asigure 
creșterea gradului de organizare a instrucției şi educaţiei, ci, în același 
timp, constituie o opțiune axiologică și o aspirație educațională care se 
subordonează unor valori relevante din perspectiva formării şi 
modelării personalităţii elevilor. De altfel, conținutul oricărui obiectiv 
educaţional are o dimensiune axiologică, valorică rezultată din 


concepția despre cunoaștere, societate sau om, valorizată ia 
formularea sa. 

Exemplu: Promovarea unor valori ca spiritul investigativ, 
imaginația creatoare, gândirea abstractă etc. presupune formularea 
unor finalități care să pretindă nu doar achiziție de informații şi 
reproducerea acestora, ci, cu deosebire, analize, sinteze, generalizări, 
experimentări etc. 

O Funcţia de anticipare a rezultatelor instrucției și educaţiei se 
referă la faptul că în conţinutul finalităților, indiferent de gradul lor de 
generalitate, se prefigurează rezultatele aşteptate la finele secvențelor 
instructiv-educative. Din punct de vedere pedagogic, se recomandă 
evitarea  formulărilor abstracte, generale, ambigue, cum sunt: 
„transmitere de noi cunoştinţe”, „dezvoltarea gândirii”, „formarea 
trăsăturilor de personalitate” etc. Şi formularea obiectivelor în așa fel 
încât ele să indice, în termeni concreţi, cunoștințele, activităţile 
intelectuale și practice vizate, nivelul de dezvoltare afectivă pe care le 
dorim la educați ș.a.m.d. Numai în acest fel obiectivele vor anticipa cu 
adevărat rezultatele școlare, vor antrena și concerta eforturile 
educatorului și ale educaţilor într-o direcție convergentă, într-un sens 
clar, bine definit şi în mod eficient j 

O Funcţia evaluativă și autoevaluativă se referă la faptul că 
obiectivele educaționale stau la baza (auto) verificării, (auto) evaluării 
şi (auto) notării randamentului activităţii binomului educator-educat. 
Dată fiind marea lor relevanță în aprecierea eficienței activităţii 
educaționale, se impune formularea unor obiective realizabile, care să 
se constituie în repere pentru evaluarea rezultatelor instrucției şi 
educaţiei. Spre exemplu, nu întâmplător, la micronivel pedagogic, orice 
probă de evaluare (chestionar, test de cunoştinţe, probă de evaluare 
scrisă, probă de evaluare practică etc.) este elaborată prin raportare la 
obiectivele operaționale preformulate. Pe de altă parte, rezultatele 
evaluării didactice realizate la micronivel influențează atât predarea, 
cât și învăţarea. 

O Funcţia de reglare şi autoreglare a procesului educațional este 
legată de importanța obiectivelor educaţionale în ansamblul 
componentelor acestui proces. Orice modificare a unui obiectiv 
determină, ca urmare a efectului de undă, schimbări în toate 
componentele/verigile câmpului de acțiune al procesului de 
învățământ; de asemenea, abandonarea sau nerealizarea obiectivului 


propus presupune analiza retrospectivă a modului de 
desfășurare/realizare a activității instructiv-educative, pentru a 
realiza modificările care se impun, respectiv pentru a regla activitatea 
didactică, asigurându-i eficiență. Sintetizând, putem spune că 
exercitarea acestei funcţii face ca orice activitate instructiv-educativă, 
în fiecare din fazele ei, de prospectare, proiectare, desfășurare și 
reglare, să înceapă cu formularea obiectivelor educaţionale care 
constituie reperele didactice ale activităților instructiv-educative. 

Funcţiile obiectivelor educaționale explicitate mai sus sunt 
complementare, ceea ce face ca nerealizarea uneia să influențeze 
negativ exercitarea celorlalți funcţii, respectiv să împiedice 
desfășurarea eficientă a întregului proces educațional. 

Obiectivele educaţionale au o poziţie-cheie în organizarea, 
desfășurarea, evaluarea și reglarea procesului educațional considerat 
ca sistem, exercitând - ca urmare a efectului de undă - influenţe 
asupra tuturor componentelor acestuia; practic, obiectivele 
educaționale constituie jaloane didactice esențiale pentru demersurile 
de proiectare, realizare, evaluare și reglare a activităților 
Instructiv-educative. 

3. Relația dintre obiectivele educaționale și competențele 
educaționale - o relație de interdependenţă funcțională 

Performanțele sunt corelate cu nivelul de realizare a unei 
sarcini de învățare; indicatorul cel mai concret al performanței îl 
constituie comportamentul/ manifestarea vizibilă a celui care se 
educă. Spre deosebire de performanță, competența este realizabilă în 
intervale mai lungi de timp; specificarea unei competențe presupune 
precizarea capacităților vizate, care se bazează, la rândul lor, pe 
anumite operații mentale. De multe ori, se iau ca elemente de referință 
procesele psihice (percepție, gândire, memorie, imaginație etc.) şi 
operațiile specifice fiecăruia. 

Astfel, obiectivele centrate pe competențe pun accentul pe 
formarea operațiilor propriu-zise, care asigură atingerea unei 
performanțe. Avantajul major al obiectivelor axate pe competențe este 
că accentuează caracterul formativ al învățământului. Un posibil 
dezavantaj al lor ar putea fi o oarecare reducere a gradului de 
operaționalitate, ceea ce ar putea genera neclarități și dificultăți în 
proiectarea, realizarea, evaluarea şi reglarea activităților 
instructiv-educative. 


Pe de altă parte, dobândirea, modelarea și rafinarea 
competenţelor reprezintă un proces continuu și gradat - de la 
competențe specifice se ajunge, prin integrare pedagogică, la 
competenţe cu grad de generalitate tot mai mare. Este vorba de un 
demers realizat de jos în sus, care corespunde planului 
practic-acțional. Astfel, cu fiecare lecţie și activitate didactică, se 
contribuie la atingerea competenţelor educaţionale specifice (corelate 
cu obiectivele de referință şi cu cele operaţionale) și a celor generale 
(corelate cu obiectivele cadru) vizate prin studiul disciplinei școlare 
într-un an sau prin studiul ariei curriculare. În mod gradat, se tinde 
spre atingerea competenţelor educaţionale finale vizate prin 
desfășurarea procesului educaţional și care explicitează modelul 
proiectiv de personalitate configurat de idealul educațional, i 

Rezultă că, practic, între obiectivele educaţionale și 
competențele educaționale se stabilește o relaţie de interdependenţă 
funcțională. O competenţă dezirabilă, care se urmărește în cadrul 
procesului educațional, determină necesitatea formulării unor 
obiective educaţionale. Dacă acestea sunt corect formulate în manieră 
operațională, urmărite, atinse (în condiţiile valorificării anumitor 
conținuturi instructiv-educative și a unui sistem de resurse umane, 
materiale, de spațiu și de timp) și evaluate, asigură, la sfârșitul 
perioadei de instruire, realizarea competenţei educaţionale vizate. 

Pe baza considerațţiilor de mai sus putem spune că între 
competențele educaţionale și obiectivele operaţionale se stabilește o 
legătură biunivocă ce poate fi valorificată ca element de referință în 
activitățile de proiectare didactică, organizare, realizare, evaluare şi 
autoevaluare (formativă şi sumaţi vă) şi reglare a instruirii. În 
secțiunea „Esenţializarea şi explicitarea conținutului prin intermediul 
unor organizatori cognitivi /scheme”, figura de la punctul e, propunem, 
într-o ilustrare schematică simplă, modelarea relaţiilor care se 
stabilesc între obiectivele operaţionale și competențele educaționale 
în demersurile didactice întreprinse la nivel micro. 

Pentru ca sistemul competenţelor educaţionale generale și 
specifice să devină operant, este nevoie ca procesul de învăţare să 
presupună articularea cunoștințelor, competenţelor și atitudinilor în 
structuri operaționale, valorificabile în rezolvarea creatoare a 
problemelor de natură intelectuală și practică. Desigur, modalitatea de 
articulare în structuri personale operaționale și eficiența acestei 


articulări sunt determinate de contextul în care are loc învăţarea, de 
vârsta celor care învaţă, de caracteristicile mediului de învăţare, de 
resursele materiale utilizate etc. 

În vederea formării şi modelării cât mai eficiente a 
competenţelor educaționale generale şi specifice este recomandabil să 
se realizeze proiecte didactice diferenţiate (un design curricular 
diferențiat) pe niveluri de complexitate și dificultate, astfel încât să se 
asigure „diferenţierea personalităţilor” şi să se dea posibilitatea celor 
care se-instruiesc să aleagă singuri traseul propriei formări. De 
asemenea, în aceste situaţii, rolul autoevaluării sistematice a 
procesului didactic, atât de către profesor, cât și de către cei care se 
formează, este mult sporit. Autoevaluarea furnizează informaţii în 
legătură cu nivelul de formare și dezvoltare a competenţelor 
educaților și oferă pentru viitor sugestii pentru activitățile de reglare a 
demersurilor pedagogice diferenţiate, astfel încât toţi elevii să poată 
atinge standardele curriculare de performanță prevăzute în 
programele școlare naţionale. 

4. Operaţionalizarea obiectivelor educaţionale 

În activităţile instructiv-educative organizate la nivel micro se 
operează eu obiective concrete, operaționale, formulate în termeni de 
schimbări comportamentale, care se referă la achiziţiile şi 
performanţele dobândite de cei care se instruiesc; obiectivele 
operaționale reprezintă nivelul cel mai concret - al obiectivelor 
educaţionale. Formularea obiectivelor în termeni de comportament 
este justificată şi necesară, întrucât comportamentele pot fi observate 
direct, analizate, grupate, clasificate şi evaluate în mod obiectiv? 

Precizarea clară, concretă, operaţională a obiectivelor face ca 
acestea să reprezinte elemente de reper în proiectarea, derularea, 
evaluarea şi reglarea activităților instructiv-educative. 

Operaţionalizarea obiectivelor reprezintă demersul/operaţia de 
transpunere - cu ajutorai verbelor de acțiune - a scopurilor procesului 
de învățământ în obiective specifice şi a acestora în obiective concrete, 
prin precizarea unor comportamente cognitive şi/sau psihomotorii 
observabile și, dacă este posibil, măsurabile. Practic, operaționalizarea 
obiectivelor educaționale presupune detalierea, concretizarea şi 
contextualizarea acestora astfel încât ele să exprime schimbările 
comportamentale așteptate de la subiecţii instruirii, respectiv: 

— Prestaţia de moment; 


— Performanţa; 

— Competența. 

Aşadar, întotdeauna, obiectivele operaţionale se derivă din 
obiective cu grad de generalitate mai mare. Fiind finalități 
educaţionale definite concret şi vizând comportamente observabile și 
măsurabile, obiectivele operaţionale permit adoptarea unei strategii 
precise care îi ajută pe educați să obțină performanţele 
anticipate/prefigurate de educator şi, ulterior, conștientizate şi 
asumate de educați. Obiectivele operaţionale au mai fost numite de 
către B.S. Bloom obiective comportamentale, iar de către R.M. Gagne, 
obiective performative. 

Pedagogul Cezar Bârzea (1979) propune și analizează trei 
cerințe/criterii ale operaționali zării: 

1) Un obiectiv operaţional precizează, înainte de toate, o 
modificare calitativă (și nu doar cantitativă), a capacităţilor elevilor, 
altfel nu putem vorbi de operaţionalizare. Elevul trebuie să 
demonstreze o modificare evidentă a capacităţilor sale, care să se 
obiectiveze într-un nou concept, într-o nouă operaţie logică, într-o 
acțiune mentală, într-un nou algoritm al învățării etc; modificările 
constatate reprezintă achiziții, cunoștințe, comportamente, abilități 
etc. noi, pe care elevul nu le poseda în etapa elaborării/formulării 
obiectivelor. 

2) Este absolut necesar ca pentru fiecare obiectiv operațional să 
se precizeze situaţiile de învăţare sau condiţiile care determină 
modificările proiectate și aşteptate. În toate situaţiile de instruire 
operaționalizarea urmează două direcţii: precizarea și descrierea 
condiţiilor în care performanţele vor fi realizate, respectiv precizarea 
condiţiilor în care performanţele vor fi evaluate. 

3) A treia componentă necesară pentru definirea unui obiectiv 
operațional este nivelul realizării, mai precis nivelul minim de 
realizare a obiectivului operațional, prin care înțelegem asigurarea 
unor limite minime ale intenţiilor pedagogice 
proiectate /prefigurate/anticipate printr-un obiectiv operațional. 

În acord cu aceste cerinţe ale operaţionalizării, după stabilirea 
unui obiectiv general este necesar să se parcurgă următorii pași: 

—  Precizarea comportamentelor esenţiale care asigură 
atingerea obiectivului general; 

— Formularea unor obiective particulare, concrete, cu ajutorul 


unor verbe care exprimă o acțiune observabilă; 

—  Selecționarea obiectivelor specifice, relevante pentru 
atingerea obiectivului general; 

— Descrierea condiţiilor de instruire în care este pus elevul 
când trebuie să demonstreze că a atins obiectivul respectiv; 

— Specificarea criteriului de evaluare, respectiv specificarea 
performanţei minime acceptabile. 

În legătură cu statutul pedagogic al obiectivelor operaţionale și 
cu formularea corectă a acestora, se impun următoarele precizări și 
cerințe de formulare: 

Sunt corelate cu activităţile didactice determinate, concrete 
organizate la microni vei pedagogic (lecţii, lucrări de laborator etc), 
respectiv la nivel strici acționai şi de aceea ele corespund celui mai 
concret nivel al obiectivelor educaţionale. 

Având caracter predominant concret, ele se urmăresc şi se ating 
pe termen scurt, \x\ situaţii specifice de învăţare. 

Se referă la elev, condensează și descriu ceea ce urmează să ştie 
şi/sau să facă elevul, respectiv prestația, performanţa sau competența 
pe care acesta trebuie să o dovedească, pe parcursul sau la finele unei 
secvenţe de instruire. 

Se referă la modificările evolutive calitative şi cantitative ale 
prestaţiilor, performanţelor și competenţelor elevilor, la noile achiziţii 
ale acestora (de exemplu: noi cunoştinţe, noi operaţii mentale sau 
practice/materiale, noi acțiuni, noi capacități şi competențe 
intelectuale sau practice etc). 

Se formulează în termeni de produs al învăţării, respectiv prin 
precizarea a ceea ce trebuie să demonstreze elevul că știe sau ştie să 
facă, şi nu în termeni de proces de învățare, adică prezentând 
demersurile pe care trebuie să le întreprindă elevul pentru a ajunge la 
un rezultaţii 

Nu se confundă cu conţinutul, cu ideile principale din lecţie, ele 
nu precizează și nu explicitează ce va trata o temă, ci care va fi 
influența formativă și informativă a acesteia asupra elevului (ce va ști 
şi ce va fi apt să facă elevul). 

Nu se confundă cu evenimentele instruirii; ele se referă strict la 
activitatea de învăţare a elevilor (ce trebuie să ştie și szriacă) și nu la 
cea a profesorului. 

Nu se confundă cu scopurile, care sunt mai generale şi nu se pot 


realiza într-o singură activitate didactică. 

În practica instruirii şi-a dovedit utilitatea și eficiența modelul 
de operaționalizare elaborat de R.F. Mager, model care se bazează pe 
următoarele trei condiţii de operaţionalizare: 

O descrierea comportamentului observabil (a prestaţiei, 
performanţei sau competenţei); 

precizarea condițiilor de producere și manifestare a 
comportamentului; 

stabilirea criteriilor de reuşită/de acceptare a performanţei 
standard. 

Cele trei condiții de operaţionalizare nu trebuie să fie 
prezentate neapărat în ordinea de mai sus, ci ele își pot interschimba 
locurile în formularea diferitelor obiective operaționale. 

O Descrierea comportamentului observabil (a prestaţiei, 
performanţei sau competenţei) este cerința de a preciza și detalia în 
obiectiv conduita elevului, rezultatul învățării realizate de acesta, 
performanţele pe care el le va dovedi pe parcursul şi la finele 
secvenţei/activității de instruire. Pentru aceasta, se face apel la 
aşa-numitele „verbe-acțiuni” sau „verbe de acțiune” (vezi secțiunea 
„Esenţializarea şi explicitarea conţinutului prin intermediul unor 
organizatori cognitivi/scheme”, tabelul de la punctul d), evitându-se 
verbele cu spectru larg de tipul: „a cunoaște”, „a ști”, „a înţelege”, „a 
asimila”, „a se familiariza cu...”, „a aprecia” etc, considerate de Viviane 
şi Gilbert de Landsheere (1979) „verbe intelectualiste”, susceptibile de 
a conduce la interpretări variate și de a provoca dezacorduri între 
profesori. 

Precizarea condițiilor de producere și manifestare a 
comportamentului se referă la descrierea concretă și contextualizată a 
condiţiilor didactice în care elevii urmează să demonstreze că au 
dobândit performanţa preconizată prin obiectiv (schimbarea calitativă 
sau cantitativă dorită): se configurează situaţia de învățare, se prezintă 
ariile şi elementele de conţinut vehiculate, eventual, cunoştinţele 
anterioare valorificate, se enumera instrucțiunile oferite elevilor, se 
precizează materialele didactice, mijloacele de învățământ utilizate etc. 

Condiţiile de producere și manifestare a comportamentului 
vizează, deopotrivă, procesul învățării realizat pentru atingerea 
obiectivelor operaţionale prestabilite, cât şi modalităţile de verificare 
şi evaluare a prestaţiilor, performanţelor și competenţelor. Astfel, 


adeseori, fraza prin care se precizează condiţiile de realizare ale unui 
obiectiv operațional începe cu sintagmele: „cu ajutorul...”, „utilizând”, 
„folosind”, „pe baza...”, „pornind de la...”, „având la dispoziţie...”, „având 
acces la...”, „valorificând...” etc. 

Stabilirea criteriilor de reuşită, de acceptare a performanței 
standard se referă la exigenţele care țin de acceptarea performanței 
standard/minime a învăţării, respectiv la acei-parametri care pot fi 
valorificați în explicitarea concretă și precisă a schimbărilor dorite și 
prefigurate prin respectivul obiectiv operațional: absenţa sau prezența 
unei achiziţii (trăsătură, capacitate, abilitate etc); numărul minim de 
răspunsuri corecte; numărul încercărilor admise; numărul maxim de 
omisiuni admise; numărul maxim de greșeli admise; caracteristicile 
erorilor acceptabile; concordanța sau nonconcordanţa cu un anumit 
standard; reuşita elevului în procentaje; modul de lucru apreciat în 
număr de răspunsuri corecte, în indici de viteză, de precizie, de calitate 
sau în unități de timp necesare pentru realizarea sarcinii de instruire 
etc. 

Cerința de operaţionalizare () nu este absolut obligatorie, în 
practica instruirii existând multe situații în care formularea 
obiectivelor operaționale nu include această componentă, însă ele își 
păstrează statutul pedagogic de „obiective operaționale”. De altfel, 
literatura de specialitate oferă şi alte modele de operaţionalizare a 
obiectivelor, în care numărul cerințelor de operaţionalizare variază 
între două și cinci. 

Exemplu de obiectiv operaţional cu trei componente: 

— Să indice cel puţin trei () plante medicinale din regiunea 
natală (0), pe baza cunoștințelor din viaţa cotidiană (). 

Exemplu de obiectiv operaţional cu două componente: 

— Să explice transformările suferite de alimente în cavitatea 
bucală (0), valorificând imaginile proiectate cu ajutorul diapozitivelor 
0. 

În actuala viziune curriculară, demersul de operaționalizare lasă 
loc manifestării flexibilității şi creativității pedagogice a cadrului 
didactic, ale cărui acţiuni nu trebuie să fie încorsetate de ambiția 
măsurării foarte precise și acurate a achiziţiilor elevilor. Dorinţa 
exagerată de a delimita și detalia comportamentul elevului face ca 
acesta să devină limitat şi „fragmentat”, îngustat, iar operaţionalizarea 
obiectivelor educaţionale să se transforme într-o simplă operaţie 


formală, în care se gestionează din punct de vedere cantitativ 
schimbarea evolutivă produsă. 

Există situații în care subiectivitatea elevilor este mult implicată 
în rezolvarea sarcinilor de învăţare, spre exemplu în realizarea de 
analize şi interpretări, în găsirea de explicații proprii şi în 
argumentarea lor, în oferirea de răspunsuri care pot conţine elemente 
de originalitate, chiar de creaţie ș.a. Altfel spus, răspunsurile elevilor 
nu pot fi uniformizate, achiziția (prestaţia, performanţa și competenţa) 
nu poate fi delimitată clar, standardizată şi uniformizată, iar obiectivul 
nu este operaționalizabil/este neoperațional. 

Exemple de obiective neoperaţionale: 

— Să comenteze afirmaţia „factorii ereditari sunt premise ale 
dezvoltării psihice”; 

— Să analizeze critic pașii realizați în reforma curriculară a 
învățământului românesc. 

a) Schema derivării/integrării obiectivelor educaţionale 

Concretizează 

OBIECTIVUL EDUCAŢIONAL în b) Finalităţile educaţiei - 
clasificare în funcție de criteriul gradului de generalitate 

Finalitatea educaţiei Scurtă caracterizare Ce cuprinde Nivelul la 
care se referă 

Idealul educaţional - gradul de generalitate maxim 

— Se atinge într-un termen lung 

— Determinat social de tipul și esenţa societății - model 
proiectiv de personalitate, într-o anumită perioadă istorică, model ce 
condensează cerințele actuale și de perspectivăzaspiraţiile unei 
societăți şi pe care educaţia este chemată să îl formeze - sistemul 
educativ în ansamblul său 

Scopurile educaţionale - grad de generalitate mediu 

— Se realizează în intervale medii de timp 

— Determinat social de etapa de dezvoltare a societăţii - 
descriu intenţii pedagogice, rezultatele așteptate la finele unui sistem 
de acţiuni educative 

(intenţii/rezultate cuprinse în enunțuri cu caracter finalist, 
anticipativ) - dimensiunile educaţiei (intelectuală, morală, estetică, 
religioasă, fizică, profesională etc.) 

— Sistemul de învățământ 


— Nivele de învățământ 

— Profile de învățământ 

— Cicluri-curriculare 

— Tipuri de școli 

Obiectivele educaționale - nivel redus de generalitate 

— Se realizează în intervale scurte de 

«timp 

— Sunt determinate social de gradul de valorizare a ştiinţei, 
culturii și tehnicii - descriu o intenție pedagogică, un rezultatașteptat 
la finele unei acțiuni educative p determinate și concrete, obiectivat 
într-o schimbare la nivelul personalităţii educaţilor (intenţie/rezultat 
cuprins în enunțuri cu caracter finalist, anticipativ) - sistemul de 
învățământ! 

—  Subsisteme ale învățământului (învățământ primar, 
gimnazial, profesional etc.) 

— Arii curriculare 

— Discipline de învățământ 

— Unităţi de învăţare 

— Capitole 

— Teme 

— Sisteme de lecţii și alte forme de organizare a activităţii 
instructiv-educative 

— Lecţii sau alte forme de organizare a activităţii 
instructiv-educative 

— Secvenţe de instruire d) Exemple de verbe-acțiuni pentru 
clasele de obiective din taxonomia lui Bloom, elaborată pentru 
domeniul cognitiv 

Clasele de obiective din taxonomia lui B.S. Bloom Exemple de 
„verbe-acţiuni. 

1. Cunoașterea (asimilarea la primul nivel) a recunoaște, a 
defini, a identifica, a reda, a enumera, a descrie, a indica, a preciza. 

2. Comprehensiunea/ înțelegerea a redefini, a reformula, a 
transforma, a ilustra, a reorganiza, a stabili, a interpreta, a explica, a 
distinge, a exprima în cuvinte proprii, a demonstra, a denumi, a 
determina, a concluziona, a prevedea 

3. Aplicarea a folosi, a utiliza, a aplica, a generaliza, a completa, a 
transfera, a extrapola, a clasifica, a restructura, a propune, a proiecta, a 
verifica, a decide, a efectua, a scrie, a desena, a trasa grafic, a rezolva 


4. Analiza a analiza, a diferenţia, a distinge, a discrimina, a 
compara, a sorta, a selecta 

5. Sinteza a sintetiza, a compune, a construi, a combina, a 
deduce, a proiecta, a deriva, a produce, a propune 

6. Evaluarea a evalua, a estima, a decide, a argumenta, a 
standardiza, a judeca, a valida e) Modelul generativ al relaţiilor care se 
stabilesc între obiectivele operaţionale şi competențele educaționale 

Competenţe educaţionale generale 

Legenda: 

generează 

realizează legătură biunivocă (posibilă) Oi, 02... On - obiective 
operaționale 

Sarcini de reflecţie şi exerciții aplicative: 

(1) Comentaţi următorul citat: „... a acționa avându-se în vedere 
un scop este totuna cu a acționa în mod inteligent [...] A prevedea un 
punct final al unui act înseamnă a avea o bază de pe care să se observe, 
să se selecționeze și să se pună în ordine obiectele și propriile noastre 
capacități. A face aceste lucruri înseamnă a gândi, deoarece a gândi 
înseamnă tocmai activitate intenţională, premeditată, controlată de 
înţelegerea faptelor și a raporturilor dintre acestea [...]' (]* Dewey, 
1972, p. 89). 

(2) Argumentaţi legătura organică dintre intenţionalitate şi 
acțiune, pornind de la concluziile formulate de John Dewey (1972): ,... 
viața înseamnă dezvoltare, iar dezvoltarea, creşterea înseamnă viaţă. 
Tradusă în echivalente educative, aceasta înseamnă (1) că procesul 
educativ nu are niciun scop în afara lui; el constituie propriul său scop; 
şi că (II) procesul educativ este un proces de continuă reorganizare, 
reconstrucție, transformare” (p. 44); „Este bine să ne amintim că 
educaţia în sine nu are scopuri. Numai persoanele, părinţii şi profesorii 
etc. pot avea scopuri şi nu o idee abstractă cum este educaţia. În 
consecință, scopurile lor au o infinită varietate, diferind după fiecare 
copil, modificându-se pe măsură ce copiii cresc şi odată cu îmbogățirea 
experienței din partea celui care predă”, (p. 93) 

(3) Argumentaţi necesitatea și importanța finalităților educaţiei 
pentru sistemul de învățământ românesc. Analizaţi semnificaţia 
finalităților educaţionale generale pentru activitatea practică a 
cadrelor didactice. 

(4) Pornind de la ideea că idealul educațional nu reprezintă 


doar o proiecție subiectivă, ci și prisma prin care privim şi concepem 
realitatea pedagogică, particularizați interpretările pentru idealul 
educaţional al școlii românești, argumentând necesitatea şi importanţa 
acestuia. 

(5) fi Comentaţi afirmaţia: „Idealul educativ este rezultatul unui 
compromis inteligent care se negociază între sistemul educativ, 
sistemul culturii și macrosistemul social” (L. Antonesei, 1996, p. 39). 
Precizațţi care sunt principalele surse de stabilire/formulare a idealului 
educaţional al unei epoci. 

(6) Realizaţi o analiză axiologică a valorilor fundamentale 
cuprinse în idealul educaţional românesc și comentaţi importanța 
formării elevilor în spiritul fiecăreia dintre aceste valori. 

(7) Reflectați asupra unor alte valori fundamentale pe care 
consideraţi că idealul educaţional românesc ar trebui să le integreze. 

(8) Ce semnificație valorică are faptul că idealul educațional 
românesc este formulat în cadrul unui document legislativ; respectiv 
în Legea învățământului şi nu într-un document curricular? 

(9) Comentaţi și interpretaţi următoarele citate: 

— „A educa implică întotdeauna un obiectiv.9 (G. de 
Landsheere) 

— „A ajuta pe individ să realizeze într-un mod oarecare, printre 
multe alte măsuri posibile, o parte din nenumăratele potenţiale de care 
dispune, făcând mai bogate și mai bine structurate interacțiunile cu 
mediul lui de viață, în limitele impuse inevitabil de orice viață socială, 
acesta ar putea fi obiectivul general ce s-ar putea atribui educației”. (M. 
Reuchlin) 

— „Idealul pedagogic al unei epoci exprimă în primul rând 
starea societăţii în epoca dată”. (E. Durkheim). 

— „Idealul educaţiei în statul care se confundă cu societatea nu 
poate fi altul decât integrarea cât mai perfectă a individului în 
societatea respectivă”. (I.C. Petrescu) 

(10)? Reflectați la idealul educaţional din Antichitate și 
explicitați-l. 

(11) J & Scrieţi un eseu în care să surprindeţi caracteristicile 
idealului educaţional în perioada Renaşterii. 

(12) Urmăriţi evoluţia istorică a idealului educațional, 
dependenţa sa de condiţiile istorico-sociale, relația sa cu valorile 
promovate de societate, atitudinea față de copil și față de ființa umană 


şi explicităţi idealul educaţional specific epocii moderne. 

(13). Reflectaţi asupra relației dintre idealul educațional 
românesc actual și problematica lumii contemporane. 

(14)  Analizaţi, pe baza schemei derivării obiectivelor 
educaționale, relaţiile dintre finalităţile educaţiei: idealul educaţional, 
scopurile şi obiective educaționale. Exemplificați! 

Analizați comparativ demersurile de derivare pedagogici și de 
operaționalizare a obiectivelor educaţionale. 

(15) f Având în vedere faptul că, de regulă, finalităţile 
educaţionale generale sunt propuse „de sus în jos”, de la macronivelul 
pedagogic spre micronivel, reflectați asupra unor posibile situații în 
care reformularea sau chiar formularea unor finalități educaţionale 
s-ar putea realiza „de jos în sus”, de la nivelul practicii educaționale 
spre macronivelul pedagogic. 

(16) în lucrarea sa Tratat de pedagogie școlară (2003, pp. 202 - 
204), loan Nicola distinge două laturi complementare ale idealului 
educaţional: una antropologică şi alta acțională. Prima se referă la 
formarea unei individualități armonioase și integrale, dezvoltată din 
punct de vedere vocațional (intelectual, moral, estetic, religios, fizic, 
profesional) prin asimilarea valorilor culturale fundamentale și prin 
stimularea calităților general-umane (aptitudini, atitudini, interese, 
motivații etc). Cea de a doua latură se leagă de exercitarea de către 
individ a unor roluri profesionale, dar şi sociale 

(părinte, cetățean, membru al unei comunităţi ș.a.). Cele două 
laturi formează un tot unitar: cu cât dezvoltarea integral-vocațională 
este mai intensă, cu atât implicarea individului în viața profesională și 
socială este mai activă, iar influenţele ei asupra dezvoltării propriei 
personalități sunt mai relevante şi mai profunde. Nucleul idealului 
educaţional este reprezentat, în viziunea autorului, de vocaţie și 
creativitate, care îşi pun amprenta asupra tuturor celorlalte însușiri pe 
care societatea viitorului le va valoriza și solicita omului de mâine. 

Surprindeţi într-o hartă conceptuală/cognitivi nucleul şi cele 
două laturi ale idealului educaţional românesc, arătând cu care din 
cele două laturi se asociază finalităţile „noilor educaţii”. 

(17) Referindu-se la esența idealului educaţional, filosoful 
român Constantin Rădulescu-Motru (1942, pp. 6 - 7) arată că acesta 
nu reprezintă pentru om o „zestre de lux”, ci se doreşte „o busolă de 
orientare. „Aspiraţia spre un ideal este pentru om funcțiune vitală, iar 


nicidecum o stare de reverie poetică de care se poate lipsi. Omul fără 
aspirații este oarecum neisprăvit'. Comentaţi aceste afirmaţii. 

(18) Explicități relaţiile dintre câteva obiective cadru şi 
obiectivele de referință derivate, la disciplina de specialitate, la clasele 
V-VIII. 

(19) Explicități relaţiile dintre câteva competențe generale și 
competențele specifice derivate, la disciplina de specialitate, la clasele 
IX-XII. 

(20) Realizați un scurt comentariu al exigenţelor 
psihopedagogice condensate în sintagma: „continuitate și schimbare 
pe parcursul ciclurilor învățământului general obligatoriu”, analiză 
care să vizeze în principal scopurile și obiectivele educaționale. 

(21) y Prezentați avantajele și limitele taxonomiei obiectivelor 
educaționale. 

(22)? Reflectaţi la avantajele demersului de operaţionalizare a 
obiectivelor educaționale, explicând de ce este important să precizăm 
că obiectivele operaţionale se referă la achiziţiile pe care le vor 
demonstra elevii pe parcursul şi la sfârşitul activității educaţionale. 
Analizați un exemplu în care să evidenţiaţi inclusiv modul de realizare 
a evaluării continue și formative. 

(23)  Inventariaţi şi argumentaţi condiţiile care trebuie 
respectate în procesul de elaborare a obiectivelor operaţionale. 
Prezentați exemple și contraexemple. 

(24) Explicaţi rolul conţinuturilor curriculare care urmează a fi 
predate în procesul de formulare a obiectivelor operaționale ale unei 
lecţii. Referiţi-vă şi la obiectivele fundamentale ale lecţiilor (vezi tema 
„Proiectarea activității didactice”, în lucrarea Teoria și metodologia 
instruirii. Teoria și metodologia evaluării. Repere și instrumente 
didactice pentru formarea profesorilor, ediția a Il-a, revăzută, M. 
Bocoş; D. Jucan, 2007). 

(25) Formulaţi 5 obiective operaţionale, cu 2 componente, la 
disciplina de specialitate. 

(26) Identificați în obiectivele formulate mai sus cele două 
condiții de operaționalizare (şi componentele corespunzătoare ale 
obiectivelor) din modelul de operaționalizare propus de R.F. Mager. 

(27) Formulaţi 5 obiective operaționale, cu 3 componente, la 
disciplina de specialitate. 

(28) Identificați în obiectivele formulate mai sus cele două 


condiții de operaționalizare (şi componentele corespunzătoare ale 
obiectivelor) din modelul de operaţionalizare propit3*de R.F. Mager. 

(29) Alegeţi o lecţie la disciplina de specialitate și elaboraţi 
obiectivele operaționale, respectând procedura lui R.F. Mager. 

(30) Analizaţi funcţiile obiectivelor operaționale într-o lecţie la 
disciplina de specialitate. 

(31) Formulaţi obiective afectiv-motivaţionale pentru o unitate 
de învățare la disciplina de specialitate. 

(32) J & Realizaţi un eseu reflexiv/Organizaţi o dezbatere 
pornind de la următorul citat: „Pentru viitor, obiectivele educaţiei 
trebuie să fie infuzate de conotații culturale. Programele de dezvoltare 
trebuie să fie elaborate ţinând seama de diversitatea culturilor și a 
interacțiunilor culturale care există între populaţiile din interiorul unei 
țări sau între diferite regiuni ale lumii” (C. Cucoș, 1995, p. 32). 

— Analizând schema finalităţilor educaţiei, veţi sesiza că 
fenomenul educațional se desfășoară sub incidența idealului, 
scopurilor, obiectivelor educaţionale și veți surprinde astfel caracterul 
teleologic al acestuia. 

— Parcurgând suportul teoretic oferit şi sarcinile de lucru 
aferente, veţi realiza mult mai ușor distincţia existentă între finalităţile 
educaționale  macrostructurale şi  finalitățile educaționale 
microstructurale. 

— Caracterul aplicativ al acestei teme este determinat de 
procedurile de operaţionalizare prezentate şi exemplificate; de aceea 
vă sugerăm să exersați elaborarea obiectivelor operaționale având ca 
şi grilă de exercițiu procedurile respective. 

— Obiectivele operaţionale asigură o ordine necesară în 
proiectarea și realizarea activității didactice, de aceea vă sugerăm să 
acordați atenţie sporită modului în care pot fi operaționalizate la nivel 
micropedagogic principalele direcții de acțiune în pedagogia 
contemporană privind restructurarea obiectivelor educaționale. 

Tema nr. 5 

01 - să definească în manieră operaţională conceptele: 
pedagogie, ipostazele pedagogiei: ştiinţă descriptivă, teorie 
normativăznormativ-prescriptivă, realizare practici 


02 - să definească termenul „pedagogie” din punct de vedere 
etimologic şi îi analizeze ipostazele actuale 

03 - să argumenteze statutul de știință al pedagogiei și să 
expliciteze statutul de artă al practicii educative 

04 - să descrie, în mod cronologic, principalele etape din 
evoluţia pedagogiei ca domeniu de cunoaștere 

Termeni și sintagme-cheie: pedagogie, știința educaţiei, ştiinţă 
descriptivă, teorie normativăznormativ-prescriptivă, realizare 
practică, ştiinţă teoretică, ştiinţă practică/pragmatică 

Suport teoretic: 

1. Definiţia termenului „pedagogie”. 

Într-o lume complexă şi care se schimbă rapid, educaţia a 
devenit mai importantă ca oricând. Complexitatea crescândă a 
problematicii lumii contemporane, solicitările și provocările acesteia 
au determinat şi determină creşterea cererii de educație, 
fundamentarea ştiinţifică a liniilor de politică educațională, a 
demersurilor educaţionale și, înainte de toate, o definire apropiată a 
ştiinţei corespunzătoare - pedagogia. Evoluţia epistemologică a 
pedagogiei ca ştiinţă a educaţiei demonstrează că ea a devenit capabilă 
să îşi configureze şi consolideze statutul epistemologic și să studieze 
problemele educaţionale din perspective diverse şi complexe. 

Termenul „pedagogie” derivă de la cuvintele greceşti taxonomie, 
pais, paidos, care înseamnă copil, şi agoge, care are semnificația de 
conducere, cuvinte care conduc spre semnificația primară a 
termenului în discuţie - aceea de acțiune de conducere a evoluţiei 
copilului. De altfel, termenul a fost valorizat în Antichitate pentru a 
desemna persoana care îl conducea efectiv pe copil la școală - 
termenul grecesc „paidagogus”, care provine din aceeași rădăcină 
etimologică cu termenii menționați mai sus, desemna sclavul în a cărei 
responsabilitate se afla însoţirea copiilor la școală. Deși astfel de 
accepțiuni au avut, într-o anumită măsură, un impact negativ pentru 
cristalizarea unei pedagogii viitoare autentice și „demne', ea a reușit 
ăă depăşească sensul îngust și reducționist de conducere a copilului şi 
apoi pe cel de educaţie a copilului și să impună sensul complex de 
educaţie a omului tuturor vârstelor, precum şi studiul complex al 
fenomenelor educaționale. Astăzi, pedagogia este consolidată ca știință 
integrativă, globală a educaţiei, constituită, practic, dintr-un sistem de 
discipline, de științe particulare, corespunzătoare unor subdomenii 


specifice. Altfel spus, odată cu evoluţia societății umane şi cu creșterea 
complexității fenomenelor educaționale, s-a impus necesitatea unei 
noi conceptualizări şi accepțiuni mult mai cuprinzătoare, termenul 
„pedagogie” referindu-se la ansamblul preocupărilor circumscrise 
problematicii complexe a educației. 

La noi în țară termenul „pedagogie' a fost utilizat pentru prima 
dată de către călugărul erudit Iosif Moesiodax, viitorul profesor de la 
Academia din lași, în secolul al XVIII-lea, când scrie cartea Tratat 
despre educaţia copiilor sau Pedagogia (1779), în care afirmă că ,... 
pedagogia este o metodă care îndrumează moravurile copiilor spre 
virtuți și care le pregătește sufletul spre dragostea față de însușirea 
învățăturilor” (I. Moesiodax, 1974, p. 23), menţionând în același timp 
faptul că aceasta este „... una dintre cele mai grele îndeletniciri de care 
viața omenească are nevoie [|...] Ea ocupă locul cel dintâi și priveşte 
mai ales pe dascăl |...] iar scopul este să aducă o lumină dascălului ca 
să înțeleagă mai bine ce are de făcut” (ibidem, pp. 66 - 68). Aşadar, 
pedagogia, inclusiv pedagogia ştiinţifică actuală, nu reprezintă un 
corpus de achiziții imuabil, inflexibil, ci, dimpotrivă, o construcție 
epistemologică deschisă la noi argumente, interpretări, teorii, modele, 
paradigme etc. 

Pedagogia reprezintă ştiinţa educației care studiază, 
conceptualizează, explică, prospectează şi prezintă în termeni 
descriptivi şi normativi esența şi trăsăturile fenomenului educațional 
(organizat și desfăşurat în vederea formării și modelării personalității 
umane, în conformitate cu idealul educaţional), finalitățile educaţiei şi 
sarcinile sale majore, valoarea și limitele educaţiei, conținuturile 
instructiv-educative, principiile pedagogice, strategiile educaționale, 
metodele, formele de organizare și desfășurare a proceselor 
educaționale. 

2. Statutul de știință al pedagogiei 

Educaţia, ca proces social de influențare a devenirii omului şi de 
conducere a lui spre un stadiu al responsabilizării şi al 
responsabilităţii, a apărut odată cu societatea omenească, ca 
preocupare a generaţiilor mature îndreptată asupra tinerelor 
generaţii. Educaţia a evoluat de la simplele acțiuni şi procese de 
inițiere în ceea ce privește procurarea hranei sau a regulilor tribale 
spre sisteme educative mai mult sau mai puțin complexe, aflate în 
permanentă expansiune cu deosebire în zilele noastre. 


Educaţia a evoluat odată.cu ştiinţa, cu tehnologia, cu artele și cu 
sporturile, cu cultura și cu religia, cu diversele domenii de activitate 
umană și cu diversele profesiuni. De-a lungul timpului, ea a adoptat o 
poziție reactivă în raport cu evoluţiile din aceste domenii, prin 
adaptări și reconfigurări sistematice, dar și o poziție proactivă graţie 
„vocii” persoanelor instruite și educate, cercetătorilor, oamenilor de 
cultură, creatorilor, inventatorilor etc, care realizează prospectări în 
propriile domenii de activitate. De aceea se afirmă, pe bună dreptate, 
că sistemele educative contemporane reprezintă expresia dezvoltării 
socio-culturale generale și, totodată, promotorul și catalizatorul 
acesteia; prin calitatea, relevanța și impactul său, educaţia precede și 
face posibilă dezvoltarea viabilă a unei societăți. 

Reflecția teoretică sistematică asupra educaţiei - pedagogia -, 
asumată ca acțiune teleologică, a apărut ceva mai târziu în comparație 
cu educaţia, deși anumite experiențe în domeniu s-au transmis din 
generaţie în generație sub formă de observaţii, generalizări şi 
abstractizări spontane condensate în sfaturi, norme, proverbe - este 
ceea ce specialiștii numesc pedagogia populară. 

În diacronie, pedagogia a evoluat de la stadiul constatărilor și al 
formulărilor empirice, spontane, caracteristic pedagogiei populare, la 
stadiul reflecției sistematice de factură filosofică sau științifică. 
Preocuparea pentru asigurarea caracterului științific al reflecțiilor 
asupra educaţiei a început să devină tot mai consistentă și mai 
sistematică, pe măsură ce în istoria științelor aveau să se impună drept 
condiţii şi criterii de legitimare a științelor următoarele: obiectul de 
studiu; 

metodologia de cercetare a obiectului de studiu propriu; 

tipul de raportare la obiectul de studiu (măsura în care 
cunoaşterea este obiectivă - asigurată de delimitarea subiectului 
cunoscător de obiectul cunoașterii sau subiectivă - caracterizată prin 
implicarea subiectivităţii individului), tipul de explicație și de 
conceptualizare. 

Existenţa acestor condiţii a generat diverse controverse legate 
de modul de aplicare a lor, avându-se în vedere dihotomia fenomene 
naturale - fenomene sociale şi umane. Aceasta a favorizat cristalizarea 
unui dualism epistemologic, care a condus la separarea a doua 
categorii de științe, situate mult timp la doi poli opuși de analiză: 
ştiinţele naturii /științele tari și ştiinţele socio-umane/ştiințele slabe. 


În secolul al XIX-lea s-a impus sintagma „științe pozitive”, care 
desemna științele naturii, respectiv științele care  valorificau, 
preponderent, un model ipotetico-deductiv de analiză şi metoda 
experimentală, S-a indus, astfel, o diferență de rang între ştiinţele 
naturii şi științele socio-umane, acestea din urmă neîncadrându-se în 
paradigma specifică descrisă. 

Dorința de legitimare științifică a determinat științele 
socio-umane să încerce să se alinieze la modelul științelor naturii, în 
loc să îşi identifice modalităţi proprii, specifice, de întemeiere și de 
legitimare. Astfel au apărut și s-au dezvoltat ramuridisciplinare ca: 
pedagogia experimentală, pedagogia cibernetică, pedagogia 
informatică, psihologia experimentală ş.a. Istoria științelor nu poate 
nega anumite succese înregistrate, alături de clanul și entuziasmul 
generate de modelul experimental, însă acesta s-a dovedit a fi 
insuficient de cuprinzător şi de flexibil, el neputând să fie extins la 
explicarea unei diversități atât de mari cum este cea a fenomenelor 
sociale și umane, în care dimensiunea calitativă, care este de maximă 
relevanță, nu se încadrează în paradigma experimentală. 

În acest fel, treptat s-au conturat următoarele concluzii: 

modelul teoretico-metodologic al științelor naturii nu este 
adecvat pentru studierea științifică a realității social-umane; este 
necesară conceperea de modalități proprii de întemeiere științifică şi 
de legitimare a științelor socio-umane, astfel încât acestea să poată 
studia riguros realitățile sociale, culturale şi umane. Avându-se în 
vedere aceste concluzii și importanța lor crucială pentru istoria 
ştiinţelor, s-a ajuns la constituirea unui spaţiu epistemologic comun, 
care poate fi analizat din perspectiva a trei contexte determinante: 

1) contextul pragmatic/contextul acțiunii, în care se 
construiește domeniul ştiinţific respectiv; 

2) contextul metodologic, care include ansamblul metodelor, 
tehnicilor, procedurilor şi modurilor de gândire valorificabile în cadrul 
activităţilor de cercetare circumscrise domeniului; 

3) contextul normativ, care se corelează cu preocupările 
referitoare la crearea unui model comun de legitimare științifică. 

Amplificarea eforturilor de promovare a unei cunoașteri 
ştiinţifice a condus, treptat, la ameliorarea percepției față de statutul 
epistemologic al pedagogiei, la impunerea și recunoașterea statutului 
său de ştiinţă. 


Termenul „pedagogie” a început să fie utilizat în legătură cu 
întregul ansamblu de preocupări legate de problematica fenomenelor 
educaţionale, iar în timp pedagogia şi-a câştigat un loc aparte în 
ansamblul disciplinelor științifice şi o „demnitate teoretică” (C. Cucoș, 
2002, p. 17). Ea şi-a dobândit statutul epistemologic de „ştiinţă, discurs 
teoretic asupra unui fenomen care, în unele circumstanţe, se 
prelungește în acțiuni concrete, întruchipând note ale tehnicii (tehnica 
educativă)” (idem). 

În prezent, în analizele metateoretice referitoare la pedagogie, 
specialiştii îi recunosc acesteia maturitatea epistemologică. Statutul de 
ştiinţă al pedagogiei este asigurat de următoarele elemente: 

Pedagogia are un domeniu propriu de studiu, şi anume educația 
şi implicaţiile ei asupra personalității umane, și are finalități precis 
formulate şi predeterminate. 

Pedagogia dispune de un instrumentar specific de 
cercetare/investigare a propriului domeniu de studiu: metoda 
observației, experimentul, studiul de caz, metoda cercetării 
documentelor curriculare şi a altor documente școlare, metoda 
analizei portofoliilor/a produselor activității subiecților educației ş.a. 
Ea se pretează nu doar la analize calitative, ci și cantitative, 
matematico-statistice, chiar dacă acestea nu sunt întotdeauna la fel de 
riguroase ca în cazul științelor exacte. Influențele și acțiunile 
educaționale vizează modificări la nivelul întregii personalități a 
educaților, respectiv la nivelul sferelor, cognitivă, afectivă şi 
psihomotorie, bazate pe strategii fundamentate științific care şi-au 
dovedit eficiența-i validitatea. Pedagogia reprezintă un corpus de 
teorii, principii, legi, cunoştinţe teoretice şi practice și metodologii 
referitoare domeniul de studiu, ansamblu cu ajutorul căruia se 
conceptualizează, se studiază, se descriu, se explică, se argumentează 
şi se anticipează fenomenele şi procesele educative. Practic, în teoria şi 
practica educaţiei, enunţurile de tip descriptiv, constructiv-reflexiv şi 
prescriptiv-normativ se combină şi se interrelaționează strâns. 

Aşadar, pedagogia este știința care studiază teoria și practica 
educaţiei, problemele teoretice și practice ale educaţiei fiind, practic, 
inseparabile, presupunându-se reciproc. Statul de ştiinţă al pedagogiei 
nu mai trebuie pus sub semnul întrebării, specialiştii în domeniu 
ajungând la un consens în legătură cu maturitatea sa epistemică atât în 
ceea ce priveşte dimensiunea teoretic-conceptuală, cât și cea 


practic-apl icativă. 

Falsa dilemă dacă pedagogia este o știință, o tehnică sau o artă a 
fost înlăturată; incontestabil, pedagogia s-a afirmat definitiv ca știință, 
ca discurs teoretic asupra fenomenului educaţional, ca reflecţie asupra 
educaţiei. Firește, aceste reflecții și discursuri îşi găsesc corespondent 
în acțiuni practice, concrete, în practica educativă care, graţie 
modalităților concrete de realizare, poate deveni artă. Altfel spus, 
educaţia, realizată în acord cu paradigmele pedagogiei, poate fi o artă. 
Arta educaţiei constă în valorificarea științei pedagogice în mod 
creator, în adaptarea, adecvarea și nuanţarea corpusului științific al 
pedagogiei la situaţiile educaţionale concrete, la particularităţile 
grupului și ale indivizilor. Arta educaţiei se corelează cu dimensiunea 
operațională a măiestriei pedagogice și evidențiază faptul că sistemul 
de achiziții din domeniul pedagogiei nu poate fi aplicat rigid, strict 
după recomandările ştiinţei; dimpotrivă, este nevoie de amprenta 
personală a cadrului didactic, de originalitatea și creativitatea 
didactică a acestuia pentru personalizarea și individualizarea ofertei 
curriculare. 

Astfel, pedagogia apare ca ştiinţă pozitivă care are în vedere 
realul concret, fenomenele educaţionale direct observabile, explicaţiile 
aferente lor şi cauzele acestora. În același timp, pedagogia intră în 
sfera domeniului filosofic prin reflecţiile şi analizele axiologice și prin 
existența unor finalități educaționale (C. Cucoş, 2002). 

3. Etapele constituirii pedagogiei ca știință 

Aşa cum am mai arătat, pedagogia şi educaţia au evoluat relativ 
asincronic la începuturi. În accepţiunile şi formele sale primare, 
educaţia a apărut odată cu omul și cu constituirea comunităților 
umane. Ideile pedagogice și pedagogia - ca reflecţie teoretică asupra 
educaţiei - au apărut mai târziu, în primul rând pentru a răspunde 
nevoilor specifice ale practicii educaţionale. 

Din punct de vedere istoric, procesul de constituire a pedagogiei 
cai ştiinţă, cu sensul de știință pozitivă, obiectivă și experimentală, a 
fost, în linii mari, similar cu cel parcurs de celelalte ştiinţe şi de fapt 
strâns legat de acesta. Identificăm, astfel, următoarele etape evolutive 
relevante: 

Etapa empirică/preştiinţifică este etapa reflectării fenomenului 
educațional în conștiința comună a oamenilor, începând cu comuna 
primitivă până în secolele XIV-XV („pedagogia populară”). Această 


etapă se caracterizează prin vehicularea unor idei despre educația 
copilului, nesistematice, insuficient fundamentate și a unor concepții 
pedagogice implicite, care reprezentau înțelepciunea educațională şi, 
totodată, experienţa de viață, memoria colectivă a unei comunități. 

Pedagogia ca disciplină de sine stătătoare - care includea idei, 
argumente, teorii, strategii etc. circumscrise fenomenului educațional 
a apărut şi s-a dezvoltat îndeosebi în timpul Renașterii, în secolele 
XIV-XV, perioadă care a marcat o primă explozie informațională de 
mare diversitate. Datele cunoașterii umane multiplicându-se, s-a 
generat necesitatea diferenţierii științelor, a apariţiei și dezvoltării 
ştiinţelor particulare, specifice studiului unor fenomene delimitate, 
cum a fost și apariția și dezvoltarea pedagogiei ca disciplină care 
studiază - ca fenomen specific - educația. 

Etapa pedagogiei filosofice caracteristică secolelor XV-XVII, 
etapă care a reprezentat o perioadă de tranziție de la pedagogia 
arhetipală la pedagogia ştiinţifică. Ideile, reflecţiile, deducţiile despre 
educaţia copilului, adesea speculative, erau emise de către filosofi, care 
le integrau în concepţia lor filosofică. Cu toate acestea, o serie de idei 
formulate în această perioadă au rezistat în timp și au influențat 
semnificativ dezvoltarea și evoluția pedagogiei. Amintim, în acest sens, 
numele unor filosofi: Socrate, Platon, Aristotel în Antichitatea greacă și 
Quintilian în cea romană. 

Etapa pedagogiei științifice este etapa reflectării ştiinţifice a 
fenomenului educaţional şi a generalizării constatărilor empirice 
acumulate de-a lungul timpului, etapă cristalizată odată cu apariţia 
lucrării Didactica Magna (Marea Didactică) a marelui pedagog ceh Jan 
Amos Comenius (1592 - 1670) 4, 4 lucrarea a apărut în 1632 în limba 
cehă, în 1657 în limba latină și a fost tradusă și în limba română. 

Pedagogia s-a dezvoltat şi și-a constituit statutul ei de știință 
grație valorificării achiziţiilor legate de educaţie oferite de anumite 
ştiinţe (filosofie, psihologie, sociologie, biologie, antropologie ș.a.) şi, 
mai ales, grație generalizării experienţei educaționale pozitive și a 
valorinfcării rezultatelor cercetării ştiinţifice proprii. 

Evoluţia pedagogiei ca știință a educaţiei poate fi analizată cel 
puțin la nivelul a patru etape distincte, dar care se manifestă simultan, 
complementar. Ele au caracter procesual și sunt abordate în viziune 
interdisciplinară, aplicată domeniului ştiinţelor socio-umane: 

Etapa desprinderii pedagogiei de filosofie - proces care s-a 


desfășurat la sfârșitul secolului al XIX-lea şi începutul secolului al 
XX-lea, prin renunțarea la speculație și la metafizică în avantajul 
observaţiei directe și al „faptelor” verificabile în mod experimental, 
deci prin recurs la metoda experimentală. Pedagogia a debutat, astfel, 
prin pedagogia experimentală, care a contribuit la recunoașterea 
ştiinţifică parțială a pedagogiei. Practic, pedagogia experimentală s-a 
limitat la studiul acelor fapte educaţionale (în special de instruire) care 
se pretau la utilizarea metodei experimentale, marginalizând acele 
fapte educaționale care vizau formarea comportamentelor şi 
atitudinilor morale. Relaţia pedagogiei cu filosofia şi cu morala au făcut 
ca desprinderea pedagogiei de filosofie să nu fi fost niciodată totală, ci 
parțială şi incompletă. 

Etapa consolidării pedagogiei ca ştiinţă a educaţiei - proces care 
datează din prima jumătate a secolului al XX-lea, marcată de tendința 
„psihologizării” prin supraestimarea factorului intern al dezvoltării 
personalităţii şi tendința  „sociologizării” prin  supraestimarea 
factorului extern al formării și dezvoltării personalității. Consolidarea 
pedagogiei ca ştiinţă a educaţiei a fost sprijinită de achizițiile de natură 
metodologică şi tehnologică datorate racordării sale la progresul 
ştiinţific şi tehnic general şi adaptării unor strategii, metodologii şi 
instrumentare de cercetare proprii ştiinţelor consacrate. 

Etapa afirmării pedagogiei - proces care s-a derulat în a doua 
jumătate a secolului al XX-lea și s-a caracterizat prin extinderea 
cercetărilor interdisciplinare și transdisciplinare, drept consecință a 
conștientizării complexității deosebite a fenomenului educațional, 
caracterului său multidimensional şi multideterminat. 
Pluridisciplinaritatea realității educaţionale face necesare abordări 
ştiinţifice din perspective disciplinare diferite, dar convergente. 

Etapa aprofundării discursului pedagogic este etapa care se 
derulează începând cu sfârșitul secolului al XX-lea până în prezent. 
Această etapă se caracterizează prin studierea științifică fragmentară 
sau integrală a fenomenelor, faptelor și situaţiilor educaționale, a 
condiţiilor lor de producere și desfășurare. Practic, astăzi pedagogia 
este autonomizată și dispune de un aparat investigativ complex, 
cercetarea ştiinţifică proprie - denumită cercetare pedagogică - 
realizându-se, adesea, în manieră interdisciplinară. 

Aşadar, preocupările privind conceperea, organizarea şi 
realizarea practică a educaţiei au început să capete consistență 


ştiinţifică începând cu secolul al XVII-lea, care marchează începutul 
perioadei de abordare științifică a fenomenului educațional. Prin 
apariţia de noi corpusuri de idei, norme, abordări, teorii, modele şi 
paradigme pedagogice tot mai cuprinzătoare, complexe şi 
fundamentate științific, pedagogia începea din acea perioadă istorică 
să se afirme tot mai mult ca știință a educaţiei. Aceasta studiază 
fenomenul educațional, organizat şi desfăşurat în vederea formării, 
modelării şi dezvoltării personalității umane, în conformitate cu 
idealul educaţional al perioadei istorice, aflat în strânsă corelație cu 
cerințele actuale și de perspectivă ale societăţilor. 

Ținând cont de specificul obiectului de studiu, de metodologiile 
proprii de cercetare și de posibilitățile de construire de teorii și 
paradigme, specialiștii din domeniul epistemologiei pedagogice 
argumentează tot mai convingător statutul actual al pedagogiei 
ştiinţifice. Aceasta se afirmă tot mai mult ca știință integrativă a 
educaţiei și, poate mai mult ca oricând, în prezent, pedagogia își 
exercită caracterul integrativ inclusiv la nivelul pragmatic, al 
praxiologiei pedagogice. Referindu-se la statutul epistemologic al 
pedagogiei, profesorul Constantin Cucoş, în lucrarea sa Pedagogie 
(2002), se declară de acord cu poziţia lui Emile Planchard (1992), care 
susține că pedagogia deţine, concomitent, următoarele ipostaze: 

ştiinţă descriptivă - dezvăluie și descrie obiectiv şi fidel 
realitatea educaţională, se ocupă cu ceea ce aceasta îi oferă, cu ce este; 

teorie normativăznormativ-prescriptivă - ea se ocupă cu ceea 
ce trebuie să fie, analizează cum trebuie să fie, fundamentează ceea ce 
se prefigurează pentru realitatea educațională, în funcţie de finalităţile 
educaționale preformulate; 

realizare practică - studiază modalităţile operaţionale de 
realizare a educației, se ocupă cu ceea ce se realizează efectiv în 
domeniul educaţional, studiază modul concret de practicare a 
educaţiei. 

Ca știință a educaţiei, pedagogia se află într-un permanent 
dialog cu realitatea educațională pe care o chestionează, o analizează 
obiectiv, o descrie, o prospectează și o configurează sugerând 
demersuri practice, toate acestea vizând atingerea  finalităților 
educaţionale, inclusiv a idealului educaţional. Investigând o realitate 
educațională complexă şi dinamică, deopotrivă retroactivă și 
proactivă, pedagogia contemporană acționează prospectiv asupra 


acesteia, în perspectiva idealului educațional și a finalităților de 
diferite grade de generalitate derivate din acesta; astfel, pedagogia 
contemporană, ca reflecţie asupra educaţiei, se poziţionează într-o 
perspectivă  axiologic-normativă şi are, deopotrivă, caracter 
teoretic-explicativ şi practic-aplicativ. 

Esenţializarea și explicitarea conţinutului prin intermediul unor 
organizatori cognitivi /scheme: 

(1) Analizaţi specificul şi complexitatea obiectului de studiu al 
pedagogiei și apreciaţi în ce măsură acestea au generat dificultăți în 
fundamentarea și asigurarea caracterului științific al cunoaşterii 
pedagogice. 

literatura de specialitate face referire la aspectul 
normativ-prescriptiv al pedagogiei, ca fiind acela care a determinat 
rețineri față de statutul său de disciplină ştiinţifici din partea multor 
teoreticieni ai domeniului. Cum se poate explica acest lucru? 

(3) în ce măsură pedagogia se poate delimita de discursul de tip 
normativ-prescriptiv? În ce măsură este nevoie de această delimitare? 

(4) Cu ajutorul bibliografiei de specialitate selective 
(recomandate la finalul acestei teme), caracterizați fiecare dintre cele 
patru etape din evoluția pedagogiei ca știință teoretică. Valorificând 
suportul teoretic şi sursele bibliografice recomandate, explicități 
etapizarea evoluției pedagogiei ca știință specifică și de sinteză a 
educației. 

(5) Explicați diferența dintre cunoaşterea științifică şi 
cunoaşterea comună în pedagogie. Explicați de ce pedagogia nu este o 
ştiinţă empirici. 

(6) Este pedagogia o știință nomotetică? Argumentaţi-vă 
răspunsul. 

(7) Explicaţi de ce este important să facem distincția între 
pedagogie - știință a educaţiei şi practică pedagogică /educativă - artă. 

(8) Explicități mesajul pedagogic al următorului citat: „Calitatea 
de artă aparţine practicii paideutice şi mai puțin discursului purtat 
asupra acestei practici, deci educaţia poate fi o artă. Este adevărat că, 
uneori, pedagogul (cel care sugerează sau propune un sistem de 
gândire asupra educaţiei) este și educator. Dar el este artist prin ceea 
ce face și mai puţin prin ceea ce scrie sau gândeşte despre activitățile 
lui” (G. Cucoș, 2002, p. 17). 

(9) Să în viziunea lui J.A. Comenius, conceptele de „pedagogie” şi 


„didactică”. 

erau superpozabile, iar didactica era definită ca „artă de a-i 
învăţa pe alţii” sau „artă de a-i învăţa pe toţi totul”. Comentațţi într-un 
eseu această viziune pedagogică şi arătați modul în care, de-a lungul 
timpului, ea s-a modificat. 

(10) Explicaţi în ce context se utilizează sintagma „praxiologie 
pedagogică” şi ce desemnează ea. 

(11) ] & Analizaţi într-un eseu sintagma utilizată de E. Planchard 
(1992): „pedagogia ca artă practică”. 

d2) II Exemplificaţi în contexte educaţionale concrete cele trei 
ipostaze ale pedagogiei şi complementaritatea dintre ele. 

(13) f în contextul în care astăzi vorbim despre cunoaștere 
ştiinţifică în pedagogie, care consideraţi că mai este rolul elementelor 
de cunoaştere preștiințifică/empirică: proverbe, zicători, metafore, 
mituri referitoare la educaţie și la diverse aspecte legate de aceasta în 
explicarea, organizarea sau fundamentarea acțiunilor educaționale? 

(14) O Fenomenele și procesele educaţionale au caracter 
variabil şi se desfăşoară, de obicei, neunivoc, ceea ce face ca ele să fie 
considerate aleatoare/ stocastice. Analizaţi implicaţiile pe care le au 
aceste caracteristici asupra cunoașterii ştiinţifice în pedagogie, precum 
şi asupra metriei în pedagogie. 

(15) 0? Selectaţi un pasaj dintr-o lucrare de specialitate 
cuprinsă în lista bibliografiei selective şi, în urma lecturii lui, încercați 
să descrieți specificul limbajului pedagogic. Reflectaţi la dificultățile pe 
care le întâmpinați în cunoașterea, utilizarea, delimitarea, analizarea și 
interrelaționarea unor concepte pedagogice. 

(16) Explicităţi și operaționalizați următorul obiectiv de 
referinţă (obiectivul nr. 3 

din Programe şcolare pentru disciplinele pedagogice și 
psihologice, Ministerul 

Educaţiei și Cercetării, Consiliul Naţional pentru Curriculum, 
2002) de la disciplina 

„Introducere în pedagogie şi teoria și metodologia 
curriculum-ului”, clasa a IX-a: 

„Să demonstreze valoarea socială și individuală a educaţiei şi să 
justifice limitele acesteia”. 

(17) Care ar fi posibilele avantaje și riscuri ale constituirii și 
promovării cunoașterii pedagogice exclusiv pe baza unui discurs de tip 


descriptiv? 

O 

(18) Reflectaţi la pericolul lipsei de fundamentare științifică a 
unor practici educative, la practicarea unei pedagogii „după ureche”, a 
unei pedagogii proprii, a unor practici didactice „înguste”, bazate pe 
amintiri din perioada propriei școlarități, pe experiența proprie și a 
altora, pe procedee empirice, speculaţii neștiințifice, adeseori sterile 
ş.a. 

(19) Comentaţi următorul citat: „Ceea ce este și mai important 
este că, după cât se pare, încrederea în pedagogie întărește încrederea 
în puterea educaţiei |s.n.]. Scepticismul pedagogic, destul de răspândit 
altă dată mai ales în rândul intelectualilor, ca şi disputa, la modă pe 
vremuri, asupra educabilității sunt astăzi probleme depășite sau 
împinse pe un plan secundar” (Stane în S toi an, 1969). 

(20) Comentaţi următorul citat: „O bună educaţie este cea care 
se deschide unor situații noi, prin transferarea cunoștințelor sau 
strategiilor” (Constantin Cucoș, 1995). 

(21) & x Analizaţi următorul citat: „Este pedagogia o ştiinţă? 
Este ea o tehnică? 

Este ea o artă? [...] Pedagogia, mai ales ca pedagogie generală, 
care stabileşte liniile directoare în care trebuie să se angajeze acțiunea 
educativă, este în primul rând o filosofie a educaţiei” (René Hubert, 
1965). 

(22) Analizaţi următorul citat: „Pedagogia ca ştiinţă specifică şi 
fundamentală a educației a devenit una dintre cele mai complexe și 
mai greu de stăpânit dintre științele contemporane” (George Văideanu, 
1986). 

(23) Analizați următorul citat: „Oricare specialist care a devenit 
sau va deveni cadru didactic trebuie să studieze în mod aprofundat 
teoria instrucției şi educației sau cu alte cuvinte să studieze pedagogia” 
(Jean Piaget). 

(24) Semnificațiile basmelor populare și ale proverbelor 
orientează şi astăzi educaţia realizată în unele familii. Identificaţi 
mesajele pedagogice condensate în următoarele proverbe: 

— „Copacul de tânăr se îndreaptă”. 

— „Timpul este cel mai bun educator? 

— „Omul fără învăţătură, ca pământul fără udătură”. 

— „Omul needucat este ca un corp fără suflet”. 


— „Cine se scoală de dimineaţă departe ajunge”. 

— „Nu e bătrân omul când e vorba de învăţătură”. 

— „Omul învăţat poartă învățătura cu el. 

— „Şi cel învăţat moare neînvăţat”. 

— „Un om deștept face cât doi”. 

— „Învățătura este singurul lucru nobil, înălțător”. 

— „Ştiinţa fără conştiinţă nu-i decât ruina sufletului”. 

— „Cine nu învaţă de tânăr, nu va şti nici la bătrâneţe”. 

— „Ceea ce se învaţă la tinereţe nu se mai uită niciodată”. 

— „Nu faci din cioară privighetoare”. 

— „Picătură cu picătură se face lac”. 

— „Adevărul este mai seump ca aurul”. 

— „Adevărul nu-l poți pune în sac”. 

— „Lăcomia pierde omenia”. 

— „Cine fură, sufletul îşi fură”. 

Circumscrieţi reflecțiile și analizele proprii următoarelor 
idei-ancoră: 

— Pedagogia reprezintă o știință socio-umană, al cărei obiect de 
studiu este educația ca fenomen socio-uman, este ştiințașpecifică și de 
sinteză a educaţiei; 

— Pedagogia are atât caracter teoretic, gnoseologic, de 
cunoaştere, țăt şi caracter practic, praxiologic, acționai; 

— Pedagogia are caracter prospectiv, fiind deschisă şi permisivă 
față de schimbările și inovațiile educaționale, anticipând astfel 
modalităţile în care se va realiza educaţia în viitor și situaţiile 
profesionale și de viață cărora vor trebui să le facă față actualii educați. 

Tema nr. 


[O Obiective/competenţe vizate prin studiul temei: 

1 - să definească în manieră operațională conceptele: știință 
integrativă a educației, ştiinţele educației, sistemul științelor educaţiei, 
macropedagogie, micrope-dagogie 

2 - să expliciteze tranziția de la pedagogie/știința educaţiei la 
ştiinţele educaţiei 

3 - să explice esenţa diversificării interne și a diversificării 
externe a pedagogiei 

4 - să descrie relaţiile dintre pedagogie şi alte științe care 
studiază aspecte ale educației și ale devenirii umane 

5 - să expliciteze în manieră sistemică interdependenţa și 
complementaritatea dintre cele două mari direcții de dezvoltare a 
pedagogiei contemporane - macropedagogia/pedagogia sistemelor şi 
micropedagogia/pedagogia învăţării și autoînvătării 

8 - Termeni și sintagme-cheie: știință integrativă a educaţiei, 
ştiinţele educaţiei, sistemul științelor educaţiei, diversificarea internă a 
pedagogiei, diversificarea externă a pedagogiei, 
macropedagogie/pedagogia sistemelor, micropedagogie/pedagogia 
învățării şi autoînvătării 

Suport teoretic: 

1. Tranziţia de la pedagogie/știința educaţiei la sistemul 
ştiinţelor educaţiei fil 

Preocupările privind conceperea, organizarea şi realizarea 
practică a educaţiei au început să capete consistență științifică 
începând cu secolul al XVII-lea, care marchează începutul perioadei de 
abordare științifică a fenomenului educaţional. Prin apariția de noi 
corpusuri de teorii şi paradigme pedagogice tot mai cuprinzătoare, 
complexe și fundamentate științific, pedagogia începea din acea 
perioadă istorică să se afirme tot mai mult ca știință integrativă a 
educaţiei, care studiază fenomenul educațional, organizat şi desfăşurat 
în vederea formării, modelării şi dezvoltării personalității umane; 
demersurile educaționale s-\au realizat întotdeauna în conformitate 
cu idealul educaţional al perioadei istorice, aflat în strânsă corelaţie cu 
cerințele actuale și de perspectivă ale societăţilor. 

În prezent, pedagogia științifică, respectiv ştiinţa educaţiei 
deține un statut  epistemologic consolidat și un câmp 
disciplinar/problematic operaţional, configurat de problemele care 
stau în fața educaţiei și de soluţiile sugerate de paradigmele în vigoare. 


Definind pedagogia drept ştiinţă a paradigmelor în rezolvarea 
problemelor-cheie ale educaţiei, Cezar Bârzea argumentează în 
lucrarea sa Arta și ştiinţa educaţiei (1995) profesionalizarea ei ca 
domeniu de cunoaștere. Operaţionalizând această definiţie, autorul 
menționat explicitează (idem, p. 1SS) următoarele ipostaze ale ştiinţei 
educaţiei: 

— Știință quasi-experimentală; 

— Ştiinţă a acţiunii; 

— Ştiinţă constructivistă; 

— Ştiinţă consensuală; 

— Ştiinţă critică. 

Odată cu evoluţia societății umane şi datorită creșterii 
complexității fenomenului educaţional, preocupările privind 
problematica acestuia s-au intensificat şi diversificat, făcând posibile şi 
fireşti analize științifice complexe, inclusiv în maniere pluri -, inter şi 
transdisciplinare. Practic, pluridimensionalitatea realităţii 
educaţionale face necesare abordări din perspective ştiinţifice 
disciplinare diferite, dar consensuale și convergente. Astfel, foarte 
adesea, faptele educaționale implică abordări simultane sau succesive 
ale unor aspecte implicate, abordări realizate din perspectivă 
pedagogică, didactică, psihologică, sociologică, logică, filosofică, 
axiologică ș.a.m.d. Pe de altă parte, în general, evoluţiile științelor s-au 
realizat şi se realizează pe coordonatele interdisciplinarităţii şi ale 
integrării conținuturilor şi instrumentelor cunoaşterii. 

În aceste condiţii, corpusurile pedagogiei au început să devină 
tot mai complexe și mai cuprinzătoare și să deţină un caracter 
interdisciplinar, ele incluzând atât discipline pedagogice care 
aprofundează problematica pedagogică tradițională, cât și discipline 
apărute la granița cu alte discipline științifice interesate de formarea și 
modelarea personalității umane. Acestea sunt rațiunile pentru care s-a 
produs o trecere lentă de la pedagogie/șştiința educaţiei la sistemul 
ştiinţelor educaţiei, care desemnează ansamblul disciplinelor care 
studiază (parțial sau integral) situaţiile, faptele şi procesele 
educaţionale, condiţiile lor de manifestare și de desfășurare. 

Sintagma „ştiinţele educaţiei” a fost lansată în anul 1912 de 
către Edouard Claparède (1873 - 1940) pentru a evidenția 
complexitatea şi caracterufinterdiscipli-nar al domeniului formării 
personalității umane; nevoia utilizării acestei sintagme se justifică prin 


evoluţiile intrași interdisciplinare înregistrate în cercetarea activităţii 
de modelare a personalității umane. După introducerea acestui 
concept, în anii următori s-a generat o autentică schimbare de 
paradigmă care a favorizat deschideri spre abordări diverse la nivel 
teoretic-conceptual și practic-acțional. O definiție în sens larg a 
ştiinţelor educaţiei este oferită de Gaston Mialaret (1976, p. 32): 
„Ştiinţele educaţiei sunt constituite din ansamblul disciplinelor care 
studiază condițiile de existenţă şi de evoluție a situaţiilor şi faptelor de 
educaţie”. 

Configurarea unui sistem al ştiinţelor educaţiei reprezintă un 
argument în plus în favoarea afirmării pedagogiei ca știință 
socio-umană care studiază comprehensiv propriul obiect - educaţia - 
nu doar prin abordări monodisciplinare, ci și pluri -, inter şi 
transdisciplinare. Se constată, tot mai mult, cum numeroși specialiști 
în domenii foarte diferite din punctul de vedere al obiectului de studiu, 
al finalităților urmărite și al metodelor utilizate se interesează de 
domeniul educaţiei: psihologi, sociologi, biologi, medici, etnologi, 
antropologi, filosofi, teologi, istorici, demografi ş.a. Astfel, din punct de 
vedere al cercetării pedagogice, respectiv al metodologiei specifice 
acesteia, operarea la macro- și micronivel cu sistemul științelor 
educaţiei are implicații majore, obiectivate în: 

posibilitatea realizării de transferuri conceptuale, metodologice 
şi instrumentale dinspre alte științe cu care pedagogia stabilește 
legături (psihologie, sociologie, filosofie, biologie, economie, 
cibernetică, informatică etc), cu respectarea particularităților educaţiei 
şi ale demersurilor specifice domeniului educațional; 

revizuirea paradigmelor de cercetare ştiinţifică a fenomenului 
educațional, implementarea de modificări substanţiale la nivelul 
acestora, în scopul îmbogățirii lor permanente cu noi abordări 
riguroase, ştiinţifice, de complexitate crescândă. Promovarea cercetării 
pedagogice asigură multiplele conexiuni intra -, inter și 
transdisciplinare ale componentelor sistemului științelor educaţiei, 
„conlucrarea” acestora, pentru ca astfel să se soluţioneze, 
parafrazându-l pe Jean Thomas (1977), micile şi „marile probleme ale 
educaţiei” la nivel de sistem și de proces. În acest fel, s-au făcut paşi 
importanţi în direcția construirii unei epistemologii a cercetării 
ştiinţifice în educație, reclamată de caracterul de ştiinţă a pedagogiei. 
Cercetarea pedagogică poate fi considerată astăzi, generic, strategie de 


reglare şi autoreglare permanentă a sistemului şi procesului de 
învățământ, strategie care contribuie substanţial la rezolvarea marilor 
probleme ale „cetății educative” (E. Faure (coord.), 1974). 

Științele educaţiei au un obiect de reflecţie, studiu, chestionare 
şi teoretizare, un câmp de acțiune aflat în strânsă legătură cu practica 
educativă, cu situaţiile şi acţiunile educaţionale concrete. Întrucât 
situațiile educaționale au caracter particular, contextualizat şi 
contingent, modelele teoretice dezvoltate de științele educaţiei nu pot 
fi general-valabile şi universale. În permanenţă, ştiinţele educaţiei îşi 
regândesc raporturile cu practicile prin care îşi propun să producă noi 
cunoștințe și caută să își articuleze teoriile cu realitatea educațională 
concretă și contingență. Schimburile biunivoce necesare și continue 
dintre teorie și practică denotă faptul că ştiinţele educaţiei sunt, în 
esență, dinamice și se află în permanentă transformare și (re) 
configurare. 

2. Diversificarea câmpului disciplinar al pedagogiei 

2.1. Diversificarea internă și diversificarea externă a pedagogiei 

Din perspectivă pragmatică, sintagma „științele educaţiei” s-a 
impus nu doar pentru că din punct de vedere lingvistic reprezenta 
uniermen mai cuprinzător, comprehensiv, ci şi din rațiuni 
epistemologice (aceste abordări prevalează în prezent), ca o reacție 
semnificativă la pedagogia tradițională /clasică, respectiv la unele din 
limitele acesteia (spre exemplu, cele legate de conceptualizări, 
metodologii, metrie, prospectare etc.) şi ca o contribuţie la legitimarea 
ştiinţifică a pedagogiei. 

Existenţa sistemului științelor educaţiei reprezintă expresia 
„conlucrării” a doua direcţii majore de dezvoltare a pedagogiei: 
diversificarea internă și diversificarea externă. 

Diversificarea internă se referă la fenomenul reconsiderării 
statutului epistemologic al unor domenii de studiu și la constituirea 
progresivă a unor domenii de sine stătătoare. Spre exemplu, unele 
domenii de studiu care în pedagogia tradițională erau considerate 
ramuri sau capitole ale pedagogiei au fost reconsiderate și au dobândit 
statutul de științe ale educaţiei; în acest sens, amintim: didactica 
generală, teoria educaţiei, teoria curriculum-ului, teoria evaluării, 
istoria pedagogiei filosofia educaţiei, pedagogia adulţilor, pedagogia 
universitară ș.a. 

Diversificarea externă se referă la extinderea și diversificarea 


sistemului de relaţii cu alte domenii științifice, la relaţiile și 
conexiunile interdisciplinare stabilite în drumul parcurs de pedagogie 
în istoria sa până la constituirea ei ca disciplină ştiinţifică. Ca urmare a 
acestor relații s-au constituit noi domenii pluri- și interdisciplinare, 
cum ar fi: psihologia educaţiei, sociologia educaţiei, antropologia 
educaţiei, filosofia educaţiei, politica educaţiei, planificarea educației, 
ergonomia învățământului, pedagogia muncii, pedagogia cibernetică, 
igiena şcolară, deontologia pedagogică ş.a. (vezi şi considerațţiile de la 
subpunctul 2.2.). 

2.2. Relaţiile pedagogiei cu alte domenii științifice 

Relaţiile pe care pedagogia le angajează cu diferite domenii 
ştiinţifice reprezintă un rezultat al legităţii generale referitoare la 
interacțiunile și conexiunile universale care se stabilesc între 
fenomenele realităţii obiective, cu deosebire între cele care au anumite 
asemănări. 

Caracterul interdisciplinar al pedagogiei este determinat de 
necesitatea studierii educației omului, a procesului de formare şi 
modelare a personalităţii acestuia din unghiurile de vedere ale unor 
ştiinţe cum sunt științele biologice - anatomia, fiziologia, 
neuriștiințele, psihologia, antropologia, axiologia, filosofia, sociologia, 
logica, ergonomia, etica, cibernetica ș.a. Investigarea complexă şi în 
profunzime a fenomenelor educaţionale este asigurată numai în 
condiţiile conlucrării dintre ştiinţele care sunt preocupate de studierea 
omului și a devenirii umane. Valorificarea și coroborarea achiziţiilor 
diferitelor ştiinţe se realizează cu luarea în considerare a 
particularităților acestora, iar abordările științifice realizate vor avea 
în vedere specificul fenomenelor educaţionale. 

Relaţiile pedagogiei cu alte științe sunt puse în slujba valorizării 
corpusurilor de cunoștințe, limbaje de specialitate, strategii, metode, 
tehnici, proceduri etc. proprii diferitelor științe în vederea: 

asigurării unei mai bune înţelegeri a fenomenului educaţional; 

realizării transferului cognitiv, de scheme conceptuale, de 
limbaje specializate, strategii, metode, tehnici și instrumente; 

asigurării adaptării achizițiilor diferitelor științe, a armonizării 
logice şi a cooperării dintre aceste achiziţii; 

realizării de cercetări pedagogice riguroase, ştiinţifice, 
aprofundate, prin adaptarea rezultatelor proprii ştiinţelor respective 
la specificul fenomenului educaţional. 


3. Taxonomii ale științelor educaţiei 

Diversificarea internă și externă a pedagogiei şi apariția unui 
spectru larg de ramuri științifice au condus la multiplicarea 
posibilităților și criteriilor de clasificare specifice. Astfel, în timp, s-a 
operat cu diverse modalități de clasificare şi s-au elaborat multe 
taxonomii ale ştiinţelor educației, probabil niciuna dintre ele nefiind 
exhaustivă. 

3.1. Un tablou al științelor educaţiei oferit de Gaston Mialaret 
(1976): 

1. Ştiinţe care vizează condiţiile generale şi locale ale instituţiei 
şcolare: 

a) istoria educaţiei b) sociologia educaţiei c) demografie școlară 
d) economia educaţiei e) pedagogie comparată. 

2. Ştiinţe care studiază relația pedagogică şi actul educativ ca 
atare: 

a) ştiinţele ce au în vedere condiţiile imediate ale actului 
educativ (fiziologia educaţiei, psihologia educaţiei, psihosociologia 
grupurilor şcolare, științele comunicării) 

b) didacticile diferitelor discipline c) metodologia și tehnologia 
predării d) știința evaluării 

3. Științe dedicate reflecției şi evoluţiei: 

a) filosofia educaţiei b) planificarea educației c) teoria 
modelelor. 

3.2. O propunere de sistematizare a ştiinţelor educaţiei, atât a 
celor deja consolidate, cât și a celor în curs de configurare și 
delimitare, este oferită de 

Elena Joița (1999): 

A. Științe pedagogice obiectuale ca ştiinţe de conţinut, de 
aprofundare a obiectului de studiu al pedagogiei - educaţia: 

1. Ştiinţe pedagogice fundamentale ca ştiinţe sintetice, generale: 

pedagogia generală teoria educaţiei teoria instruirii /didactica 

2. Științe pedagogice funcționale ca ştiinţe analitice, particulare: 

a. Ştiinţe pedagogice genetice, pentru studiul educaţiei pe 
vârste: 

pedagogia antepreşcolară (educaţia copilului 0-3 ani) 

pedagogia preşcolară (educaţia copilului 3 - 6 ani) 

pedagogia școlară (educaţia copilului 7 - 18 ani) 

pedagogia universitară (educaţia tânărului 19 - 24 ani) sau 


postșcolară pedagogia adultului/îndrăgogia b. Științe pedagogice 
instituționale/factoriale, pentru studiul educaţiei realizate specific de 
către factori educaţionali: 

pedagogia învățământului /a instituţiilor școlare pedagogia 
activităților extraşcolare pedagogia familiei pedagogia grupurilor 
pedagogia mass-media pedagogia organizaţiilor (de copii, tineret, 
adulți) 

pedagogia timpului liber autoeducaţia c. Științe pedagogice 
structurale, pentru aprofundarea studiului componentelor educaţiei: 

teleologia pedagogică/pedagogia finalităților educaţiei teoria 
curriculum-ului teoria educației/instruirii teoria evaluării teoria 
educaţiei intelectuale /morale/estetice/fizice/profesionale/religioase/ 
a „noilor educaţii”. 

d. Științe pedagogice aplicative, pentru studiul posibilităților de 
aplicare a teoriei educaţiei în diferite situații: 

pedagogia specială /diferenţială (a indivizilor cu nevoi speciale 
de educaţie - surdopedagogia, tiflopedagogia, oligofrenopedagogia, 
pedagogia delincventei ş.a. inclusiv pedagogia copiilor capabili de 
performanţe) 

pedagogia comunicării educaţionale pedagogia profesională/a 
muncii pedagogia socială pedagogia militară pedagogia industrială 
pedagogia agricolă pedagogia activităților culturale pedagogia artei 
pedagogia sportului pedagogia interculturală pedagogia folclorică 
pedagogia comunităților minoritare pedagogia medicală pedagogia 
activităților economice managementul educaţiei/pedagogia conducerii 
metodicile predării-învățării-evaluării disciplinelor din planurile de 
învățământ/didactici speciale. 

B. Ştiinţe pedagogice metodologice, pentru aprofundarea 
metodelor de cercetare, interpretare a problemelor educaţiei: 

pedagogia sistemică pedagogia  praxiologică pedagogia 
prospectivă pedagogia dialectică pedagogia empirică pedagogia 
istorică/istoria pedagogiei pedagogia cibernetică/cibernetica 
pedagogică pedagogia structuralistă/structuralismul pedagogic 
deontologia pedagogică pedagogia aplicată/practică pedagogia 
experimentală pedagogia comparată pedagogia statistică/statistica 
pedagogică pedagogia informațională/informatica pedagogică 
pedagogia constatativă pedagogia integrativă, holistică. 

C. Ştiinţe pedagogice interdisciplinar, rezultate din colaborarea 


cu alte ştiinţe, prin pedagogizarea acelor „ştiinţe ale educaţiei” de 
graniță, conturate şi ca aplicaţii ale altor ştiinţe: 

pedagogia antropologică/antropologia pedagogică pedagogia 
filosofică /filosofia educației pedagogia  psihologică/psihologia 
educației (pedagogică) 

pedagogia epistemologică /epistemologia pedagogică pedagogia 
logică/logica educației pedagogia  axiologică/axiologia educației 
pedagogia teologică/teologia educaţiei pedagogia biologică /biologia 
educaţiei  pedngogia medicală /medicină pedagogică  pedngogia 
sociologică /sociologia educației pedagogia  economică/economia 
educației, învățământului pedagogia ergonomică/ergonomia 
învățământului peclugogia juridică/dreptul în educaţie pedagogia 
tehnologică/tehnologia educaţiei pedagogia politică /politica educaţiei 
demogra fii a şcolară semiotica pedagogică /didactică. 

3.3. Definind științele educaţiei drept componente (romuri sau 
discipline) ale aceluiași trunchi fenomenologic şi Ideatic, educația, 
profesorul loan Bonttte (2007) Identifică: 

a) pedagogia generală b) pedagogia preșcolară c) pedagogia 
şcolară d) pedagogia  inginereasca sau a învățământului 
tehnic-ingineresc e) pedngogia învățământului superior o pedagogia 
adulţilor g) pedagogia perfecționării pregătirii profesionale h) 
pedagogia sexelor i) pedagogia timpului liber (loisirului) 

j) pedagogia familiei (familială) 

k) pedagogia conducerii învățământului (managementul educa 
(ional) 

I) pedagogia comparată m) pedagogia istorica (istoria 
pedagogiei) 

Îi) pedagogia prospectivă o) pedagogia specială sau defectologia 
pedagogică p) metodioile (didnetioile de specialitate). 

3%4% Realizând o clasificare a ştiinţelor educaţiei în funcție de 
modul lor de raportare Im 

— Obiectul specific de cercetare - dimensiunea 
funcțional-structurală a educației 

— Metodologia specifică de cercetare a dimensiunii 
funcțional-structurale a educației 

— [niei disciplinai iuih a specifică angajată în domeniul 
cercetării dimensiunii funcțional-structurale a educației, profesorul 
Sorin Cristeu (1998) propune următoarea taxonomic: 


1) După modul de raportare la obiectul de cercetare - 
dimensiunea liincțional-structurală a educaţiei. 

]./ Ştiinţe pedagogice fundamentale e studiază domeniile de 
maximă generalitate ale educaţiei: Teoria educaţiei 

— Teoria instruirii/didactica generală 

— Teoria curriculum-ului 

1.2. Ştiinţe pedagogice aplicative - studiază domenii aplicative 
ale educaţiei a) Științe pedagogice aplicative pe domenii de activitate: 

— Pedagogie specială: pedagogia deficienţelor (defectologie); 
pedagogia ocrotirii, pedagogia aptitudinilor speciale 

— Pedagogia socială: pedagogia familiei, pedagogia muncii, 
pedagogia mass-mediei 

— Pedagogia artei 

— Pedagogia sportului 

— Pedagogia militară 

— Pedagogia tehnică b) Ştiinţe pedagogice aplicative pe 
perioade de vârstă: 

— Pedagogia antepreșcolară 

— Pedagogia preşcolară 

— Pedagogia şcolară 

— Pedagogia învățământului profesional 

— Pedagogia universitară 

— Pedagogia postuniversitară 

— Pedagogia adulților c) Științe pedagogice aplicative pe 
discipline de învățământ (metodica/ 

didactica specialității): 

— Metodica predării limbii române 

— Metodica predării matematicii 

— Metodica predării fizicii 

— Metodica predării chimiei 

— Metodica predării biologiei 

— Metodica predării istoriei 

— Metodica predării geografiei 

— Metodica predării educației tehnologice 

— Metodica predării educației fizice 

— Metodica predării desenului 

— Metodica predării muzicii 

2) După metodologia specifică de cercetare a dimensiunii 


funcțional-structurale a educaţiei: 

2.1. istoria pedagogiei 

2.2. pedagogia comparată 

2.3. pedagogia experimentală 

2.4. pedagogia cibernetică 

2.5. politica educaţiei 

2.6. planificarea educaţiei 

2.7. managementul educaţiei /pedagogic (...) 

3) După interdisciplinaritatea specifică angajată în domeniul 
cercetării dimensiunii funcțional-structurale a educaţiei: 

3.1. pedagogia psihologică (psihologia educației, 
psihopedagogie, psihologia procesului de învățământ, psihologia 
şcolară...) 

3.2. pedagogia sociologică (sociologia educațiej-se 
Mfciopedagogia...) 

3.3. pedagogia filosofică (filosofia educației...) 

3.4. pedagogia axiologică 

3.5. pedagogia antropologică 

3.6. pedagogia fiziologică 

3.7. pedagogia economică 

3.8. pedagogia politică (politica educației) 

3.9. pedagogia informatică/informatizarea educației 

3.10. logica pedagogică/educației (...). 

Dincolo de diversele clasificări posibile pentru disciplinele 
componente ale sistemului ştiinţelor educației, considerăm că este 
important să conştientizăm necesitatea utilizării termenului „sistem”, 
pe deplin justificată, întrucât: 

toate ştiinţele educației abordează fenomenele educaționale, 
procesele de formare și modelare a personalității umane din diferite 
unghiuri de vedere şi contribuie la cunoașterea nuanțată, completă și 
complexă a acestora; 

Între ştiinţele educaţiei se stabilesc relaţii de întrepătrundere, 
cooperare, coordonare, interacțiune, integrare etc. din perspectivă 
teoretic-conceptuală/ informațională, strategică, metodologică şi 
acțional-praxiologică. Sistemul științelor educației ni se prezintă, 
astfel, ca un sistem complex şi cuprinzător, care face posibilă studierea 
diferitelor forme, stadii, laturi şi aspecte specifice ale educației în 
maniere mono -, mulţi -, pluri- și interdisci-plinare. 


4. Macro şi micropedagogia - direcții de profesionalizare a 
pedagogiei ca domeniu de cunoaştere 

Ultimele decenii au însemnat pentru domeniul științelor 
educaţiei realizarea de progrese remarcabile, construire de noi 
modele, teorii, opinii, viziuni şi tipuri de abordări științifice, noi 
perspective de analiză pluri -, inter și transdisciplinară şi chiar 
schimbări de paradigme, rupturi epistemologice. Mai mult, având în 
vedere transformările majore înregistrate pe plan social general, 
fenomenul educațional, obiectul de studiu al pedagogiei, a devenit un 
fenomen social complex şi dinamic, perfect integrat în macrosistemul 
social, fenomen care suscită interes general. Aceasta pentru că obiectul 
de studiu al pedagogiei constituie o formă concretă a activității sociale, 
respectiv activitatea specială care are drept obiectiv reproducerea 
omului social în funcţie de necesităţile şi idealurile comunităţii în care 
trăieşte şi în funcţie de provocările lumii contemporane. De asemenea, 
contextul social, economic și politic actual, perspectivele unei Europe 
unite şi cele ale globalizării sunt invocate de specialişti ca argumente 
solide pentru a susține necesitatea compatibilizării europene și 
mondiale a standardelor educaţionale. 

Astfel, indiferent de ţară și de tipul de sistem educaţional, 
pedagogia contemporană își organizează eforturile în două mari 
direcții care nu sunt convergente, ci, dimpotrivă, interrelaționate, 
interdependente şi complementare, ambele direcţii valorizând şi 
revalorizând, în analizele şi demersurile întreprinse, 
concepția/viziunea sistemică: macropedagogia/pedagogia sistemelor 
şi micropeda-gogia/pedagogia învățării şi autoînvăţării. În analizele şi 
demersurile întreprinse, cele două direcții valorizează și valorifică 
optica sistemică în modalități specifice integrate în activităţile de 
studiere, interpretare, cercetare şi prospectare a fenomenelor 
educaționale. 

Macropedagogia/pedagogia sistemelor este preocupată de 
organizarea şi funcționalitatea întregului sistem educațional și de 
relaţia acestuia cu celelalte subsisteme ale societăţii. Ea consideră că, 
în prezent, școala (termenul şcoală este folosit aici în sens generic) 
este un subsistem integrat în macrosistemul „societate”, aflat în relație 
cu toate celelalte subsisteme, respectiv domenii de activitate umană. 
Astăzi nu se vorbeşte doar de necesitatea unei „societăți a cunoaşterii”, 
ci şi de cea a unei „societăți educative”, în sens constructiv, pozitiv, 


dezirabil. 

Au fost valorificate multe virtuţi şi valenţe ale educaţiei în 
direcția formării și modelării personalităților umane, precum și a 
potențării resurselor umane, astfel că educația nu mai este un segment 
distinct al vieţii, ci un fenomen social atotcuprinzător, o dimensiune 
permanentă a vieţii, în ultimă analiză, un instrument de îmbunătăţire a 
condiției umane. Intensificarea legăturilor dintre şcoală şi celelalte 
domenii de activitate umană a condus la o reală integrare 
socio-economică a educaţiei şi la considerarea ei drept componentă a 
existenţei socio-umane. 

Realizarea practică a educaţiei angajează, alături de demersuri 
pedagogice nuanţate în funcție de context, pârghii, mecanisme și 
structuri sociale, precum şi opțiuni politice, economice și valori 
culturale. 

Demersurile pedagogice sunt indispensabile în procesul 
formării şi modelării personalității umane, pentru ca influențele 
dezirabile să fie fundamentate științific, bine organizate şi sistematice, 
realizate în conformitate cu cerinţele actuale și de perspectivă ale 
societății şi cu noile tendințe europene și mondiale. Educaţia omului 
tuturor vârstelor (nu numai a copilului) reprezintă obiectul de studiu 
al pedagogiei, care își propune să îl facă pe om participant activ la 
propria (auto) formare, (auto) perfecționare, conversie profesională 
etc. 

Mecanismele și structurile sociale sunt implicate în procesul 
educaţiei întrucât acesta presupune modificarea raporturilor sociale, 
în sensul democratizării lor şi în sensul asigurării premiselor pentru 
afirmarea liberă a omului, pentru dezvoltarea lui integrală, plenară. 

Opțiunile politice, economice şi valorile culturale sunt implicate 
în educaţie întrucât mutaţiile înregistrate la nivel societal determină 
noi imperative pentru subsistemul educaţiei, cum ar fi, spre exemplu: 
democratizarea educaţiei; asigurarea şanselor egale la educație pentru 
toți cetăţenii; individualizarea şi accesibilizarea educației; utilizarea 
Noilor Tehnologii de Informare şi Comunicare (NTIC). 

Sintetizând, formulăm  postulatul: educația constituie, în 
continuare, principalul mecanism prin care societatea asigură 
modelarea personalităţii indivizilor săi angrenaţi în ansamblul 
relațiilor interumane existente la nivel societal. precum şi în activități 
corelate cu diferitele subsisteme ale societăţii. Noua pedagogie 


instrumentează proiectul social, economic, politic, cultural, iar 
educația mileniului III reprezintă un amplu și diversificat sistem de 
servicii specializate pentru comunitate. 

Macropedagogia/pedagogia sistemelor porneşte de la premisa 
că instituţiile școlare reprezintă sisteme sau, mai exact, subsisteme 
integrate în ansamblul cuprinzător al sistemului educativ şi, mai larg, 
în ansamblul societăţii, contribuind la progresul acesteia. 

Dezvoltarea macropedagogiei este dependentă de axiologie, 
sociologie și economie, respectiv de achizițiile și progresele 
înregistrate în teoria şi practica acestor domenii. Spre exemplu, 
axiologia oferă sisteme de valori reconsiderate permanent, valori care 
urmează să fie acceptate la nivel societal, deci și la nivelul sistemului 
educativ şi, ulterior, transmise indivizilor. Sociologia şi economia 
furnizează instrumentare, metodologii şi modele de investigație 
ştiinţifică amplă și complexă, astfel încât pedagogia începe să studieze 
aspecte legate de proiectarea și derularea fenomenului educaţional la 
scara întregii societăți. Solicitările de această natură sunt legitime, în 
condițiile în care schimbările, progresele sociale și economice se 
realizează în ritmuri tot mai accelerate, chiar exponențţiale, iar 
fenomenul globalizării, al creşterii interdependențţelor dintre națiuni și 
culturi ia amploare. 

Propunându-și să îndepărteze punctele slabe, vulnerabile ale 
unor curente pedagogice care s-au preocupat preponderent de aspecte 
de detaliu, macropedagogia valorizează aspectele de globalitate, 
abordările holistice, elementele de prospectivă educațională. Practic, 
macropedagogia reprezintă o necesitate pragmatică obiectivă, 
reclamată de nivelul general al dezvoltării culturale, sociale şi 
economice, de apariția de reţele educaţionale complexe, de 
constituirea unei rețele de învățământ de stat și particular care 
înglobează toate gradele şi formele de învățământ, de necesitatea 
elaborării de programe care să orienteze sistemul educațional și 
învățământul pe termen lung. 

Diversificarea spectrului de fenomene educaţionale, precum și 
creșterea accentuată a volumului și a complexităţii lor au solicitat 
ştiinţelor pedagogice răspunsuri la problematici le specifice 
domeniului educaţional. Este o evidenţă că pedagogia nu mai putea 
rămâne limitată la studiul fenomenelor particulare și individuale ale 
asimilării noului de către individ, ale învăţării și educației la 


micronivel, ci a devenit necesar să abordeze şi probleme de sistem, de 
organizare, articulare și funcționalitate a întregului sistem educaţional, 
pentru o bună fundamentare științifică a deciziilor de politică 
educațională. În această ordine de idei, având în vedere caracterul 
teleologic al educației, literatura pedagogică subliniază importanţa 
derivării obiectivelor educaționale, pornind de la idealul educațional 
şi, deci, de la valorile acceptate la nivel de societate. Astfel, 
macropedagogia se ocupă cu stabilirea finalităţilor educaționale pe 
termen lung, generale (subordonate idealului educațional), care vor 
sta la baza planificării şi programării educaţiei pe termen lung și 
mediu. Din perspectivă operaţională, aceste finalități vor stabili 
calitatea şi cantitatea de cunoștințe, priceperi, deprinderi, capacităţi, 
competenţe, comportamente, aptitudini, atitudini, conduite etc, 
denumite generic valori, necesare pentru reproducerea omului social 
în condiţiile societate respective. 

Adoptând ca şi referință perspectiva funcțional-pragmatică, la 
nivelul macropedagogiei se oferă răspunsuri pentru întrebări generale, 
cum ar fi: Care este finalitatea generală a educației pe termen 
mediu/lung?; Care sunt valorile (cunoştinţe, priceperi, deprinderi, 
capacități, comportamente, competenţe, atitudini etc.) care merită să 
fie promovate?; În ce scop învăţăm?! Cate sunt factorii de bază care 
trebuie avuți în vedere pentru ca educaţia să conducă la creșterea 
economică așteptată și la competitivitate pe piaţa internaţională? Cum 
vor evolua lucrurile în viitor? ș.a. 

Valorificând viziunea şi stern că, la fel ca și macropedagogia cu 
care se află în interrelaţie, micropedagogia/pedagogia învăţării și 
autoînvătării vizează nivelul concret, operaţional, micronivelul. Ea 
porneşte de la premisa că învățarea, în calitatea sa de activitate umană 
fundamentală, reprezintă în prezent o topică de interes nu numai 
pentru categoriile de persoane implicate în educaţie, ci pentru 
persoane din toate sferele socialului, din întreaga societate. 

Utilizând concepția de abordare sistemică în manierele 
monosau interdisciplinară, învățarea este analizată ca activitate 
fundamentală a omului, decisivă în soluționarea tuturor problemelor 
sociale. Perspectivele de analiză științifică a activităţii de învățare sunt: 

perspectiva celui instruit (această perspectivă conduce la ideea 
că învățarea reprezintă modalitatea specific umană de achiziţie și 
îmbogăţire a cunoștințelor, competenţelor, aptitudinilor etc); 


perspectiva celui care instruiește (această perspectivă concepe 
învăţarea drept activitatea proiectată, organizată şi desfășurată de 
cadrul didactic pentru a determina schimbări cognitive și 
comportamentale la nivelul personalităţii elevului). Concept complex, 
multidimensional şi dinamic, învăţarea a fost și este studiată în 
manieră monoșşi interdisciplinară de diferite științe socio-umane și 
exacte: pedagogia, psihologia, antropologia, fiziologia, neurologia, 
genetica, matematica, cibernetica, teoria sistemelor ș.a. Indiferent de 
perspectiva științifică de abordare, cercetările fundamentale și cele 
aplicative realizate au subliniat faptul că învăţarea reprezintă un 
concept fundamental și integrativ, care poate fi abordat, definit și 
operaționalizat din perspective variate - pedagogică, psihologică, 
psihopedagogică, psihosocială etc în sensul cel mai larg, învățarea este 
considerată procesul de dobândire a experienţei individuale și 
presupune fie asimilarea unor comportamente noi, fie modificarea, 
restructurarea sau schimbarea celor deja existente, cu scopul unei 
adaptări cât mai adecvate a individului la dinamica vieţii, învățarea nu 
se corelează cu toată gama de schimbări comportamentale, ci doar cu 
acele restructurări eficiente şi stabile care implică participarea 
întregului psihic uman la realizarea lor şi care nu sunt rezultatul 
maturizării organice sau al evoluţiei neurofuncționale. Dincolo de 
aspectul procesual, învăţarea are valoare de sursă şi mecanism al 
dezvoltării ființei umane. 

Pornind de la misiunea care îi revine, micropedagogia își 
combină şi își concertează eforturile cu biologia, fiziologia, psihologia 
cognitivă, informatica, cibernetica etc, reușind să ofere clarificări şi noi 
perspective de cercetare a procesului și mecanismului intern al 
învățării. Proces complex, cu valențe informative și formative multiple, 
învățarea priveşte toate laturile personalităţii, produsele învățării 
obiectivându-se în: cunoștințe, limbaje de specialitate, strategii, tehnici 
de acțiune şi gândire, capacități, priceperi, deprinderi, comportamente, 
atitudini, interese, reacţii afective etc. 

Rezulți că, practic, micropedagogia/pedagogia învăţării şi 
autoînvățării are sens numai în măsura în care se subordonează 
pedagogiei sistemelor, valorifică achiziţiile acesteia şi, totodată, 
serveşte la dezvoltarea ei. Astfel, întrebările: Cum învăţăm, ce stiluri de 
învăţare adoptăm?; Ce profil de inteligență avem, care sunt tipurile de 
inteligențe mai bine dezvoltate?; Ce metode şi tehnici de învățare ne 


sunt mai potrivite?; Cum să asigurăm o învăţare (inter) activă?; Cum să 
asigurăm o învățare experienţială?; Cum învață adulții? ș.a., care ţin de 
domeniul micrope-dagogiei, se subordonează întrebărilor: În ce scop 
învăţăm, care este finalitatea actului învăţării?; Ce anume trebuie să 
învățăm?; Ce priceperi, deprinderi și competenţe trebuie să (ne) 
formăm şi dezvoltăm?; Ce valori trebuie să transmitem şi să ne 
însușim în procesul educaţional? care ţin de domeniul 
macropedagogiei. Practic, activitățile didactice desfășurate în cadrul 
procesului de învățământ, la nivel micro, în şcoală, reprezintă 
microsisteme educaţionale, care integrează influențe educative de tip 
formal, neformal și informai şi care servesc la atingerea finalităților 
stabilite la nivelul macropedagogiei. 

Ştiinţele educației valorifică o viziune sistemică asupra 
macrosistemului educațional, precum şi asupra microsistemelor 
educaţionale, care asigură, prin multiplicare, derularea şi continuitatea 
proceselor educaționale. Din perspectivă pragmatică, întreaga 
problematică pedagogică la nivel micro se cere corelată cu nivelul 
macro, translaţiile reciproce și reversibile de abordări dintre cele două 
niveluri fiind absolut necesare în vederea asigurării caracterului 
ştiinţific al tuturor demersurilor educaţionale. 

Necesitatea realizării de treceri flexibile şi reversibile între 
macro- şi micropedagogie face ca relația dintre acestea să nu fie atât 
de subordonare, cât de reciprocitate, practic fiind vorba despre o 
interrelaționare şi de o potenţare reciprocă. Relaţiile şi interrelaţiile 
dinamice dintre cele două niveluri operatorii în științele educaţiei fac 
necesară analiza ştiinţifică a problemelor fundamentale ale educaţiei, 
cel puţin la nivel de finalități, conținuturi și metodologii operaţionale 
de realizare a proceselor educaționale. Dimensiunea prospectivă este 
indispensabilă inclusiv la nivel micro, nivelul la care omul se formează 
şi se perfecționează, iar activitățile aferente trebuie construite prin 
prisma profilului uman vizat, a modelului de personalitate proiectat. 
Aceasta, cu atât mai mult cu cât mutațţiile din planul social general sunt 
atât de numeroase, însemnate și dinamice, încât ele își pun amprenta 
semnificativ asupra procesului de modelare a personalității umane. 
Astfel, finalitățile educaționale stabilite la nivel de macrosistem 
influențează considerabil construirea topicilor specifice 
micropedagogiei și, implicit, modalităţile operaţionale, efective, de 
exercitare a influențelor educaționale. Pe de altă parte, modalitățile 


concrete de derulare a proceselor învățării și autoînvăţării la nivel 
micro, constatările realizate, precum și rezultatele obținute la nivelul 
micropedagogiei influențează direct demersurile de (re) elaborare a 
finalităților  macropedagogiei, sugerând noi abordări și noi 
operaționalizări. 

Model generativ explicativ pentru conceptul „sistemul științelor 
educaţiei”. 

(1) Lecturaţi bibliografia propusă şi descrieți evohfțiile\ intraşi 
interdisciplinare înregistrate în  diacronie, de la conceptul 
„pedagogie** la „științele educaţiei” și la „sistemul ştiinţelor educaţiei”. 

(2) Analizați comparativ şi critic diferitele modalități de 
clasificare a ştiinţelor educaţiei, întâlnite în suportul teoretic și în 
literatura de specialitate. Propuneţi o clasificare proprie şi precizaţi 
criteriile utilizate. 

(3) O Cunoscând structura principală a arborelui științelor 
educaţiei, formulaţi o definiție proprie pentru termenul „pedagogie”. 

(4) Ce se înţelege prin diversificarea câmpului disciplinar al 
pedagogiei? Dar prin caracterul său interdisciplinar? 

(5) Diversificarea externă a pedagogiei nu conduce la pericolul 
pierderii statutului de știință specifică a educaţiei? 

(6) Explicaţi dezvoltarea inegală a disciplinelor componente ale 
sistemului științelor educaţiei și identificaţi factorii generali care au 
favorizat şi favorizează progresul acestora. Analizaţi evoluţia științifică 
a anumitor ştiinţe ale educaţiei. 

(7) Precizaţi şi explicități obiectul de studiu al științelor 
educaţiei studiate în cadrul programelor de formare psihopedagogică 
şi didactică la care aţi participat. 

(8) Explicități modalitatea de concretizare a relației dintre 
pedagogie şi ştiinţele biologice. 

(9) Argumentaţi necesitatea și importanța relației dintre 
pedagogie şi psihologie și precizaţi cum se poate asigura aceasta în 
abordările pedagogice teoretice, conceptuale și în cele practice, 
aplicative. 

(10) f Reflectați asupra modului în care se asigură relaţia dintre 
pedagogie şi ştiinţele socio-umane. 

(11) Argumentaţi, pe baza lecturii bibliografiei recomandate 
pentru această temă, în ce măsură putem aprecia că structurarea 
domeniului ştiinţelor educaţiei și profesionalizarea pedagogiei ca 


domeniu de cunoaștere se înscriu în tendințele epistemologice 
contemporane. Identificați exemple de restructurări epistemologice în 
cazul altor domenii de cunoaștere. 

(12) O Explicaţi afirmaţia profesorului Constantin Cucoş din 
„Introducerea” realizată pentru lucrarea Pedagogie, ediţia din 1996 (p. 
15): „Orice întreprindere teoretică în domeniul pedagogiei stă sub 
semnul provizoratului şi al unei minime incertitudini. Nu poți fi sigur 
niciodată ci o emisiune ideatică este completă, că nu se va altera sau că 
nu va deveni anacronici în raport cu dinamica proceselor paideutice”. 

(13) Oţf Analizaţi legătura dintre sintagmele „societate a 
cunoaşterii” și „societate educativă” în contemporaneitate. 

(14) Identificați argumente în sprijinul aserțiunii: Educaţia 
reprezintă o dimensiune permanentă a vieţii. Analizaţi critic 
reflectarea acestei aserțiuni în societatea contemporană, referindu-vă 
ia elemente precum: mentalitățile, mecanismele prin care societatea 
asigură educația indivizilor săi, finalităţile acțiunilor umane, 
consistenţa acțiunilor educaţionale la diferite vârste, dinamica 
existentă între educaţia formală, cea nonformală și cea informală, 
influenţa formativă a mass-mediei ș.a. 

(15) a) Enumeraţi câteva servicii educaționale către comunitate, 
specificând instituția de învățământ care le prestează şi grupuri 
le-țintă cărora li se adresează. 

b) Realizaţi o analiză de nevoi la nivelul comunităţii în care trăiţi 
şi identificaţi serviciile educaționale prioritar necesare pentru 
diferitele categorii sociale. 

(16) Reflectaţi la ideea „rolului determinant al învăţării, în 
raport cu procesul de dezvoltare a personalităţii” (I.K. Babanski, 1979, 
p. 24) şi, ulterior, analizaţi-o într-o activitate de grup. 

(17) Identificați o problematică educaţională concretă şi 
analizați modul în care ea se reflectă în cadrul celor două niveluri de 
acțiune şi cercetare pedagogică - macropedagogia și micropedagogia. 

(18) f Reflectaţi la ştiinţele educaţiei pe care le considerați de 
maximă relevanţă pentru: 

— Formarea inițială a cadrelor didactice; 

— Formarea continuă a cadrelor didactice; 

— Autoformarea cadrelor didactice. 

(19) Analizaţi următorul citat (M. Călin, A.E. Oancea, 2002, p. 
54); „Numai prin existența unei concepții pedagogice integrative și 


susținerea acesteia din punct de vedere individual și comunitar se pot 
naște gradul de încredere în cunoștințele pedagogice și în 
universalitatea explicațiilor educaţiei [...] precum și gradul de 
plauzibilitate şi promisiune al enunțurilor privind educaţia. Datorită 
acestor circumstanțe conceptuale, o cunoștință pedagogică poate fi 
bună, demnă de apreciere, acceptată, verificată sau, din contră, 
discutabilă în planul potenţialității de a rezolva provocările practice 
ivite”. 

(20) JSZ Realizaţi un eseu cu tema/Organizați o dezbatere pe 
tema: Pedagogia - știință specifică și integrativă a educației. 

— Observațţi că granițele dintre diverse ştiinţe preocupate de 
studiul devenirii umane sunt tot mai flexibile datorită faptului că 
aceeași realitate sau fenomen devine obiect de studiu pentru mai 
multe științe; reflectând la această realitate, încercaţi să adoptați o 
viziune  interdisciplinară asupra fenomenelor şi proceselor 
educaționale studiate. 

— Luând în considerare tendințele contemporane evidente de 
diversificare internă și externă a pedagogiei, putem afirma că 
pedagogia răspunde cerințelor unor abordări științifice 
interdisciplinare, în condițiile păstrării regularităților şi legilor 
specifice domeniului de cunoaştere propriu. 

— Din perspectivă filosofică, educația reprezintă o realitate 
socială a cărei complexitate și importanță sunt evidente. Cercetarea 
mulți —, pluri- şi interdisciplinară a educației pune şi mai puternic în 
lumină rolul excepţional al științelor educației în lumea contemporană. 

— PARTEA A II-A TEORIA ȘI METODOLOGIA 
CURRICULUM-ULUI 

01 - să definească operaţional conceptele: curriculum, 
experiență de învăţare şi formare, situaţie de învățare 

02 - să inventarieze principalele modalități de conceptualizare 
a termenului de curriculum în diacronie 

03 - să expliciteze accepţiunile - tradițională şi modernă - 


asupra conceptului de curriculum 

04 - să enumere principalele componente structurale ale 
curriculum-ului și să le argumenteze importanța 

05 - să caracterizeze cele două dimensiuni complementare ale 
conceptului de curriculum 

06 - să expliciteze cele trei ipostaze majore în care poate fi 
întâlnit curriculum-ul (triada ipostazelor curriculare) şi să descrie 
dependenţele și interdependenţele dintre ele 

Termeni şi sintagme-cheie: curriculum, experiență de învăţare, 
experiență de învăţare și formare, situaţie de învăţare, componentele 
structurale ale curriculum-ului, dimensiunile curriculum-ului, 
ipostazele curriculum-ului, triada ipostazelor curriculare fii Suport 
teoretic 

1. Accepțiuni ale conceptului de curriculum 

Conceptul de „curriculum” rămâne în prezent unul din cele mai 
controversate în teoria și practica educațională; de altfel, în timp, el a 
fost acceptat, respins, înţeles, utilizat şi operaționalizat în modalități 
diferite. 

Din punct de vedere etimologic, conceptul „curriculum” provine 
din limba latină, de la termenii curriculum (singular) și curricula 
(plural), care însemnau „alergare', „cursă”, „drum”, „parcurgere”, 
„scurtă privire”, Jjn treacă t”. Primele conotaţii educaţionale ale 
conceptului „curriculum” au apărut în a doua jumătate a secolului al 
XVI-lea, în documentele universităților medievale din Leiden (Olanda) 

— În 1582 şi Glasgow (Scoţia) - în 1633; curriculum-ul era un 
curs obligatoriu de studiu în universitate, drum de învăţare /studiu. 

La începutul secolului XX, în anul 1902, în lucrarea The Child 
and the Curriculum, pedagogul american John Dewey introduce în 
circulaţie sintagma „experienţă de învăţare” a copilului, organizată de 
şcoală, alături de ansamblul disciplinelor de învățământ oferite şi 
studiate, şi sugerează complexitatea, amplitudinea și dinamismul 
curriculum-ului ca realitate educațională. Sintagma „experiență de 
învăţare” a fost preluată ulterior şi utilizată extrem de mult în 
operaționalizarea conceptului de „curriculum”. 

Relevanţa contribuției lui John Dewey din perspectiva 
curriculum-ului constă în: 

curriculum-ul este perceput ca o realitate amplă, dinamică, 
retroactivă și proactivă; curriculum-ul reprezintă un proces interactiv 


între educator şi educabili; 

— prefigurează și promovează o apropiere între educabil 
(copil) și educaţie 

(curriculum), o personalizare a ofertei curriculare în raport cu 
nevoile şi interesele de cunoaștere ale copilului; 

avansează ideea curriculum-ului centrat pe copil, care să îi 
permită acestuia să utilizeze în activitatea cotidiană ceea ce a învăţat la 
şcoală, experiența de zi cu zi; el propunea ca sfera conceptului de 
„curriculum” să cuprindă nu numai informaţiile, ci şi demersurile 
didactice de asimilare a acestora. 

Ulterior, după aproape două decenii, americanul Franklin 
Bobbit, în lucrarea sa The Curriculum, conferă noi semnificații 
conceptului: 

un ansamblu de experiențe concrete, directe şi indirecte, 
rezultante ale derulării efective a unor demersuri de exersare a 
abilităților individului; un ansamblu de experiențe de învăţare 
explicite, eminamente directe, concepute și preconizate finalist de 
către şcoală, pentru a dezvolta abilitățile existente și a le completa cu 
altele noi; 

Include în sfera conceptului „curriculum” întreaga experienţă de 
învăţare a elevilor, respectiv atât activităţile formale, desfășurate în 
mediul școlar, cât şi pe cele desfășurate în mediul extrașcolar, 
planificate şi proiectate în şcoală în vederea realizării unei educaţii 
globale, integrative. 

Un alt moment de referință a fost marcat de contribuţia unui ah 
pedagog american, Ralph Tyler, prin publicarea în anul 1949 a cărții 
Basic Principles of Curriculum and Instruction. Conceptul era 
configurat cu focalizarea expresă pe instituţia școlară, pe autonomia ei 
în materie de concepţie cirrriculară. 

În timp. au existat numeroase încercări de definire ți 
operaționalizare a conceptului și chiar controverse pe marginea lui. 
Referitor la utilizarea lui, în urma decantărilor și a cristalizărilor 
realizate în timp s-au consacrat două accepţiuni: 

—  Accepţiunea restrânsă, tradițională (Vehiculată aproape 
exclusiv în întreaga lume până la jumătatea secolului al XIX-lea), care 
considera că termenul este superpozabil cu cel de conţinut al 
învățământului, respectiv cu documentele școlare sau universitare 
oficiale care planificau conținuturile instruirii (planuri de învățământ 


şi programe). 

—  Accepţiunea largă, modernă, care îl consideră concept 
integrator şi îl operaţionalizează abordând acțiunile educative în 
manieră globală, sistemică. Păstrează sensul de traiectorie intelectuală 
şi afectivă pe care școala o propune elevului, dar nu înțeleasă în sens 
tradiţional, ci ca o valorificare accentuată a potenţialităţilor elevului. Îl 
definește ca proiect pedagogic care articulează interdependenţele 
multiple stabilite între următoarele componente: obiectivele 
educaționale (generale, cadru și referință ale disciplinelor de studiu și 
chiar obiectivele operaţionale şi cele de evaluare); conținuturile 
instruirii vehiculate în vederea atingerii obiectivelor prestabilite 
(fixate în documentele şcolare universitare de: p reglator planuri de 
învățământ, programe, manuale, arii de studiu, arir tematice, subiecte 
punctuale etc); strategiile de predare şi învățare în școală și în afara 
şcolii, corespunzătoare influențelor educative de tip formal, nonformal 
şi informai; strategiile de evaluare a eficienţei activităților educative. 

Reconsiderarea termenului s-a impus nu doar în sensul unei 
simple schimbări terminologice, ci s-a dorit ca semnificația termenului 
să treacă dincolo de conţinuturi, planuri și programe, care reprezentau 
ceva stane, cantitativ și susceptibil de a fi transferat către educați 
grație unor finalităţi rigide. 

În literatura pedagogică românească, termenul a început să fie 
semnalat sporadic, încă din anii 1980, însă, din precauţie, el era evitat. 
Se considera că este periculos să se vorbească despre curriculum în 
educația românească în acea perioadă, când „Planul de învățământ” 
era elaborat la „centru” ca document unic, obligatoriu, normativ. 
Totuși, uneori era tradus folosindu-se termeni apropiaţi de sensul său 
restrâns, cum ar fi cel de programă. Însă, deschiderea conceptuală şi 
operațională necesară s-a produs abia după anul 1990 și mai ales după 
199”. 

2. O definiție operațională a conceptului de curriculum 

Termenii de referinţă, termenii-nucleu ai curriculum-ului sunt 
disciplina de învățământ şi programul de studii. În jurul lor se 
configurează problematica de cercetare a curriculum-ului, derivată din 
varietatea unghiurilor de investigație: componente structurale, 
procese fundamentale, surse, determinări, condiționări, forme de 
organizare, diferențieri curriculare, scopurile cercetării etc. 

Pornind de la aceşti termeni, diferitele definiții date de-a lungul 


timpului conceptului de „curriculum” sunt centrate pe: 

— Experienţa de învăţare (a şi b); 

— Obiectivele, conținuturile şi relaţiile dintre ele (d); 

— Conţinut (c); 

— Dimensiunea sa prescriptivă şi axiologică (e); 

— Caracterul de proiect (f); 

— Caracterul de proiect şi necesitatea implementării acestuia 
(g h, i). 

a) „Curriculum-ul semnifică întreaga activitate de învăţare care 
este planificată și îndrumată de școală, indiferent dacă se realizează în 
grup sau individual, în interiorul sau în afara şcolii” (J.F. Kerr (ed.), 
1968). 

b) „... curriculum-ul este considerat ca ansamblul experienţelor 
de învățare pe care un elev le are sub auspiciile şcolii” (R. Doll, 1988). 

c) „Curriculum-ul indică lista de conţinuturi ale disciplinelor 
şcolare” (G. Mialaret ed., 1979). 

d) „Curriculum-ul se referă la conţinutul şi la scopul unui 
program educaţional, împreună cu organizarea lor” (D. Walker, 1990). 

e) „Curriculum-ul urmează a fi considerat o sferă largă de 
modele de gândire despre experiența umană, nu concluzii, ci modele 
din care aceste concluzii derivă, precum și contextul în raport cu care 
aceste concluzii - numite adevăruri - sunt fundamentate şi validate” 
(M. Belth, 1965). 

f) „Curriculum-ul este considerat un proiect care definește 
țelurile, scopurile și obiectivele unei acțiuni educaţionale, căile, 
mijloacele și activitățile folosite pentru atingerea acestor scopuri, 
metodele şi instrumentele necesare evaluării rezultatelor obținute” (L. 
D'Hainaut, 1981). 

g)  „Curriculum-ul reprezintă planurile elaborate pentru 
îndrumarea învăţării în şcoli - de obicei materializate în documente de 
diferite niveluri de generalitate - și implementarea acestor planuri în 
clasă; experienţele elevilor au loc într-un mediu de învățare care, de 
asemenea, influențează ceea ce este învățat” (A. Glatthorn, 1987). 

h) „Curriculum-ul este un set intercorelat de planuri și 
experiențe pe care un elev le realizează sub îndrumarea școlii” (CJ. 
Marsh, K. Stafford, 1988). 

I) „În sens larg, se desemnează prin curriculum ansamblul 
proceselor educative şi al experiențelor de învățare prin care trece 


elevul pe durata parcursului său școlar. În sens restrâns, curriculum-ul 
cuprinde ansamblul acelor documente şcolare de tip reglator în cadrul 
cărora se consemnează datele esenţiale privind procesele educative și 
experiențele de învăţare pe care școala le oferă elevului. 

Acest ansamblu de documente poartă, de regulă, denumirea de 
curriculum formal sau oficial” (Al. Crișan, 1994). 

În viziune actuală, definițiile specialiştilor converg spre 
următoarea viziune: curriculum-ul se referă la oferta educațională a 
şcolii şi reprezintă sistemul proceselor educaționale și al experiențelor 
de învăţare şi formare directe și indirecte oferite educaților şi trăite de 
aceştia în contexte formale, neformale și chiar informate. 

Rezultă că elaborarea curriculum-ului presupune gândirea și 
structurarea situaţiilor de învăţare efectivă a elevilor, acțiune ce 
presupune cu necesitate prefigurarea experienţelor de învăţare şi 
formare pe care le vor parcurge elevii. 

Situaţia de învăţare reprezintă un element-cheie al conceptului 
de curriculum, un context pedagogic configurat prin acțiunea 
conjugată și convergentă; a următoarelor categorii principale de 
elemente: 

— Obiectivele de învățare formulate operaţional (formulate 
explicit în cadrul educaţiei formale și neformale/nonformale şi care 
odată atinse conduc, prin integrare, la atingerea unor finalități 
educaţionale cu grad de generalitate mai mare; inexistente în cadrul 
educaţiei informale, care presupune demersuri neintenționale ale 
educatului); 

— Conținuturile învățării (propus intenționat în contextele 
educaţionale formale și  neformale/nonformale și existent în 
contextele educaționale informale); 

— Sarcina de învăţare (formulată explicit în contextul educaţiei 
formale şi neformale/nonformale, de cele mai multe ori de către 
cadrul didactic, dar și de către elevi; inexistentă în cadrul educaţiei 
informale în care influențele educaţionale se produc în contextul 
situaţiilor de activitate cotidiană); 

— Metodologia de predare-învățare (proiectată explicit în 
cadrul educaţiei formale şi neformale/nonformale şi configurată 
implicit în cadrul educaţiei informale, ca urmare a derulării specifice a 
activităților individuale cotidiene); 

— Metodologia de evaluare (proiectată explicit în cadrul 


educaţiei formale şi neformale/nonformale, ea vizând și autoevaluarea 
realizată de educați; de asemenea, pot fi realizate și evaluări externe, 
de către instituţii și persoane care nu au fost direct implicate în 
procesul didactic; în cadrul educaţiei informale, poate fi valorificată 
autoevaluarea realizată de educat sau pot fi realizate evaluări 
externe); 

— Resursele materiale ale mediului de instruire și ale spațiului 
de învățare (selecționate științific în contextele educaționale formale și 
neformale/ nonformale și neselecționate, respectiv existente în 
contextele educaționale informale); 

— Caracteristicile contextului comunicării (didactice) şi ale 
contextului relațional (anticipate și proiectate în cadrul educaţiei 
formale, care presupune realizarea comunicării didactice; existente 
graţie interacțiunilor pe care individul le stabilește cu alte persoane în 
mediul social, cultural, economic etc); 

— Resursele de timp (prefigurate prin proiectarea didactică în 
contextele educaţionale formale şi neformale/nonformale și utilizate 
efectiv în contextele informale). 

O situaţie de învăţare bine prefigurată şi construită din punct de 
vedere logic, psihopedagogic şi teleologic, axată pe finalitățile 
educaţionale urmărite, poate determina, la nivelul celui care învaţă, 
experiențe de învăţare şi formare pozitive, dezirabile. 

Experiența de învăţare și formare reprezintă o componentă a 
structurii curriculum-ului, care se referă la modalitatea personalizată 
de interiorizare a situației de învăţare, la trăirea personală generată de 
o situaţie de învăţare, trăire care se poate obiectiva în modificări ale 
structurilor cognitive, afective sau psihomotorii. Ea reprezintă mai 
mult decât o reacție personală la o situaţie de învățare; în fața aceleiași 
situaţii de învăţare cei care învaţă au experienţe de învăţare diferite, 
configurate şi modelate de propriile trăsături de personalitate și de 
propria subiectivitate. Un curriculum ml poate anticipa registrul vast 
al experienţelor individuale, ci poate planifica situaţii de învăţare 
adecvate obiectivelor urmărite, cu speranța că ele vor genera 
experiențe de învăţare reușite, benefice, constructive. Din perspectivi 
pragmatică, principala provocare a curriculum-ului o reprezintă 
transpunerea, „traducerea” temelor de studiat în experiențe de 
învăţare și formare relevante. 

Invocarea experienței de învățare marchează o nouă evoluţie în 


procesul de conceptualizare a curriculum-ului. Sursa de elaborare a 
experienței de învățare nu o mai constituie doar structurile 
cunoaşterii /culturii, ci şi trebuinţele, interesele, aspiraţiile celor care 
sunt beneficiarii educaţiei, iar în organizarea învăţării contează nu 
numai ce se învaţă, ci și cum, respectiv în ce maniere se învaţă. 

Experiențele de învățare cu care se poate asocia curriculum-ul 
pot fi planificate sau neintenționate, cu efecte pozitive sau negative; în 
afara experienţelor pozitive/dezirabile urmărite, curriculum-ul se 
poate asocia cu experienţe de învățare neplanificate, care pot avea atât 
efecte pozitive, cât şi efecte negative asupra modelării elevilor. Însă, 
natura curriculum-ului se definește, esențialmente, prin experienţele 
de învăţare planificate, care vizează obținerea de efecte pozitive în 
procesul de învăţare, de informare şi formare parcurs de elevi. Părerile 
specialiştilor nu sunt convergente, dar dominanta interpretărilor 
vizează experienţele care se realizează în cadrul şcolii și sunt 
promotoare de valori recunoscute. Aceasta nu înseamnă că se pot 
controla în totalitate experienţele de învățare școlară, ci unele pot fi 
sporadice, neplanificate, negative și cu efecte consistente (acestea țin 
de curriculum-ul ascuns). Însă, natura curriculum-ului se defineşte, 
esențialmente, prin experienţele de învățare planificate. 

3. Componentele structurale fundamentale ale curriculum-ului 

Curriculum-ul reprezintă teorie şi practică ce articulează și 
integrează în manieră sistemică multiplele și complexele 
interdependenţe dintre patru componente fundamentale: 

J. finalităţile educaţionale. 

2. conținutul învățământului (conținuturile 
instructiv-educative). 

3. strategiile de instruire în şcoală şi în afara ei (în contexte 
formale, nonformale şi chiar informale); 

4. strategiile de evaluare a eficienţei activităţii educaționale. 

4. Dimensiunile şi ipostazele curriculum-ului 

Curriculum-ul ni se înfăţişează ca un concept-construct, ca o 
construcție mentală care anticipează o realitate care urmează să 
fiinţeze, iar nu ca o noțiune care reflectă mai bine sau mai puţin bine o 
realitate existentă. 

Identitatea conceptului-construct de „curriculum” poate fi 
definită şi analizată printr-o abordare multidimensională a sa, 
respectiv prin intermediul a trei perspective: 


a) din punct de vedere funcțional: curriculum-ul indică finalități 
educaţionale de atins și, prin intermediul acestora, orientează, 
organizează şi conduce procesul de instruire şi învăţare; 

b) din punct de vedere structural-funcțional: curriculum-ul 
include componentele de bază, fundamentale prezentate la punctul 3 
al suportului teoretic; 

c) din punct de vedere al produsului: curriculum-ul se 
obiectivează în planuri de învățământ, în programe şcolare, în 
manuale, în documente și auxiliare curriculare, în materiale etc. 

Cele trei perspective de analiză a curriculum-ului pot fi 
coroborate cu cele două dimensiuni complementare pe care le deține 
curriculum-ul, considerat, în sens larg, ca fiind un proiect/plan de 
acțiune: dimensiunea de concepție/de viziune și dimensiunea de 
structură (J. Wiles; J.C. Bondi, 1984): 

— Dimensiunea de concepţie/de viziune este conturată de 
perspectiva de analiză funcțională şi este conferită de sistemul de idei 
şi concepții despre procesul formării personalității umane, grație 
realizării unor interpretări filosofice referitoare la rolul educației în 
acest proces. 

— Dimensiunea de structură este conferită de rolul/misiunea 
curriculum-ului de a traduce valorile asumate la nivelul societăţii în 
finalități educaționale şi în experienţe benefice de învăţare şi formare. 
Elaborarea experienţelor de învățare parcurge un proces ciclic în care 
fazele /etapele de analiză, proiectare, aplicare, evaluare şi reglare sunt 
contingente și se  înlănțuie continuu; fireşte, este necesară 
monitorizarea acestor etape, evaluarea rezultatelor, realizarea de 
cercetări pedagogice ameliorative, astfel încât nivelul lor calitativ să fie 
satisfăcător. 

În abordare structurală, curriculum-ul se înfăţişează ca un 
sistem de acțiuni didactice planificate în vederea obţinerii unor 
influenţe dezirabile la nivelul educaţilor. Aceste acțiuni urmează să fie 
realizate în practică, procesul instructiv-educativ reprezentând 
demersul concret de transpunere a proiectului /planului a intenţiei în 
acțiune, respectiv de implementare a unui program de studiu cu o 
anumită extindere. De aceea, curriculum-ul trebuie să fie abordat pe 
două planuri: 

— Ca intenţie, obiectivată în proiectul/planul de lucru, care va 
ghida acțiunea educativă; 


— Ca realizare practică, având în vedere faptul că proiectul este 
aplicat în practica educativă. 

Întrucât curriculum-ul poate fi surprins într-o mare varietate de 
ipostaze: concept, proiect, proces, produs, preconizare, potenţialitate, 
intenţie, document, acțiune, plan, domeniu, structură, configurație, act, 
fapt ş.a., s-a propus o triadă generică a ipostazelor curriculare (D. 
Ungureami, 1999), reprezentativă și suficient de acoperitoare pentru 
toate ipostazele: 

1. curriculum-ul ca reprezentare - ipostază care acoperă 
abordările teoretice, conceptuale, analizele de structură a 
curriculum-ului și studiul domeniile curriculare; 

2. curriculum-ul ca reprezentare a acțiunii, ca proiect de acțiune 
- ipostază corelată cu conceperea şi realizarea programelor de studiu, 
a documentelor curriculare, a diferitelor materiale; 

3. curriculum-ul ca acțiune propriu-zisă - ipostază care ne 
situează în plan practic-operațional şi care exprimă faptul că un 
curriculum reprezintă o realitate educațională; aplicarea lui implică 
realizarea de acțiuni efective, traduse în experiențe de învățare. 

Această triadă este consonantă cu noile paradigme educaţionale 
şi, în practică, cele trei ipostaze ale curriculum-ului se împletesc 
armonic, alcătuind un tot unitar. 

a) Semnificaţii etimologice ale conceptului de curriculum: 

b) Caracteristicile demersurilor implicate în realizarea 
acțiunilor educaționale: 

Demersurile implicate în realizarea acțiunilor educaționale 

CURRICULUM-UL Se referă la oferta educațională a şcolii şi 
reprezintă sistemul experiențelor de învățare şi formare directe şi 
indirecte oferite educaților și trăite de aceştia în contexte formale, 
neformale şi chiar informate. 

f) Triada generică a ipostazelor curriculare: 

Sarcini de reflecţie şi exerciții aplicative: 

(1) Schițați pe o linie a timpului principalele evenimente care au 
marcat evoluția istorică a conceptului de „curriculum”. 

(2) O 

Explicați de ce a fost necesară introducerea conceptului de 
„curriculum. 

În domeniul educaţional? 

(3) Pornind de la definiția conceptului de „curriculum” (oferită 


la punctul 2 al suportului teoretic), identificați modalități didactice 
operaționale de valorificare a experiențelor de învăţare și formare 
indirecte. 

(4) f Formulaţi definiții pentru conceptele de „curriculum 
neformal** şi 

„Curriculum informai”. 

(5) Identificați contexte şi situații specifice care se corelează cu 
curriculum-ul neformal/nonformal și cu cel în formal. 

(6) f Cum aţi defini curriculum-ului unei tamilii? Care sunt 
valorile, dominantele și caracteristicile curriculum-ului propriei 
familii? 

(7) f Cum aţi defini și caracteriza curriculum-ul unei biserici? 

O 

(8) f Cum ați defini și caracteriza curriculum-ul unei instituții? 

(9) f Cum aţi defini și caracteriza, din perspectiva educaţiei 
permanente, curriculum-ul parcursului educaţional extra-școlar şi 
post-şcolar? 

(10)? Ce nu este curriculum-ul (școlar)? 

(11) Valorificând abordarea sistemică, analizaţi (interpelaţiile şi 
(inter) determinările dintre componentele structurale fundamentale 
ale curriculum-ului, din perspectivă structurală, funcțională și 
operațională. 

(12)  Analizaţi relația dintre curriculum și conținutul 
învățământului, referindu-vă atât la macro -, cât şi la micronivelul 
educațional. 

Oi 

(13) i u pedagogia contemporană, conținutul învățământului 
mai reprezintă sau nu vectorul principal al procesului de învățământ? 
Argumentați. 

(14) <a) Identificați şi explicități implicațiile practice 
(avantajele şi limitele) 

supralicitării/valorizării predominante a uneia sau alteia din 
ipostazele curriculare. 

b) Propuneţi câte o denumire pentru procesul de învățământ 
centrat pe fiecare din cele trei ipostaze curriculare și caracterizați-l. 

c) Ilustraţi și analizați pe un caz concret triada ipostazelor 
curriculare. Comentaţi modalitățile practice concrete de asigurare a 
dependenţelor şi interdependenţelor dintre cele trei ipostaze. 


(15) i Cum credeţi că ați putea sprijini elevii - xiin punct de 
vedere cognitiv şi metacognitiv - în însușirea conceptului de „curricu] 
um? f? 

(16) Identificaţi o experienţă de învățare și formare pe care aţi 
trăit-o pe parcursul anilor de școală și pe care o consideraţi esenţială 
pentru propria formare/ dezvoltare. Analizaţi caracteristicile acestei 
situaţii şi numiţi elementele definitorii ale acesteia, respectiv 
elementele sale formative, cu influenţe modelatoare. 

(17) Proiectaţi situaţii de învățare axate pe conştientizarea şi 
interiorizarea unei valori, respectiv pe realizarea unei finalități 
educaţionale, prezentând sarcinile de lucru concrete care vor fi 
comunicate elevilor. 

Prefiguraţi experiențele de învățare pozitive, dezirabile care vor 
putea fi generate ca urmare a plasării educaţilor în situaţiile de 
învăţare respective. 

Identificați posibile experiențe de învățare negative care ar 
putea fi induse și modalități de evitare și de diminuare a efectelor 
negative ale acestora. 

(18)? O Analizaţi următoarea aserțiune: „Sensul lărgit al 
conceptului de curriculum oferă multiple modalități de adaptare a 
procesului de învățământ la posibilitățile şi nevoile specifice fiecărui 
copil (individualizare sau personalizare)” (C. Creţu, 2000, p. 36). 

(19) Reflectațţi individual sau în grup la sintagma curriculum-ul 
- viaţa școlii. 

(20) f Reflectaţi individual sau în grup la sintagma curriculum-ul 
- demers de ghidare a vieții. 

(21) J & Realizaţi un eseu reflexiv/Organizați o dezbatere pe 
tema: Experienţe curriculare, experiențe de învăţare și experienţe de 
viaţă. 

(22) JS Realizaţi un eseu reflexiv/Organizaţi o dezbatere pe 
tema: Viața mea - curriculum pentru alţii, viața celuilalt - curriculum 
pentru mine. 

Sugestii pentru luarea notiţelor: 

— Parcurgerea atentă a suportului teoretic oferit de această 
temă vă va ajuta în clarificarea aspectelor legate de conceptualizarea 
curriculum-ului de structura sa componenţială, de dimensiunile și 
ipostazele sale?” 

— Încercaţi ca, valorificând abordarea sistemică, să realizați un 


organizator grafic care să surprindă complexitatea conceptului și caret 
să vă fie util în asimilarea sa operaţională. 

— Înțelegerea mecanismelor de acţiune a curriculum-ului, a 
avantajelor aplicării acestora în practica educaţională vă va sprijini în 
proiectarea secvenţială eficientă a unităților de învățare și a 
lecțiilor/activităților didactice la clasele la are veți preda disciplina de 
specialitate. 

Tema nr. 

Oi - să definească operațional conceptul de conţinut al 
învățământului, valorificând abordarea axiologică 

() 2 - să explice necesitatea considerării conținuturilor 


curriculare drept componente ale unui sistem funcțional complex, în 
cadrul căruia ele stabilesc relaţii de determinare și interdeterminare 
cu obiectivele educaţionale, strategiile de instruire și strategiile de 
evaluare 

3 - să caracterizeze dinamica specifică a conţinuturilor 
învățământului în funcție de evoluţia surselor de selectare a 
conținuturilor şi de interdependența și importanţa criteriilor de 
selectare şi dimensionare a acestora 

4 - să expliciteze și să ilustreze rolul de validare a obiectului 
învățării, a cunoştinţelor, pe care îl joacă transpoziţia didactică 

Os - să caracterizeze nivelurile parcurse în introducerea și 
asimilarea unor concepte și modul în care acestea sunt valorificate ca 
instrumente în cunoașterea ştiinţifică 

06 - să identifice situaţii în care s-au realizat abordări 
multidisciplinare, pluridisciplinare, interdisciplinare şi 


transdisciplinare pentru operaționalizarea unor teme de studiu sau 
pentru structurarea unor experienţe de cunoaştere 

07 - să ilustreze modalităţile de structurare a conţinuturilor, 
modelelor, metodelor etc. în cazul abordărilor multidisciplinare, 
pluridisciplinare, interdisciplinare, transdisciplinare 

Termeni și sintagme-cheie: conținut al învățământului /conținut 
instructiv-educativ/conţinut curricular,  transpoziția didactică, 
introducerea conceptelor, multidisciplinaritate, pluridisciplinaritate, 
interdisciplinaritate, transdiscipli-naritate 

1. Definirea conceptului de „conţinut al învățământului”. 

În pedagogia contemporană, respectiv în teoria curriculum-ului, 
conţinutul învățământului nu mai poate fi privit ca entitate distinctă, ci 
numai angrenat într-un ansamblu de relaţii sistemice cu celelalte 
componente ale curriculum-ului, care concură la transformarea 
aspectelor informative cuprinse în conţinuturi în influențe formative 
necesare inserției profesionale şi sociale. Nu este vorba de negarea 
importanței conținuturilor, ci de valorificarea valorii lor 
instrumentale, de valorizarea lor ca puncte de plecare în acțiunea 
complexă de instruire modernă, interactivă și de formare; accentul se 
pune pe valorificarea valențelor informative şi formative ale 
conținuturilor şi pe flexibilitatea și adaptabilitatea acestora. Practic, în 
actuala reformare sistemică a învățământului și în viziune curriculară, 
conținuturile sunt considerate, în manieră sistemică, elemente ale 
curriculum-ului, care îi conferă acestuia sens și care se află în strânsă 
interdependență cu celelalte componente curriculare (finalitățile 
educaţionale, strategiile de instruire cu componentele acestora, 
strategiile de evaluare), împreună contribuind la reuşita instruirii şi 
formării elevilor. Disciplinele de studiu au rotai de vector pentru a 
facilita cunoștințele teoretice și practice fundamentale, de mijloc de 
acces ia finalităţile vizate prin curriculum și instrumente de vehiculare 
cognitivă utile pentru a se evita dispersarea/fragmentarea cunoașterii 
în favoarea unei centrări pe competenţe funcționale; putem considera 
conținuturile drept autentice vehicule de formare a competenţelor. 

Astfel, în viziune sistemică, modernă, conținutul învățământului 
constă într-un sistem de valori - cunoștințe, abilități, capacităţi, 
competenţe, strategii, aptitudini, modele atitudinale şi 
comportamentale, conduite etc, proiectate în documente școlare 
oficiale (planuri de învățământ, programe și manuale) şi transmise în 


cadrul procesului de învățământ, desfășurat în instituţii de învățământ 
de diferite grade. Valorile cunoașterii umane care compun conținutul 
învățământului sunt selectate din ansamblul valorilor specifice şi 
dominante într-o societate, într-o anumită perioadă istorică, respectiv 
din ştiinţă, tehnică, cultură, artă, morală, religie etc. Şi reunesc trei 
componente: conceptual-teoretică/cognitivă, 
procedural-practică/aplicativă; atitudinal-comportamentală. 

2. Caracteristicile generale ale conținutului învățământului 

Fiind destinat sprijinirii educaţilor în demersurile de orientare 
în ansamblul valorilor sociale, conținutul învățământului, în calitatea 
sa de componentă structurală a curriculum-ului, prezintă următoarele 
caracteristici generale: 

* poate fi corelat cu activităţile educaționale formale și 
neformale/  nonformale (cu  curriculum-ul formal şi cu cel 
neformal/nonformal), fiind structurat și propus în mod intenționat, şi 
cu activitățile informale - în acest ultim caz, conținuturile fiind 
existente, implicite în contextele respective; 

O Obiective/competenţe vizate prin studiul temei: 

Oi - să definească operațional conceptul de conţiput al 
învățământului, valorificând abordarea axiologică 

Oi - să explice necesitatea considerării conţinuturilor ciimculare 
drept componente ale unui sistem funcțional complex, în cadrul căruia 
ele stabilesc relaţii de determinare și interdeterminare cu obiectivele 
educaţionale, strategiile de instruire și strategiile de evaluare 

03 - să caracterizeze dinamica specifică a conţinuturilor 
învățământului în funcție de evoluţia surselor de selectare a 
conținuturilor şi de interdependența și importanţa criteriilor de 
selectare şi dimensionare a acestora 

4 - să expliciteze și să ilustreze rolul de validare a obiectului 
învățării, a cunoştinţelor, pe care îl joacă transpoziţia didactică 

5 - să caracterizeze nivelurile parcurse în introducerea și 
asimilarea unor concepte și modul în care acestea sunt valorificate ca 
instrumente în cunoașterea ştiinţifică 

06 - să identifice situaţii în care s-au realizat abordări 
multidisciplinare, pluridisciplinare, interdisciplinare şi 
transdisciplinare pentru operaționalizarea unor teme de studiu sau 
pentru structurarea unor experienţe de cunoaştere 

07 - să ilustreze modalităţile de structurare a conţinuturilor, 


modelelor, metodelor etc. în cazul abordărilor multidisciplinare, 
pluridisciplinare, interdisciplinare, transdisciplinare 

Termeni și sintagme-cheie: conținut al învățământului /conţinut 
instructiv-educativ/conținut curricular,  transpoziția didactică, 
introducerea conceptelor, multidisciplinaritate, pluridisciplinaritate, 
interdisciplinaritate, transdiscipli-naritate ca Suport teoretic 

1. Definirea conceptului de „conţinut al învățământului”. 

În pedagogia contemporană, respectiv în teoria curriculum-ului, 
conținutul învățământului nu mai poate fi privit ca entitate distinctă, ci 
numai angrenat într-un ansamblu de relaţii sistemice cu celelalte 
componente ale curriculum-ului, care concură la transformarea 
aspectelor informative cuprinse în conţinuturi în influențe formative 
necesare inserției profesionale şi sociale. Nu este vorba de negarea 
importanţei conținuturilor, ci de valorificarea valorii lor 
instrumentale, de valorizarea lor ca puncte de plecare în acțiunea 
complexă de instruire modernă, interactivă și de formare; accentul se 
pune pe valorificarea valențelor informative şi formative ale 
conţinuturilor şi pe flexibilitatea și adaptabilitatea acestora. Practic, în 
actuala reformare sistemică a învățământului și în viziune curriculară, 
conținuturile sunt considerate, în manieră sistemică, elemente ale 
curriculum-ului, care îi conferă acestuia sens şi care se află în strânsă 
interdependență cu celelalte componente curriculare (finalitățile 
educaţionale, strategiile de instruire cu componentele acestora, 
strategiile de evaluare), împreună contribuind la reuşită instruirii şi 
formării elevilor. Disciplinele de studiu au rolei de vector pentru a 
facilita cunoștințele teoretice și practice fundamentale, de mijloc de 
acces la finalităţile vizate prin curriculum și instrumente de vehiculare 
cognitivă utile pentru a se evita dispersarea/fragmentarea cunoașterii 
în favoarea unei centrări pe competenţe funcționale; putem considera 
conținuturile drept autentice vehicule de formare a competenţelor. 

Astfel, în viziune sistemică, modernă, conținutul învățământului 
constă într-un sistem de valori - cunoștințe, abilități, capacități, 
competenţe, strategii, aptitudini, modele atitudinale şi 
comportamentale, conduite etc, proiectate în documente școlare 
oficiale (planuri de învățământ, programe și manuale) şi transmise în 
cadrul procesului de învățământ, desfășurat în instituţii de învățământ 
de diferite grade. Valorile cunoașterii umane care compun conținutul 
învățământului sunt selectate din ansamblul valorilor specifice şi 


dominante într-o societate, într-o anumită perioadă istorică, respectiv 
din ştiinţă, tehnică, cultură, artă, morală, religie etc. Şi reunesc trei 
componente: conceptual-teoretică/cognitivă, 
procedural-practică/aplicativă; atitudinal-comportamentală. 

2. Caracteristicile generale ale conținutului învățământului 

Fiind destinat sprijinirii educaţilor în demersurile de orientare 
în ansamblul valorilor sociale, conținutul învățământului, în calitatea 
sa de componentă structurală a curriculum-ului, prezintă următoarele 
caracteristici generale: 

poate fi corelat cu activitățile educaţionale formale şi 
neformale/  nonformale (cu  curriculum-ul formal şi cu cel 
neformal/nonformal), fiind structurat și propus în mod intenționat, și 
cu activitățile informale - în acest ultim caz, conținuturile fiind 
existente, implicite în contextele respective; 

v are caracter (relativ) stabil întrucât este stabilit pentru o 
anumită perioadă de timp, prin selectarea și prelucrarea - în funcție de 
criterii științifice - a valorilor instructiv-educative autentice, cu 
influențe de ordin formativ şi informativ în plan intelectual, cognitiv, 
afectiv, psihomotor, moral, estetic etc, valori validate științific social şi 
pedagogic și coroborate la nivel macro QU idealul educaţional și cu 
scopurile educaționale;! 

are caracter (relativ) dinamic/mobil, fiind componenta 
procesului de învățământ cu cea mai accentuată mobilitate, o 
componentă dimensionată contextual în funcție de anumite variabile 
existente la nivel societal; astfel, caracterul dinamic este impus de: 
dinamica societăţii, care determină continua îmbogăţire a zestrei 
culturale, a culturii sociale; dinamica şi progresul cunoașterii, 
îmbogățirea, diversificarea şi restructurarea continuă a achizițiilor 
diferitelor ştiinţe; interesele, aspiraţiile şi cerințele de formare 
identificate la nivel social general ș.a; caracterul dinamic al 
conținutului învățământului este asigurat grație primenirilor, 
dezvoltărilor, îmbogăţirii, înnoirilor la care el este supus în 
permanenţă; 

* se amplifică treptat, în sensul că volumul și complexitatea sa 
cresc pe verticală, pe măsură ce se trece de la ciclurile și școlaritate 
inferioare spre cele superioare, de la învățământul preşcolar la cel 
primar, apoi la cel secundar, la cel postliceal și la cel universitar și 
postuniversitar; de asemenea, graţie influențelor pe care le are asupra 


formării şi modelării personalităţii individului care își însușește 
conținuturile (și care astfel se informează și se formează), el este 
îmbogăţit calitativ şi cantitativ; 

are caracter unitar/global și, totodată, se diversifică (în cadrul 
ciclurilor curriculare, al tipurilor de ştiinţe, al conţinuturilor învățării) 
şi se specializează continuu (pe domenii ale științei, culturii, artei etc); 
factorii care determină procesele de diversificare şi specializare şi care 
acționează în mod convergent sunt: diversificarea ştiinţelor şi a 
domeniilor de cunoaștere; multiplicarea specializărilor necesare în 
societate, ceea ce determină multiplicarea filierelor, profilurilor şi 
specializărilor din învățământ; multiplicarea achizițiilor științifice; 
necesitatea valorificării şi articulării situaţiilor educative formale, 
neformale și informale, respectiv a conținuturilor învăţării de tip 
formal, neformal și informai; 

v este supus operaţiei de transpoziţie didactică, respectiv este 
transformat, reelaborat științific în scopul obţinerii unor conținuturi 
elaborate didactic, respectiv în scopul trecerii de la cunoașterea 
savantă la cunoaşterea didactică; prelucrarea pedagogică se realizează 
prin mecanisme din ce în ce mai suple, astfel încât la nivelul extern al 
transpoziției didactice are loc trecerea de la cunoștințele savante, 
ştiinţifice, la cunoştinţele de predat, iar la nivelul intern are loc 
trecerea de la cunoștințele de predat la cunoștințele predate (vezi 
punctul 6 al suportului teoretic); 

S are caracter istoric, fiind strâns legat de nivelul de dezvoltare 
socială al unei anumite societăți, de valorile acesteia și de idealul 
educaţional promovat într-o anumită perioadă istorică. 

3. Surse în selectarea conținutului învățământului 

Filosofi a alcătuirii conținutului învățământului reprezintă o 
dimensiune a politicii educaţionale a unei țări şi se bazează, în 
principal, pe concepţiile generale despre educație, cultură și învăţare, 
îmbrățișate într-o anumită perioadă istorică. 

Demersurile și metodologiile de elaborare a unor conţinuturi 
instructiv-educative caracterizate prin „echilibru, coerenţă, supleţe și 
caracter deschis” vor trebui să valorifice opțiuni și modalități de lucru 
creativ-inovatoare, cu caracter anticipativ și prospectiv, să „aleagă 
între tradiționalism și orientare prospectivă, între creşteri incoerente 
şi coerenţă, între dezechilibrarea și sufocarea programelor şi sinteze 
reuşite, între instabilitate sau echivoc şi continuitate în schimbare” (G. 


Văideanu, 1988, p. 163). 

Selectarea unor conținuturi flexibile, permeabile și deschise în 
fața noilor achiziții ale cunoașterii și experienței umane și cu influenţe 
formative și informative valoroase, sunt condiţionate de abordarea 
globală și sistemică a posibilelor surse de conţinuturi și, firește, de 
adoptarea unei atitudini axiologice adecvate. 

În condiţiile dinamicii şi complexității schimbărilor care se 
înregistrează la nivelul întregii societăți, diversele surse sau repere ale 
dimensionării conținutului învățământului se află în prezent într-un 
continuu proces de multiplicare, diversificare, întrepătrundere și 
accentuare a complexităţii lor. Diversitatea, complexitatea, dinamica, 
interrelaţiile şi implicaţiile surselor de selecționare şi dimensionare a 
conținutului învățământului sunt sugerate de tabloul lor sintetic (vezi 
„Esenţializarea şi explicitarea conţinutului prin intermediul unor 
organizatori cognitivi/scheme”, schema a - adaptare după George 
Văideanu, 1988, pp. 165 - 167). 

4. Criterii de selectare, structurare şi dimensionare a 
conținuturilor 

Experiența acumulată în complexul domeniu al instrucției și 
educaţiei a făcut posibilă stabilirea sistemului celor mai relevante 
criterii ştiinţifice, obiective operante în selectarea, alcătuirea, 
structurarea, dimensionarea şi organizarea conținuturilor 
instructiv-educative. Cea mai des utilizată taxonomie a acestor criterii 
distinge următoarele tipuri: filosofice, 
logico-ştiințifice/epistemologice, psihologice și pedagogice. 

Criteriile filosofice se referă, în special, la faptul că paradigma 
referitoare la dezvoltarea social-culturală la nivelul unei societăți 
reprezintă un criteriu important pentru selecționarea conținutului. 
Acesta trebuie să fie subordonat idealului social al societății şi 
idealului educativ şi să fie în „acord axiologic cu cultura, arta și 
aspirațiile poporului” (M. Stanciu, 1999, p. 137). 

Criteriile logico-ştiințifice/epistemologice se referă, în special, la 
următoarele: Modernitatea sa, concordanța cu noile orientări, tendinţe 
şi achiziții din domeniile științei, culturii, tehnicii etc, respectiv 
diminuarea sau chiar eliminarea/ înlăturarea decalajelor dintre 
domeniile cunoașterii și ceea ce oferă școala. Abordările, modelele de 
lucru şi conținuturile vehiculate în procesul de învățământ vor fi în 
consonanţă cu logica proprie domeniului de cunoaştere corespunzător 


şi, fireşte, cu logica didactică (vezi criteriile pedagogice). 

Necesitatea ca elevii să îşi însușească nu numai un volum de 
cunoştinţe, ci şi să își formeze competențe educaţionale complexe* 
atitudini, comportamente, conduite, să îşi însușească metode ştiinţifice 
de cunoaștere, moduri de a gândi specifice disciplinelor de studiu, să 
fie iniţiaţi în cercetarea științifică, proprie domeniului etc. 

Orientarea practică a conţinutului învățământului, evidenţierea 
dimensiunii lor practic-aplicative, asigurarea caracterului operațional 
al cunoştinţelor, competenţelor, comportamentelor, conduitelor etc. 

Integrarea învățământului cu cercetarea științifică, 
contribuindu-se astfel la asigurarea caracterului formativ al 
învățământului şi la dezvoltarea integrală a personalității umane. 

Înlăturarea graniţelor dintre ştiinţe, asigurarea punților dintre 
diferitele discipline şi promovarea, cu deosebire, a 
interdisciplinarităţii şi transdisciplinarității. 

Criteriile pedagogice referă, în special, la necesitatea 
demersurilor de prelucrare metodologică a conţinuturilor preluate din 
diferite domenii de cunoaștere în vederea: 

— Sistematizării şi accesibflizării lor; 

—  Asigurării caracterului lor operaţional, instrumental și 
funcțional; 

— Valorificării valenţelor lor formative și informative; 

— Evidențţierii posibilelor aplicaţii practice; 

— Specializării lor; 

— Diferenţierii lor ş.a.m.d. 

Principalele criterii pedagogice de alcătuire a conținutului 
învățământului sunt următoarele: 

Asigurarea unei analogii funcționale și a unei corespondențe 
între logica didactică şi logica ştiinţifică, în sensul că logica didactică 
trebuie să oglindească logica științei cât mai fidel posibil, organizarea 
cunoştinţelor în interiorul unei discipline făcându-se în funcție de 
specificitatea ştiinţei respective și de structura logică fundamentală a 
acesteia. 

Asigurarea  flexibilității conținuturilor, îmbinarea celor 
corespunzătoare educației formale cu cele ale educației neformale și 
informale, adaptarea lor la aşteptările, nevoile şi interesele 
educaționale ale celor care se instruiesc, ale comunităților umane 
zonale şi naționale, ale societății. 


Asigurarea consistenţei interne a conținuturilor 
instructiv-educative, respectiv vehicularea unor valori educaționale 
relevante, validate social și pedagogic, şi infuzarea permanentă a 
conținuturilor cu astfel de valori. 

Asigurarea  coerenţei  conținuturflor  instructiv-educative, 
respectiv asigurarea articulării elementelor de conținut 
corespunzătoare felurilor curriculare, ariilor curriculare, obiectelor de 
învățământ, unităților de învățare, capitolelor etc. Şi însuşirea lor 
logică şi sistematică. 

Accentuarea valențelor formative ale conținuturilor, care să 
influențeze modelarea personalității individuluiih ansamblul său. 

Realizarea şi menținerea unui echffibru între cultura generală și 
cultura de specialitate. 

Criteriile psihologice de alcătuire a conținutului învățământului 
se referă, în special, la următoarele aspecte; 

Adecvarea la particularitățile de vârstă ale elevilor, asigurarea 
accesibilității conținuturilor învățării, a premiselor necesare 
dobândirii elementelor cognitive, afective și comportamentale infuzate 
în conţinuturi. 

Respectarea psihogenezei structurilor de cunoaștere, respectiv 
adecvarea la nivelul de dezvoltare psihică a celor care se instruiesc şi 
favorizarea trecerii la un nivel de dezvoltare psihică superior. 

Măsura în care este facilitată continuitatea în învăţare și, 
implicit, trecerea de la un ciclu auricular la altul, prin respectarea 
capacității copilului de a învăţa (care este determinată de: maturitatea 
biologică, experienţa anterioară a elevului, motivaţia pentru învăţare 
Ş.a.). 

5. Indicatori de pertinenţă a conținuturilor 

Conținuturile instructiv-educative, componenta curriculară care 
dă sens curriculum-ului, reprezintă rezultatul unor demersuri 
ştiinţifice care presupun operaţii de: analiză a potenţialelor surse, de 
selecție a ceea ce este relevant și formativ, a valorilor, de dimensionare 
pertinentă, de alcătuire şi structurare logică, de organizare în forme 
oportune. Pentru evitarea disfuncțiilor care ar putea apărea în aceste 
demersuri și operaţii, George Văideanu (1988, pp. 189 - 190) oferă o 
serie de indicatori de pertinenţă: 

Deschiderea față de achiziţiile şi progresele ştiinţei și ale 
tehnologiei şi selecționarea elementelor demne de introdus în 


ansamblul conținuturilor învățământului, în perspectiva atingerii 
finalităților educaționale corespunzătoare învățământului obligatoriu. 

Acordul axiologic al conținuturilor cu valorile și evoluţiile din 
domeniul culturii și al artei; analizele periodice ale valorii culturale a 
programelor și manualelor școlare. 

Menţinerea unui echilibru între dubla deschidere a 
conținuturilor: față de problematica planetară şi față de necesitățile 
educaționale specifice ale comunității locale şi naționale. 

Adecvarea continuă a conținuturilor la necesitățile 
educaționale, la posibilitățile spirituale, fiziologice şi fizice ale celor 
angajați în procese de învățare, la diferite niveluri de şcolaritate şi 
post-şcolare. 

Asigurarea echilibrului în conceperea conținuturilor la nivel 
central (planuri de învățământ, programe, manuale) și la nivel 
instituțional (activităţi curriculare şi extracurriculare) - este vorba 
despre echilibru între tipuri de obiective, între discipline și grupe de 
discipline, între abordările şi elementele teoretice şi cele practice, între 
elementele concrete şi cele abstracte, între metodele de predare și 
învăţare, între formele de organizare a activităţii educaţilor, între 
registrele acționai, iconic şi simbolic, propozițional (vezi punctul 7 al 
suportului teoretic). 

Asigurarea coerenței conţinuturilor în plan diacronic şi 
sincronic, în sensul stabilirii unor raporturi strânse între idei și al 
eliminării  contradicțiilor sau „rupturilor” între capitole, între 
discipline, între cicluri şi școlaritate şi între cicluri curriculare. 

Conceperea şi dozarea conținuturilor şi a modurilor de 
organizare a învăţării, astfel încât educații să fie angajați în eforturi cu 
valoare formativă, care să se asocieze cu sentimentul bucuriei de a 
învăţa. 

Orientarea prospectivă şi democratică a conţinuturilor, astfel 
încât şansele de succes ale celor care învață să sporească, iar 
pregătirea lor pentru înţelegerea şi construirea viitorului să devină cât 
mai solidă şi mai temeinică. 

6. Transpoziţia didactică - demers de reelaborare a 
conținuturilor 

Termenul de „transpoziție didactică” a fost definit în didactica 
matematicii de către Y. Chevallard (1985, 1991) ca desemnând o 
remaniere a cunoștințelor științifice pentru a le transforma în obiecte 


de învățământ, o trecere de la „cunoașterea specializată” la 
„cunoaștere care să fie predată” şi la „cunoaștere care este predată”; 
demersul vizează diferitele tipuri de transformări pe care le suferă 
conținuturile proprii unei științe pentru a deveni cunoștințe elaborate 
didactic. Ulterior, noțiunea a fost generalizată la alte câmpuri ale 
didacticii științelor (G. Arsac et al., 1994; J.P. Astolfi et al., 1997), în 
special ale științelor exacte. 

În general, transpoziția didactică reprezintă un demers complex 
de reelaborare științifică originală a conţinuturilor, demers orientat de 
reguli şi prescripțţii științifice, care îşi propune să accesibilizeze ştiinţa, 
fără a diminua rigoarea științifică, fără a se pierde caracterul științific 
al textului și fără a se vulgariza știința (D. Jacobi, 1987). În acest sens, 
transpoziția didactică reprezintă un demers necesar în învățământ, 
dar în legătură cu el se impune prudență, pentru a evita devierea sau 
deturnarea de la subiectul iniţial. Cunoașterea transmisă în şcoală 
trebuie să păstreze un raport convenabil între cunoaşterea ştiinţifică, 
savantă şi cea devenită comună, pentru a asigura o sedimentare relativ 
stabilă a noului. Oricât de oportun ar fi structurat un conţinut, acesta 
va înregistra întotdeauna un decalaj între ceea ce este nou şi ceea ce se 
oferă realmente elevilor. De aceea, profesorul trebuie să dispună de o 
suficientă mobilitate, libertate și autonomie în selectarea, prelucrarea, 
adecvarea și accesibilizarea conţinuturilor, o soluţie, în acest sens, 
constituind-o și posibilitatea de alegere a manualelor alternative. 

În procesul construcţiei şi reconstrucției curriculum-ului nu se 
poate realiza un simplu rezumat al cunoașterii ştiinţifice, ci este 
necesară o revizuire și o reformulare a acesteia, realizabilă în două 
mari etape: 

I. Identificarea factorilor sociali care jalonează cunoașterea 
şcolară şi care intervin în construcția curriculum-ului, precum și a 
nevoilor sociale existente, nevoi cărora le corespund ansambluri de 
valori: cunoştinţe, abilităţi, competenţe, comportamente, conduite etc. 
susceptibile de a fi incluse în conţinutul învățământului. 

II. Valorificarea perspectivei disciplinare, respectiv identificarea 
unei structuri optime care să integreze elementele identificate și care 
să fie, totodată, suficient de concretă pentru a putea îngloba informaţia 
semnificativă şi cu un nivel suficient de abstractizare pentru a face 
posibile aplicaţii în situații din cele mai diverse. Valorificarea 
perspectivei disciplinare presupune, în actualul context auricular, 


deschideri spre câmpurile altor discipline, în perspectiva 
multidisciplinarităţii, a interdisciplinarităţii şi transdisciplinarităţii. În 
acest fel, produsul activității școlare este achiziția unei cunoașteri 
sistemice şi integrate într-o structură disciplinară (căreia îi 
corespunde un model disciplinar) şi corelată cu cunoaşterea unei arii 
curriculare. 

Acest background teoretic introduce două perspective 
complementare pentru antropologia cunoașterii, pentru „procesul de 
resemnificare auriculară” (E. Păun, 2003): 

a) Transpoziția didactică externă (mai generală, mai „grosieră”), 
focalizată pe alegerea, prelucrarea și reelaborarea didactică a 
cunoaşterii ştiinţifice, a conținuturilor proprii unei ştiinţe și pe 
construirea unui curriculum formal (ansamblu de experienţe de 
învăţare şi formare oferite elevilor în diferite cicluri curriculare). 
Curriculum-ul formal se obiectivează în documente școlare oficiale: 
planuri de învățământ, programe şcolare, manuale școlare, auxiliare 
curriculare şi contribuie la elaborarea unei „epistemologii școlare 9. 

b) Transpoziţia didactică internă (mai relaxată, mai rafinată), 
care analizează modul în care cunoștințele ştiinţifice de referință sunt 
transformate în scopuri ale predării: în manuale (alegerea editorilor şi 
a autorilor), în alte auxiliare și suporturi curriculare și de către 
profesorul însuşi, în activitățile didactice pe care le organizează la 
nivel micro. 

Aşadar, transpoziția didactică descrie parcursul epistemologic şi 
etapele trecerii de la cunoașterea științifică, savantă, la cunoştinţele 
elaborate didactic, incluse în programele școlare. 

La nivelul extern al transpoziţiei didactice are loc trecerea de la 
cunoştinţele savante, ştiinţifice la cunoștințele de predat, iar la nivelul 
intern are loc trecerea de la cunoștințele de predat la cunoștințe 
predate. 

La nivel intern, transpoziția didactică vizează, în particular, 
obiectul învăţării, respectiv calea prin care conținuturile ştiinţifice 
devin obiect al predării şi învățării; în acest sens, profesorul are rolul 
de a ajusta programele şcolare în permanenţă, de a le adapta la 
contextele educaționale concrete, la realitățile multiple, la 
constrângerile existente ş.a.m.d. Practic, obiectivul unei învățări 
şcolare este însușirea de către elev a unor cunoștințe identificate, 
validate şi accesibilizate printr-un proces de transpoziție didactică. 


Analiza cunoștințelor prin transpoziţie didactică trebuie să 
debuteze cu studierea posibilităţilor de utilizare a noilor cunoştinţe de 
către elev, în afara situaţiilor școlare, care au făcut posibilă învățarea. 
Este important ca, pentru a-și verifica pertinența, transpoziţia 
didactică să își extindă acţiunea dincolo de relația didactică și să 
verifice în ce măsură elevul poate sau nu să utilizeze noile sale 
cunoștințe și competenţe în situaţii ne-didactice. Utilizarea de către cel 
care învață a noilor cunoștințe şi competenţe dincolo de relația 
didactică, în situaţii ne-didactice, reprezintă criteriul de pertinenţă al 
cunoştinţelor şcolare. Acest criteriu nu se poate verifica decât dacă 
învăţarea şcolară este plasată într-o perspectivă temporală lungă și 
dacă obiectivul principal al acestei învățări este transferul noilor 
cunoștințe însușite în contexte didactice, în afara cadrului școlar în 
diferite contexte de viață. Pentru aceasta, este necesar ca profesorul să 
ajute elevul în procesul învățării, oferindu-i o perspectivă asupra 
noilor cunoştinţe și sugerându-i situaţiile în care ar putea să utilizeze 
noile achiziții. Transpoziţia, didactică permite identificarea acestor 
situaţii, prin prelucrarea cunoștințelor şcolare, în corespondenţă cu 
valorile individuale şi societate, cu practicile sociale de interes etc; în 
absența unor astfel de preocupări, învăţarea școlară poate fi izolată de 
contextul social şi lipsită de o perspectivă cuprinzătoare. 

Astfel, transpoziţia didactică exercită un rol de validare a 
obiectului învăţării, a cunoștințelor, cu condiţia să nu se limiteze la o 
analiză a cunoștințelor școlare exclusiv înaintea „intrării” lor în relaţia 
didactică. Dincolo de această funcție de validare a cunoștințelor, 
transpoziția didactică joacă și un rol de evaluare, întrucât își pune 
problema relevanței cunoştinţelor, a măsurii în care ceea ce s-a învățat 
este necesar, viabil, transferabil, utilizabil şi utilizat într-adevăr și 
răspunde la întrebarea: Ce fac elevii cu ceea ce învaţă în școală? 

Sintetizând, putem spune că transpoziția didactică exercită, în 
interiorul modelului socio-constructivist şi interactiv, o serie de funcţii 
specifice: 

funcția de validare și accesibilizare a cunoștințelor (în condiţiile 
păstrării / conservării caracterului lor științific); 

funcția de identificare a situaţiilor de învăţare pertinente pentru 
însuşirea acestor cunoștințe; 

funcţia de identificare a situaţiilor de 
operaționalizare/aplicare/utilizare/  resemnificare a cunoștințelor, 


funcția de evaluare, pentru că își pune problema existenței sau 
nonexistenței transferului de achiziții (cunoştinţe, abilități, capacități, 
competenţe etc). 

La nivelul micropedagogiei, importanța pe care o are 
transpoziția didactică este extrem de mare și poate fi evidențiată în 
următoarele două mari direcţii: 

1. prin punerea problemei „drumului” parcurs dinspre 
cunoaşterea savantă spre cunoașterea didactică; 

2. prin evidenţierea pertinenţei și relevanţei noilor cunoștințe, a 
ceea ce elevul poate să facă după ce a asimilat noul. 

Întrucât o caracteristică de bază a transpoziţiei didactice este 
reelaborarea originală a conţinuturilor, J.-L. Martinând (1986, 2001) 
propune o abordare inversă: pornind de la practici sociale de referință 
din anumite domenii (activități de cercetare, inginerie, medicale, 
culturale etc) sau chiar de la nivelul întregii societăţi, să se proiecteze 
activităţi şcolare, să se inventarieze cunoştinţele aferente, să se 
examineze problemele de rezolvat, metodele utilizate, atitudinile 
adoptate etc cu alte cuvinte, referirile la valori, fie ele în manieră 
explicită, fie implicită, sunt inevitabile. Astfel, fiecare pas al 
transpoziţiilor didactice poate fi analizat în termenii interacțiunilor 
dintre cunoașterea științifică (scientific knowledge - K), sistemul de 
valori promovate (V) şi practicile sociale (P) implicate (vezi 
„Esenţializarea şi explicitarea conţinutului prin intermediul unor 
organizatori cognitivi /scheme”, schema b); astfel, devine transparentă 
trecerea de la cunoștințele savante și de la practicile sociale de 
referință la cunoştinţe de predat şi la cunoştinţe predate. 

În procesul de învățământ și în cunoaşterea şcolară este 


>» 


relevantă problema distanţei dintre știința care „se predă” și ştiinţa 
care „se practică” (A. Giordan, 1986), de aceea este foarte importantă 
sublinierea relației dintre conceptele științifice și concretul care i-a dat 
naștere, a relației dinamice şi mutuale dintre teorie și practică. 
Trecerea de la un obiect de cunoaștere științifică la versiunea 
didactică a acestuia, de la informația semantică (informaţia ştiinţifică 
stocată, la un moment dat, în tratatele şi lucrările științifice, în bazele 
de date, în cultura socială) la informaţia pragmatică (proprie 
disciplinei de învățământ, respectiv informaţia selecționată și 
introdusă efectiv în documentele școlare și transmisă în procesul de 
învățământ), prin intermediul transpoziţiei didactice, presupune 


trecerea de la implicit la explicit, de la preconstruit la construit. 
Transformările multiple şi progresive pe care le suferă conținuturile 
ştiinţifice pot fi figurate pe o axă a transpoziţiei didactice (vezi 
„Esenţializarea şi explicitarea conţinutului prin intermediul unor 
organizatori cognitivi/scheme”, schema e - adaptare după Ph. 
Jonnaert; C. Vander Borght, 1999, p. 122). De la conținuturile proprii 
unei științe, respectiv de la informaţia semantică se trece la informaţia 
pragmatică didactică și, ulterior, la conținuturile predate, respectiv ia 
informaţia pregătită de profesor, care urmează să fie transmisă 
elevilor în cadrul procesului didactic. Așadar, în cadrul relaţiei 
didactice, conținuturile proprii disciplinelor intră în interacțiune cu 
cunoştinţele elevilor şi ale profesorului. Întrucât logica asimilării 
cunoștințelor nu este universală, ea este specifică fiecărui individ şi 
este în funcție de concepțiile acestuia, de propriile sale idei, opinii, 
valori; atât elevii, cât și profesorul se implică în (re) elaborarea 
conținuturilor, în mod personalizat. Schimburile de idei descompun 
cunoștințele, le transformă și le reconstruiesc, definind un obiect de 
cunoaştere accesibil pentru elevi şi, totodată, corect şi riguros din 
punct de vedere științific. 

7. Introducerea şi asimilarea conceptelor însuşirea 
cunoştinţelor se concretizează, în primul rând, în formarea unor 
reprezentări şi concepte despre obiecte, fenomene, procese, 
evenimente, precum și despre relațiile dintre acestea. Reprezentările 
şi generalizările conceptuale reprezintă reflectări psihice ale realității; 
grație conținutului lor cognitiv și grație facilitării reflecţiilor personale, 
ele au rolul de a orienta activitatea intelectuală şi practică a 
individului. 

Relația şi dinamica dintre empiric şi științific este de maximă 
importanță pentru analiza procesului de introducere şi asimilare a 
conceptelor ştiinţifice, care, adesea, poate fi înțeles ca o tranziție 
graduală de la cunoaşterea empirică spre cunoaşterea ştiinţifică. În 
procesul conceptualizării, empiricul poate deţine rolurile de: 

— Premisă, resursă, punct de pornire, element facilitator, care 
oferă premisele şi sprijină operaţional însuşirea cunoştinţelor 
ştiinţifice; 

— Obstacol, care întârzie, împiedică sau blochează formarea 
conceptelor științifice (în situaţia în care el nu este depășit). 

Adesea, în conținuturile conceptelor formate persistă unele note 


empirice, neştiinţifice, care interferează cu cele corecte, științifice și fac 
ca elevii să nu sesizeze, de-a lungul procesului conceptualizării: 
însuşiri sau relații esenţiale. În astfel de situaţii este nevoie de 
acumulare de noi date științifice și de sistematizarea lor, în scopul 
formării unor noi operații mintale. 

Referindu-se la faptul că mediul școlar, procesul instructiv pot 
conduce la dezvoltarea intelectuală a copilului, grație unor ocazii 
stimulatoare, utile pentru a progresa în dezvoltarea sa, psihologul 
american J.S. Bruner consideră procesul de dezvoltare în dependenţă 
directă de acțiunea factorilor educativi. El afirmă că instruirea 
modelează dezvoltarea, fiind chiar cauza dezvoltării: „În ultimă analiză 
instruirea este un efort de ajutare şi de modelare a dezvoltării” (1970 
b, p. 11). Trecând dincolo de stadiul declarativ în susținerea ideii că 
inteligența, gândirea se învață, Bruner consideră că nu trebuie să 
aşteptăm pasivi momentul apariției capacității de asimilare a anumitor 
cunoştinţe și că procesul instructiv poate influența activ, poate grăbi 
apariţia acestui moment dacă se creează condiții adecvate şi dacă se 
utilizează metode adecvate. Așadar, nu ne putem mulțumi să ne 
adaptăm intereselor şi capacităților copilului, acestea pot fi şi trebuie 
să fie create ți stimulate. Este esenţial ca fiecare sistem de cunoștințe și 
abilități să fie pregătit prin anticiparea sa în stadiile anterioare, cu 
ajutorul unor procedee și tehnici de lucru adecvate. 

Bruner consideră că orice conţinut care urmează să fie 
prezentat copiilor poate fi organizat şi structurat adecvat, astfel încât 
să devină posibilă predarea lui la orice vârstă: „Există o anumită formă 
a oricărei priceperi sau cunoştinţe, de natură a fi transmisă la orice 
vârstă am vrea s-o introducem în educaţie” (1970 a, p. 49). În funcţie 
de caracteristicile conţinuturilor și de vârsta elevilor, se poate opta 
pentru următoarele variante complementare de transpunere a 
conținuturilor: 

1. În registrul acţionai, în acţiuni (modalitatea de cunoaştere 
este activă, se bazează pe acțiune, manipulare, exersare); 

2. În registrul iconic, al reprezentărilor și imaginilor 
(modalitatea de cunoaștere este axată pe utilizarea imaginilor, în 
absența manipulărilor efective); 

3. În registrul simbolic, propoziţional (modalitatea de 
cunoaştere este bazată pe utilizarea simbolurilor - cuvinte sau alte 
semne convenţionale). 


Termenul concept a fost studiat și analizat ca proces și ca 
produs de specialiști în diverse domenii. Centrându-se asupra 
conținutului conceptelor, respectiv asupra a ceea ce reflectă ele, E. 
Fischbein (1963, p. 89) afirmă: „Conceptul este o îmbinare de note 
care reflectă necesarul, esenţialul, generalul din realitatea obiectivă 
într-o formă stabilită, abstractă, idealizată, pură”. M. Zlate (1973) 
include conceptul în categoria „unităților de bază ale gândirii”, alături 
de imagini, prototipuri, simboluri și modele mentale; rezumând 
diferitele opinii ale specialiștilor, autorul citat consideră că un concept 
„reflectă trăsăturile comune, dar esenţiale și generale ale obiectelor şi 
fenomenelor, în forme subiective specifice” (p. 19). 

Practic, conceptele reprezintă adevărate instrumente ale 
cunoașterii ştiinţifice -, ele sunt construcții mentale considerate forme 
generalizate de reflectare a însușirilor obiectelor și fenomenelor și 
componente relevante, critice, ale procesului de maturizare psihică a 
individului, având rolul de a extinde structurile cognitive ale acestuia. 

Aşadar, conceptualizarea nu presupune doar o selectare a 
notelor comune, ci și un efort de prelucrare, transformare, structurare, 
fundamentat pe operaţiile de abstractizare şi generalizare. Aceste 
operaţii intervin și în actul de încadrare a unui fapt într-un concept 
deja constituit, astfel că procesul de conceptualizare se caracterizează 
prin trecerea succesivă și continuă de la percepție și de la datele 
perceptive la noţiune - care esenţializează și condensează abstractizat 
aceste date. Altfel spus, există o dinamică și o alternanță între 
percepţie şi gândire, o dinamică şi o întrepătrundere între elementele 
senzoriale şi cele logice/raționale. 

Din punct de vedere psihologic, valoarea informațională, 
funcțională şi reglatorie a conceptelor este explicitată prin 
următoarele elemente: 

Interacțiunea dinamică dintre particular şi general, dintre 
concret şi abstract. 

Consecințe didactice: 

Adesea. În procesul de conceptualizare, strategiile inductive, 
deductive şi cele analogice prin care se introduc se asimilează şi se 
operaționalizează conceptele, se împletesc și se susțin reciproc. 
Trecerile reciproce dintre particular și general, dintre abstract şi 
concret sprijină semnificativ procesul de conceptualizare și de 
avansare în cunoaștere, grație exersării operaţiilor gândirii logice, care 


asigură situarea elevilor pe nivele taxonomice superioare. 

Interdependenţă funcțională dinamică între conceptele între 
care se stabilesc interacțiuni şi care sunt relaționate logic - structural 
şi funcțional. Consecințe didactice: 

Câmpul conceptului/aura conceptuală poate depăşi domeniul 
disciplinei; conceptul nu se formează obligatoriu, prin studiul unei 
discipline din programă, ci se structurează progresiv pe parcursul 
studierii mai multor discipline, fiecare contribuind, în modalități 
specifice, la asigurarea procesului de conceptualizare. 

structurare - caracteristica se referă la specificul integrativ şi 
dinamic al conceptelor; pe măsură ce se formează, conceptul reunește 
şi integrează, în manieră flexibilă, alte concepte compatibile (formând 
structuri conceptuale, cu rol de a reproduce în plan mental relaţiile 
obiective dintre obiecte, fenomene, procese sau acțiuni) și se 
distanțează de cele incompatibile; practic, conceptul ştiinţific aparține 
unui ansamblu/sistem de concepte, el stabileşte interacțiuni cu alte 
concepte, fiind mediat de un alt concept sau de alte concepte. 
Consecințe didactice: 

În proiectarea şi organizarea predării se vor avea în vedere 
achiziţiile concrete, precise ale copiilor și posibilităţile de relaţionare a 
acestora cu alte concepte de interes, ceea ce va permite diminuarea 
nivelului de generalitate a conceptului, explicitarea /operaţionalizarea 
lui și înțelegerea lui corectă. 

Construcţiei în trepte a cunoașterii ştiinţifice îi sunt asociate 
paliere de integrare, care se referă la faptul că asimilarea de noi 
concepte înrudite și stabilirea de legături între acestea determină 
avansarea pe niveluri superioare de generalitate în ceea ce priveşte 
descrierea şi explicarea obiectelor, fenomenelor și proceselor studiate. 

organizare şi ierarhizare - caracteristică ce evidențiază faptul că 
rareori conceptele științifice sunt izolate unele de altele; pe măsură ce 
se formează, conceptul intră într-o rețea de coordonări raționale, de 
interrelații realizate pe orizontală, dar și pe verticală, respectiv 
subordonări şi supraordonări față de alte concepte, conducând la 
apariţia schemelor conceptuale, înțelese ca sisteme deschise, flexibile 
şi integratoare, caracterizate prin dependenţa logică dintre concepte, 
prin relații de susținere reciprocă, chiar legături indisolubile între 
acestea Consecințe didactice: 

În activitatea didactică, în scopul sporirii gradului de înţelegere 


a conceptelor şi a relaţiilor dintre acestea, se apelează la harta 
conceptuală, denumită şi schemă euristică/arbore de cunoştinţe /hartă 
cognitivăzhartă mentală, cu ajutorul căreia se esenţializează și se 
prezintă /vizualizează cunoștințele prin stabilirea de relaţii şi 
interrelaţii, de subordonări şi supraordonări între cuvinte-cheie 
reprezentate în mod figurativ, rezultând astfel structura ariilor 
semantice. 

Ca instrumente de bază în cunoaştere și în organizarea 
informaţiilor la nivel mental, hărțile conceptuale (prin alcătuire, 
expunere și analiză) sprijină următoarele demersuri realizate de către 
cei care învaţă: 

— Reflecţia referitoare la strategiile cognitive și metacognitive 
(metacogniţia include ansamblul cunoştinţelor unui individ despre 
propria sa gândire şi despre funcționarea sistemului cognitiv, precum 
şi mecanismele de autocontrol și autoreglare ale gândirii, mecanisme 
legate de activități care permit ghidarea și reglarea învăţării şi a 
funcționării sale cognitive), la cunoştinţele care este necesar să se 
activeze în acel context de învăţare, caracterizat de diferiţii 
determinanți ai învăţării, relevanți pentru activitatea didactică 
respectivă; 

— Înțelegerea logicii conţinuturilor, clarificarea asupra noului, 
evitarea unor dificultăţi în asimilarea lui și a unor erori; 

— Conștientizarea demersului euristic şi implicarea în acesta, 
ceea ce favorizează învățarea activă, critică şi creativă, inclusiv prin 
cooperare; 

—  Conșştientizarea, monitorizarea și reglarea formativă a 
proceselor cognitive şi metacognitive parcurse, evidenţierea critică a 
ideilor greşite, depăşirea obstacolelor, potenţarea condiţiilor învăţării 
care asigură succesul acesteia; 

memorarea aspectelor care se impun a fi memorate; 

lărgirea experienţei individuale de învăţare, precum şi a 
experiențelor de învăţare prin cooperare. 

caracter evolutiv, mobil, flexibil, dinamic - odată formate, 
conceptele își modifică în permanenţă conținuturile și sfera de 
cuprindere, cu alte cuvinte se remodelează din punctul de vedere al 
intensiunii şi al extensiunii lor; de asemenea, treptat, se modifică şi 
relațiile inter-concepte, atât pe orizontală, cât şi pe verticală; 
flexibilitatea sistemului conceptelor științifice este în funcție de 


numărul acestora și de gradul lor de generalitate; înțelegerea 
conceptului și a procesului de conceptualizare ne ajută în definirea, 
categorizarea și înlăturarea obstacolelor epistemologice. Consecințe 
didactice: 

Însuşirea conţinuturilor se realizează în perspectivă globală, 
integratoare, cu evidenţierea dinamismului procesului cunoașterii şi al 
conceptualizărilor, precum şi a celorlalți caracteristici ale procesului: 

— Caracterul evolutiv (cunoașterea se realizează progresiv, 
gradual); 

— Mobil (permite valorificarea în funcție de caracteristicile 
situaţiei de instruire, pot apărea situaţii în care cadrul didactic este 
nevoit să îşi modifice strategia, ceea ce conduce la alte decizii); 

— Flexibil (poate permite adiționarea și articularea de noi 
informaţii, „din mers”, fără schimbarea programelor școlare; aici, un 
rol important îl are transferul specific şi cel nespecific); 

— Dinamic (are în vedere dinamica societății şi a diverselor sale 
domenii de activitate, care determină îmbogățirea continuă a zestrei 
culturii sociale, implicit a conţinutului învățământului). 

Conceptele științifice se definesc prin conținutul lor, prin 
intensiune (numărul atributelor/caracteristicilor care definesc 
componentele unei categorii) şi extensiune (totalitatea componentelor 
categoriei /totalitatea membrilor componenți ai categoriei). Din punct 
de vedere procesual, al procesului de conceptualizare, conținutul unui 
concept este structurat pe diferite niveluri de abstractizare și 
generalizare şi poate fi redat în diferite forme, integral sau doar 
parțial. Spre exemplu, un model al procesului de formare a conceptelor 
propus de H. Klausmeier (1976, apud. I. Radu, 2001) cuprinde patru 
niveluri care evidențiază avansarea în cunoaștere realizată de individ 
prin aproximaţii succesive şi existența anumitor trepte psihogenetice 
(vezi „Esenţializarea și explicitarea conținutului prin intermediul unor 
organizatori cognitivi/scheme”, tabelul de la punctul d). Cele patru 
niveluri / trepte nu sunt obligatorii; fiecare nivel îl include pe cel 
anterior și îl depăşeşte fiind mai complex, însă, în anumite condiții, 
asimilarea unui concept se poate situa direct la un nivel superior - 3 
sau chiar 4. 

Practica educativă arată că în procesul introducerii conceptelor 
se pot utiliza şi îmbina cel puţin două strategii tipice: 

— Strategii inductive, în care conceptele se formează 


pornindu-se de la fapte concrete, exemple tipice, contraexemple, date 
intuitive, pentru a se ajunge, grație analizei, sintezei, generalizărilor, la 
desprinderea notelor comune grupului de obiecte analizate, respectiv 
la definiții. Analizând în manieră comprehensiv-cumulativă notele 
comune, individul ajunge la un construct mental, la o generalizare, prin 
emitere de ipoteze şi prin verificarea și trierea lor pe plan mental - 
prin eliminare şi adaos de elemente. Exemplele tipice oferite de 
subiecții cunoașterii, exemplele care vin cel mai ușor în minte legate 
de un concept se mai numesc prototipuri sau exemple-prototip și 
devin purtători ai conceptelor, însă cu potențiale distorsiuni; altfel 
spus, conceptul generalizează exemplul-prototip. Astfel se explică 
interesul specialiştilor pentru a sprijini surprinderea esențialului din 
diferite exemple și pentru a facilita generalizările: 

— Prin adăugarea de exemple din aceeași clasă se sprijină 
procesul de generalizare dacă se păstrează constante notele esențiale 
care intră în definiţie, în condiţiile în care variază notele neesenţiale; 

— Se prezintă și se analizează 1 - 2 contra-exemple/exemple de 
contrast, care previn generalizările pripite şi contribuie la asimilarea 
corectă a conceptelor, contribuind la corectarea eventualelor greșeli și 
mai ales a greșelilor tipice și la depăşirea dificultăţilor tipice. 

— Strategii deductive, în care conceptele se formează cu 
ajutorul definiţiilor, prin prezentarea acestora și, eventual, cu 
valorificarea unor materiale faptice sau intuitive, date concrete, 
exemple relevante, caracteristice; conceptul introdus este pus în 
relație cu alte concepte care îi împrumută sensul, realizându-se 
transferuri semantice. 

Frecvent, în procesul didactic cele două tipuri de strategii se 
îmbină, se succed și alternează în procesul introducerii și asimilării 
unui concept, asigurând avansarea în cunoaştere. 

Aşa cum am arătat mai sus, la nivel formal, subiectul cunoașterii 
este capabil să dea definiția conceptului, să prezinte caracteristicile 
sale definitorii şi să distingă între exemple și contra-exemple. 
Cuprinzând şi  esențializând notele definitorii ale obiectelor, 
evenimentelor şi fenomenelor pe care le reflectă, conceptele ştiinţifice 
sprijină semnificativ elaborarea definiţiilor (de altfel, definițiile pot fi 
înțelese ca explicitări ale conceptelor și ale relaţiilor dintre ele). 
Aceasta întrucât formarea conceptelor conduce, implicit, la 
configurarea unor acțiuni/operaţii mintale, în care notele esenţiale, 


definitorii - fixate, de obicei, în definiție - devin repere operaţionale 
care orientează activitățile intelectuale și practice ale elevilor. De 
aceea, mulți autori consideră că învățarea conceptelor este o unitate 
de bază a instruirii, aflată în strânsă legătură cu formarea operațiilor 
implicate. Practic, asimilarea autentică a conceptelor presupune 
formarea și exersarea unor acțiuni cognitive interioare, a unor operații 
intelectuale, care dețin rolul de premisă pentru asimilarea de noi 
concepte, întrucât generează noi mecanisme de achiziţie. Traseele 
cognitive odată parcurse se modularizează în sensul că devin relativ 
autonome, apar înglobate în demersurile subiectului cunoașterii, 
scurtând drumul asimilării altor cunoștințe, întrucât nu mai este 
necesară parcurgerea lor de fiecare dată. 

În concluzie, conceptualizarea este considerată activitate 
fundamentală a gândirii, care are drept scop formarea /asimilarea şi 
utilizarea /aplicarea conceptelor, în scopul pătrunderii în esența unor 
procese și fenomene complexe. 

Operarea cu concepte exprimă nivelul ridicat, complex şi logic 
abstract al gândirii umane. Conceptualizarea este corelată cu 
capacitatea individului de a sesiza atributele esenţiale ale unei clase de 
obiecte, de a abstractiza însușirile esenţiale ale acesteia şi de a le 
articula coerent și logic într-un construct mental. 

Cunoașterea, presupunând în același timp atât momente de 
continuitate, cât şi de ruptură, a consacrat sintagma niveluri de 
formulare a conceptului. Nivelul de formulare poate fi corelat, în sens 
larg, cu evoluția conceptului în cadrul istoriei ştiinţei și, în sens 
restrâns, la nivel individual, cu demersurile realizate de individ în 
procesul propriu de conceptualizare. Altfel spus, conceptele ştiinţifice 
nu sunt asimilate în formă finală, definitivă, ci, dimpotrivă, ele se 
dezvoltă şi se îmbogăţesc continuu, interacționează între ele, stabilind 
relații de susținere reciprocă, şi deţin diferite niveluri de generalitate 
şi abstractizare. Formarea conceptelor științifice presupune o 
procesualitate neuniformă, neliniară, chiar în zigzag, variată, 
organizată, sistematică, dirijată conștient, intențională; la nivel 
individual, această procesualitate se bazează, adesea, pe o interacțiune 
între achizițiile anterioare și cele noi și pe crearea unei structuri 
ierarhizate, numite „model explicativ”, care, ulterior, evoluează și se 
rafinează. 

Din perspectivă educațională, construcția cunoașterii la nivel 


individual de către fiecare elev este rezultatul unei îndelungi elaborări; 
aceasta presupune asigurarea trecerii de la un nivel de formulare la 
altul. În procesul de construcție şi reconstrucție continuă a 
conceptului, pot fi identificate cinci niveluri de formulare, cu 
complexitate gradată, crescândă (E. Păun, 1989, 1990; vezi 
„Esenţializarea şi explicitarea conținutului prin intermediul unor 
organizatori cognitivi /scheme”, tabelul de la punctul e). 

În mod firesc, ne putem pune întrebarea: Care este legătura 
dintre nivelul de formulare și transpoziția didactică? Transpoziţia 
didactică reprezintă un concept supraordonat nivelului de formulare, 
întrucât ea presupune tocmai identificarea nivelurilor de formulare 
adecvate  contextelor educaţionale și caracteristicilor acestora: 
specificul conţinuturilor, complexitatea lor, forma de organizare a 
activității didactice, nivelul clasei de elevi, particularităţile de vârstă și 
individuale ale elevilor ș.a.m.d. Însă, aşa cum am mai arătat, 
transpoziția didactică reprezintă un proces extern celui care învaţă, în 
timp ce asimilarea noilor cunoştinţe și conceptualizarea sunt procese 
interne ale subiectului și individuale (fireşte, facilitate de anumite 
condiţii externe). 

Ne punem întrebarea: Când putem considera că este format/ 
asimilat un concept? Atunci când sunt reunite următoarele cerințe, 
respectiv când individul: 

S Sesizează zidentifică şi asimilează atributele esenţiale, 
definitorii ale conceptului, precum şi dimensiunile acestuia, respectiv 
sesizează intensiunea şi extensiunea conceptului, „acele situații-stimul 
care reprezintă sfera reală a noțiunii; altfel, noțiunea care rezultă va fi, 
într-un anumit sens, incompletă” (R.M. Gagne, 1975, p. 155). 

S Atribuie corect denumirea conceptului şi îl 
explicitează /defineşte. 

S Reconstruieşte conceptul, pornind de la atributele sale 
esențiale, definitorii. 

S Sesizează caracterul dinamic al formării și utilizării 
conceptului; corelează conceptul în discuţie cu altele şi stabilește 
relații de Supraordonare, subordonare şi interrelaţii între ele. 

S Operaţionalizează conceptul, îl aplică în contexte situaționale 
diferite, realizează transferuri cognitive graţie cărora achizițiile devin 
dinamice („parcurg” im proces de dezvoltare, rafinare și integrare), 
instrumentale (permit, în viitor, rezolvarea unor probleme și situaţii 


de natură teoretică sau practică), precum și funcționale (contribuit la 
dezvoltarea capacităților și competenţelor intelectuale specifice 
profesiei şi, în paralel, la dezvoltarea competenţelor transversale ale 
individului). Altfel spus, pe baza conceptelor însușite, individul este 
pregătit să asimileze „un volum de cunoștințe care, virtual, nu 
cunoaşte limite” (R.M. Gagne, 1975, p. 165). 

S Este capabil să realizeze generalizări în interiorul unei clase și 
discriminări între clasa desemnată de conceptul respectiv și alte clase. 

8. Alternative de organizare a conținuturilor învățământului 

Pentru ca sistemul de conţinuturi selectate pentru a fi transmise 
în cadrul procesului de învățământ să își exercite valenţele formative 
şi informative, virtuțile instrumentale şi funcționale, ele sunt 
organizate în modalități adecvate: 

Structurarea /ordonarea logică se bazează mult pe logica ştiinţei 
în înlănțuirea cunoştinţelor, astfel încât acestea sunt deduse unele din 
altele, fie prin modalități inductive, fie deductive, în funcție de 
specificul lor. Structurarea cunoștințelor reflectă procesualitatea 
acumulărilor din ştiinţă, îmbogățirea treptată a achizițiilor acesteia. 

Structurarea /ordonarea liniară constă în  înlănțuirea și 
ierarhizarea succesivă, continuă și gradată/progresivă a cunoştinţelor, 
într-o ordine care evidenţiază şi modul de relaţii ion are organică şi de 
(pre) condiţionare a cunoştinţelor. Conținuturile predate la un 
moment dat reprezintă o continuare a celor predate anterior şi baza 
pentru cele care se vor preda ulterior; ceea ce s-a predat într-o clasă 
nu se mai reia în clasele următoare din același ciclu școlar. 

Structurarea /ordonarea  concentrică presupune  înlănțuirea 
logică a cunoștințelor prin reveniri asupra lor şi prin aprofundări 
realizate în clase succesive ale aceluiași ciclu școlar sau în cicluri 
şcolare diferite,  lărgindu-se progresiv cercul cunoaşterii, 
complexitatea abordărilor şi diversitatea perspectivelor de analiză. 

Structurarea liniară şi cea concentrică nu sunt delimitate net, ci, 
dimpotrivă, se află într-o strânsă interdependență. Prin combinarea 
lor se obține o structurare/ ordonare în spirală, ale cărei caracteristici 
sunt: 

— Revenirea asupra unor cunoștințe fundamentale, ancoră care 
reprezintă structura de bază a obiectului de învățământ și care 
condiționează eficiența însușşirii noilor cunoștințe ordonate liniar; 

— Exersarea de operaţii logice, intelectuale, cu complexitate 


crescândă, pe măsură ce se revine la tot mai multe cunoștințe care se 
coroborează, se (inter) relaționează, se ierarhizează, se organizează 
sistemic etc; 

— Realizarea de corelaţii cu programele școlare ale altor 
obiecte de învățământ, pentru a se asigura abordarea sistemică a 
conținuturilor instruirii. 

Structurarea /ordonarea după puterea explicativă a 
cunoştinţelor pleacă de la premisa că în cadrul fiecărui obiect de 
învățământ există o serie de concepte sau idei care conferă o anumită 
semnificație celor care urmează, cărora le oferă un suport explicativ şi 
un suport epistemic. Cunoştinţele nu se deduc unele din altele, ci unele 
au o putere explicativă mai mare asupra altora, fiind folosite în funcţie 
de acest criteriu. Anumite conținuturi nu pot fi înţelese și asimilate 
decât cu ajutorul altora, care le oferă baza explicativă necesară, astfel 
încât edificiul epistemic este alcătuit dintr-o înlănțuire de conținuturi 
indispensabile, legate intrinsec unele de altele; lipsa unei unități de 
conținut determină întreruperea lanțului explicației logice și 
descompunerea edificiului epistemic. 

Structurarea /ordonarea modulară a conţinuturilor are drept 
temei filosofic holismul, respectiv încercarea de a concepe o totalitate 
informaţională ca o totalitate integrată de elemente care își 
estompează sau pierd trăsăturile particulare, secvențiale și presupune 
elaborarea de moduli didactici/de instruire (sau module didactice/de 
instruire). Aceştia reprezintă sisteme logice de cunoştinţe, situaţii de 
instruire, activități didactice şi mijloace de învățământ, proiectate în 
funcţie de nevoile educaționale, particularitățile şi posibilităţile unei 
grupe sau ale unei clase de elevi/ studenți. Aceste sisteme depășesc 
calitativ şi cantitativ caracteristicile diviziunilor curriculare și sunt 
concepute în funcție de anumite finalități educaționale bine precizate. 

Învățământul modular presupune un trunchi comun alcătuit din 
discipline fundamentale, obligatorii pentru toți elevii/studențţii. În 
funcție de nevoile, interesele şi aptitudinile lor și în paralel cu 
cursurile obligatorii, ei pot urma mai mulți moduli, axaţi pe anumite 
conținuturi, metode, acțiuni educaţionale specifice, lanţuri sau suite 
modulare care pot avea diferite grade/niveluri de dificultate şi care 
solicită diferite ritmuri de lucru (spre exemplu, pot fi organizaţi 
moduli de recuperare, moduli de aprofundare, moduli de explicaţii 
suplimentare etc). 


Modulii pot fi concepuţi pe materii de studiu sau pe activități de 
învăţare, care au în vedere în primul rând elevul/studentul cu 
particularitățile lui, cu competențele și interesele lui, cu motivaţia sa 
pentru studiu etc, şi nu materia de parcurs. 

Elevul/studentul optează sau i se propune parcurgerea unui 
modul cu sprijinul profesorului, urmând apoi evaluarea procesului 
parcurs şi a rezultatelor obținute. În caz de nereușită, i se recomandă 
un modul inferior ca şi grad/nivel de complexitate (modul de 
recuperare) sau complementar ca și finalitate educațională. 

Învăţarea şi abordarea modulară nu pot fi extinse total, nu pot fi 
generalizate; disciplinele de bază sunt predate în perspectivă 
monodisciplinară, cu atât mai mult cu cât programele școlare din 
învățământul preuniversitar sunt concepute în manieră 
monodisciplinară. Structurarea modulară este profitabilă, de exemplu, 
pentru grupuri de discipline care urmăresc diferențieri în vederea 
orientării pentru carieră - concept integrator, care, prin activitățile 
curriculare şi extracurriculare diverse pe care le presupune, 
subordonează consilierea pentru carieră și educaţia pentru carieră. 

Structurarea /organizarea /abordarea interdisciplinară 
presupune evidenţierea și valorificarea relaţiilor şi interacțiunilor 
dintre diferite conținuturi, limbaje explicative, modele de lucru, 
metode, tehnici, operaţii etc. corespunzătoare mai multor obiecte de 
învățământ. Astfel, abordările interdisciplinare vizează aspecte de 
graniță ale domeniilor științifice și se pot realiza la diferiteiniveluri: 

— Al disciplinelor de studiu învecinate (psihologie şi pedagogie, 
istorie şi geografie, chimie și biologie, chimie și matematică, biologie şi 
fizică etc); 

— Al problemelor și al strategiilor abordate; 

— Al transferului de concepte de la un domeniu de cunoaștere 
la altul etc. În cazul învățământului preuniversitar există cel puţin trei 
puncte de intrare a interdisciplinăritaţii (după G. Văideanu, 1988, pp. 
250 - 251): 

— Punctele de intrare corespunzătoare nivelului pe care se 
situează autorii documentelor școlare oficiale (planuri de învățământ, 
programe şi manuale școlare); 

— Punctele de intrare care li se oferă cadrelor didactice pe 
parcursul proceselor de predare, evaluare și reglare; 

— Punctele de intrare corelate cu activitățile educative 


neformale. 

Structurarea /organizarea integrată a disciplinelor presupune 
esenţializarea, resemnificarea, sintetizarea şi organizarea didactică a 
cunoștințelor din diferite domenii ale cunoașterii în vederea formării 
unei viziuni integrative asupra realității și a configurării unei cupole 
explicative mai cuprinzătoare. 

Structurarea /organizarea integrată a conținuturilor presupune 
realizarea  joncţiunilor şi  întrepătrunderilor între obiectivele 
educaţionale, structurile de conţinut, unitățile cognitive, așteptările, 
interesele şi dispoziţia pentru studiu a educațţilor. Organizarea 
integrată a disciplinelor se poate realiza în mai multe modalități, 
respectiv având în vedere: 

— Scopurile și obiectivele educaţionale ale mai multor 
discipline de studiu, competențele educaționale pe care ele le vizează; 

—  Temele/topicile de natură teoretică, practică sau 
teoretico-practică ce trebuie abordate; 

— Preocupările, dorinţele, interesele și nevoile educaţionale ale 
elevilor. Teoria curriculum-ului dezvoltă paradigma integrării 
curriculare atât la macro -, cât și la micronivel educațional; 
principalele tipuri de abordări care fac posibilă integrarea curriculară 
sunt: multidisciplinaritatea, pluridisciplinaritatea, 
interdisciplinaritatea și transdisciplinaritatea - diferenţiate după 
gradul de integrare curriculară pe care îl implică. 

Multidisciplinaritatea presupune  alăturare/juxtapunere de 
informaţii, de elemente ale conţinuturilor diferitelor discipline, de 
metode, tehnici, limbaje ale acestora, fără să se stabilească interacțiuni 
între acestea și fără cooperare. 

Pluridisciplinaritatea face posibilă cooperarea între informații, 
conținuturi, metode, tehnici, limbaje ale diferitelor discipline, fără 
coordonare, fără realizarea unui tablou integrativ. Obiectele, 
fenomenele și evenimentele sunt studiate și cercetate simultan, din 
puncte de vedere diferite, cu contribuţia mai multor discipline și prin 
aplicarea mai multor principii; este un efort conjugat, dar nu și 
coordonat, disciplinele păstrându-și autonomia epistemologică, logica 
şi organizarea conceptuali internă și structurile conceptuale specifice. 

Interdisciplinaritatea presupune întâlnire, întrepătrundere, 
cooperare, coordonare, articulare, integrare organică a două sau mai 
multe discipline, fiecare venind cu propriile scheme conceptuale, cu 


modul său specific de a aborda problemele, cu propriile metode de 
cercetare. Este favorizată formarea unei imagini de ansamblu, 
sistemice, asupra problematicii abordate, a unui tablou integrativ. 

Transdisciplinaritatea asigură întrepătrunderea, cooperarea, 
coordonarea, integrarea și interpretarea de nivel foarte înalt, superior 
a conținuturilor, metodelor, tehnfcilor, limbajelor diferitelor discipline 
implicate. Demersurile întreprinse, abordările și conexiunile realizate 
valorifică o perspectivă care nu mai este centrată pe discipline și pe 
conținuturile informaționale sau instrumentale (ea le transcende), ci 
pe demersurile omului (intelectuale, afective sau psihomotorii), 
demersuri care reprezintă dimensiunea majoră în abordările 
transdisciplinare. 

a) Surse în alcătuirea și dimensionarea conținutului 
învățământului 

1. rezultatele cercetărilor științifice din domeniul științelor 
educaţiei referitoare la selecționarea conținuturilor învățământului 

2. implicaţiile care derivă din necesitatea îmbinării celor trei 
forme ale educaţiei: formală, neformală și informală 

3. implicațiile care derivă din valorificarea  valenţelor 
comunicării interumane 

4. creşterea complexităţii problematicii lumii contemporane 

5. aşteptările celor care se instruiesc, interesele, nevoile lor 
educaţionale și aspiraţiile lor; nevoile educaţionale ale comunităților 
umane 

6. caracteristicile, evoluţia, nevoile și cerințele pieţei muncii 

7. achiziţiile științelor exacte, ca deosebire a științelor 
informatice 

8. dezvoltarea tehnologiei, în special a tehnologiei electronice, a 
Noilor Tehnologii de Informare și Comunicare! 

9. achiziţiile ştiinţelor socio-umane şi ale cercetării în domeniul 
lor 

10. problematica, evoluţia și dinamismul culturii, al artei, 
achiziţiile din domeniul religiei 

11. impactul viitorului, achiziţiile din viitorologie și din 
prospecţie 

12. dezvoltarea sportului şi a turismului, valorificarea 
valențelor lor formative și asigurarea premiselor apropierii dintre 
popoare c) Axa transpoziţiei didactice b) Triunghiul KVP: Concepţiile 


(C) ca funcție de cunoașterea științifică (scientific knowledge) (K), 
valori (V) şi practici sociale (P) 

d) Model pentru formarea conceptelor în patru trepte (adaptat 
după H.J. Klausmeier, 1976, apud. I. Radu, 2001) 

Nr. crt Nivelul în formarea conceptelor Ce este capabil să facă 
subiectul cunoaşterii 

1. Nivelul concret - Recunoaște un obiect întâlnit anterior, îl 
deosebeşte de alte obiecte și îl denumeşte corect. 

2. Nivelul identificării - Recunoaște un anumit obiect situat în 
contexte  spaţio-temporale diferite sau perceput în modalități 
senzoriale diferite (auditiv, vizual, tactil etc). 

— Este capabil să generalizeze deoarece obiectul este 
recunoscut ca fiind același, deși se află în ipostaze sau forme diferite. 

3. Nivelul clasificator - Poate reuni sub cupola aceluiaşi concept 
două sau mai multe exemple diferite, pe baza unor caracteristici 
perceptibile direct, dar nu poate defini conceptul și nu poate justifica 
clasificarea. 

— Separă corect exemplele care ilustrează conceptul de 
non-exemple. 

— Sesizează sfera de cuprindere a conceptului, genul proxim, 
dar nu poate să surprindă diferenţa specifică dintre exemple. 

4. Nivelul formal - Poate defintroonceptul. 

— Poate prezenta caracteristicile sale definitorii. 

— Evaluează corect exemplele și contra-exemplele în funcție de 
elementele existente în definiția ştiinţifică a conceptului. 

— Conceptul este integrat în sistemul cognitiv al subiectului și 
devine operant în rezolvarea de probleme. 

e) Niveluri de formulare în formarea conceptelor 

Nr. cri. Niveluri de formulare Caracterizarea nivelurilor de 
formulare şi a demersurilor realizate de subiectul cunoașterii 

1. Niveluri informaţional - Caracteristic demersurilor de 
transmitere, receptare şi asimilare /însuşire a cunoştinţelor științifice 
izolate unele de altele, fără evidenţierea legăturilor structurale și 
funcționale dintre ele. 

Nr. 

Cât Niveluri de formulare Caracterizarea nivelurilor de 
formulare şi a demersurilor realizate de subiectul cunoașterii 

2. Nivelul conceptual - Presupune identificarea de relații de 


subordonare, supraordonare, precum și de interrelaţii între concepte 
şi, ulterior, realizarea de structurări și ierarhizări conceptuale în 
cadrul mai larg al disciplinei (abordări intradisciplinare), inclusiv cu 
evidenţierea conexiunilor interdisciplinare. 

3. Nivelul operaţional - Presupune din partea individului 
existența și exersarea unor capacități de operare cu conceptele 
asimilate şi ierarhizate în situaţii și contexte noi (operaționalizarea şi 
decontextualizarea conceptelor), care presupun, adesea, trecerea de la 
planul teoretic-conceptual la cel practic-aplicați v şi acționai. 
Referindu-se la procesualitatea formării noţiunilor, Hans Aebli (1973) 
introduce sintagma „exercițiu operaţional”, pentru a sublinia 
importanța exersării de către fiecare elev a noilor operaţii cu ajutorul 
unor suporturi intuitive - materiale, concrete sau grafice şi simbolice. 
Graţie acestor exerciţii se creează premisele interiorizării progresive, 
treptate, a operațiilor, respectiv premisele trecerii de la executarea 
efectivă (materială, concretă) a acțiunilor în plan extern la executarea 
lor interioară, în plan intern. Dacă trebuie introduse două noţiuni 
înrudite, care ar putea fi confundate de către elevi, Hans Aebli (1973) 
recomandă două moduri de acţiune: 

a) cea mai simplă dintre noțiuni se poate introduce tară să se 
facă nicio aluzie la a doua, dar a doua se introduce prin punere în 
relație, prin comparare imediată cu prima, de care trebuie să se 
deosebească; 

b) introducerea unei noţiuni se face, de la început, prin opoziţie 
cu noțiunea înrudită, cu care s-ar putea confunda. 

4. Nivelul competenţelor științifice - Este corelat cu un grad 
avansat de valorificare a cunoştinţelor ştiinţifice asimilate în situaţii 
diverse, în plan educaţional, social şi personal. 

5. Nivelul axiologic - Este cel mai complex și presupune trecerea 
de la deținerea de concepte la formularea de adevăruri, de judecăţi de 
valoare și la formarea de atitudini, de la gândirea științifică la 
concepția ştiinţifică. 

Sarcini de reflecţie şi exerciții aplicative 

(1) Reflectaţi la faptul că în școala contemporană conținuturile 
nu mai includ doar elemente teoretice (teorii și fapte ştiinţifice), ci şi 
mijloace de dobândire a acestora (logica investigațiilor ştiinţifice, 
disputele dintre diferitele opinii științifice, experimente ştiinţifice 
relevante, căi de aplicare în practică a achiziţiilor ştiinţifice ş.a.). 


Analizaţi, din această perspectivă, situația particulară a 
disciplinei predate sau pe care o veţi preda. 

(2) Prezentaţi, pentru cazul particular al disciplinei proprii, 
sistemul de valori care fundamentează conținuturile 


instructiv-educative. Caracterizați cele trei componente: 
conceptual-teoretică/cognitivă, procedural-practică/aplicativă, 
atitudinal-comportamentală, ale valorilor identificate. 

(3) 0 


Identificați caracteristici particulare ale conținuturilor 
instructiv-educative la disciplina proprie. 

(4) Analizați critic-constructiv dacă şi în ce măsură se respectă 
criteriile ştiinţifice în selecționarea și organizarea conţinuturilor la 
disciplina proprie. 

(5) O Ce preocupări aveţi (sau credeţi că veţi avea) în vederea 
accesibilizării conținuturilor disciplinei proprii? Care sunt dificultăţile 
care pot apărea? Cum s-ar putea acționa pentru depășirea lor? 

(6) Identificaţi modalități practice de optimizare a procesului de 
predare-învăţareevaâuare la disciplina proprie, ținând cont de sursele 
multiple de selectare a conținutului învățământului. 

(7) O Realizaţi o paralelă între conținuturile învățământului 
preuniversitar și universitar, cel puțin din punctul de vedere al 
caracteristicilor generale și al criteriilor de selectare, structurare și 
dimensionare. 

(8) /fi Explicați de ce este necesar să se includă în sfera 
conceptului de curriculum, alături de informaţiile vehiculate, și 
demersul didactic de reorganizare, reelaborare și resemnificare a 
conținuturilor, referindu-vă la factorii externi şi interni cu relevanță 
pentru activitatea de învățare. 

(9) O lIlustraţi funcțiile transpoziției didactice şi evidențiaţi 
importanţa acesteia într-un caz particular. 

(10) O Explicităţi procesele de transpoziţie didactică în studiul 
unei teme la disciplina de specialitate, la alegere. 

(11) i ce-Analizaţi un proces de conceptualizare în care ar putea 
interveni elemente neştiințifice care reduc caracterul științific al 
conținuturilor conceptului ştiințific/conceptelor ştiinţifice implicate. 
Propuneţi soluţii concrete pentru depăşirea dificultăților şi pentru 
asigurarea caracterului riguros, ştiinţific, al procesului cunoașterii. 

(12) 4 Exemplificaţi cele trei registre de „traducere' a 


conținuturilor corespunzătoare unei teme la disciplina de specialitate» 
la alegere. 

(13) Ox Analizaţi relaţia dintre cogniţie şi metacogniţie. 

(14) <y Exemplificaţi valoarea informaţionali, funcțională şi 
reglatorie a conceptelor principale care intervin în operaționalizarea 
unei teme la disciplina de specialitate, la alegere. 

(15) & f Analizaţi modalităţile de îmbinare a strategiilor 
inductive și deductive în cazul introducerii unor concepte științifice la 
disciplina de specialitate. 

(16) O Inventariaţi acțiunile/operaţiile mintale care intervin (se 
formează şi/sau se dezvoltă) în contextul introducerii unui concept 
ştiinţific și al definirii lui. la alegere. 

(17) O, a a) Proiectați procesul de introducere a unui concept 
ştiinţific la clasă şi evidenţiaţi condiţiile în care elevii vor demonstra că 
şi-au însușit conceptul și că pot opera cu el. 

b) Aplicaţi acest miniproiect în practică - în activitatea cu o 
clasă de elevi sau cu un elev. 

c) Ce deosebiri sesizați între activitatea didactică proiectată și 
cea realizată efectiv? Cum vă explicaţi aceste diferențe? Căror motive li 
se datorează ele? Ce măsuri de reglare formativi a instruirii 
considerați ci se impun? 

(18) 0 

Formulaţi un set de 3 - 5 interogațţii referitoare la valorile 
fundamentale care stau la baza unor conţinuturi instructiv-educative. 

(19) c-i Formulaţi un set de 3 - 5 interogațţii destinate reducerii 
supraîncărcării conţinuturilor instructiv-educative. 

(20) / Formulaţi un set de 3 - 5 interogații referitoare la 
oportunitatea studierii anumitor discipline de învățământ, la ordinea 
studiem lor şi la corelaţiile necesare cu alte discipline de studiu. 

(21) Identificaţi în curriculum-ul românesc cazuri în care 
conținuturile sunt structurate: logic - liniar, concentric sau în spirală; 
după puterea explicativă a cunoştinţelor; modular (indicaţi denumirile 
modulilor); interdisciplinar; integrat. 

(22) llustrați posibilităţile de abordare multidisciplinară, 
pluridisciplinară, interdisciplinară și transdisciplinară pentru câteva 
teme de studiu sau experienţe de cunoaștere, precizând, în fiecare caz, 
elementele interrelaționate (de exemplu, elemente de conținut, 
modele de lucru, strategii de acțiune și cunoaștere, metode, tehnici, 


limbaje specializate etc). 

(23) LJ a) Identificați câteva avantaje ale organizării şi predării 
integrate a conținuturilor învățării. 

b) Identificaţi limite, pericole şi riscuri ale organizării și predării 
integrate a conținuturilor învățării și propuneţi modalități de 
prevenire şi depăşire a acestora. 

(24) Realizaţi un eseu reflexiv/Organizaţi o dezbatere pe tema: 
Conținuturile instructiv-educative - vector al curriculum-ului versus 
conținuturile  instructiv-educative - vector al procesului de 
învățământ. 

(25) Realizați un eseu reflexiv pe tema: Surse ale conţinuturilor 
şcolare versus surse de învăţare/dezvoltare personală. Modalităţi 
specifice de valorificare. 

Sugestii pentru luarea notiţelor: 

—  Valorizând dimensiunea practică a acestei terne, vă 
propunem realizarea unei analize sistemice a conţinuturilor 
curriculare și integrarea lor într-un sistem complex în care ele 
stabilesc corelaţii cu obiectivele educaţionale, strategiile de instruire şi 
strategiile de evaluare. Realizând această analiză, veţi reuşi să 
identificați abordări epistemologice diverse pentru caracteristicile 
generale ale conţinutului învățământului, precum și să identificaţi 
unele caracteristici specifice conținuturilor disciplinei proprii. 

— Propuneţi o ierarhie a propriei învățări pentru tema nr. 2, 
organizându-vă sarcinile de învăţare, finalitățile lor şi abilităţile de 
învăţare implicate. Autoevaluaţi această ierarhie aplicând-o în practică 
şi, ulterior, amelioraţi-o. 

— Utilizând strategii și instrumentare generale și/sau 
particulare, veți pătrunde semnificația pedagogică și didactică a 
transpoziției didactice, subordonând-o demersului de reconstruire 
funcțională a conţinuturilor de predat şi a celor predate. 

— Ilustrând, pentru mai multe cazuri, procesul de introducere a 
unor concepte ştiinţifice la clasă, vă exersați gândirea raţională, logică, 
activă şi creativă, îndeosebi dacă analizaţi relaţiile ierarhice pe care le 
stabilesc cu alte concepte relevante în procesul cunoaşterii. 

— Dimensiunea practică vizată de această temă vă propune 
realizarea unei analize a conținuturilor curriculare și integrarea lor 
într-un sistem complex, în care se realizează corelaţii cu obiectivele 
educaţionale, strategiile de instruire și strategiile de evaluare. 


Realizând această analiză, veţi reuşi să identificați abordări 
epistemologice diverse coroborate cu caracteristicile generale ale 
conținutului învățământului. 

— Utilizând un instrumentar interdisciplinar specific*Meţi 
înţelege problematica transpoziției didactice integrând-o în demersul 
de reconstruire a conținuturilor. 

— Cunoașterea procesului de introducere a conceptelor la clasă 
pentru viitoarele cadre didactice conferă mobilitate gândirii didactice, 
dezvoltând şi stimulând inventivitatea şi creativitatea pedagogică. 

Tema nr. 3 

DOMENIILE CURRICULUM-ULUI: TIPURI DE CURRICULUM; 

MEDII CURRICULARE; CICLURI CURRICULARE; ARII 
CURRICULARE; NIVELURI, CICLURI, FILIERE, PROFILURI Și 

SPECIALIZĂRI 

O Obiective/competenţe vizate prin studiul temei: 

01 - să clasifice curriculum-ul folosind diferite criterii de 
clasificare 

02 - să observe interacțiunile care se stabilesc între diferite 
tipuri de curriculum, ca bază pentru înțelegerea multidimensionalității 
experiențelor de învățare 

03 - să expliciteze relaţia dintre curriculum și evaluare având ca 
suport modelul grafic elaborat de profesor 

04 - să descrie tipologia Curriculum-ului Naţional operant în 
cadrul sistemului de învățământ din România 

05 - să identifice şi să sintetizeze principalele medii curriculare 

06 - să caracterizeze ciclurile curriculare existente în sistemul 
de învățământ românesc 

07 - să explice rațiunea introducerii ariilor curriculare și 
implicaţiile acestui demers 


Og - să discrimineze între domeniile curriculare: niveluri, 
cicluri, filiere, profiluri şi specializări 

09 - să analizeze critic-constructiv structura sistemului de 
învățământ din România, inclusiv a nivelurilor educaţionale - 
valorificate ca instrumente de analizare și comparare a programelor 
educaționale 

JFJ Termeni şi Sintagme-Cheie: domeniile 
curriculum-ului /domeniile curriculare, tipuri de ciuriculum, medii 
curriculare, cicluri curriculare, arii curriculare, niveluri, cicluri, filiere, 
profiluri şi specializări 

— \Jklb. li. 5” 1 

Suport teoretic: 

1. Tipuri de curriculum 

Curriculum-ul, înțeles în integralitatea și globalitatea sa, poate fi 
categorisit în funcție de diverse criterii, unele dintre acestea fiind 
sintetizate în continuare. Facem precizarea că între diferitele tipuri de 
cigriculum se stabilesc, în mod firesc, multiple interacțiuni. Tipologiile 
curriculare îi sunt utile practicianului în înțelegerea 
multidimensionalității experiențelor de învățare. 

1) În funcție de forma educației cu care se corelează: 

curriculum formal (curriculum oficial) 

curriculum neformal/nonformal curriculum informai. 

Curricidum-id formal/oficial/intenționat este cel prescris 
oficial, care are un statut formal și care cuprinde toate documentele 
şcolare oficiale ce stau la baza proiectării activității 
instructiv-educative la toate nivelurile sistemului şi procesului de 
învățământ. El reprezintă Rezultatul activității unei echipe 
interdisciplinare de lucru, este validat de factorii educaționali de 
decizie şi include următoarele documente oficiale: documente de 
politică a educației, documente de politică şcolară, planuri de 
învățământ, programe şcolare şi universitare, manuale şcolare şi 
universitare, ghiduri, îndrumătoare şi materiale metodice-suport, 
instrumente de evaluare. 

Curriculum-ul neformal/nonformal vizează obiectivele şi 
conținuturile activităților instructiv-educative neformale/nonformale, 
care au caracter opțional, sunt complementare școlii, structurate și 
organizate într-un cadru instituționalizat extraşcolar (de exemplu, în 
cluburi, asociații artistice şi sportive, case ale elevilor şi studenților, 


tabere ş.a.m.d.). 

Curriculum-ul informai cuprinde ansamblul experiențelor de 
învăţare și dezvoltare indirecte, care apar în contextul situaţiilor de 
viață şi de activitate cotidiană, ca urmare a interacțiunilor celui care 
învaţă cu mijloacele de comunicare în masă (Internetul, mass-media), 
a interacțiunilor din mediul social, cultural, economic, familial, al 
grupului de prieteni, al comunităţii etc. Practic, curriculum-ul informai 
emerge din ocaziile de învăţare oferite de societăți și agenții 
educaționale, mass-media, muzee, instituţii culturale, religioase, 
organizaţii ale comunităţilor locale, familie ș.a. 

2) în funcție de criteriul cercetării fundamentale a 
curriculum-ului, distingem categoriile: 

curriculum  general/curriculum comun, trunchi comun de 
cultură generală /curriculum central/core curriculum/curriculum de 
bază curriculum de profil și specializat curriculum 
ascuns/subliminal/implementat. 

Curriculum-ul general/curriculum comun/trunchi comun de 
cultură generală /curriculum central/core curriculum/curriculum de 
bază este asociat cu obiectivele generale ale educaţiei și cu 
conținuturile educaţiei generale - sistemul de cunoștințe, abilități 
intelectuale și practice, competenţe, stiluri atitudinale, strategii, 
modele acționate şi comportamentale de bază etc, obligatorii pentru 
educați pe parcursul primelor trepte ale școlarității. Durata educației 
generale variază în sistemele de învățământ din fiecare țară, de la 
învățământul primar la cel secundar şi chiar peste acest nivel. 

Curriculum-ul general nu vizează specializarea în raport cu un 
domeniu particular de activitate și de cunoaștere. 

Conținuturile educației generale sunt revizuite avându-se în 
vedere multitudinea de factori implicaţi în selectarea și dimensionarea 
lor (vezi tema „Conținutul învățământului - vector ai 
curriculum-ului”). 

Curriculum-ul de profil și specializat pe categorii de cunoștințe, 
abilități, competenţe şi aptitudini (în diverse domenii: muzică, 
literatură, ştiinţe, sport, arte plastice etc.) este focalizat pe exersarea 
abilităților intelectuale şi practice, pe dezvoltarea, îmbogățirea şi 
rafinarea competenţelor, pe formarea comportamentelor eficiente 
specifice diferitelor domenii de cunoaştere şi de activitate (ştiinţe 
exacte, ştiinţe umaniste, arte plastice etc), susceptibile de a determina 


performanţe calitativ superioare. 

Curriculum-ul ascuns/subliminal/implementat se referă la 
efecte ale programelor educaționale care pot apărea ca urmare a 
influențelor explicite şi implicite, directe și indirecte, provenite din 
interior, respectiv din ambianța educaţională, şi din exterior, respectiv 
dinspre mediul psihosocial și cultural al grupei, al clasei, al școlii, 
facultăţii şi universității. 

Ambianţa educațională este circumscrisă, în special, de sistemul 
relațiilor interpersonale elev-elev, profesor-profesor, elev-profesor, 
elev-director de instituție, profesor-director de instituție. 

Câmpul psihosocial al acțiunilor didactice este dependent de 
calitatea spaţiului educațional, de timpul școlar, de stilul educaţional și 
de modul de desfășurare a activităţilor instructiv-educative. 

Etosul instituției, ambianța educaţională, câmpul psihosocial, 
respectiv climatul general, personalitatea cadrelor didactice, sistemul 
relațiilor interpersonale, sistemul de întăriri pozitive, de laude, 
încurajări, recompensări şi sancționări sunt componente relevante ale 
mediului instrucțional, cu impact în procesul modelării personalității, 
asupra formării imaginii de sine, asupra configurării atitudinilor față 
de alții, asupra caracteristicilor sistemului propriu de valori şi asupra 
dinamicii specifice a acestora etc. Fireşte că etosul şcolii reprezftttă 
mai mult decât suma componentelor amintite; el este rezultatul 
diverselor interacțiuni şi interdependenţe care se stabilesc între aceste 
componente, adesea al acțiunii lor complementare, conjugate și 
convergente. 

3) În funcţie de criteriul cercetării aplicative a curriculum-ului, 
distingem tipurile/ categorii 1 e: 

curriculum formal/oficial/intenționat curriculum recomandat 
curriculum scris curriculum  predat/operaționalizat/în acțiune 
curriculum de suport curriculum învățat/realizat/atins curriculum 
evaluat/testat curriculum mascat/neintenționat curriculum 
exclus/eliminat. 

Curriculum-ul recomandat are caracter oficial și este susținut de 
grupuri de experți în educaţie, de structuri educaționale, de autorități 
guvernamentale. El este considerat ghid general pentru cadrele 
didactice, fiind deficitar, însă, în surprinderea realităților concrete ale 
şcolii, ale celor mai fine articulaţii ale acestor realități. 

Curriculum-ul scri & ms, de asemenea, caracter oficial şi este 


specific unei anumite instituții de învățământ, unei specializări, unui 
program educaţional etc. 

Curriculum-ul predat/operaționatizat/în acțiune se referă la 
sistemul experiențelor de învăţare şi dezvoltare construite prin 
transpoziție didactică internă și oferite educaţilor de către educatori în 
activităţile instructiv-educative curente. 

Curriculum-ul de suport cuprinde: 

— Resursele umane implicate în demersurile educaționale (spre 
exemplu, cadre didactice, cercetători, experți, personalităţi științifice, 
cadre didactice de sprijin ş.a.); 

— Sistemul iffijloacelor de învățământ: ansamblul materialelor 
curriculare auxiliare - îndrumătoare didactice, ghiduri metodologice, 
culegeri de exerciţii și probleme, culegeri de texte, liste de teme, atlase, 
planșe, hărţi, resurse multimedia, resurse hardware şi software ș.a. 

— Programe educaţionale de certificare, de perfecționare, de 
formare continuă şi de specializare a cadrelor didactice; 

— Resursele de timp implicate în desfășurarea activităților 
educaționale. 

Curriculum-ul învăţat/realizat/atins se referă la achizițiile pe 
care le demonstrează educații, ca urmare a implicării lor în activitățile 
instructiv-educative, respectiv în situaţiile de învățare construite de 
cadrul didactic şi ca urmare a trăirii experienţelor de învăţare și 
formare generate de situaţiile de învățare. Practic, curriculum-ul 
învățat se concretizează în performanţele intelectuale, 
afectiv-motivaționale şi psihomotorii ale educaților, în capacitățile, 
competențele, comportamentele şi conduitele acestora, identificate la 
finele programului de studiu. 

Curriculum-ul evaluat/testat se referă la partea de curriculum 
evaluată, la ansamblul experienţelor de învăţare și dezvoltare evaluate 
cu ajutorul unor strategii şi probe de evaluare. Pot fi supuse evaluării 
rezultatele şcolare obţinute de educați, respectiv achiziţiile lor 
înregistrate în plan cognitiv, afectiv și psihomotoriu, prin parcurgerea 
programului de studiu: cunoştinţe, capacități, competenţe, aptitudini, 
atitudini, comportamente, conduite ş.a.m.d. 

Curricuhtm mascat/neintenţionat se referă la achizițiile pe care 
le dobândesc educațţii în manieră implicită, neintenționată și 
ne-programată ca urmare a prezenţei lor în mediul educaţional. 

Curriculum  exclus/eliminat reprezintă acea parte a 


curriculum-ului care, în mod intenționat (prin design/proiectare sau 
prin tradiţie) sau nu (accidental), a fost lăsată în afara demersurilor de 
predare, deci nu a fost valorificată în construirea situaţiilor de 
învăţare. 

Categoriile de curriculum identificate în funcție de criteriul 
cercetării aplicative a acestuia sunt condensate în secțiunea 
„Esenţializarea şi explicitarea conţinutului prin intermediul unor 
organizatori cognitivi/scheme”, respectiv în tabelul de la punctul a și 
în modelul grafic, figurativ, cu valenţe predictive, de la punctul b. 
Săgeata existentă în această figură sugerează influența evaluării 
asupra curriculum-ului, influență care poate fi asociată metaforic cu 
urmele pe care le lasă un vas care navighează pe o mare liniștită: două 
linii de valuri care pot reverbera la distanțe apreciabile; se poate vorbi 
despre efectul washback/backwash/de repercusiune/de siaj, care 
reprezintă influența evaluării asupra curriculum-ului, efect care poate 
fi: 

negativ - în sensul că numai ceea ce se evaluează se predă și se 
învaţă; 

pozitiv - atunci când curriculum-ul evaluat se suprapune în mod 
eficient și satisfăcător peste curriculum-ul învăţat. Efectul de siaj poate 
avea şi o dimensiune predictivă, astfel că a apărut conceptul de 
washbefore, care se referă la influența pe care evaluarea o are asupra 
curriculum-ului ulterior sau asupra parcursurilor educaţionale din 
etapa /etapele următoare (A. Stoica, coord., 2001). 

4) În funcţie de criteriul epistemologic, distingem categoriile: 

curriculum  formal/oficial curriculum  comun/curriculum 
general/trunchi comun de cultură generală/curricuium central/core 
curriculum /curriculum de bază curriculum specializat curriculum 
ascuns/subliminal/implementat curriculum  informai curriculum 
neformal/nonformal curriculum local (zonal). 

Curriculum-ul local (zonal) solicită  „scanarea” nevoilor 
educaţionale specifice ale unei comunităţi, în vederea proiectării de 
programe educaționale ca „răspunsuri” pe care şcoala le propune. 
Aşadar curriculum-ul local definește nevoile de educaţie locale și 
include programe educaționale (eventual realizate în parteneriat cu 
agenţii interesați) adecvate mediului social şi economic aflat în 
proximitatea şcolii. În funcție de particularitățile, necesităţile, 
solicitante şi deciziile comunității, prin oferta de obiective, conţinuturi, 


situaţii de învățare-experiențe de învățare, școala tinde să se ancoreze 
în realitățile sociale și economice imediate și să răspundă pertinent 
solicitărilor acestora. 

5) Tipologia Curriculum-ului Naţional operant în cadrul 
sistemului de învățământ din România (începând cu anul şcolar 1998 — 
1999); 

curriculum-nucleu - care reprezintă aproximativ 65 - 70 % din 
Curriculum-ul Naţional curriculum la decizia școlii - care reprezintă 
aproximativ 30 - 35 % din Curriculum-ul Naţional şi care poate reuni 
următoarele tipuri de curriculum, oferite în complementaritate cu 
curriculum-ul nucleu: curriculum extins; curriculum nucleu 
aprofundat; curriculum elaborat în şcoală. 

Curriculum-ul nucleu (CN) reprezintă trunchiul comun, 
obligatoriu, adică numărul minim de ore de la fiecare disciplină 
obligatorie prevăzută în planurile de învățământ româneşti, absolut 
necesare pentru toate şcolile și pentru toți elevn. 

Curriculum-ul nucleu reprezintă unicul sistem de referință 
pentru evaluările şi examinările externe din sistem, realizate la nivel 
național și pentru elaborarea standardelor curriculare de performanţă. 

Existenţa curriculum-ului nucleu asigură egalitatea șanselor la 
educaţie în sistemul de învățământ public, indiferent de regiunea ţării 
din care provin educaţii, de filieră sau de tipul de instituție de 
învățământ. 

Curriculum-ul la decizia şcolii (CDS) asigură diferența de ore 
dintre curriculum-ul nucleu şi numărul minim (la disciplinele 
facultative, care nu au fost incluse în curriculum-ul nucleu) sau maxim 
de ore pe săptămână (la disciplinele obligatorii, care au fost incluse în 
curriculum-ul nucleu) pentru fiecare disciplină şcolară prevăzută în 
planurile-cadru de învățământ (deci atât pentru disciplinele 
obligatorii, cât şi pentru cele facultative), pe ani de studiu. 

Curriculum-ul la decizia şcolii cuprinde, marcate cu asterisc (*), 
teme care nu sunt obligatorii, în legătură cu care instituția de 
învățământ decide oportunitatea studierii în funcţie de contextul 
educațional concret: resurse implicate, posibilități concrete, nevoi 
educaționale etc. 

În mod complementar curriculum-ului nucleu, şcoala poate 
oferi următoarele tipuri de curriculum: curriculum extins, curriculum 
nucleu aprofundat și curriculum elaborat în școală, urmărind să 


răspundă nevoilor educaționale și aşteptărilor elevilor și să 
diferenţieze oferta educațională. 

Curriculum-ul extins (CE) are la bază, respectiv acoperă 
întreaga programă școlară a disciplinei, atât elementele de conţinut 
obligatorii, cât şi cele facultative (deci şi temele marcate cu asterisc). 
Diferența până la numărul maxim de ore prevăzute pentru o anumită 
disciplină se asigură prin îmbogățirea ofertei de conţinuturi, situații de 
învăţare și experiențe de învățare prevăzute de curriculum-ul nucleu. 

Curriculum-ul nucleu aprofundat (CAN) are la bază exclusiv 
trunchiul comun, respectiv elementele de conținut obligatorii. 
Diferența până la numărul maxim de ore prevăzute pentru o anumită 
disciplină obligatorie se asigură prin reluarea, expansiunea și 
aprofundarea curriculum-ului nucleu, respectiv prin diversificarea 
activităților şi experiențelor de învăţare, până la acoperirea numărului 
maxim de ore pentru fiecare disciplină obligatorie. 

Curriculum-ul elaborat în școală (CES) este acel tip de proiect 
pedagogic care conţine, cu statut opţional, diverse discipline de studiu 
propuse de instituția de învățământ (eventual, avizate de 
Inspectoratele şcolare) sau alese de aceasta din lista elaborată la nivel 
de minister. Fiecare profesor are oportunitatea de a participa în mod 
direct la elaborarea curriculum-ului, în funcţie de condiţiile concrete în 
care se va desfășura activitatea didactică, de resursele umane și 
materiale existente în şcoală, de situaţiile specifice ale școlilor, de 
interesul elevilor, de opțiunea elevilor și a familiilor acestora, de 
necesitățile comunității locale; practic, disciplinele opţionale reflectă 
nevoile educaționale şi posibilitățile individuale de studiu, 
curriculum-ul individual, propriu elevului. 

Disciplinele opționale propun oferte educaționale specifice 
şcolii, catedrelor şi profesorilor acesteia; opționalele se pot proiecta în 
viziune monodisciplinară, respectiv la nivelul unei discipline, la nivelul 
unei arii curriculare sau la nivelul mai multor arii curriculare, sunt 
avizate în şcoală şi aprobate la nivelul Inspectoratelor Școlare 
Judeţene (vezi și tema „Produsele curriculare”). 

Opţionalul la nivelul disciplinei constă într-un sistem de 
activități educaționale propuse de către catedrele școlii sau de către 
cadrele didactice şi presupune formularea unor obiective de 
referință /competenţe specifice care nu apar în programa școlară a 
disciplinei, respectiv în curriculum-ul nucleu. 


Opţionalul la nivelul ariei curriculare presupune 
operaționalizarea unei teme care implică cel puţin două discipline 
dintr-o arie curriculară, astfel încât ele pot fi propuse de un cadru 
didactic sau de echipe de cadre didactice, care prelucrează și 
articulează atent conținuturile implicate. Valorificându-se, ca punct de 
plecare, obiectivele cadru/competenţele generale ale disciplinelor 
implicate, propunătorul/propunătorii acestor opţionale formulează 
obiective de  referință/ competențe specifice din perspectiva 
problematicii opționalului. 

Opţionalul la nivelul mai multor arii curriculare implică 
întrepătrunderea a cel puţin două discipline aparținând unor arii 
curriculare diferite, astfel încât informaţiile cu care operează elevii au 
caracter complex şi permit dobândirea de către aceștia a unor achiziţii 
cognitive înalte şi formarea unor competenţe complexe (spre exemplu, 
elevii devin apți să realizeze evaluări, sinteze, generalizări, transferuri 
cognitive ș.a.m.d.). 

Obiectivele educaționale/competenţele generale urmărite de 
către propunător/ propunători sunt complexe și au caracter 
interdisciplinar sau transdisciplinar, datorită punerii în relație a unor 
conținuturi aparținând mai multor arii curriculare. 

Curriculum-ul elaborat în şcoală nu constituie obiectul 
evaluărilor și examinărilor externe, naționale. Cadrului didactic care 
elaborează acest tip de curriculum îi revine sarcina de a proiecta, pe 
lângă obiectivele educaționale şi conținuturile instructiv-educative, 
competențele şi performanţele așteptate de la elevi, precum şi probele 
de evaluare corespunzătoare, subordonate finalităților educaţionale 
propuse prin studiul disciplinei. 

2. Mediile curriculare - T 

Mediile curriculare reprezintă ambianțe generale, care, cu 
deosebire prin coordonatele spațio-temporale, materiale şi ideologice, 
influențează semnificativ demersurile de proiectare a curriculum-ului 
şi, implicit, a activităţilor curriculare. De asemenea, ele oferă cadrul și 
perspectivele /direcţiile specifice de evoluţie a tipurilor! curriculare, pe 
care le subsumează. 

În esenţa lor, mediile curriculare sunt categorii pedagogice 
abstracte, dat fiind gradul lor ridicat de generalitate. Astfel se explică şi 
multitudinea de posibilități de clasificare a lor, dintre care ne oprim la 
următoarea (S. Cristea, 2000): 


2.1. Mediile curriculare exterioare școlii: 

— Structura sistemului social general; 

— Coordonatele sistemului economic; 

— Sistemul de comunicare; 

— Sistemul cunoașterii științifice; 

— Sistemul tehnologic (tehnica și tehnologia); 

— Sistemul moral; 

— Sistemul religios, al credințelor; 

— Sistemul estetic; 

— Sistemul de dezvoltare şi maturizare umană (asistența 
medicală, socială, psihopedagogică etc). 

2.2. Mediile curriculare ale scolia - includ ansamblul articulat, 
sistemul de elemente funcționale care condiționează proiectarea şi 
realizarea activităţilor educaționale din școală: 

— Organizarea particulară a sistemului educațional național pe 
niveluri de învățământ şi pe trepte de şcolaritate; 

— Configurarea specifică, coerenţa şi consistenţa internă a 
nivelurilor şi treptelor şcolare; 

— Articulările şi interdependenţa dintre nivelurile și treptele 
şcolare, pe de o parte şi ciclurile curriculare, pe de altă parte; 

— Adaptarea și ameliorarea continue ale sistemului de formare 
inițială și continuă a personalului didactic; 

— Responsabilizarea, responsabilitatea şi eficiența pedagogică a 
instituțiilor angajate în proiectarea, realizarea și dezvoltarea 
auriculară. 

2.3. Mediile curriculare aflate la intersecţia dintre sistemul 
social global şi cel educaţional: 

mediul curricular managerial, respectiv mediul curricular al 
politicii educaționale naționale şi al administraţiei centrale în educație 
(D. Ungureanu, 1999); 

— Mediul curricular cultural; 

— Mediul curricular economic; 

— Mediul curricular comunitar; 

— Mediul curricular al tehnologiilor didactice. 

Mediile curriculare au valoare de suport logic, care facilitează 
delimitarea ciclurilor curriculare și a ariilor curriculare. 

3. Ciclurile curriculare 

Rațiunea introducerii ciclurilor curriculare în teoria și practica 


curriculum-ului a fost asigurarea unei funcționalități optime a 
sistemelor naționale de învățământ, care o perioadă îndelungată au 
fost organizate doar pe cicluri de școlaritate rigide și formale - 
segmente cu care s-a operat numai din perspectivă administrativă, la 
nivel de sistem şi nu de proces de învățământ. 

Aşadar, conceptul de ciclu curricular s-a consacrat în teoria şi 
practica educaţiei pentru delimitarea, din perspectivă psihopedagogică 
şi didactică a diferitelor segmente ale şcolaritățţii. Ciclurile curriculare 
se suprapun peste structura formală a sistemului de învățământ cu 
scopul de a valoriza finalitățile educaţionale, de a focaliza învățarea 
asupra obiectivului major al fiecărei etape școlare și de a regla 
procesul de învățământ prin decizii şi intervenții de natură curriculară. 
Astfel, ciclurile curriculare trebuie să asigure continuitatea demersului 
instructiv-educativ de la o treaptă de şcolarizare la alta. De altfel, ele 
au fost concepute în baza principiului funcționalităţii, care recomandă 
adaptarea disciplinelor de studiu și, implicit, a ariilor curriculare la 
particularitățile de vârstă ale subiecților educaţiei şi gruparea 
programelor de studii pe cicluri de școlaritate optime. Principiul 
funcționalității, coroborat cu o serie de strategii de organizare internă 
a curriculum-ului, a determinat structurarea procesului de învățământ 
în cicluri curriculare. 

Ciclurile curriculare reprezintă periodizări/segmentări ale 
şcolarității pe mai mulți ani de studiu (structuri intrinseci) care au în 
comun anumite finalități educaţionale și sisteme metodologice. Din 
punct de vedere structural și funcțional, periodizarea şcolarităţii pe 
cicluri curriculare a stat la baza generării planurilor de învățământ, 
programelor și manualelor şcolare pentru fiecare ciclu de învățământ. 
La nivel operaţional, introducerea ciclurilor curriculare a impus 
modificări ale metodologiei de predare a disciplinelor școlare și a 
solicitat regândirea strategiilor didactice prin adaptarea acestora la 
obiectivele curriculare şi la nivelul de vârstă al elevilor. 

Prin adaptări interne, prin abordări flexibile, prin finalitățile 
urmărite şi prin strategiile didactice adoptate, ciclurile curriculare 
trebuie să asigure: 

continuitatea firească a demersului instructiv-educativ de la o 
treaptă de şcolarizare la alta (respectiv învățământ preprimar - 
învățământ primar; învățământ primar - gimnaziu; gimnaziu - liceu) — 
ca premisă a realizării unui învățământ de calitate; 


continuitatea abordărilor la nivel didactic și metodic, îndeosebi 
prin transfer de metode de la un ciclu la altul; 

stabilirea de conexiuni intrași interdisciplinare explicite la 
nivelul curriculum-ului, având ca elemente de raportare permanentă 
obiectivele generale urmărite; 

construirea unei structuri a sistemului de învățământ mai bine 
corelată cu vârsta psihologică a elevilor, cu particularitățile 
psiho-individuale ale acestora, cu potențţialităţile acestora, structură 
care accentuează importanța procesului de învățământ, îl valorizează. 
Curriculum-ul Naţional din țara noastră cuprinde următoarele cicluri 
curriculare, fiecare dintre ele având obiective specifice, care conferă 
diferitelor etape ale școlarității o serie de dominante ce se reflectă cu 
deosebire în structura programelor şcolare: 

1. Ciclul achiziţiilor fundamentale (grupa mare pregătitoare - 
clasa a 

U-a) are ca obiectiv major acomodarea preșcolarilor cu cerinţele 
sistemului școlar și alfabetizarea primară /iniţială: 

formarea şi modelarea unor deprinderi de bază (scrisul, cititul, 
calculul aritmetic); 

stimularea copilului în direcția perceperii, observării și 
cunoaşterii mediului înconjurător; 

stimularea potenţialului creativ al copilului, a  intuiţiei, 
imaginației, originalității și creativităţii sale; 

asigurarea și dezvoltarea motivaţiei pentru învăţare şi pentru 
cunoaștere. 

2. Ciclul de dezvoltare (clasa a III-a - clasa a VI-a) are ca obiectiv 
major formarea și modelarea capacităţilor de bază necesare pentru 
continuarea studiilor. 

multiplicarea și dezvoltarea achiziţiilor lingvistice și încurajarea 
folosirii limbii române, a limbii materne și a limbilor străine pentru 
exprimare şi transmitere de mesaje în situații variate de comunicare 
interumană; exersarea și dezvoltarea unei gândiri logice, raționale, 
structurate, active; formarea și dezvoltarea competenţei de abordare 
şi rezolvare de probleme: 

familiarizarea cu abordarea multidisciplinară, pluridisciplinară 
şi interdisciplinară a domeniilor cunoaşterii; 

asimilarea unui sistem de valori consonante cu o societate 
democratică şi pluralistă; 


Încurajarea talentului, a experienţei şi a expresiei /exprimării 
propriei personalități în diferite forme de artă; 

dezvoltarea  responsabilității pentru propria sănătate şi 
dezvoltare; dezvoltarea unei atitudini responsabile față de mediu. 

3. Ciclul de observare și orientare (clasa a VII-a - clasa a IX-a) 
vizează ca obiectiv major orientarea în vederea fundamentării și 
optimizării opțiunii școlare şi profesionale ulterioare: 

descoperirea de către elev a propriilor aptitudini, afinități, 
aspirații şi valori și articularea acestora în scopul construirii unei 
imagini de sine pozitive; 

dezvoltarea capacității de analiză şi evaluare a nivelului de 
competențe dobândite prin învățare, prin instruire şi formare, în 
scopul orientării pertinente şi justificate spre o anumită carieră 
profesională; 

dezvoltarea capacității de a comunica în mod complex, inclusiv 
prin folosirea de limbaje specializate, proprii diferitelor domenii ale 
cunoaşterii; 

dezvoltarea gândirii independente, critice şi autonome și a 
responsabilităţii față de propria integrare în mediul social și 
profesional. 

4. Ciclul de aprofundare (clasa a X-a - clasa a XI-a) are ca 
obiectiv major aprofundarea /adâncirea studiului în profilul ales și în 
specializarea aleasă, acest ciclu curricular asigurând, în același timp, o 
pregătire generală pe baza opţiunilor din celelalte arii curriculare. El 
vizează: 

dezvoltarea și modelarea competențelor cognitive care permit 
relaţionarea informaţiilor din domenii înrudite ale cunoașterii; 
dezvoltarea şi modelarea competenţelor socio-culturale care permit 
integrarea activă în diferite grupuri sociale; 

formarea unei atitudini pozitive şi responsabile față de acțiunile 
personale cu impact asupra mediului social; 

exersarea imaginației şi creativității ca surse ale unei vieți 
personale şi sociale de calitate. 

5. Ciclul de specializare (clasa a XII-a) are ca obiectiv major 
pregătirea în vederea integrării eficiente în învățământul universitar 
de profil sau pe piața muncii. El vizează: 

dobândirea încrederii în sine, în propriul potenţial de 
cunoaştere şi construirea unei imagini pozitive asupra reuşitei 


personale; abordarea eficientă a diferitelor situaţii profesionale și de 
viaţă şi luarea unor decizii adecvate în contextul dinamicii condiţiilor 
sociale şi profesionale; 

Înțelegerea şi utilizarea modelelor de funcționare a societăţii, de 
schimbare și de inovare socială. 

4. Ariile curriculare 

În teoria şi practica curriculum-ului, ariile curriculare 
reprezintă domenii curriculare noi, delimitate, având ca fundament 
principiul selecţiei şi ierarhizării culturale a cunoaşterii. Depășindu-se 
viziunea tradițională, în conformitate cu care disciplinele de 
învățământ sunt „simple” decupaje din cunoașterea umană și din 
cultură, ariile curriculare propun relaţii funcționale între discipline; 
structurarea planurilor-cadru de învățământ pe arii curriculare 
asigură continuitatea și integralitatea demersului didactic pe întreg 
parcursul școlar al fiecărui elev. Practic, ariile curriculare reprezintă 
mai mult decât alăturări şi grupaje de discipline, ansambluri și 
combinări funcționale de discipline de învățământ. Ca şi categorie 
fundamentală a  Curriculum-ului Național, ariile curriculare 
grupează/reunesc anumite discipline şcolare în funcție de 
dominantele lor educaționale, de compatibilitatea dintre ele, de 
caracterul lor complementar și convergența din perspectivă 
funcțională. Reunind mai multe domenii ale cunoaşterii, ariile 
curriculare oferă o viziune mulțişi/sau interdisciplinară asupra 
disciplinelor de studiu pe care planul-cadru de învățământ le include și 
le interrelaționează și, astfel, asigură o coerență a demersurilor de 
influențare a elevilor în sens formativ și informativ. S-a renunţat, 
aşadar, la viziunea tradițională în care ariile curriculare cuprindeau 
ansambluri de obiecte de învățământ abordate monodisciplinar, 
insular, în conformitate cu domeniul de cercetare al fiecărei ştiinţe 
particulare. Practic, devine posibil ca abordările şi demersurile 
monodisciplinare să fie integrate în cadre și  referenţiale 
interdisciplinare. 

Ariile curriculare sunt stabilite în mod ştiinţific, în funcţie de 
finalitățile educației, pe baza unor criterii epistemologice și 
psihopedagogice; în timpul școlarităţii obligatorii și a liceului, ariile 
curriculare rămân neschimbate ca denumire, dar ponderea lor pe 
cicluri şi pe clase este variabilă în funcție de vârsta subiecților 
educaţiei și de dominantele ciclurilor curriculare. 


Îți ţara noastră, Curriciâlum-ul Naţional este structurat pe şapte 
arii curriculare pentru întreg învățământul preuniversitar (clasele 
I-XII /XIII), arii selectate în conformitate cu finalitățile învățământului 
şi în funcție de importanța diverselor domenii culturale care 
structurează personalitatea umană, precum şi de conexiunile imediate 
dintre aceste domenii. Cele șapte arii, Yîntre care se stabileşte un 
echilibru dinamic, sunt următoarele: Limbă și comunicare, Matematică 
şi ştiinţe ale naturii, Om și societate, Arte, Educaţie fizică şi spart, 
Tehnologii, Consiliere şi orientare. 

5. Niveluri, cicluri, filiere şi profiluri /specializări 

Nivelurile de învățământ sunt ierarhizate vertical, diacronic, 
fiind legate în același timp de vârsta, de nevoile educaționale ale 
educabililor şi de gradul de dificultate al conţinuturilor învățării. 
Învățământul românesc este structurat, în prezent, pe următoarele 
niveluri de învățământ: nivelul preşcolar, nivelul primar, nivelul 
secundar, nivelul superior. 

Ciclurile de învățământ se caracterizează, la fel ca nivelurile de 
învățământ, printr-o structură ierarhizantă în plan vertical, diacronic; 
în comparaţie cu nivelurile de învățământ, ciclurile de învățământ 
explicitează mai mult periodizarea şcolarităţii. Un nivel de învățământ 
poate avea aceeași denumire cu un ciclu de învățământ sau un nivel 
poate să reunească mai multe cicluri de învățământ. În învățământul 
preuniversitar românesc se disting: ciclul antepreșcolar, ciclul 
preşcolar, ciclul elementar, ciclul secundar inferior (gimnazial), ciclul 
secundar superior (liceul). 

Filierele sunt domenii curriculare care, spre deosebire de 
nivelurile și ciclurile de învățământ, segmentează curriculum-ul global 
pe orizontală (şi nu pe verticală) în sectoare - acest lucru fiind posibil 
doar în zona educaţiei postobli-gatorii (ciclul secundar superior). În 
învățământul secundar superior românesc» după absolvirea clasei a 
IX-a, coexistă următoarele filiere: liceul, școala profesională, şcoala 
complementară (şcoala de ucenici). 

La rândul ei, filiera liceală integrează trei subfiliere: filiera 
teoretică; filiera tehnologică; 

filiera vocațională. De asemenea, se poate vorbi şi de filiere în 
zona învățământului superior: filiera postliceală (școlile postliceale, 
şcolile de maiștri); filiera universitară, care include trei subfiliere de 
bază: 


Învățământ universitar de scurtă durată (colegii universitare) — 
care în prezent nu mai există în țara noastră; învățământ universitar 
de lungă durată (facultăți); învățământ postuniversitar - studii 
masterale, studii doctorale, specializări profesionale. În cadrul 
Curriculum-ului Naţional din România, pentru liceu s-au instalat 
structuri diferențiate pe filiere, profiluri şi specializări (cu 
planuri-cadru de învățământ proprii), ceea ce duce la conturarea unor 
licee cu personalitate proprie, cu o ofertă educațională specifică. 
Filierele, profilurile şi specializările din țara noastră sunt următoarele: 

Pentru filiera teoretică: 

— Profilul umanist: specializările: - filologie 

— Limbi moderne 

— Limbi clasice 

— Istorie-geografie 

— Ştiinţe socio-umane 

— Profilul real: specializările: - matematică-fizică 

— Fizică-chimie 

— Chimie-biologie 

Pentru filiera tehnologică:  profilurile: - tehnologii 
informaţionale 

— Tehnic 

— Comerţ-servicii 

— Resurse naturale și protecția mediului 

Pentru filiera vocațională: profilurile: - sportiv 

— Militar 

— Artistic 

— Teologic 

— Pedagogic. 

În învățământul universitar profilurile şi specializările sunt 
stabilite în mod oficial, în documente oficiale, formale, în baza cărora 
se realizează şi procedurile de autorizare și acreditare ale 
specializărilor şi ale instituţiilor de învățământ superior. Profilurile 
sunt corelate cu anumite facultăți, iar specializările reprezintă, practic, 
secţiile facultăţii de profil. 

În legătură cu aşteptările societăţilor vizavi de formarea 
profesorilor, s-a consacrat sintagma „nivel educaţional”, care se referă 
la o gradare, o poziționare pe o anumită scară a experiențelor de 
învățare şi a competențelor corespunzătoare unui program 


educaţional. În sens mai larg, sintagma se referă la gradul de 
complexitate al conținutului unui tip de program educaţional. 

Din rațiuni pragmatice, la începutul anilor '70, UNESCO a 
elaborat o clasificare internaţională a nivelurilor educaţionale ISCED 
(International Standard Classification), ca instrument de analiză și 
comparare a duratei și a tipurilor programelor educaționale. Astfel, 
clasificarea ISCED era destinată centralizării și formalizării statisticilor 
educaţionale proprii diverselor ţări, precum şi la nivel internațional. 
Ea a fost aprobată la a XXV-a sesiune a Conferinţei Internaţionale 
pentru Educaţie în 1975, la Geneva, şi aprobată ulterior cu ocazia celei 
de a X-a sesiuni a Conferinței Generale UNESCO de la Paris, prilej cu 
care s-a adoptat recomandarea revizuită cu privire la Standardizarea 
Internaţională a Statisticilor Educaţionale. Fireşte că modificările 
paradigmatice din câmpul educației şi experiența acumulată în timp în 
ceea ce priveşte utilizarea acestui instrument de către autoritățile 
naționale și organizaţiile internaționale au impus revizuirea şi 
actualizarea lui. 

Prezentăm, spre exemplificare, organigrama sistemului de 
învățământ românesc, esenţializată în formă tabelară, vezi secțiunea 
„Esenţializarea şi explicitarea conţinutului prin intermediul unor 
organizatori cognitivi/scheme”, tabelul de la punctul d (sursa: 
www.edu.ro, Reforma învățământului obligatoriu în România, p. 12), şi 
sub formă de diagramă, vezi secțiunea „Esenţializarea şi explicitarea 
conținutului prin intermediul unor organizatori cognitivi/scheme”, 
respectiv modelul de la punctul e (sursa: Ministerul învățământului, 
Institutul de Științe ale Educaţiei, Reforma învățământului din 
România: condiţii și perspective, Bucureşti, 1993, p. 73). 

Sistemul românesc de formare iniţială a cadrelor didactice, fiind 
corelat cu învățământul universitar, reclamă o pregătire 
corespunzătoare nivelului ISCED 5. Mai mult, există o tendinţă la nivel 
național de mărire a rutei de formare inițială, ca răspuns la necesitatea 
de profesionalizare într-o societate în permanentă schimbare. Departe 
de a fi o tendinţă singulară în context european, ea se justifică și prin 
necesitatea alinierii la standardele Uniunii Europene, prin următoarele 
măsuri: 

O prelungirea învățământului obligatoriu la 10 clase; 

O introducerea unei noi viziuni în formarea iniţială a cadrelor 
didactice, expusă în Strategia națională de dezvoltare a sistemului de 


formare inițială și continuă a personalului didactic şi a managerilor din 
învățământul preuniversitar, prin: 

Introducerea creditelor transferabile și în formarea continuă; 

prelungirea rutei de formare inițială a cadrelor didactice până la 
susținerea/promovarea examenului de definitivat, printr-un an de 
stagiu practic, asistat de mentor și de didactician; 

profesionalizarea carierei didactice; 

dezvoltarea unei „pieţe educaționale a programelor de 
formarecontinuă ” bazată pe un sistem concurențţial loial, piață prin 
intermediul căreia cadrele didactice să beneficieze de o ofertă 
diversificată din partea furnizorilor de formare continuă. 

Esenţializarea și explicitarea conţinutului prin intermediul unor 
organizatori cognitivi /scheme: 

a) Tipuri de curriculum în funcție de criteriul cercetării 
aplicative a acestuia 

Nivelul Contextul Tipul de curriculum 

Sistemul de învățământ 

Organizarea sistemului de învățământ 

— Formal/oficial/intenționat 

— Recomandat 

Școala (instituția de învățământ) sau clasa Condiţiile concrete 
ale școlii sau clasei - Scris 

— Predat/operaționalizat/în acțiune 

— Exclus/eliminat 

— De suport 

— Mascat/neintenţionat 

Elevul (şi rezultatele școlare ale acestuia) Activităţile școlare ale 
elevului 

Activităţile de evaluare ale profesorului - Învăţat/realizat/atins 

— Evaluat/testat b) Model grafic pentru evidenţierea relaţiei 
dintre curriculum-ul intenţionat, curriculum-ul predat, curriculum-ul 
învăţat şi curriculum-ul evaluat c) Structura Curriculum-ului National 
din România 

(2)? Ce nu este curriculum-ul ascuns? Descrieţi și analizaţi 
câteva elemente de curriculum ascuns care v-au marcat în perioada 
şcolarităţii sau a studenţiei. 

(3) & f Descrieţi și analizați câteva elemente de curriculum 
mascat/ 


neintenționat pe care le consideraţi relevante pentru perioada 
şcolarităţii sau a studenţiei. 

(4) Identificați posibili factori care determină decalajele dintre: 
curriculum-ul scris și curriculum-ul predat; curriculum-ul predat și 
curriculum-ul învăţat; 

curriculum-ul evaluat și curriculum-ul predat; curriculum-ul 
evaluat şi curriculum-ul învățat. Realizați analize pedagogice 
referitoare la raporturile dintre tipurile de curriculum amintite. 

(5) Experiența acumulată în anii reformei curriculare din 
România arată că s-a realizat o confuzie în implementarea 
curriculum-ului local și a celui la decizia școlii. Curriculum-ul local 
(zonal) a fost denumit curriculum la decizia școlii, inversându-se astfel 
termenii relaţiei: școala ajunge să decidă care sunt nevoile 
educaționale ale societăţii, ce anume se studiază, cât și cum se studiază 
şi, practic, să configureze şi această parte a curriculum-ului. În aceste 
condiţii, curriculum-ul la decizia școlii, care presupune aprofundări și 
extinderi ale trunchiului comun, devine tot trunchi comun. Aceste 
greșeli pot fi corectate prin redenumirea curriculum-ului la decizia 
şcolii în curriculum local sau zonal și separarea segmentului de 
curriculum opţional de cel zonal. 

Comentaţi această stare de fapt şi propuneţi măsuri de politică 
educațională pentru remedierea ei. 

(6)? f Realizaţi o analiză a nevoilor educaționale în cadrul 
comunității în care trăiţi şi propuneţi câteva sugestii pentru un posibil 
curriculum local (zonal). 

(7) Includețţi în tabelul de la punctul a (secțiunea „Esenţializarea 
şi explicitarea conținutului prin intermediul unor organizatori 
cognitivi/scheme”) 

şi alte tipuri de curriculum studiate. 

(8) Propuneţi criterii generale pentru configurarea 
curriculum-ulur-exclus/ 

eliminat şi explicităţi în ce condiţii acest tip de curriculum este 
acceptat de către profesorr. 

(9) Comentaţi acțiunea efectului de siaj asupra: 

— Metodelor de predare și învăţare; 

— Nivelurilor motivaţionale ale educaţilor; 

— Calităţii interacțiunilor umane şi a comunicării educaţionale; 

— Strategiei manageriale a unităţii de învățământ. 


Propuneţi modalități de ponderare a efectului de siaj în sens 
pozitiv, referindu-vă inclusiv la relația dintre evaluare și feedback. 

oi) O Comentaţi afirmaţia potrivit căreia ciclurile curriculare 
s-au introdus cu scopul de a valoriza finalităţile educaționale urmărite 
şi de a regla procesul de învățământ prin decizii şi intervenții de 
natură curriculară. 

(12) Precizaţi câteva implicaţii ale periodizării şcolarităţii pe 
cicluri curriculare, referindu-vă atât la macronivel, cât şi la micronivel 
educațional. 

(13) Comentaţi următoarele atuuri ale ariilor curriculare, 
explicitaţi-le şi, eventual, identificaţi altele: 

— Permit realizarea educației în cadre și contexte 
interdisciplinare și chiar transdisciplinare; 

— Fac posibilă echilibrarea ponderilor alocate diferitelor 
domenii de cunoaștere și diferitelor discipline de învățământ în 
diferite cicluri de învățământ; 

— Sunt în concordanţă cu teoriile actuale ale învăţării; 

— Asigură continuitatea şi integralitatea demersului didactic pe 
parcursul şcolarităţii. 

(14) f Reflectaţi la așteptările pe care le aveţi (sau le veţi avea) 
de la profesorii care predau discipline de învățământ din aceeași arie 
curriculară. Prefigurați modalități de colaborare cu aceștia în vederea 
optimizării predării-învăţării la disciplina de specialitate. 

(15) Inventariaţi fundamentele formative care conferă coerență 
şi specificitate ariei curriculare din care face parte disciplina predată și 
care construiesc argumentarea grupajului de discipline. Faceţi referiri 
explicite la modul de gândire caracteristic ariei curriculare şi la 
concretizarea acestuia. 

(16) Sintetizaţi utilitatea studierii disciplinei „Didactica ariei 
curriculare” şi; explicități statutul acesteia în raport cu didacticile 
specialităților implicate. 

(17) Propuneţi denumiri de discipline opționale: 

— La nivel disciplinar; 

— La nivelul ariilor curriculare; 

— La nivelul mai multor arii curriculare. 

(18) Realizaţi câteva interviuri cu profesori care predau 
specialitatea dumneavoastră (şi, eventual, și alte discipline) şi stabiliți 
ce dificultăți practice se întâmpină în implementarea practică a ariilor 


curriculare şi în asigurarea funcționalităţii lor. 

(19) 4 r* = f Analizaţi următoarea situație orientativă care 
evidenţiază proporția variabilă a fiecărei arii curriculare pe cicluri de 
învățământ în funcţie de vârsta educaţilor și de dominantele ciclurilor 
de învățământ (după D. Ungureanu, 1999, p. 174): 

Ciclul de învățământ Aria curriculară Primar Gimnazial 

Limbă și comunicare 37% 28% 

Matematică și ştiinţe ale naturii 20% 28% 

Om și societate 10% 16% 

Arte 10% 8% 


Educaţie fizică și sport 10% 8% 

Tehnologii 8% 8% 

Consiliere şi orientare 5% 4% 

(20) Documentaţi-vă în legătură cu disciplinele circumscrise 
ariei curriculare de interes (în care se integrează disciplina predată). 

(21) C/ Realizaţi un studiu de caz, identificând şi descriind, 
pentru o instituţie de învățământ, mediile curriculare și componentele 
lor. 

(22) Analizaţi critic-constructiv măsurile prezentate în suportul 
teoretic referitoare la mărirea rutei de formare inițială, ca răspuns la 
necesitatea de profesionalizare într-o societate în permanentă 
schimbare şi la necesitatea alinierii la standardele Uniunii Europene. 

Tema propusă explicitează, în bună măsură, ipostaza 
„curriculum ca reprezentare „Prut operaţionalizarea principalelor 
topici circumscrise domeniilor curriculare: tipurile de curriculum, 
mediile curriculare, ciclurile curriculare, ariile curriculare, nivelurile 
de învățământ, cicluri de învățământ, filiere, profiluri şi specializări. 
Totodată, abordările teoretice realizate sunt întregite cu abordări 
pragmatice şi coroborate cu unele decizii de politică educațională care 
au marcat schimbări și inovaţii promovate prin intermediul reformei 
curriculare realizate în învățământul românesc în ultimul deceniu. 

Asigurarea, în mod real, a dimensiunii practice a temei 
presupune din partea cititorului integrarea în propriul sistem de valori 
profesionale a unor atitudini favorabile receptării şi valorizării 
schimbărilor şi inovaţiilor din învățământul românesc, reformei 
educaţionale în general şi reformei de curriculum în special. 

ma hr. 4 

PROIECTAREA CURRICULUM-ULUI 

O Obiective/competenţe vizate prin studiul temei: 


01 - să utilizeze operațional conceptele de: proiectarea 
curriculum-ului / 
proiectare curriculară, elaborarea curriculum-ului, 


implementarea curriculum-ului, monitorizarea curriculum-ului, 
evaluarea curriculum-ului, reglarea şi optimizarea procesului 
curricular 

02 - să explice semnificaţiile şi importanţa principalelor etape 
ale procesului curricular, precum și complementaritatea dintre ele 

3 - să argumenteze științific necesitatea deplasării accentului de 
la curriculum-ul centrat pe materia de învăţat la curriculum-ul centrat 
pe elev 

4 - să aplice în practica educaţională curriculum-ul centrat pe 
elev și să formuleze reflecții personale legate de acest demers 

5 - să aplice în practica educaţională modelul de proiectare 
curriculară bazat pe competenţe și să expliciteze sistemul de 
competenţe vizate 

Termeni și sintagme-cheie: proces curricular, proiectarea 
cumculum-ului/proiectarea curriculară, elaborarea curriculum-ului, 
implementarea curriculum-ului, monitorizarea curriculum-ului, 


evaluarea curriculum-ului, reglarea şi optimizarea procesului 
curricular. 

Suport teoretic: 

1. Caracteristicile proiectării curriculare 

Introducerea conceptului de „curriculum” a consacrat sintagma 
proiectare curriculară, care  valorizează abordarea curriculară, 
sistemică și perspectiva sistemică, integratoare asupra întregului 
proces educativ. 

Abordarea curriculară urmărește, cu prioritate, optimizarea 
raporturilor de relaționare organică și de corespondenţă dintre 
componentele structurale ale curriculum-ului: obiective educaţionale, 
conţinuturi curriculare, strategii de instruire și strategii de evaluare, 
precum şi între acţiunile de predare, învățare și evaluare subordonate 
finalităților angajate la nivel de sistem educațional și de proces 
educaţional. Așadar, abordarea curriculară promovează o concepţie 
nouă despre selectarea, organizarea, structurarea și accesibilizarea 
conținuturilor, despre transpoziţia didactică externă și internă, despre 
proiectarea și realizarea efectivă a procesului învăţării; în acest 
context, metodologia elaborării curriculum-ului îi solicită cadrului 
didactic să  selecționeze, să utilizeze și să articuleze toate 
componentele şi etapele activităţii didactice în funcție de obiectivele 
educaționale urmărite, evitând marginalizarea sau izolarea unora sau 
favorizarea altora. Această abordare operează o inversare de termeni 
în ecuaţia învăţării, în sensul că nu mai valorizează (aproape) exclusiv 
conținutul-stimul al învăţării, ci, în principal, scopul pentru care se 
învaţă, corelat, fireşte, cu modul de parcurgere a procesului învăţării, 
cu modul de implicare în învăţare, precum şi cu rezultatele învățării. 

Abordarea  curriculară favorizează valorificarea unei 
perspective curriculare care a determinat regândirea programelor 
şcolare şi elaborarea de manuale şcolare alternative pe baza unei 
proiectări curriculare caracterizată prin următoarele elemente: 

focalizarea instruirii pe achizițiile finale ale învățării: realizează 
trecerea de la programele „analitice” (concepute ca simple inventare 
de conținuturi, cărora le era repartizat un anumit număr de ore fără 
precizarea clară a finalităților educaționale) la programe şcolare 
caracterizate prin centrarea demersurilor instructiv-educative pe 
obiective formative şi prin corelarea sistemică judicioasă dintre 
obiective, conținuturi, activități de învățare și evaluare etc; 


accentuarea dimensiunii acționale în formarea și dezvoltarea 
personalităţii elevilor: stimulează demersurile didactice active şi 
interactive, care să crească eficiența învățării şcolare prin stimularea 
participării elevilor la activitățile educaţionale, a cooperării lor cu 
cadrul didactic şi cu colegii și prin situarea lor în centrul actului 
instructiv-educativ; 

structurarea clară a ofertei educaţionale a școlii în raport cu 
interesele, aptitudinile şi așteptările elevului, precum și cu aşteptările 
societății, desigur, în concordanţă cu dinamica cerinţelor pieţei muncii: 
asigură coerență naţională în ceea ce priveşte finalităţile educaționale 
ale sistemului de învățământ în ansamblul său, finalitățile etapelor de 
şcolarizare, reperele generale, principiile și standardele de elaborare şi 
aplicare a curriculum-ului. 

Noua proiectare curriculară presupune trecerea de la o 
succesiune fixă a conţinuturilor existente în manualele unice la 
autentice practici didactice reflexive, la demersuri didactice 
personalizate, la valorificarea personalizată a programei școlare (care 
trebuie însă să fie parcursă în întregime), la citirea personalizată a 
manualului (respectiv a manualului alternativ), la selectarea și 
structurarea conţinuturilor de către profesor (prin păstrarea, 
adaptarea, completarea, înlocuirea sau omiterea anumitor conținuturi 
din manualele şcolare și prin realizarea transpoziției didactice 
interne). 

Principiile generale care guvernează proiectarea curriculară 
sunt: 

— Articularea în manieră sistemică a componentelor procesului 
de învățământ: finalități, conținuturi, strategii de instruire și 
autoinstruire, strategii de evaluare şi autoevaluare; 

— Asigurarea coerenței şi  convergenţei  finalităţilor/ 
educaționale ale sistemului de învățământ, respectiv ale diferitelor 
etape de şcolarizare; 

— Centrarea activităţii educaționale pe influențarea formativă a 
educațţilor; 

— Stimularea participării active şi depline (intelectuale, 
afectiv-motivaţionale și psihomotorii) a educaţilor, transformarea lor 
în parteneri în procesul propriei instruiri și formări; situarea elevului 
şi a activității de învăţare și formare a acestuia în centrul procesului 
educațional. 


Fireşte că, pentru practicieni, de interes imediat sunt abordările 
realizate la nivel operaţional, la micronivel, însă acestea sunt 
subsecvente unor decizii luate la nivel macro. Astfel, proiectarea 
curriculară presupune demersuri pedagogice orientate pe următoarele 
trei tipuri de decizii, interrelaționate (R. Séguin, 1991): 

decizii macrostructurale de ordin filosofic şi politic, care implică 
stabilirea opțiunilor și priorităților fundamentale (idealul educaţional 
şi finalitățile educaționale de maximă generalitate), cât și a 
populaţiei-țintă, a resurselor umane, pedagogice, materiale etc. 
necesare sistemului educaţional în ansamblu; 

decizii macrostructurale de ordin pedagogic, dependente de 
cele anterioare, care implică trei elemente: stabilirea criteriilor de 
elaborare a planurilor de învățământ, stabilirea profilurilor de 
formare-dezvoltare a personalității educatului pe diferitele trepte ale 
formării sale, stabilirea modalităților de evaluare globală și parțială a 
nivelului de pregătire a educaţilor; 

decizii microstructurale, care implică: stabilirea obiectivelor 
specifice pe discipline de învățământ sau module, stabilirea resurselor 
pedagogice necesare pentru realizarea obiectivelor specifice, stabilirea 
modalităților de evaluare parțială a educaților. 

2. Modelul de proiectare curriculară centrat pe competenţe - 
argumente din perspective multiple 

Rolul cunoştinţelor a fost  reconsiderat în pedagogia 
contemporană; nu se mai valorizează preponderent cunoștințele în 
sine şi izolate, ci integrate în structuri cuprinzătoare, alături de 
capacități și abilități, structuri denumite competenţe. Definim 
competențele ca ansambluri integrate de cunoştinţe, capacități și 
abilități de aplicare, operare şi transfer al achiziţiilor, care permit 
desfășurarea cu succes a unei activităţi, rezolvarea eficientă a unei 
probleme sau a unei clase de probleme/situaţii. Competenţele au 
componente cognitive /intelectuale, afectiv-atitudinale și psihomotorii; 
ele utilizează, integrează şi mobilizează cunoștințe, resurse cognitive, 
dar şi afective şi contextuale pertinente pentru a trata cu succes o 
situație, însă nu se confundă cu aceste resurse. O competenţă 
presupune o serie de operații: mobilizare de resurse adecvate, 
verificarea pertinenţei acestor resurse, articularea lor eficientă, 
abordarea situației, verificarea corectitudinii rezultatului ş.a. 
Competenţele cresc valoarea utilizării resurselor, pentru că le 


ordonează, le pun în relație astfel încât ele să se completeze și să se 
potenţeze reciproc, le structurează într-un sistem mai bogat decât 
simpla lor reunire aditivă. 

Competența presupune „a şti să faci” calitativ, eficient și prompt, 
într-o categorie /clasă de situaţii asemănătoare sau atipice. Însă, cum 
conținutul sarcinilor de lucru este foarte divers, apare necesitatea 
formării unor competenţe la fel de diverse și complexe: „Competența 
se naște şi se va evalua la confluenţa verbelor: a ști, a ști să faci, a şti să 
fii, a şti să devii, deci nu este rezultatul acțiunii educative numai pe 
domeniul cognitiv, ci se raportează și la cel afectiv-atitudinal și 
psihomotor (R.M. Niculescu, coord, 2001, p. 226). Graţie 
competenţelor pe care le posedă, o persoană poate acționa oportun şi 
eficient, poate gândi critic, poate alege rapid, poate lua decizii 
pertinente, poate selecta, analiza și sintetiza informaţii, poate judeca, 
poate argumenta, poate identifica și soluţiona probleme, poate 
improviza în cunoştinţă de cauză, poate face față unor situaţii diverse 
etc. 

Având în vederea complexitatea competenţelor şi a 
subcompetențelor, este recomandabil ca dezvoltarea lor să se realizeze 
progresiv, prin acumulări cumulative şi integrative. Aceasta, cu atât 
mai mult cu cât, în funcție de domeniile și de abordările cu care se 
corelează, competențele pot fi: disciplinare (corespunzătoare câmpului 
unei discipline), interdisciplinare (realizate cu contribuția mai multor 
domenii, în maniere integratoare) şi transversale/transferabile 
(formate realizate longitudinal, „de-a lungul” disciplinelor de studiu și 
al practicilor educative şi explicitate în termeni de achiziţii 
transferabile și nu strict disciplinare). 

Exemple de competențe transversale: competenţe 
metodologice, cum ar fi: luarea de notițe, sistematizarea etc; 
formularea de subiecte de cercetare; formularea de situații-problemă 
şi rezolvarea lor; stabilirea ipotezelor şi verificarea lor; redactarea 
unui text, a unui produs media; relaţionarea cu cei din jur, empatizarea 
cu ei; lucrul în grup, colaborarea; participarea la conducerea colectivă 
a unei activități; spiritul critic etc 

2.1. Din perspectivă pedagogică 

Opţiunea pentru un curriculum centrat pe competenţe (şi, 
fireşte, atitudini şi valori) are în vedere accentuarea dimensiunii 
pragmatice, acționale în formarea personalităţii elevilor şi focalizarea 


pe achiziţiile finale ale învăţării. 

S Modelul de proiectare curriculară centrat pe competenţe 
simplifică şi eficientizează structura curriculum-ului și, totodată, 
asigură o eficiență mai mare proceselor de predare, învățare și 
evaluare pe care le articulează. Competența devine, la toate nivelurile 
de analiză, unitatea cu care se operează și care orientează demersurile 
tuturor agenților implicați: conceptorii de curriculum, cadrele 
didactice, elevii, părinții, inspectorii, specialiștii în evaluare. 

— Curriculum-ul este valorificat în ipostaza „curriculum-ul ca 
reprezentare a acțiunii”, legată strâns de ipostaza curriculum-ul ca 
acțiune propriu-zisă”, ceea ce presupune „traducerea” temelor de 
studiat în experiențe de învăţare și formare relevante, pozitive, 
dezirabile, constructive. Astfel, se accentuează latura pragmatică a 
aplicării curriculum-ului prin realizarea unei legături directe, de 
interdependență funcțională între ce se învață (conținutul 
învățământului) și de ce se învaţă (finalitățile educaţionale urmărite). 

S Predarea câștigă în flexibilitate, se multiplică gradele de 
libertate ale profesorului, întrucât devine important ce anume trebuie 
format la elevi și nu conținuturile în sine. Predarea devine o activitate 
de organizare și conducere a proceselor de învăţare, de construire a 
unor situații de învățare care să genereze la elevi experiențe de 
învăţare dezirabile. Procesul de transpoziție didactică internă este 
facilitat datorită structurii curriculare integratoare care permite 
identificarea rapidă de modalități de intervenţie didactică flexibile și, 
fireşte, datorită transparenţei obiectivelor educaționale urmărite. 

* învățarea câștigă în relevanță şi în eficiență dată fiind 
raportarea frecventă la practicile sociale valorizate la nivelul societăţii 
(prin intermediul transpoziției didactice se stabilesc interacțiuni între 
cunoaşterea științifică, sistemul de valori promovate și practicile 
sociale implicate (vezi M. Bocoș, 2007) şi devine transparentă trecerea 
de la cunoștințele savante și de la practicile sociale de referință la 
cunoştinţe de predat şi la cunoștințe predate). 

Învăţarea presupune din partea elevului realizare de demersuri 
informative şi formative orientate de obiectivele educaționale 
urmărite, ceea ce conduce la dezvoltarea motivaţiei învăţării realizate 
de acesta. Aceasta, cu atât mai mult cu cât elevul se poate implica în 
procesul învăţării cu propriile trăsături psiho-individuale, cu propriile 
stiluri cognitive şi de învăţare, cu inteligențele predominant dezvoltate 


ş.a.m.d... De asemenea, exersarea competenţelor (ca ansambluri de 
achiziţii integrate) și, implicit, procesul de dezvoltare și rafinare a 
acestora presupun mobilizarea unor achiziţii anterioare, cunoștințe, 
capacități, abilităţi, care sporesc încrederea în propriul potențial, 
dezvoltă motivaţia învăţării şi contribuie semnificativ la modelarea și 
dezvoltarea competenţelor. 

SEvaluarea este sprijinită semnificativ întrucât achiziţiile finale 
ale elevilor sunt exprimate în termeni de competenţe, ceea ce face ca 
acestea să fie ușor evaluabile. De asemenea, evaluarea are şanse 
sporite să devină autentic și explicit formativă, respectiv să permită 
reglarea interactivă a învățării şi a predării, permițând elevului să își 
autoanalizeze şi  automonitorizeze învățarea, raportându-se la 
obiectivele educaţionale urmărite. De asemenea, îi permite elevului să 
își proiecteze învățarea viitoare, iar profesorului să își modeleze și 
adapteze predarea prin reglări interactive. 

Mai mult, abordarea curriculară permite reglarea instruirii prin 
elevul însuși, care este pus în situaţia de a anticipa trasee proprii de 
formare, deci realizarea unei evaluări formatoare. Evaluatul devine 
evaluator al propriilor acțiuni şi, ulterior, arhitect al propriei învăţări 
şi formări, al propriilor trasee de învăţare personalizate (J. Vogler, 
2000; M. Manolescu, 2002; M. Bocoș, coord., 2004). 

Competența include performanța și este inferată din 
performanţă; de asemenea, pe baza performanţelor pe care le 
integrează, se pot realiza inferențe referitoare la comportamentul, 
manifestările vizibile și performanţele elevilor în viitorul imediat. 
Nivelul competenţelor este evaluat cu ajutorul unor seturi de criterii și 
indicatori de performanţă operaţional formulați. 

2.2. Din perspectiva proiectării curriculum-ului 

Modelul curricular centrat pe competențe răspunde mai bine 
cerințelor actuale ale vieţii profesionale și sociale, ale pieței muncii, 
grație construirii demersurilor şi influențelor didactice în perspectiva 
dobândirii de către elevi a unor achiziţii integrate care răspund în mod 
aplicat, pragmatic cerinţelor sociale exprimate în termeni de achiziţii 
finale uşor evaluabile. În procesul de învățământ se urmăreşte 
formarea și dezvoltarea unui sistem de competențe educaționale 
funcționale, de bază, cu specific acționai și care pot fi evaluate ușor, 
competenţe necesare elevilor pentru a-și continua studiile sau pentru 
a se încadra pe piața muncii. De altfel, în demersul de stabilire a 


competenţelor s-a avut în vedere „intersecția” dintre: domeniul 
didactic, respectiv existența ariilor curriculare, domeniul 
socio-economic, respectiv pregătirea pentru piața muncii, și domeniul 
de cunoaștere, reprezentat în şcoală de o disciplină de studiu 
configurată în urma unui proces de transpoziție didactică externă și 
caracterizată printr-un mod de gândire propriu. 

Aplicarea acestui model presupune valorificarea coerentă a 
conținuturilor ca mijloace prin care se vizează atingerea obiectivelor 
cadru, a obiectivelor de referință, precum şi a obiectivelor 
operaționale, urmând ca în timp să se asigure formarea și dezvoltarea 
unui sistem de competențe educaţionale intelectuale/cognitive, 
psihomotorii, afectiv-atitudinale, de comunicare și relaționare socială, 
de abordare a problemelor, de luare a deciziilor, de rezolvare de 
probleme teoretice şi practice, de asumare a riscurilor, de adoptare a 
unor soluții personale etc. Astfel se creează premisele asigurării 
coerenței interne, a valențelor predictive pentru procesul de 
proiectare curriculară. De asemenea, se asigură caracterul generativ al 
modelului care poate fi adaptat în funcție de specificul, cerinţele și 
nivelul de dezvoltare a epistemologiei didacticii fiecărei discipline şi, 
implicit, de epistemologia cunoștințelor de referință (natura lor, 
evoluţia lor istorică, modalităţile de realizare a transpoziției didactice), 
de exigenţele de abordare a acestor cunoştinţe, de caracteristicile 
intervențiilor și influențelor didactice. 

2.3. Din perspectivă psihologică 

Soluţia curriculară a proiectării curriculum-ului pe competențe 
răspunde recomandărilor psihologiei cognitive referitoare la 
valorizarea competențelor în scopul realizării în mod eficient a 
transferului și mobilizării cunoștințelor şi abilităților în contexte noi și 
dinamice. Formarea, exersarea şi dezvoltarea competențelor 
presupune mobilizarea anumitor cunoștințe, capacități, abilități 
(priceperi şi deprinderi) şi a unor scheme de acțiune exersate și 
validate anterior. 

2.4. Din perspectiva şcolii ca instituție a comunității 

Anumite competențe vizate în cadrul procesului de învățământ 
pot să fie social determinate, ele fiind expresia nevoilor educaționale 
concrete ale comunității. Astfel, se asigură premisele transparenţei 
demersurilor educaționale realizate în școală. 

Modelul currieular permite realizarea de evaluări ale şcolilor (și 


ale sistemului educațional) de către agenţii educaționali implicați: 
părinţi, autorităţi locale, sponsori etc. De asemenea, forurile 
competente pol realiza cu ușurință evaluări externe periodice la 
nivelul sistemului  educaţionala nivel instituțional, la nivelul 
curriculum-ului, al rezultatelor școlare, al investiţiei de resurse - 
umane, materiale, financiare etc. 

2.5. Din perspectiva politicii educaționale 

Competenţele formate şi dezvoltate pe parcursul educaţiei de 
bază răspund condiţiei de a fi necesare şi benefice pentru individ şi 
pentru societate în același timp. Un curriculum centrat pe competenţe 
poate răspunde mai bine cerinţelor actuale și viitoare ale societăţii, ale 
vieţii sociale și profesionale, ale pieței muncii prin centrarea 
demersurilor didactice pe achizițiile integrate ale elevilor. De aceea, 
una din direcţiile actuale de politică educaţională o reprezintă 
stimularea dezbaterii pentru identificarea acelor valori și practici 
sociale dezirabile pe care școala ar trebui să le promoveze pentru a 
atinge finalitățile formative și informative propuse. 

Din perspectiva politicii curriculare, modelul răspunde 
paradigmelor actuale, oferind deschideri inter şi transdisciplinare, 
posibilitatea  transcendera disciplinelor și a  cristalizării unor 
competenţe transversale. 

3. Statutul conţinuturilor în proiectarea curriculară 

Viziunea curriculară actuală de alcătuire a programelor școlare 
permite o mai bună orientare a predării, învățării şi evaluării în raport 
cu obiective de formare care vizează competenţe de nivel superior, de 
aplicare a achizițiilor în contexte noi și de rezolvare de probleme 
teoretice şi practice. Proiectarea didactică nu se mai reduce astăzi la 
elaborarea de „programe analitice”, concepute ca inventare de teme și 
subteme, cărora li se repartizează un număr fix de ore, fără o raportare 
clară la finalități educaționale dezirabile. Conceptul de „proiectare 
didactică” este mult mai amplu, el fiind subordonat viziunii 
curriculare. În această viziune, conținuturile nu mai constituie 
elementul central al activităților de proiectare didactică la macronivel. 
Ele nu devin neimportante, nu este vorba de negarea importanţei lor, 
ci de valorificarea valorii lor instrumentale, de valorizarea lor ca 
puncte de plecare în acțiunea complexă de formare a elevilor, de 
instruire modernă, activă și interactivă; accentul se pune pe 
valorificarea valenţelor informative și formative ale conținuturilor și 


pe flexibilitatea şi adaptabilitatea acestora. Conținuturile sunt 
valorificate în didactica modernă ca vehicule de formare a unor 
competenţe funcționale, ca instrumente de vehiculare cognitivă, de 
accesare şi procesare activă şi formativă a informaţiilor. 

Aşadar, conținuturile nu trebuie să fie privite doar ca sisteme de 
informaţii, ci ele implică şi strategiile de formare a competenţelor 
condensate în finalitățile educaționale preformulate. Conținuturile în 
sine nu au sens decât în raport cu finalitățile educaționale urmărite, 
care determină practic conținuturile (modul de selectare și structurare 
a acestora). „Cu toate acestea se mai practică curent divizarea 
curriculum-ului după categoriile tradiționale inspirate de o repartiție a 
materiilor de predat: limba maternă, matematica, ştiinţele fizice, 
ştiinţele umane... Această diviziune axată pe discipline nu ar trebui să 
mai fie punctul de plecare al elaborării programelor; cel mult ar putea 
fi o fază terminală în vederea regrupării și nu a divizării capacităților 
elevului care se integrează în structuri conceptuale comune sau 
ierarhice. Punctul focal al curriculei trebuie să fie elevul și nu materia 
(s.n.); liniile sale de forță trebuie să fie opțiunile fundamentale ale 
politicii educative. De aceea, când se vorbește de conţinutul 
curriculum-ului, trebuie să înțelegem că nu este vorba de enunțări de 
materii de învăţat, ci de scopuri exprimate în termeni de competențe, 
mod de a acționa sau de a ști în general al elevului (s.n.)”. (L. D'Hainaut 
coord., 1981, p. 95). 

În acest sens, Philippe Meineu (1993) promovează o pedagogie 
a subiectului, care încearcă să descrie procesele care au loc în „cutia 
neagră” a elevului în momentul învăţării. În viziunea sa, profesorul 
trebuie să aibă capacitatea de a traduce conținuturile în „demersuri de 
instruire”, adică într-o serie de operaţii mentale pe care el face efortul 
de a le înțelege și de a le institui în clasă (Ph. Meineu, 1993, p. 52). 
Practic, pe măsură ce elevul învață cum să învețe, învățarea se 
transformă într-un proiect personal al acestuia. În acest proiect, de 
maximă importanţă sunt operaţiile și procesele mentale efectuate de 
elev, maniera concretă în care un element nou este integrat într-o 
structură cognitivă deja existentă și, implicit, competențele implicate 
(vezi sarcina de lucru nr. 12). 

4. Interogaţii la care se răspunde prin proiectarea curriculară 

Elaborarea curriculum-ului reprezintă un demers complet, 
comprehensiv, cuprinzător şi, totodată, sintetic, condensat, esenţializat 


şi dinamic, demers întreprins în realizarea unei acțiuni, în abordarea 
unui domeniu etc. Un curriculum în educaţie trebuie să fie, în primul 
rând, relevant prin el însuși, adică să conţină şi să promoveze ceea ce 
este esenţial, util, oportun, operativ, benefic şi fezabil. 

4.1. Interogaţii legate de dimensiunile structurală şi funcțională 
ale <5 umculum-ului 

Din punct de vedere structural și funcțional, prin construirea 
unui curriculum trebuie să se ofere răspunsuri la următoarele 
întrebări: 

O Cui? i se adresează sau Cine? simt subiecții 
instruirii /educaţii /elevii (El), ce particularități de vârstă și individuale 
au, care sunt nevoile lor educaționale, așteptările și interesele lor, 
aspiraţiile lor, opiniile lor, care sunt interacţiunile în care ei sunt 
implicaţi ş.a.m.d. 

O De ce? sau Pentru ce? este nevoie ca ei să parcurgă programul 
preconizat - întrebări la care răspund obiectivele educaționale 
urmărite (0b). 

O Ce? anume trebuie predat/învăţțat sau ce anume urmează să 
se dezvolte, să se aprofundeze, să se multiplice, întrebări care se referă 
la conținuturile de învățat (Co), la selecția și ierarhizarea lor după o 
logică ştiinţifică şi didactică, respectiv la obiectul învățării. 

O Cum? anume se vor realiza predarea şi învățarea, în ce tipuri 
de activități vor fi implicaţi subiecţii sunt întrebări care se corelează cu 
deciziile strategice ale instruirii, respectiv cu ansamblul articulat de 
metode didactice, de mijloace de învățământ și de forme de organizare 
a activităţii didactice, combinate optim în contextele situaționale date 
şi articulate în cadrul strategiilor de instruire utilizate 

(St). 

O În ce condiții? spațio-temporale, materiale şi umane urmează 
să se deruleze o activitate cu eficiență maximă. În construirea 
curriculum-ului este necesar să se prevadă intervalul de timp necesar 
parcurgerii programimji, caracteristicile mediului educațional (Me), 
spațiile şi condițiile fizice necesareondițiile igieni-co-sanitare, dotările 
materiale necesare, precum şi resursele umane necesare pentru 
implementarea programului. 

O Cum evaluăm/Cum se evaluează? efectele, rezultatele, 
randamentele și progresele obținute, eficiența activităților de predare 
şi învățare. Pentru a se răspunde la această întrebarea este necesar să 


se conceapă strategii, metode şi tehnici de evaluare obiectivă (Ev), 
realizată în strânsă corelaţie cu obiectivele educaționale urmărite și cu 
conținuturile vehiculate. De asemenea, se vor supune evaluării 
obiectivele educaţionale și competențele existente în programe, 
conținuturile acestora, manualele și celelalte auxiliare și suporturi 
curriculare. Strategiile de evaluare periodică vor servi drept 
instrumente de ameliorare, de reconstrucție din mers a programului 
educaţional, de optimizare a lui. 

Având în vedere dimensiunile structurală și funcțională ale 
curriculum-ului, putem afirma că, din perspectivă curriculară, valoarea 
unui program educațional (P.E.) este în funcție de (vezi „Esenţializarea 
şi explicitarea conținutului prin intermediul unor organizatori 
cognitivi/scheme”): 

— Agenţii acțiunii - profesorii/educatorii (Prşi elevii/educaţii 
(ED; 

— Obiectivele educaționale urmărite (Ob); 

— Conținuturile instructiv-educative vehiculate (Co); 

— Strategiile de instruire utilizate (St); 

— Condițiile spațiale, temporale şi materiale, respectiv 
contextul și mediul asigurat (Me); 

— Strategiile de evaluare utilizate (JEV): 

P.E. = f (Pr, El, Ob, Co, St, Me, Ev). 

Referindu-ne explicit la demersurile coerente de evaluare a 
curriculum-ului, amintim o serie de interogații specifice, subordonate, 
practic, interogației generale: Cum evaluăm/Cum se evaluează? De 
altfel, într-o evaluare coerent proiectată, răspunsurile la aceste 
întrebări sunt corelate, se influențează reciproc: 

O De ce se evaluează, care este scopul evaluării? 

O Ce anume dorim sau trebuie evaluat? 

O Cine este evaluatorul/cine sunt evaluatorii? 

O Care sunt criteriile de evaluare? 

O Când se evaluează? 

O Care sunt efectele (aşteptate) ale evaluării?” 

Evaluarea curriculum-ului în ansamblul său, la fel ca evaluarea 
diferitelor componente ale curriclilum-ului pot reprezenta acțiuni 
delicate și complexe, care reclamă strategii evaluative complementare, 
modele acționale flexibile și metode de evaluare pertinent selectate și 
îmbinate. 


4.2.  Interogaţii legate de dimensiunea  acțională a 
curriculum-ului 

Din perspectivă acțională, putem vorbi de existența a patru 
sarcini fundamentale în elaborarea, aplicarea şi conducerea unui 
program educaţional, şi anume: 

— Stabilirea obiectivelor educaționale în manieră operaţională; 

— Structurarea situațiilor de învățare și prefigurarea 
experiențelor de învățare și formare care să contribuie la atingerea 
acestor obiective; 

— Organizarea experienţelor de învățare pentru a maximiza 
efectul lor cumulativ; 

— Evaluarea eficienței programului educaţional, prin urmărirea 
progreselor înregistrate. 

De aceea, în elaborarea curriculum-ului, există patru întrebări 
fundamentale, corelate, practic, cu cele patru sarcini/componente de 
bază amintite mai sus: O Care sunt obiectivele educaționale urmărite? 
O Care sunt situaţiile de învățare relevante? O Cum este oportun să fie 
organizate experienţele de învăţare? O Care este strategia de evaluare 
optimă? 

Experiența acumulată până în prezent ne-a demonstrat că 
maniera cumulativă* aditivă, exclusiv lineară de îmbogăţire a 
semnificației conceptului de curriculum nu mai este reprezentativă 
pentru caracterul acțional-dinamic care se impune în curriculum-ul 
modern. În prezent, un curriculum în aria educațională, în sensul 
global al termenului, trebuie să dea răspunsuri la numeroase întrebări, 
între care: 

— Ce anume merită să fie predat/învăţat/evaluat? 

— Cât de extinse şi de aprofundate să fie conținuturile? 

— În ce pondere? 

— În ce ordine? 

— În paralel cu ce elemente? 

— În baza căror experienţe de învăţare și formare anterioare? 

— În virtutea căror experienţe de învăţare şi formare curente? 

— În ce condiţii (de spaţiu, de timp, materiale)? 

— Prin ce activităţi educaţionale? 

— În ce anume se materializează noile achiziții (capacităţi, 
competenţe, comportamente, trăsături de personalitate)? 

— În ce măsură noile achiziţii obţinute concordă cu cele 


aşteptate de la educat? ş.a.m.d. 

5.  Etapizarea procesului curricular (de proiectare și 
implementare a curriculum-ului) 

Proiectarea curriculum-ului reprezintă o acțiune continuă, 
permanentă, care precede demersurile instructiv-educative, indiferent 
de dimensiunea, complexi? tatea sau durata acestora. 

La nivelul macrostructurii (la nivel național) proiectarea 
curriculum-ului reprezintă un proces continuu, care implică atât 
perioade şi demersuri de schimbare profundă, cât și de stabilitate, 
referitoare la Curriculum-ul Naţional. Acest proces presupune 
anticiparea (în funcție de opţiunitegaedagogice, filosofice şi politice) 
ansamblului acțiunilor şi operaţiilor angajate în cadrul activităţilor de 
instruire și educare conform celor mai generale finalități educaționale 
asumate l-ai nivel de sistem şi de proces (idealul educațional), în 
vederea asigurării funcționalității acestuia în sens managerial și 
strategic. Proiectarea curriculară este urmată de implementarea, 
evaluarea şi ameliorarea curriculum-ului în funcție de cadrul general 
şi marile axe/direcțiile generale ale politicii educaționale naţionale. 
Parcurgerea tuturor acestor etape esenţiale complementare ale 
demersului curricular îi asigură acestuia coerenţa, pertinenţa, eficiența 
şi valoarea educativă. 

La nivelul mezostructurii (la nivel județean) se pot oferi 
recomandări pentru proiectarea curriculum-ului la nivelul școlii, 
pentru coordonarea implementării acestuia, pentru evaluarea lui 
secvenţială și finală (Inspectoratele Școlare Judeţene participă la 
luarea deciziilor curriculare alături de instituţiile de învățământ). 

La nivelul microstructurii, proiectarea didactică presupune 
ansamblul operaţiilor de anticipare a obiectivelor, conținuturilor, 
strategiilor instrucției şi educației şi strategiilor de evaluare, precum și 
a relaţiilor dintre acestea. În cazul acestui nivel putem identifica 
următoarele niveluri subordonate: 

Nivelul instituțional - angajează decizii referitoare la: 

— Proiectarea şi implementarea curriculum-ului la nivelul 
şcolii; 

— Activitatea de coordonare și monitorizare a implementării 
curriculum-ului; 

— Evaluarea secvenţială și finală a curriculum-ului (alături de 
instanţele superioare de la nivelul mezostructurii); 


— Stabilirea relevanţei și a eficienţei curriculum-ului. 

Nivelul catedrelor - nivel la care se elaborează elemente de 
curriculum la decizia școlii şi de curriculum local (zonal) și se oferă 
consultanță educaţională. 

Nivelul individual - este nivelul profesorului/cadrului didactic, 
care, în calitate de membru al catedrei, poate participa la elaborarea 
curriculum-ului la decizia școlii și a curriculum-ului local/zonal. 

Din perspectivă pragmatică, la nivel individual, profesorul 
realizează proiectarea didactică a activităţilor pe care le va organiza, 
ceea ce presupune stabilirea mentală și, de preferat, obiectivată 
într-un instrument didactic scris (proiect de activitate didactică/lecţie) 
a pașilor care vor fi parcurşi, ţinându-se cont de condiţiile instruirii, de 
resursele existente etc. în perspectiva organizării funcționale a 
procesului de învățământ, proiectarea didactică devine activitatea 
principală a cadrelor didactice (vezi tema „Proiectarea activităţii 
didactice”, în lucrarea Teoria şi metodologia instruirii. Teoria și 
metodologia evaluării. Repere și instrumente didactice pentru 
formarea profesorilor, ediţia a II-a, revăzută, M. Bocoş; D. Jucan, 2007). 

fracţie, la nivelul micropedagogic, respectiv la nivel individual, 
curriculum-ul reprezinți un instrument de lucru care trebuie să 
favorizeze în principal: 

— Organizarea unui proces instructiv-educativ care să aibă o 
bază referenţială precisă, conferită de sistemul de obiective cadru şi de 
referință sau competențe generale și competențe specifice, precum şi 
de conținuturile instructiv-educative; 

— Realizarea unei instruiri care să îi ajute pe elevi să înțeleagă 
complex realitatea înconjurătoare; 

— Realizarea unei instruiri diferenţiate, prin selectarea 
elementelor de conținut, a activităților de învățare, precum și a 
parcursurilor individuale de instruire; 

— Deplasarea semnificativă de accent din zona conținuturilor 
(supralicitate până în prezent) în direcția construirii competenţelor 
asumate; 

— Asigurarea apropierii și articulării cât mai puternice și, în 
acelaşi timp, fireşti, între logica științelor, logica pedagogică și 
didactică a predării disciplinelor de studiu și logica internă a învățării 
acestora, vizându-se dimensiunea aplicativă a procesului curricular; 

— Manifestarea creativității didactice a profesorului și 


adecvarea demersurilor didactice la particularităţile elevilor. 

Valorificând abordarea sistemică, putem spune că, la micronivel 
pedagogic, la baza elaborării şi revizuirii curriculare stă ideea conform 
căreia proiectarea curriculum-ului presupune o anticipare, în 
interacțiunea lor, a finalităților educaționale de diferite grade, a 
conținuturilor instructiv-educative, a activităților de învăţare, a 
strategiilor de instruire şi a strategiilor de evaluare. 

Etapele esenţiale ale procesului curricular „sunt implicate în 
mod egal și converg către transformare sau dezvoltare şi 
autodezvoltare. Proiectarea curriculum-ului poate fi interpretată mai 
mult ca o proiectare a experienței asimilate de elev din cadrul mai larg 
al experienței de învățare oferite de şcoală. Doar această experiență 
asimilată sau interiorizată devine relevantă pentru devenirea sa 
progresivă ca persoană independentă şi capabilă să se adapteze cu 
succes la schimbare sau să provoace schimbări favorabile” (C. Creţu, 
2000, p. 134). 

Principalele etape ale demersului curricular parcurse în 
realizarea designului curricular și în implementarea și evaluarea 
curriculum-ului sunt complementare, ele asigurându-i procesualitatea 
ciclică necesară și evoluția în spirală ascendentă spre atingerea 
finalităților educaționale propuse: 

A. Elaborarea/proiectarea curriculum-ului 

A.l. Analiza finalităţilor educaţionale, a competenţelor generale 
şi specifice vizate şi a nevoilor educaţionale ale educaţilor A.2. 
Stabilirea obiectivelor curriculare A.3. Selectarea disciplinelor de 
studiu /conținuturilor A.4. Organizarea conţinuturilor/temelor 

A.5. Designul și structurarea situaţiilor de învăţare, prefigurarea 
şi articularea experienţelor de învăţare 

B. Implementarea curriculum-ului (Organizarea situaţiilor de 
învăţare și inducerea /generarea experienţelor de învățare) 

C. Evaluarea curriculum-ului (a pertinenţei, eficienţei și valorii 
sale educative) 

EI. Stabilirea scopului, a strategiilor, a tfueriilor și procedurilor 
de evaluare 

C.2. Realizarea evaluării didactice secvențiale și finale 

D. Reglarea şi ameliorarea/optimizarea procesului curricular 

A. Elaborarea/proiectarea curriculum-ului 

A.l. Analiza finalităţilor educaţionale, a competenţelor generale 


şi specifice vizate şi a nevoilor educaţionale ale educaţilor 

Proiectarea curriculum-ului are drept punct de pornire 
identificarea și analiza finalităților educaţionale, respectiv a marilor 
orientări filosofice, morale, etice, ideologice, de care urmează să țină 
cont sistemul educativ. Cuprinzând sisteme de valori identificate și 
vehiculate la nivelul societăţii, acestea oferă sistemului educativ 
axe/linii directoare, îi asigură acestuia coerenţa și dau sens acțiunilor 
educaționale. 

În ceea ce priveşte nivelul sistemului de învățământ, finalitățile 
generale actuale relevă preocuparea pentru formarea intelectuală 
(teoretizare, conceptualizare, abstractizare) şi, totodată, pentru 
formarea abilităţilor şi competenţelor practice și pentru promovarea 
multidisciplinarităţii, a interdisciplinarităţii şi transdisciplinarităţii în 
vederea asigurării caracterului operațional şi funcţional al achiziţiilor. 

Analiza nevoilor educaționale presupune identificarea, 
deopotrivă, a trebuințelor și aşteptărilor obiective (derivate din 
analiza situației-țintă în care se va derula acțiunea educațională, ele 
putând fi stabilite şi în absența subiecților educației) și subiective 
(exprimate chiar de către elevi/subiecții educației). 

Este necesar ca elevii să fie educați în vederea autocunoașterii, 
autochestionării şi identificării propriilor trebuințe educaționale și 
transformării acestora în obiective, pe baza unui schimb de informații 
în legătură cu rolurile asumate şi cu așteptările fiecărei părți implicate 
în procesul curricular. i 

A.2. Stabilirea obiectivelor curriculare 

Obiectivele curriculare se stabilesc în funcţie de rolul educaţiei, 
care, în viziunea lui Jacques Delors (2000, pp. 11 - 12), constă în 
contribuţia la încurajarea indivizilor să acționeze în concordanţă cu 
tradiţiile şi convingerile lor, dar în același timp să respecte pluralismul, 
să-și dezvolte mintea și spiritul la nivel de universalitate și să 
reuşească transcenderea propriilor limite. Același autor consideră că 
misiunea educaţiei este de „a-i permite fiecăruia dintre noi, fără 
excepție, să-și dezvolte talentul și să-și valorifice la maximum 
potenţialul creativ, inclusiv responsabilitatea pentru propria viață şi 
pentru atingerea scopurilor personale”. (]. Delors. 

2000, p. 13) (pentru detalii referitoare la obiectivele 
curriculare, vezi tema „Finalităţile educaţiei”). 

A.3. Selectarea disciplinelor de studiu/con ținuturilor 


În acţiunile de selectare a conţinuturilor, se va ţine seama de 
faptul că de maximă importanţă este calitatea, operaționalitatea și 
funcționalitatea achizițiilor dobândite, a cunoștințelor asimilate şi a 
competențelor formate. De asemenea, este foarte important să se 
achiziționeze instrumentele cognitive necesare documentării şi 
informării, utilizării şi procesării informaţiei. Altfel spus, este necesară 
valorificarea conţinuturilor nu ca scop în sine, ci ca mijloc pentru 
formarea intelectuală a elevilor, deplasarea accentului de la 
curriculum-ul centrat pe materia de învățat la curriculum-ul centrat pe 
elev, în concordanţă cu evoluţiile din planul pedagogiei, al psihologiei 
şi al altor domenii de cunoaștere. 

După etapa de selectare a disciplinelor/conţinuturilor, urmează 
operația de consemnare a lor în planurile de învățământ/programele 
educaţionale după criterii logico-științifice, pedagogice și psihologice. 

A.4. Organizarea conţinuturilor/temelor 

În interiorul disciplinelor de studiu selectate se realizează o 
organizare a conținuturilor și o programare a lor, în concordanţă cu 
finalitățile educaţionale urmărite şi punând accent pe flexibilitatea, 
accesibilitatea şi adaptabilitatea conţinuturilor, pe valorificarea 
valențelor lor formative și informative (se realizează programele 
şcolare sau universitare) (vezi tema „Conţinutul învățământului - 
vector al curriculum-ului”). 

A.5. Designul și structurarea situaţiilor de învăţare, prefigurarea 
şi articularea experienţelor de învăţare 

Prin curriculum, respectiv prin intermediul unor programe 
concrete de studiu, proiectate pentru specializări, discipline, activități 
didactice, ore de curs se structurează și se propun situaţii de învățare 
susceptibile de a genera experienţele de învățare pozitive, dezirabile, 
constructive. Dacă profilul psihologic al elevilor sau studenților este 
foarte diferit, se pot concepe trasee curriculare alternative şi se poate 
asigura flexibilitate în parcurgerea acestora. 

În structurarea situaţiilor de învățare şi în anticiparea 
experiențelor de învățare (acestea se îmbină dată fiind 
complementaritatea dintre educaţia formală, cea nonformală și cea 
informală), se vizează următoarele: 

8 - formularea obiectivelor educaționale sau chiar operaționale; 

— Stabilirea tipului de experiență de învățare dezirabilă (activă; 
interactivă; creatoare; euristică; problematizantă; experimentală etc); 


— Stabilirea formei de organizare a activității; 

— Realizarea transpoziţiei didactice a conţinuturilor; 

— Stabilirea unei metodologii didactice adecvate; 

— Stabilirea sistemului mijloacelor de învățământ, 
elaborarea/adaptarea materialelor didactice; 

— Stabilirea formei de organizare a activității elevilor; 

—  Imaginarea activităților desfăşurate de profesor şi a 
activităților centrate pe elev, a responsabilităților și competențelor lor; 
A 

— Imaginarea strategiei de evaluare a programului educativ. 

B. Implementarea curriculum-ului (Organizarea situaţiilor de 
învăţare și inducerea /generarea experienţelor de învățare) 

Presupune aplicarea în practică a programului educativ, 
respectiv organizarea şi realizarea situaților de învățare și a 
activităţilor de învățare, într-o modalitate flexibilă, creatoare, 
valorificând resurselor anticipate. Sunt importante: raportarea 
permanentă la obiectivele urmărite, conceperea de sarcini de lucru 
după criterii științifice, monitorizarea permanentă a procesului 
educaţional și obținerea de feedback continuu formativ și sumativ. 

Monitorizarea procesului curricular poate îmbrăca următoarele 
forme: 

monitorizarea formativă - care este axată pe elevi şi care îşi 
propune sprijinirea acestora în activitatea de învăţare și de formare; 

monitorizarea randamentului şcolar - care presupune aplicarea 
de probe de evaluare în scopul stabilirii nivelului de pregătire al 
elevilor; 

monitorizarea administrativă - care se referă la urmărirea 
respectării reglementărilor legale și a celor curriculare. 

C. Evaluarea curriculum-ului (a pertinenţei, eficienţei și valorii 
sale educative) 

reprezintă o etapă care, în mod obligatoriu, trebuie integrată în 
demersul de proiectare a curriculum-ului și, în niciun caz, separată de 
acesta. Este necesar ca evaluarea să fie atent proiectată şi să aibă la 
bază o reflecţie cuprinzătoare asupra procesului curricular, care să 
permită prefigurarea flexibilă a modalităţilor de evaluare. 

EI. Stabilirea scopului, a strategiilor, a criteriilor şi procedurilor 
de evaluare în evaluarea curriculum-ului se utilizează ca și criterii 
obiectivele educaționale propuse, care vor fi aduse și la cunoștința 


elevilor şi a studenţilor. În eventualitatea în care se utilizează şi alte 
criterii, de asemenea acestea vor fi anunţate cu claritate la începutul 
activităţilor educaţionale. 

În ceea ce priveşte strategiile şi procedurile de evaluare, ele vor 
fi gândite în funcție de obiectivele urmărite și de conținuturi, 
asigurându-se îmbinarea optimă a procedurilor implicate. 

C.2. Realizarea evaluării didactice secvențiale și finale 

Demersurile de evaluare didactică secvenţială și finală sunt 
programate în timp, în funcţie de caracteristicile proceselor 
curriculare. Aceste demersuri sunt sprijinite, potenţate și fluentizate 
de feedbackul continuu formativ şi, respectiv, de feedbackul continuu 
sumați v și ele pot viza: 

— Obţinerea de informaţii despre curriculum în ansamblu, 
despre pertinenţa, calitatea şi eficienţa lui; 

— Obţinerea de informaţii despre elevi şi studenţi (volumul și 
profunzimea cunoştinţelor dobândite, nivelul capacităţilor şi 
competenţelor formate); 

— Obținerea de informaţii despre prestaţia didactică a 
profesorului, în condiţiile valorificării anumitor resurse ale instruirii. 

D. Reglarea şi ameliorarea/optimizarea procesului curricular 

Evaluarea didactică se desfășoară în beneficiul tuturor 
partenerilor implicaţi în procesul curricular, sprijinindu-le acțiunile, 
este formativă și formatoare şi sprijină autoevaluarea realizată de 
elevi. Este văzută ca un parteneriat, iar în urma evaluărilor realizate, în 
funcţie de rezultatele și informaţiile obţinute, dacă este cazul, se vor 
elabora strategii de reglare, corective, pentru depășirea anumitor 
greșeli şi strategii ameliorative/de optimizare a demersului curricular. 

6. Responsabilităţi în proiectarea curriculară 

Raportându-ne la procesul complex de proiectare curriculară, 
începând cu demersurile de proiectare globală realizate la nivel 
macrostructural şi până la proiectarea didactică realizată la nivel 
microstructura!  inventariem principalele responsabilități ale 
instituțiilor şi actorilor implicați la diferitele niveluri ale sistemului 
educațional. De altfel, elaborarea și aplicarea curriculum-ului este o 
funcţie integrată şi integratoare a tuturor demersurilor actorilor 
sistemului educațional. Asigurarea  coerenţei,  consistenței şi 
convergenței acestor demersuri presupune ca la fiecare nivel să se 
asume responsabil proiectul pedagogic propriu, specific, nuanţat. De 


asemenea, este imperios necesar să se conștientizeze importanţa 
stabilirii unor relații de cooperare și parteneri at între instanţele și 
actorii implicaţi și să se realizeze demersuri în acest sens. 

Scara de raportare poate include și nivelul internațional, pentru 
curricula şi proiectele educaționale concepute în cadrul unor 
organizații internaţionale, cum ar fi UNESCO sau Consiliul Europei, 
precum şi pentru proiectele educaţionale elaborate și conduse de 
echipe internaționale de specialişti. 

6.1. Responsabilităţi la nivelul macrostructurii - nivel național, 
guvernamental (Ministerul Educaţiei, Cercetării și Tineretului şi 
instituțiile de cercetare subordonate) 

Se elaborează cadrul legislativ, normativele, regulamentele 
referitoare la concepţia și implementarea curriculum-ului, precum și 
modelele curriculare naţionale, recomandările curriculare, cadrul 
general de aplicare a curriculum-ului, inclusiv obiectivele educaționale 
şi standardele de performanţă generale, precum şi cerințele de 
certificare a studiilor. 

Se alocă resursele financiare necesare către inspectoratele 
şcolare judeţene. 

Se concep şi se oferă elemente de curriculum de suport 
necesare la nivelul inspectoratelor școlare județene şi în cadrul 
rețelelor școlare ale acestora. 

Se elaborează și se validează strategii /tehnici ți instrumente de 
evaluare la nivelul sistemului educaţional și la nivelul anumitor 
componente structurale ale sistemului de învățământ t 

Se evaluează impactul general al curriculum-ului la nivel de 
sistem, precum și eficiența componentelor structurale ale acestuia. 

6.2. Responsabilități la nivelul mezostructurii - nivel teritorial, 
zonal, judeţean 

— Se traduc viziunile și orientările generale în decizii de politică 
educațională, specific adaptate, în modele curriculare locale şi se oferă 
consultanță educațională. 

Se alocă resursele financiare necesare desfăşurării proceselor 
curriculare şi se acordă consultanţă financiară. 

Se elaborează liniile majore ale managementul calității 
programelor la toate nivelele de școlaritate şi se monitorizează 
calitatea acestora. Se elaborează şi se diseminează elemente de 
curriculum de suport: recomandări instrucționale, materiale didactice, 


ghiduri de implementare curriculară, ghiduri metodologice, broşuri, 
culegeri, resurse software ş.a. 

Se oferă programe educaţionale acreditate, de certificare, de 
perfecționare, de formare continuă și de specializare a cadrelor 
didactice. 

Se evaluează impactul general al curriculum-ului în rețeaua 
şcolară, precum și eficiența componentelor structurale ale acestuia. 

6.3. Responsabilităţi la nivelul microstructurii 

6.3.1. Responsabilități la nivel instituțional - la nivelul instituţiei 
de învățământ, al şcolii 

Se asumă propriul proiect pedagogic, se construieşte oferta 
curriculară a instituției de învățământ, se concep modele curriculare 
instituționale, strategii personalizate de aplicare a curriculum-ului, în 
conformitate cu deciziile de politică educaţională generale și locale. 

Se concep și se implementează programe educaționale proprii, 
adaptate specificului instituției de învățământ. 

Se derulează programe şi activități de formare continuă şi de 
specializare a cadrelor didactice. 

Se evaluează  curriculum-ul în ansamblu, eficiența 
componentelor structurale ale acestuia, precum și curricula diferitelor 
discipline şcolare, pe clase de elevi. 

6.3.2. Responsabilități la nivelul catedrelor 

Se concept și se coordonează programe de dezvoltare 
curriculară, respectiv de analiză, elaborare, aplicare şi evaluare a unor 
adaptări curriculare realizate pornind de la oferta curriculară 
instituțională, în vederea optimizării aplicării curriculum-ului în 
anumite contexte pedagogice particulare. Se proiectează componenta 
„curriculum elaborat în școală” a curriculum-ului la decizia școlii, 
respectiv se propun discipline cu statut opţional concepute în viziune 
monodisciplinară la nivelul ariei curriculare sau la nivelul mai multor 
arii curriculare. 

Se derulează activități de formare continuă și de specializare a 
cadrelor didactice. 

6.3.3. Responsabilități la nivel individual - al clasei și al 
profesorului. Se identifică nevoite educaţionale și așteptările 
subiecților educaţiei. Se concep și se coordonează programe de 
dezvoltare curriculară, respectiv de analiză, elaborare, aplicare şi 
evaluare a unor adaptări curriculare realizate pornind de la oferta 


curriculară instituțională, în vederea optimizării aplicării 
curriculum-ului în anumite contexte pedagogice particulare. Se 
proiectează componenta „curriculum elaborat în şcoală” a 
curriculum-ului la decizia şcolii, respectiv se propun discipline cu 
statut opțional concepute în viziune monodisciplinară, la nivelul ariei 
curriculare sau la nivelul mai multor arii curriculare. 

Se proiectează componentele „curriculum extins” și „curriculum 
nucleu aprofundat” ale curriculum-ului la decizia şcolii. 

Se realizează următoarele acțiuni, în scopul proiectării 
activităţii didactice la nivel micro: 

— Lectura personalizată a programei şi a manualelor şcolare; 

— Elaborarea planificării calendaristice (orientative) pe termen 
mediu; 

— Efectuarea proiectării secvențiale pe termen scurt (a 
unităților de învăţare şi a lecţiilor/activităţilor didactice). 

Se elaborează curriculum diferențiat şi individualizat 
(diferenţierea și individualizarea curriculară, ca modalităţi eficiente de 
dezvoltare curriculară, se pot realiza: prin conținuturi; prin procesul 
didactic; prin mediul social, psihologic şi fizic; prin produse). 

Se aplică tehnica de dezvoltare curriculară bazată pe aplicarea 
programelor/ planurilor individualizate de învățare şi educație. 

Se realizează evaluarea formativă a elevilor, asigurându-se 
premisele sprijinirii acestora în procesul de învăţare. 

Se realizează evaluarea sumativă a elevilor, precum şi evaluarea 
proceselor curriculare în ansamblul lor, în scopul luării unor decizii 
pedagogice destinate optimizării acestor procese. 

(4) O Explicităţi rolul disciplinelor de studiu/al conţinuturilor în 
proiectarea curriculară și în structurarea programelor curriculare. 

(5) O Argumentațţi sintetic necesitatea deplasării accentului de 
la curriculum-ul centrat pe materia de învăţat la curriculum centrat pe 
elev. Comentaţi aserțiunea: „Ideea învățământului centrat pe elev [...] a 
modificat în întregime modul de a aborda problema conținuturilor 
educației” (L. D'Hainaut coord., 1981, p. 41). 

(6)? O Reflectați la necesitatea obiectivă a utilizării/integrării în 
practica educațională a curriculum-ului centrat pe elev. Raportându-vă 
la această paradigmă: 

a) Realizaţi o listă de comportamente dezirabile ale cadrului 
didactic în organizarea şi medierea experiențelor de învățare, în 


sprijinirea activităţii cognitive şi metacognitive a elevilor. 

b) Realizaţi o listă de comportamente dezirabile ale elevilor. 

(7) O  Particularizați avantajele modelului de proiectare 
curriculară bazat pe competenţe pentru un caz concret. 

(8) & /în afara modelului de proiectare curriculară centrat pe 
competenţe, praxisul curricular a consacrat următoarele modele: 
curriculum bazat pe discipline, curriculum bazat pe structuri 
indisciplinare, curriculum bazat pe învăţarea deplină, curriculum bazat 
pe activitatea elevului, curriculum umanist. Încercaţi să explicități 
fiecare din modelele amintite, realizând analize pedagogice în care să 
includeți argumente pro și contra utilizării lor, identificând punctele 
lor tari şi cele slabe. Ulterior, căutaţi în literatura de specialitate 
referiri la aceste modele şi comparațţi-le cu propriile interpretări. 

(9) Aplicaţi cel puțin două din modelele de proiectare 
curriculară amintite, pentru o anumită tematică, la alegere, descriind 
implicaţiile utilizării acestui model pentru modul de abordare practică 
a curriculum-ului. 

(10) O  Proiectați curricula pentru sisteme de activități 
educaţionale axate pe diferite tematici, la alegere, pornind de la 
sisteme de valori pe care doriţi să le transmiteți. 

(11) Verificaţi și argumentați în ce măsură sunt respectate 
principiile generale ale proiectării curriculare în cazul curriculei 
elaborate (sarcina de lucru 10). 

(12) în documentele curriculare oficiale se propune o grupare a 
competenţelor în funcție de operaţiile şi procesele mentale solicitate: 
percepţie, interiorizare, construire de structuri mentale, transpunere 
în limbaj, acomodare internă, adaptare externă. Acestora le corespund 
categorii de competenţe organizate în jurul câtorva verbe definitorii și 
corelate cu o serie de concepte operaţionale (precizate de noi între 
paranteze): receptare (identificarea de termeni, relaţii, procese; 
observarea unor fenomene, procese; perceperea unor relaţii, 
conexiuni; nominalizarea unor concepte; definirea unor concepte; 
culegerea de date din surse variate); prelucrarea primară a datelor 
(compararea unor date, stabilirea unor relatu); calcularea unor 
rezultate parțiale; clasificări de date; reprezentarea unor date; 
sortatea-discriminarea; investigarea, descoperirea, explorarea; 
experimentarea); algoritmizarea (reducere la o schemă sau model; 
anticiparea unor rezultate; reprezentarea datelor; remarcarea unor 


invarianţi; rezolvarea de probleme prin modelare și algoritmizare); 
exprimarea (descrierea unor stări, sisteme, procese, fenomene; 
generarea de idei, concepte, soluţii; argumentarea unor enunțuri; 
demonstrarea); prelucrarea secundară a rezultatelor (compararea 
unor rezultate, date de ieșite, concluzii; calcularea, evaluarea unor 
rezultate; interpretarea rezultatelor; analiza de situaţii; elaborarea de 
strategii; relaționali între diferite tipuri de  reprezentăriântre 
reprezentare“ şi obiect); transferul (aplicarea; generalizarea şi 
particularizarea; integrarea; verificarea; optimizarea; transpunerea; 
negocierea; realizarea de conexiuni; adaptarea și adecvarea la context) 
(M. Singer, L. Sarivan, D. Oghină, L. Ciolan, 2000; http://cnc.i se.ro). 
Valorificând această taxonomie, explicități competențele vizate prin 
curricula elaborată (sarcina de lucru 10). 

(13) Propuneţi modalităţi de identificare şi integrare a nevoilor 
educaţionale ale elevilor, respectiv a trebuințelor și așteptărilor lor 
subiective, în cadrul procesului de elaborare a curriculum-ului. 

(14) Inventariaţi roluri specifice ale instituţiilor și actorilor 
implicați în: 

— Proiectarea curriculum-ului unei specializări din cadrul 
Curriculum-ului Naţional din România; 

— Proiectarea curriculară a unor discipline opționale: 

— La nivelul disciplinei; 

— La nivelul ariei curriculare; 

— La nivelul mai multor arii curriculare. 

(15)., Reflectaţi la rolurile specifice ale instituţiilor şi actorilor 
implicați în proiectarea curriculară. Faceţi propuneri pentru o 
strategie coerentă de pregătire şi perfecționare continuă a 
personalului didactic, strategie care să reconsidere şi să renegocieze 
responsabilităţile la toate nivelurile: 

— Nivelul individual; 

— Nivelul catedrelor; 

— Nivelul instituțional; 

— Nivelul teritorial - zonal, judeţean; 

— Nivelul național, guvernamental. 

Sugestii pentru luarea notiţelor: 

Lecturarea atentă, dar mai ales înțelegerea informațiilor oferite 
prin intermediul acestei teme vă vor conduce spre formarea și 
dezvoltarea unor competenţe specifice de integrare şi realizare în 


practica școlară a unor demersuri de proiectare, aplicare, monitorizare 
şi optimizare* a curriculum-ului școlar modern, capabil să asigure 
eficientizarea și personalizarea procesului didactic. 

De asemenea, realizarea unei analize reflexive, critice, 
pertinente privind abordarea procesului de proiectare şi 
implementare a  Curriculum-ului Național în învățământul 
preuniversitar, precum şi modul în care atesta este reflectat de 
literatura de specialitate vă va permite formularea unor judecăți de 
valoare proprii privind problematica amintită. 

Recomandări bibliografice pentru studiul individual: 

Crețu, C. (2000), Teoria curriculum-ului și conținuturile 

Séguin, R. (1991), Elaboration et mise en ceuvre des 
programmes scolaires (Gnide methodologique), UNESCO, Paris. 

Tema nr. 5 

PRODUSELE CURRICULARE 

O Obiective/competenţe vizate prin studiul temei: 

01 - să definească operațional conceptul de produs currricular 
în relație cu conceptele de situaţie de învăţare și de experiență de 
învăţare 

02 - să clasifice produsele curriculare și să le caracterizeze 

03 - să utilizeze corect conceptele teoretice circumscrise temei 
în diverse situaţii de instruire 

04 - să formuleze întrebări pertinente pe care ar trebui să și le 
pună cadrul didactic pentru a realiza şi selecta anumite produse 
curriculare auxiliare 

05 - să analizeze critic, pe baza unor instrumente oferite în 
suportul teoretic sau pe baza unor instrumente proprii, diferite 
produse curriculare 

06 - să elaboreze programe şcolare pentru diferite tipuri de 
opţionale - la nivelul disciplinei, la nivelul ariei curriculare și la nivelul 
mai multor arii curriculare 


*" T Termeni şi sintagme-cheie: produs curricular, produs 
curricular principal, produs curricular auxiliar, Curriculum-ul Naţional 
pentru învățământul obligatoriu. Cadru de referință, plan-cadru de 
învățământ, programă școlară, manual şcolar 

B = 3 | Suport teoretic: 

1. Produsele curriculare: definire şi taxonomie 

Produsele curriculare reprezintă ansamblul documentelor 
şcolare oficiale și neoficiale, al resurselor și al produselor care 
structurează în maniere specifice conținuturile învățământului și care 
sprijină procesul curricular în calitate de instrumente de organizare a 
situaţiilor de învățare și de inducere/generare a experienţelor de 
învăţare. Ele pot avea caracter oficial, spre exemplu produsele 
curriculare principale sau nu, spre exemplu materialele didactice de 
suport/auxiliare sau softurile educaționale concepute și elaborate de 
cadrul didactic. 

Produsele curriculare pot fi clasificate după cum urmea-fex 

1.1. Produse curriculare principale: V 

— Planurile-cadru de învățământ 

— Planurile de învățământ 

— Programa şcolară 

— Manualul şcolar 

1.2. Produse curriculare auxiliare: 

— Auxiliare curriculare 

— Ghiduri metodice pentru cadrele didactice 

— Materialele didactice de suport/ajutătoare 

— Norme metodologice 

— Îndrumătoare pentru elevi 

— Caiete de activitate independentă pentru elevi 

— Softuri educaţionale 

— Seturi multimedia 

— Pachete de învăţare 

1.3. Produse curriculare specifice activității de proiectare 
didactică 

(activitate realizată de către cadrul didactic): 

— Planificarea calendaristică 

— Proiectele unităţilor de învăţare 

— Proiectele de lecţie/activitate didactică 

(vezi tema „Proiectarea activității didactice”, în lucrarea Teoria 


şi metodologia instruirii. Teoria şi metodologia evaluării. Repere şi 
instrumente didactice pentru formarea profesorilor, ediția a Il-a, 
revăzută, M. Bocoş, D. Jucan, 2007). 

Începând cu anul şcolar 1998 - 1999, Curriculum-ul Naţional 
din România, cuprinde: 

Curriculum-ul Naţional pentru învățământul obligatoriu. Cadru 
de referință - un document de politică educaţională reglator din 
domeniul curriculum-ului. Acest document înglobează indicatori care 
prin natura lor vor asigura coerenţa, în termeni de procese și produse, 
a întregului sistem curricular. 

Planurile-cadru de învățământ pentru clasele I-XII - documente 
reglatoare care delimitează ariile curriculare, disciplinele şcolare şi 
alocarea de timp minimă și maximă aferent acestora, pe niveluft de 
învățământ. 

Programele școlare realizate pe clase şi pe disciplinele 
prevăzute în planul-cadru. 

Manuale școlare alternative. 

Auxiliare curriculare, ghiduri de implementare, ghiduri 
metodice, îndrumătoare, metodologii de aplicare, norme metodologice, 
reglementări şi materiale didactice de suport/ajutătoare. 

2. Planurile-cadru de învățământ 

2.1. Definire şi caracterizare 

Schimbările paradigmatice din pedagogie și din educaţie din 
anii reformei au impus decizii de politică educaţională care să 
stimuleze participarea socială și dreptul la opţiune. Astfel, locul 
planului de învățământ unic, specific unui sistem social, politic şi 
educaţional autoritar, a fost luat de planurile-cadru de învățământ, 
care oferă premisele flexibilizării şi diferenţierii ofertei curriculare 
(spre exemplu, pe filiere, profiluri şi specializări). Trecerea de la un 
plan-cadru generic de învățământ la mai multe planuri-cadru nu 
înseamnă o simplă diferenţiere lingvistică sau cantitativă. Ea reflectă 
trecerea de la un învățământ obligatoriu, care ţintește asigurarea 
egalității şanselor, la un învățământ în care elevii optează pentru a-și 
continua studiile, în care nevoile educaționale, interesele și 
aptitudinile acestora devin prioritare. 

Planurile-cadru de învățământ pentru clasele I-XII reprezintă 
documente care stabilesc ariile curriculare, obiectele de studiu și 
resursele de timp necesare abordării acestora, pentru învățământul 


primar, gimnazial și liceal, precum şi pentru celelalte forme de 
învățământ - profesional, tehnic etc. 

Planurile-cadru pentru învățământul obligatoriu reprezintă 
componenta  reglatoare esențială a curriculum-ului național, 
documentul care jalonează organizarea de ansamblu și resursele 
umane, materiale şi de timp ale procesului de predare-învățare. Ca 
documente curriculare oficiale în care se structurează conţinutul 
învățământului pe niveluri de  școlaritate și pe profiluri, 
planurile-cadru descriu modalitatea de organizare a timpului şcolar 
sub forma unor repere orare săptămânale (cuprind numărul minim şi 
maxim de ore) alocate pentru fiecare arie curriculară și pentru 
disciplinele școlare obligatorii ale fiecărui an de studiu. Aceste 
discipline şi repere de timp obligatorii constituie curriculum-ul nucleu. 
Diferențierea parcursului școlar în funcţie de interesele, aptitudinile și 
nevoile elevilor reprezintă o oportunitate educațională conferită de 
existența în planul de învățământ a unui anumit număr de ore alocat 
disciplinelor opţionale sub numele de curriculum la decizia școlii. 
Particularizarea planului-cadru de învățământ pentru o clasă în funcție 
de tipul de curriculum la decizia școlii reprezintă schema orară; 
aceasta indică modul de îmbinare a disciplinelor obligatorii cu cele 
opţionale pentru fiecare clasă şi an de studiu, cu precizarea numărului 
de ore pentru care s-a optat. Schemele orare ale claselor (modalitățile 
concrete prin care clasele își alcătuiesc programul propriu) formează 
împreună schema orară a școlii. 

În învățământul obligatoriu, planurile-cadru oferă soluţii de 
optimizare a intervenţiei pedagogice și a bugetului de timp alocat, 
sporind responsabilitatea unităților de învățământ în asigurarea 
calității învăţării, deopotrivă prin: 

prevederea unui număr de ore obligatorii, respectiv 
structurarea de activități comune obligatorii pentru toţi elevii din țară 
şi, deci, asigurarea egalității șanselor la educaţie (şi nu uniformizarea 
acesteia); 

prevederea unui număr de ore la decizia școlii, respectiv 
propunerea de activități pe grupuri/clase de elevi, de diferenţiere a 
parcursului / 

traseului școlar, în funcţie de nevoile educaţionale, interesele, 
potenţialul şi aptitudinile specifice ale elevilor. Așadar, prin 
modalitatea de structurare a planurilor4; aHru se urmăreşte să se 


asigure continuitatea şi integralitatea demersului curricular pe întreg 
parcursul școlar al elevului. De asemenea, actualele planuri-cadru de 
învățământ mai au ca principale avantaje educaționale: 

promovarea practicilor didactice de tip interactiv; 

Încercarea de a asigura premisele realizării unui autentic 
învățământ formativ; 

Încercarea de a induce schimbări de tip democratic la nivelul 
practicilor educative din şcoli; 

proiectarea şi aplicarea unui sistem de evaluare preponderent 
formativ; promovarea programelor școlare bazate pe modele flexibile 
şi deschise de proiectare curriculară; 

asigurarea premiselor necesare pentru ca școlile să aibă o reală 
decizie curriculară, pentru ca să se realizeze implicarea familiilor și a 
comunităţii locale în viaţa lor. 

2.2. Principii de generare a planurilor-cadru de învățământ în 
prezent, în ţara noastră se lucrează cu noi planuri-cadru de 
învățământ, cu care s-a operat începând din anul şcolar 1998 - 1999 
numai la clasele I-IV, din anul școlar 1999 - 2000 şi la clasele V-IX, iar 
din anul școlar 2000 - 2001, inclusiv la liceu. Aceste Planuri-cadru stau 
la baza unui nou Curriculum Naţional (existent din 1998), care 
propune o articulare a obiectivelor educaționale, a conținuturilor 
învățării, a metodelor de predare, învăţare şi evaluare într-o manieră 
semidescentralizată (Curriculum-ul Naţional fiind alcătuit din două 
segmente - curriculum-ul nucleu și curriculum-ul la decizia şcolii). 

La baza elaborării noilor Planuri-cadru de învățământ stă un 
sistem de principii generale, care își propun să faciliteze formarea unei 
noi culturi curriculare, sistem care cuprinde două categorii de 
principii: 

a) Principii de politică educaţională: 

Principiul  descentralizării curriculum-ului - se referă la 
îmbinarea trunchiului comun curriculum-ului nucleu cu curriculum-ul 
aflat la decizia şcolii, trecerea (prin descentralizare curriculară) de la 
un învățământ general, proiectat pentru toţi, relativ uniform în 
structură şi omogen din punct de vedere al ofertei educaţionale, la un 
învățământ pentru fiecare. 

În învățământul obligatoriu numărul total de ore alocat prin 
planurile-cadru! pentru majoritatea obiectelor de studiu variază între 
un minim şi un maxim. Astfel, școlile au libertatea de a concretiza 


planurile-cadru prin elaborare de scheme orare proprii, cu plaje orare 
(specificări ale numărului minim de ore și ale numărului maxim de ore 
pentru o anumită disciplină de studiu) pentru disciplinele obligatorii şi 
opţionale. Avantajele plajei orare sunt: 

— Pentru elevi: oferă oportunitatea de a opta pentru anumite 
domenii de interes şi de a le aprofunda; 

— Pentru profesori: asigură premisele manifestării flexibilităţii 
şi libertății în alegerea demersurilor didactice, a conținuturilor 
curriculare, a sistemelor metodologice și a sistemelor mijloacelor de 
învățământ în adaptarea lor la resursele psihologice ale clasei de elevi; 

— Pentru manageri: asigură premisele organizării de activități 
didactice în concordanţă cu resursele umane și baza materială de care 
dispune şcoala. De asemenea, în învățământul obligatoriu, 
complementar trunchiului comun / 

curriculum-ului nucleu, se elaborează curriculum-ul la decizia 
şcolii, în cele trei variante ale sale - curriculum entins, 
curriculum-nucleu aprofundat, curriculum elaborat în şcoală. 
Curriculum-ul la decizia școlii urmărește să coreleze cât mai bine 
resursele școlii cu nevoile educaţionale ale elevilor, cu așteptările şi 
dorinţele acestora. Astfel, fiecare școală își poate diferenția oferta 
curriculară, își creează o personalitate proprie, este valorizată şi se 
afirmă în comunitate. 

Principiul flexibilizării curriculum-ului porneşte de la premisa 
că trecerea de la o şcoală unică pentru toţi la o şcoală pentru fiecare 
reclamă necesitatea proiectării și implementării unui curriculum 
diferențiat și personalizat, proiectarea de trasee educaționale flexibile, 
particulare, specifice, personalizate. 

Principiul descongestionării recomandă selectarea, 
structurarea, dimensionarea şi  esenţializarea conținuturilor 
programelor şcolare şi diminuarea supraîncărcării informaționale. Un 
rol foarte important îl are procesul de transpoziție didactică (vezi 
tema „Conţinutul învățământului - vector al curriculum-ului”). 

Principiul eficienţei susține proiectarea unui curriculum care să 
contribuie la atingerea în condiții de maximă eficienţă a finalităților 
sistemului de învățământ, prin valorizarea rolului şi ponderii 
diverselor componente intrinsece ale sistemului curricular în 
elaborarea parcursurilor de învățare şi care să răspundă eficient și 
adecvat provocărilor secolului următor. 


Principiul  compatibilizării cu standardele europene din 
învățământ cu paradigmele educaționale promovate la nivel european, 
cu liniile de politică educațională asumate. De altfel, corelarea la triada 
tradiţii viabile - realitate social-economică şi culturală - valori 
europene reprezintă un reper fundamental pentru conceptorii de 
curriculum și pentru elaborarea politicilor educaționale naţionale. 
Planurile-cadru concepute în spiritul acestui principiu se remarcă, 
îndeosebi, prin: 

centrarea pe obiective de referință (clasele I-VIII) și pe 
competenţe specifice (clasele IX-XII), corelate nu doar cu cunoștințe 
teoretice, ci și cu abilități practice şi de management al procesului de 
învăţare; selectarea științifică a unor conținuturi semnificative, 
relevante pentru formarea și modelarea personalităţii elevilor; 

proiectarea unor variante de activități de învățare centrate pe 
elev, care să îl activizeze pe acesta și să asigure atingerea finalităților 
propuse. 

b) Principii de generare a noilor planuri-cadru de învățământ 

Principiul selecției şi ierarhizării culturale - se referă la 
decupajul domeniilor cunoașterii în domenii ale curriculum-ului 
şcolar; el a condus la integrarea disciplinelor de studiu într-un sistem 
şi la interrelaționarea lor, permițând structurarea Curriculum-ului 
Naţional în arii curriculare pentru întreg învățământul preuniver-sitar 
(clasele I-XII/XIII). 

Acest principiu susține necesitatea realizării unor decupări din 
cunoaşterea umană și din cultură şi asigurarea de legături, de relaţii 
funcționale între aceste decupaje. Consecința didactică fundamentală a 
aplicării acestui principiu la nivelul planurilor-cadru de învățământ o 
reprezintă stabilirea denumirii disciplinelor şcolare, precum și 
gruparea şi ierarhizarea acestora în interiorul unor categorii mai 
largidenumite arii curriculare (vezi tema „Domeniile curriculum-ului: 
tipuri de curriculum, medii curriculare, cicluri curriculare, arii 
curriculare, niveluri, cicluri, filiere, profiluri și specializări”). 

Principiul  funcționalităţii - recomandă  responsabilizarea 
profesorilor în ceea ce privește adaptarea disciplinelor de studiu şi, 
implicit, a ariilor curriculare (respectiv corelarea experienţelor de 
învăţare pe arii curriculare) la vârstele școlare, la psihologia vârstelor, 
la particularitățile de vârstă ale elevilor, la etapele ontogenetice ale 
elevilor, precum și la evoluţiile din domeniul cunoașterii. De 


asemenea, acest principiu, îmbinat cu exigenţele psihopedagogice, 
recomandă gruparea programelor de studiu preuniversitare pe cicluri 
de  şcolaritate optim dimensionate. Coroborarea principiului 
funcționalității cu strategiile de organizare internă a curriculum-ului a 
condus la structurarea procesului de învățământ în cicluri curriculare 
(vezi tema „Domeniile curriculum-ului: tipuri de curriculum, medii 
curriculare, cicluri curriculare, arii curriculare, nivele, cicluri, filiere, 
profiluri și specializări”). 

Principiul coerenţei (parcursului şcolar) se referă la asigurarea 
caracterului omogen al parcursului şcolar, la asigurarea echilibrului 
optim între ariile curriculare şi disciplinare de studiu, în plan orizontal 
şi vertical. Astfel, principiul are în vedere gradul de integrare 
orizontală şi verticală a ariilor curriculare în interiorul sistemului de 
învățământ, precum și stabilirea unor raporturi procentuale optime 
între ariile curriculare, atât pe orizontală, cât și pe verticală. De 
asemenea, principiul se referă la raporturile procentuale optime care 
trebuie să se stabilească în cadrul /în interiorul ariilor curriculare între 
disciplinele pe care acestea le integrează. 

Principiul egalității șanselor - se referă la dreptul fiecărui 
individ la educaţia comună, realizată în cadrul învățământului 
obligatoriu, prin parcurgerea trunchiului comun și prin valorificarea la 
maxim a potențialului de care dispune. Aplicarea acestui principiu 
impune: obligativitatea învățământului general şi existenţa trunchiului 
comun, în măsură să asigure elevilor accesul la „nucleul” fiecărei 
componente a parcursului școlar. 

Principiul racordațţii ia social - subliniază necesitatea asigurării 
unor corespondențe certe între ofertele educaționale ale instituțiilor 
de învățământ și cerințele sociale, a unor legături optime și a unor 
colaborări între instituţiile de învățământ şi comunitate. În termeni 
pragmatici, principiul se referă la necesitatea ca planurile-cadru de 
învățământ să fie astfel concepute încât să permită tipuri variate de 
ieşiri din sistemul de învățământ. Spre exemplu, absolvirea 
gimnaziului oferă ca oportunități de studiu programele: liceelor 
teoretice, liceelor tehnologice, liceelor  vocaţionale, şcolilor 
profesionale, iar absolvirea liceului face posibilă angajarea pe piața 
muncii și oferă ca oportunități de studiu programele școlilor 
postliceale şi programele de studii universitare. 

Pentru a veni în întâmpinarea dorinţei de reorientare școlară și 


profesională a elevilor, este necesar să existe posibilităţi de trecere de 
la o filieră/de la un profil/ de la o specializare la altă filieră/alt 
profil/altă specializare, în diverse momente/puncte ale parcursului 
şcolar. 

3. Programa şcolară 

3.1. Programele școlare ale disciplinelor obligatorii (din 
trunchiul comun) 

Programele școlare sunt documente curriculare oficiale care 
redau sintetic conținuturile învățământului, pe discipline și pe ani 
şcolari, respectiv descriu oferta educațională a unei anumite discipline, 
pentru fiecare an de studiu, pentru un parcurs școlar determinat. 

Programele şcolare se află într-o strânsă relație cu 
planurile-cadru de învățământ, relaţie care se constituie în premisa 
esenţială a realizării unei proiectări didactice eficiente. 

În contextul educaţional actual, principiul de bază în construirea 
curriculum-ului susține necesitatea situării elevului și a activităţii de 
învăţare şi formare a acestuia în centrul procesului curricular, ceea ce 
are drept consecinţe practice imediate următoarele: 

O deplasare de accent în planul practic al educaţiei de pe 
dimensiunea informativă pe cea formativă a procesului curricular; 

conturarea unei noi practici a proiectării curriculare, în 
conformitate cu noul curriculum și cu noua viziune curriculară. Noua 
proiectare curriculară nu mai presupune elaborarea „programelor 
analitice”, în termeni de inventare a diferitelor arii /unități de conţinut, 
capitole, teme, subiecte punctuale, cărora le era repartizat un anumit 
număr de ore fix, rigid, fără o precizare clară a finalităților 
educaţionale. Dimpotrivă, conținuturile sunt considerate mijloace prin 
care se vizează atingerea obiectivelor curriculare, cadru, de referinţă și 
operaționale propuse, drept intermediari în procesul de formare și 
dezvoltare la elevi a unui sistem de competențe educaţionale 
intelectuale /cognitive, psihomorii, afectiv-atitudinale, de comunicare 
şi relaționare socială, de luare a deciziilor, de asumare a riscurilor, de 
adoptare a unor soluții personale etc, a atitudinilor şi 
comportamentelor. 

Actualele programe şcolare pentru învățământul preuniversitar 
sunt unice pe plan naţional și sunt elaborate la nivelul 
departamentelor din subordinea 

Ministerului Educaţiei şi Cercetării şi valorizează paradigma 


competenţei, fiind centrate pe competenţe educaționale, astfel încât să 
plaseze accentul pe activitatea de învățare şi formare a elevului: 

— Cele pentru clasele I-VIII operează cu obiective cadru și de 
referință care „sunt centrate pe formare de capacități/competenţe” 
(Ministerul Educaţiei Naţionale, Consiliul Naţional pentru Curriculum, 
1999, p. 53), exemple de activităţi de învăţare, conţinuturi şi standarde 
curriculare de performanţă. 

— Cele pentru clasele IX-XII operează cu inventare de 
competenţe educaționale generale și specifice; competențele specifice 
se derivă din cele generale pentru un an de studiu și lor le sunt 
asociate unități de conţinut, valori și atitudini, care ar putea fi 
construite în  interdependență cu formarea competențelor 
educaţionale generale și specifice, precum și sugestii metodologice 
generale. De obicei, o competență generală se formează atunci când se 
formează şi se dezvoltă mai multe competențe specifice, iar o 
competență specifică poate fi polivalentă, respectiv poate contribui, 
fireşte, cu ponderi diferite, la atingerea mai multor competenţe 
generale. Pe baza competenţelor specifice se formulează competențele 
derivate, care vor fi vizate în cadrul activității educaționale. 

În ciclurile superioare, obiectivele sunt înlocuite cu competenţe 
educaționale, întrucât se consideră că un curriculum centrat pe 
competențe poate răspunde mai bine cerințelor actuale ale vieţii 
sociale şi profesionale, ale pieței muncii, prin centrarea demersurilor 
didactice pe achiziţiile concrete ale. elevului. În cadrul procesului de 
învățământ se vizează formarea și dezvoltarea de competențe 
educaţionale funcționale, de bază, necesare elevilor pentru a-și 
continua studiile şi/sau pentru a se încadra pe piața muncii (vezi tema 
„Proiectarea curriculum-ului”, punctul 2 din suportul teoretic - 
„Modelul de proiectare curriculară centrat pe competențe argumente 
din perspective multiple”). 

Noile programe școlare sunt concepute ca instrumente didactice 
care descriu condiţiile învățării, precum și criteriile dezirabile pentru 
asigurarea reușitei învăţării, condiţii exprimate în termeni de 
obiective, conținuturi, activităţi de învăţare și standarde curriculare de 
performanţă, în acord cu concepția pedagogică generală, care 
configurează procesul instructiv-educativ. 

Descrierea ofertei educaţionale a disciplinei este realizată prin 
prezentarea unui ansamblu de elemente componente, elaborate în 


cadrul unei paradigme a disciplinei respective. În principal, programa 
şcolară a unei discipline poate reuni și articula următoarele elemente: 
o prezentare a disciplinei, obiectivele urmărite (respectiv obiectivele 
cadru și cele de referință), conținuturile învăţării (structurate tematic), 
exemple de activități de învățare, alocarea orientativă a numărului de 
ore pe teme, indicații metodice cu privire la realizarea predării, 
învățării şi evaluării, sugestii metodologice, sugestii pentru evaluare, 
inventare de atitudini şi valori, standarde curriculare de performanţă. 

3.1.1. Nota de prezentare descrie problematica obiectului de 
studiu respectiv și Oferă o prezentare a disciplinei care permite 
construirea unei imagini de ansamblu asupra programei, cuprinzând: 

— Elementele-ancoră care au stat la baza elaborării programei, 
descrierea parcursului disciplinelor, argumentarea structurii didactice 
adoptate, sinteza recomandărilor semnificative, dominantele 
curriculum-ului și argumentarea structurii didactice adoptate; 

— Denumirile disciplinelor studiate și repartizarea lor pe clase, 
cu specificarea numărului de ore pe săptămână; 

— Consideraţii referitoare la finalitățile generale urmărite, la 
tipurile de competenţe vizate. 

3.1.2. Obiectivele cadru și obiectivele de referință (pentru 
clasele 

I-VIII) sau competențele generale şi competențele specifice 
(clasele IX-XII). 

Obiectivele cadru sunt finalități educaționale cu grad ridicat de 
generalitate și de complexitate, care se referă la formarea unor 
competenţe ţi atitudini specifice disciplinei şi sunt urmărite de-a 
lungul mai multor ani de studii; ele se stabilesc în mod unic, la nivel 
național şi sunt cuprinse în programele școlare pentru clasele I-VIII 
(inclusiv la această clasă). 

Obiectivele cadru conţin finalități educaţionale relevante, care 
definesc achizițiile care se pot interioriza de către educabili prin 
studiul disciplinei respective, în comun cu celelalte discipline de 
învățământ din aria curriculară respectivă (D. Ungureanu, 1999, p. 
153). Altfel spus, obiectivele cadru au o structură comună pentru toate 
disciplinele care aparțin aceleiaşi arii curriculare şi au rolul de a 
asigura coerenţa în cadrul acesteia. 

Exemple de obiective cadru la disciplina „Istorie” - vezi 
Programa şcolară pentru clasele a VII-a - a VIII-a, programă aprobată 


prin Ordinul Ministrului Educaţiei, Cercetării și Tineretului cu nr. 4740 
/25.08.2003: 

1. Înțelegerea şi reprezentarea timpului şi a spaţiului în istorie 

2. Cunoașterea și interpretarea surselor istorice 

3. Investigarea și interpretarea faptelor și a proceselor istorice 

4. Înțelegerea şi utilizarea adecvată a limbajului de specialitate 

5. Stimularea curiozității pentru studiul istoriei și dezvoltarea 
atitudinilor pozitive față de sine și față de ceilalți. 

Din obiectivele cadru derivă obiectivele de referință, care se 
stabilesc în mod unic, la nivel național. Acestea cuprind rezultate 
aşteptate ale învăţării pentru fiecare an de studiu și ele: 

oferă imaginea dezvoltării progresive în achiziţii de la un an de 
studiu la altul; 

creează premisele pentru centrarea actului didactic pe aspectele 
formative ale învăţării; 

oferă o hartă a evoluţiei, urmăresc progresia în achiziția de 
competenţe, capacităţi şi cunoștințe specifice disciplinei. 

Exemple de obiective de referință la disciplina „Istorie” - vezi 
Programa şcolară pentru clasele a VII-a - a VIII-a, programă aprobată 
prin Ordinul Ministrului Educaţiei, Cercetării și Tineretului cu nr. 4740 
/25.08.2003: 

Pentru obiectivul cadru nr. 3, la clasa a VIl-a, obiectivele de 
referință urmărite sunt: 

3.1 să identifice elementele comune și diferențele legaterde mai 
multe fapte istorice 

3.2 să distingă cauzele şi consecințele unui fapt istoric 

3.3 să exprime opinii despre personaje şi evenimente istorice 

Pentru obiectivul cadru nr. 3, la clasa a VIII-a, obiectivele de 
referință sunt: 

3.1 să analizeze un eveniment, personaj sau fapt istoric pornind 
de la diferite surse de informaţii 

3.2 să realizeze tabloul unei perioade istorice identificând 
schimbările intervenite 

3.3 să formuleze planul unei investigaţii istorice simple 

3.4 să identifice elementele comune și diferențele referitoare la 
mai multe fapte istorice. 

Competenţele generale se formulează pe obiecte de studiu și se 
formează pe durata învățământului liceal. Ele au un grad ridicat de 


generalitate şi complexitate și au rolul de a orienta demersul didactic 
către achiziţiile finale dobândite de elev prin învățare (pentru 
consideraţii referitoare la competențe vezi tema „Proiectarea 
curriculum-ului”, punctul 2 din suportul teoretic - „Modelul de 
proiectare curriculară centrat pe competenţe - argumente din 
perspective multiple”). 

Exemple de competenţe generale la disciplina „Educaţie fizică” — 
vezi Programa şcolară pentru clasa a X-a, programă aprobată prin 
Ordinul Ministrului Educaţiei, Cercetării şi Tineretului cu nr. 
4598/31.08.2004: 

1. Integrarea cunoștințelor şi a tehnicilor specifice educaţiei 
fizice în acțiuni de optimizare a dezvoltării fizice și a capacităților 
motrice proprii 

2. Valorificarea cunoștințelor și a deprinderilor sportive 
dobândite, în organizarea și în practicarea competițională şi/sau 
necompetițională a disciplinelor sportive 

3. Analiza şi evaluarea concursurilor sportive din perspectiva 
spectatorului. 

Competenţele specifice se derivă din cele generale, se 
formulează pe obiecte de studiu și se formează pe parcursul unui an de 
studiu. 

Exemple de competenţe specifice la disciplina „Educaţie fizică” — 
vezi Programa şcolară pentru clasa a X-a, programă aprobată prin 
Ordinul Ministrului Educației, Cercetării şi Tineretului cu nr. 
4598/31.08.2004: 

Pentru competența generală nr. 1, la clasa a X-a, competențele 
specifice urmărite sunt: 

1.1 Selectarea metodelor şi a mijloacelor specifice dezvoltării 
fizice, în scopul adaptării acestora la particularităţile individuale 

1.2 Identificarea componentelor dezvoltării fizice proprii care 
necesită ameliorări şi, după caz, corectări 

1.3 Combinarea adecvată a deprinderilor şi a calităților motrice 
de bază corespunzător specificului unor activități motrice variate 

1.4 Identificarea carenţelor de dezvoltare a calităților motrice 
proprii, în scopul acționării adecvate, pentru ameliorarea acestora 

Pentru competenţa generală nr. 2, la clasa a X-a, competența 
specifică urmăriţi este: 

2.1 Practicarea în condiţii regulamentare a 


probelor/disciplinelor sportive pentru care a optat 

Pentru competenţa generală nr. 3, la clasa a X-a, competența 
specifică urmărită este: 

3.1 Aprecierea obiectivă a nivelului valoric al unor competiţii la 
care participă sau asistă ca spectator, al comportamentului sportivilor, 
ai antrenorilor, al arbitrilor și spectatorilor. 

Competenţelor specifice le sunt asociate prin programă unități 
de conţinut, valori şi atitudini, care ar putea fi construite în 
interdependenţă cu formarea competențelor educaționale generale și 
specifice, precum şi sugestii metodologice generale. Corelația propusă 
între competențele specifice şi unitățile de conţinut are în vedere 
posibilitatea ca orice competenţă specifică să poată fi atinsă prin 
diferite unități de conținut, neexistând o corespondenţă biunivocă 
între acestea. Pe baza competenţelor specifice, se formulează 
competențele derivate, care vor fi vizate în cadrul activităţii 
educaționale. 

În cadrul procesului de învățământ se vizează formarea și 
dezvoltarea de competențe educaţionale funcționale, de bază, necesare 
elevilor pentru a-și continua studiile și/sau pentru a se încadra pe 
piaţa muncii. O programă centrată pe competenţe, valori şi atitudini 
reflectă achizițiile cercetărilor psihologiei cognitive conform cărora, 
grație deținerii competenţelor, individul poate realiza, în mod 
exemplar, transferul şi mobilizarea cunoștințelor și a abilităților în 
contexte și situaţii noi și dinamice. 

3.1.3. Conținuturile pot fi valorificate ca autentice instrumente 
pentru atingerea obiectivelor cadru și de referință şi a competenţelor 
generale şi specifice solicitate prin curriculum. Unităţile de conţinut 
sunt structurate și organizate fie tematic (în jurul unor teme), fie în 
conformitate cu domeniile constitutive ale diverselor obiecte de studiu 
(vezi şi tema „Proiectarea curriculum-ului”, punctul 3 

din suportul teoretic - „Statutul conținuturilor în proiectarea 
curriculară”). 

Exemplu: Pentru competența specifică 1.4, conținuturile 
curriculare precizate în programa şcolară amintită sunt: 

Valorile medii pe țară ale calităților motrice specifice vârstei și 
sexului; 

Probe specifice de determinare a valorii fiecărei calități motrice; 

Programe de dezvoltare izolată și combinată a calităţilor 


motrice. 

3.1.4. Exemplele de activităţi de învăţare sunt enunțate corelativ 
cu tematicile abordate pentru a sprijini atingerea finalităților 
educaţionale propuse și au un rol important în orientarea 
demersurilor didactice spre centrarea acestora pe elev. Pentru fiecare 
obiectiv de referință, programa propune cel puțin un exemplu de 
activitate de învăţare. 

Seturile de activități de învăţare sugerează posibile modalități 
concrete şi diverse de organizare a activităţii educaționale. În 
condiţiile practicării unui învățământ centrat pe elev, ele sunt 
construite astfel încât să valorifice experienţa cognitivă a acestuia, să îl 
sprijine constructiv în activitatea de cunoaștere și să permită 
valorificarea unor strategii didactice adecvate în contexte variate de 
învăţare. 

Exemple de activități de învățare pentru obiectivul cadru nr. 3 și 
pentru obiectivele de referință corespunzătoare la disciplina „Istorie”, 
clasa a VII-a: 

3. Investigarea şi interpretarea faptelor și a proceselor istorice 

Obiective de referință Exemple de activități de învățare 

La sfârşitul clasei a VII-a, elevul va fi capabil: Pe parcursul clasei 
a VII-a, se recomandă următoarele activităţi: 

3.1 să identifice elementele comune și diferențele legate de mai 
multe fapte istorice; alcătuirea planului unei dezbateri despre diferite 
fapte istorice; 

3.2 să distingă cauzele şi consecinţele unui fapt istoric; 
comentarea diferitelor interpretări date faptelor istorice; 

3.3 să exprime opinii despre personaje și evenimente istorice; 
alcătuirea de biografii ale personalităților studiate. 

3.1.5. Sugestiile metodologice sunt concepute ca sprijin pentru 
realizarea demersurilor didactice și se referă, în principal, la: 

— Desfășurarea proceselor formative de predare, învăţare şi 
evaluare; 

— Organizarea activităților de învăţare și a situaţiilor de 
învăţare; 

— Construirea şi utilizarea strategiilor de instruire şi învăţare; 

— Alegerea și utilizarea metodelor de învățământ; 

— Necesitatea asigurării conexiunilor conceptuale şi 
metodologice; 


— Asigurarea potențialului educativ al disciplinei; 

— Asigurarea unei comunicări didactice eficiente, asigurarea 
unui mediu de învățare stimulativ, care să promoveze învățarea activă, 
atitudinea pozitivă şi responsabilă față de cunoaștere; 

— Selectarea și valorificarea resurselor materiale necesare; 

— Manifestarea flexibilităţii în gândire şi a creativității cadrului 
didactic. Exemple de sugestii metodologice la disciplina „Educaţie 
fizică” - vezi 

Programa școlară pentru clasa a IX-a, programă aprobată prin 
Ordinul Ministrului Educaţiei, Cercetării și Tineretului cu nr. 3458 
/09.03.2004: 

„Caracterul eterogen al colectivelor claselor a IX-a, sub aspectul 
cunoştinţelor, al capacităţilor şi al atitudinilor dobândite la disciplina 
Educaţie fizică în ciclul gimnazial impune adoptarea succesivă de către 
cadrul didactic a următoarelor măsuri: 

evaluarea predictivă a nivelului de pregătire a elevilor, realizată 
înaintea abordării ciclurilor tematice vizând capacitatea de practicare 
a probelor atletice, a jocurilor sportive pentru care se poate realiza 
instruirea în liceul respectiv și a ramurilor gimnasticii; 

prezentarea ofertei catedrei de educaţie fizică privin4 
disciplinele sportive care se vor preda în liceu; 

parcurgerea ciclurilor de inițiere/consolidarea deprinderilor 
specifice practicării tuturor probelor atletice prevăzute în programa 
clasei a IX-a în perioadele de lucru în aer liber; 

constituirea şi parcurgerea unor cicluri de inițiere/consolidare 
a deprinderilor specifice a minimum trei jocuri sportive dintre cele 
prevăzute în programa școlară, pentru care există condiţii de 
practicare în liceul respectiv, atât în aer liber, cât şi în sală; 

proiectarea unor cicluri de iniţiere/consolidare a ramurilor 
gimnasticii, care pot fi practicate în liceul respectiv, dintre care nu vor 
lipsi gimnastica acrobatică și săriturile”. 

3.1.6. Valorile și atitudinile sunt inventare/seturi de finalități de 
ordin general, care nu pot fi exprimate în termeni de acțiuni sau 
comportamente observabile și uşor evaluabile, la a căror dezvoltare 
contribuie disciplinele studiate. 

Sistemul/setul de valori și atitudini propriu unui obiect de 
studiu este determinant pentru formularea obiectivelor cadru și de 
referință, respectiv a competenţelor generale şi a celor specifice. 


Exemplu de sistem/set de valori și atitudini la disciplina 
„Educaţie fizică” - vezi Programa şcolară pentru clasa a X-a, programă 
aprobată prin Ordinul Ministrului Educaţiei Naţionale cu nr. 
4598/31.08.2004: 

Responsabilitatea față de propria sănătate şi dezvoltare fizică; 

Dorința de autoperfecționare și perseverență în atingerea 
obiectivelor prestabilite; 

Spirit competitiv; 

Respect față de: reguli, parteneri, adversari, arbitri, spectatori; 

Disponibilitate pentru colaborare și pentru inițierea și 
menținerea relaţiilor interumane; 

Interes constant pentru fenomenul sportiv; 

Opţiunea pentru o viață sănătoasă şi echilibrată, prin adoptarea 
unui regim de activitate care să îmbine armonios efortul fizic cu cel 
intelectual, solicitarea cu refacerea, timpul ocupat cu timpul liber. 

3.1.7. Standardele curriculare de performanță reprezintă un 
sistem de referință comun şi echivalent la sfârşitul unei trepte de 
şcolaritate, care permite evidențierea progresului realizat de elevi de 
la o treaptă de școlaritate la aha (sunt standarde naţionale). Ele sunt 
criterii de evaluare a calității procesului de învăţare, specificări de 
performanţă, enunţuri sintetice care indică gradul în care sunt atinse 
obiectivele curriculare, sunt însușite cunoștințele, sunt formate 
capacitățile, competențele şi comportamentele stabilite prin 
curriculum. 

Caracteristicile standardelor curriculare de performanță - 
repere de evaluare ce vizează cunoștințele, competențele şi atitudinile 
aşteptate de la elevi, ca urmare a parcurgerii curriculum-ului sunt 
următoarele: 

asigură conexiunile necesare între curriculum şi-evaluare; îşi 
propun să motiveze elevii pentru învăţarea adtivă; permit evidențierea 
progresului elevului de la o treaptă de școlarizare la alta, constituind 
un sistem de referință comun şi echivalent pentru toți elevii, vizând 
sfârşitul treptei/perioadei de şcolaritate respective; se elaborează în 
funcţie de finalitățile educaţionale ale treptei de școlaritate și ale 
ciclului de școlaritate, de obiectivele cadru și de referință, de 
particularitățile psihologice ale elevilor şi de alți factori. Exemple de 
standarde curriculare de performanţă la disciplina „Istorie” - vezi 
Programa şcolară pentru clasele a VII-a - a VIII-a, programă aprobată 


prin Ordinul Ministrului Educaţiei Naţionale cu nr. 4740/25.08.2001: 

STANDARDE CURRICULARE DE PERFORMANȚĂ 

OBIECTIVE CADRU STANDARDE 

1. Înțelegerea şi reprezentarea timpului şi a spaţiului în istorie; 
S.l Utilizarea informaţiilor provenite din hărți şi axe cronologice în 
comentarea unui fapt istoric; 

2. Cunoaşterea și interpretarea surselor istorice; S.2 Folosirea 
de surse istorice multiple pentru a comenta un eveniment și/sau un 
proces istoric; 

3. Investigarea şi interpretarea faptelor și a proceselor istorice; 
5.3 Identificarea unor analogii între evenimente din trecut şi situații 
prezente; 

5.4 Comentarea elementelor comune şi a diferenţelor legate de 
mai multe fapte istorice; 

4. Înțelegerea şi utilizarea limbajului de specialitate; 5.5 
Prezentarea unor fapte şi procese istorice folosind modalități diferite 
de comunicare; 

5.6 Raportarea critică la opiniile altora și revizuirea propriilor 
opinii în funcție de context. 

3.2. Programele școlare ale disciplinelor opţionale se alcătuiesc 
în acord cu structurarea programelor disciplinelor obligatorii (de 
trunchi comun), după modele de proiectare personalizate, cum ar fi 
cele prezentate în secțiunea „Esenţializarea şi explicitarea conținutului 
prin intermediul unor organizatori cognitivi/scheme”, la punctele b-i. 

Argumentul reunește consideraţii referitoare la necesitatea, 
utilitatea şi relevanța opționalului propus, din perspectiva unor 
finalități educaţionale generale, a nevoilor educaţionale ale elevilor, ale 
comunităţii locale etc. 

Obiectivele de referință/Competenţele specifice se pot referi 
inclusiv la atitudinile vizate la elevi și se formulează după modelul 
celor din programele naţionale elaborate pentru disciplinele 
obligatorii (din trunchiul comun), însă nu vor fi reluări ale acestora. 

Dacă opţionalul este prevăzut pentru un nivel de școlaritate sau 
pentru un ciclu curricular, se vor formula și obiective 
cadru/competențe generale din care se vor deduce obiectivele de 
referință /competenţele specifice pentru fiecare an de studiu, evidenți 
induse progresia achiziţiilor. 

Rubricile Lista de conținuturi și Conţinuturi cuprind unităţile și 


subunitățile de conţinut care vor servi ca vehicule pentru formarea 
capacităților vizate prin obiective şi a competenţelor urmărite. La fel 
ca şi în cazul programelor disciplinelor obligatorii, sistemul 
informaţiilor vehiculate în cadrul opţionalului nu vor fi considerate 
scop în sine, ci mijloace pentru formarea elevilor, ele intrând în 
combinaţie atât între ele, cât şi cu cele însușite anterior, 
structurându-se şi restructurându-se permanent. 

Rubrica Valori și atitudini cuprinde setul de valori și atitudini 
care se preconizează a fi formate pe durata parcurgerii opționalului. 

Sugestiile metodologice includ referiri la sistemele 
metodologice utilizate preponderent pentru construirea situațiilor de 
învățare şi pentru facilitarea activităților de învățare, precum și la 
sistemul mijloacelor de învățământ utilizate. 

Modalitățile de evaluare cuprind precizări referitoare la tipurile 
de probe de evaluare care se vor utiliza în cadrul opționalului (nu se 
vor include probele efective): probe de evaluare scrise, probe de 
evaluare orale, probe de evaluare practice, referate, proiecte, portofolii 
etc. 

4. Manualul școlar 

Manualele şcolare organizează conținuturile obiectului de 
studiu şi concretizează programele școlare în diferite unități didactice 
sau experiențe de învăţare, valorificabile în contextul promovării de 
relații educaționale profesor-elev. 

Manualele școlare reprezintă instrumente de lucru operaționale 
pentru elevi, care detaliază, structurează și operaţionalizează în mod 
sistematic temele recomandate de programa şcolară, la fiecare obiect 
de studiu şi pentru fiecare clasă, organizându-le şi sistematizându-le 
pe capitole, subcapitole, teme și lecţii. Informaţiile sunt prelucrate, 
structurate și integrate din perspectiva logicii didactice (şi cu 
respectarea logicii ştiinţei), în conformitate cu principii didactice, 
psihologice și praxiologice. Pentru profesor, manualul reprezintă un 
instrument didactic cu rol de ghid, de orientare a activității didactice, 
respectiv de selectare a conţinuturilor științifice valorificabile în 
vederea atingerii finalităților urmărite; la îndemâna profesorului stau 
şi alte surse de informare: alte manuale alternative, cărți, tratate. 

Internet etc. Pentru elevi, manualul constituie un instrument de 
lucru important, cu ajutorul căruia ei se informează și se formează; un 
manual bun nu este doar un depozitar de informaticei şi prilej de 


dezvoltare a gândirii, ai? apacităţilor şi dispoziţiilor intelectuale, 
voliționale, morale, estetice. De asemenea-anualul este pentru elevi un 
instrument de autoformare, care nu se substitmestudiului și reflecției 
personale. 

4.1. Manualele şcolare alternative 

În actualul context curricular, s-a trecut de la o succesiune fixă a 
conținuturilor existente în manualele unice la autentice practici 
didactice flexibile și alternative, prezentate în cadrul manualelor 
şcolare alternative elaborate pentru un anumit obiect de studiu. Astfel, 
pentru o anumită treaptă de şcolaritate, clasă și disciplină de studiu, 
pot exista mai multe manuale școlare alternative. Ele se bazează pe 
modalități diferite de abordare, tratare şi operaţionalizare a 
conținuturilor, care contribuie la atingerea obiectivelor cadru şi de 
referință cuprinse în programele școlare, obiective care sunt unice la 
nivel național. Firește, este important ca toate manualele alternative să 
respecte cerinţele programei școlare care este unitară și obligatorie; 
manualele oferă „suportul” pentru a realiza capacităţile, abilităţile şi 
competențele prevăzute de programa şcolară. Conținuturile existente 
în programele și manualele şcolare urmează să fie supuse unei operații 
de prelucrare mai rafinată şi de accesibilizare (operație numită 
transpoziție didactică internă) şi devin, în acest fel, un subsistem al 
situației de învățare (vezi „Esenţializarea și explicitarea conţinutului 
prin intermediul unor organizatori cognitivi/scheme”, figura de la 
punctul a). 

Existenţa mai multor manuale alternative pentru o disciplină de 
studiu şi pentru o clasă solicită din partea cadrului didactic 
competenţe psihopedagogice pentru alegerea acelor manuale care se 
adaptează cel mai mult  caracteristicilor psihologice și 
comportamentelor de învățare ale elevilor, valorizează potenţialul 
acestora, precum și propriilor aptitudini și stiluri didactice. Aşadar, 
introducerea manualelor alternative reprezintă o dovadă a 
democratizării învățării. Autorii de manuale și, fireşte, cadrele 
didactice au libertatea de a organiza instruirea în funcție de finalitățile 
şi conținuturile prevăzute în programele școlare, de particularităţile 
elevilor şi de propriile opțiuni privind abordarea strategică și 
metodologică a instruirii şi construcția progresiei cunoaşterii. 

4.2. Funcţiile manualelor şcolare 

Ca instrument de informare şi de lucru pentru elevi, manualul 


îndeplineşte concomitent următoarele funcții: informativă (de 
informare), formativă (de structurare și organizare a învăţării), de 
dirijare/ghidare a învățării, de autoinstruire și stimulativă. 

4.2.1. Funcţia informativă (de informare) se referă la: 

transpoziția didactică externă, la selectarea cunoştinţelor 
proprii unei anumite științe, discipline, astfel încât să se respecte 
logica internă a științei şi să se asigure logica didactică și succesiunea 
firească a conținuturilor pe ani de studiu, cu respectarea programei 
şcolare; 

— Prelucrarea și filtrarea acestor conţinuturi, ceea ce 
presupune simplificarea, accesibilizarea, punerea lor în relaţie şi 
structurarea lor. 

4.2.2. Funcţia formativă (de structurare şi organizare a 
învățării) se referă la pârghiile prin care manualele sprijină activitățile 
de instruire și autoinstruire ale elevilor: 

valorificarea experienţei practice a elevilor pentru a ajunge la 
concluzii şi generalizări teoretice; 

valorificarea  abordărilor și concluziilor teoretice pentru 
realizarea de exerciţii şi aplicaţii practice; 

efectuarea de exerciții practic-aplicative ca bază pentru 
realizarea de abordări teoretice; 

trecerea de la prezentări și descrieri teoretice la exemple, 
explicitări şi ilustrări practic-aplicative; 

trecerea de la exemple, explicitări, descrieri şi ilustrări 
aplicative la acțiuni de (auto) observare și (auto) analiză; 

Includerea de referiri la strategiile metacognitive care pot fi 
valorificate de elevi în acţiunile lor de instruire și autoinstruire. 

4.2.3. Funcţia de dirijare/ghidare a învăţării este asigurată 
graţie: 

structurării conţinuturilor de studiat; 

Includerii unor jaloane pe care elevii le pot Valorifica în 
activitatea de instruire şi autoinstruire: cuvinte-cheie, definiții) 
întrebări și elemente de reflecţie: sublinieri ale unor idei, inclusiv prin 
apel al mijloace grafice cum ar fi sublinieri, chenare, colorare etc; 
rezumate; evidențierea aplicațiilor; sprijinirea demersurilor 
metacognitive ş.a; oferirii de modalități sau metodologii de lucru, 
modele de acțiune și de cunoaştere redate explicit sau infuzate în 
logica expunerii didactice, care pot fi utilizate ca atare sau în 


modalităţi creative. 

4.2.4. Funcţia de autoinstruire este asigurată de valenţele pe 
care manualele școlare le au în direcţia asigurării și susținerii studiului 
individual independent al elevilor (care simt suficient de motivaţi), a 
demersurilor lor cognitive și metacognitive. 

4.2.5. Funcţia stimulativă este în strânsă corelaţie cu cea de 
autoinstruire și se referă la contribuția manualelor școlare la 
stimularea și dezvoltarea interesului elevilor pentru studiu, la trezirea 
curiozităţii lor, a interesului lor epistemic, a dorinţei lor de cunoaștere. 

Această funcție este asigurată de modalităţile concrete de 
structurare şi „comunicare” a informaţiilor, de natura şi complexitatea 
sarcinilor de lucru care li se solicită elevilor, de intensitatea implicării 
lor în activitate ș.a.m.d. 

4.3. Condiţii pentru elaborarea manualelor şcolare 

Din perspectivă curriculară, condiţiile pe care trebuie să le 
satisfacă un manual pot fi clasificate în trei mari categorii: generale, de 
structurare și de redactare. 

4.3.1. Condiţiile generale se referă la aspectele care sunt 
necesare să se ia în considerare în legătură cu conținutul științific, cu 
măsura în care acesta este accesibilizat în vederea asimilării lui de 
către elevi: 

Conținuturile răspund pertinent  finalităților educaționale 
existente în programă? 

Conținuturile corespund experienţei cognitive a elevilor, 
sistemului lor cognitiv, stadiului lor de dezvoltare intelectuală și 
nivelului lor de dezvoltare cognitivă? 

Conținuturile răspund adecvat nevoilor educaționale și 
intereselor de cunoaștere ale elevilor? 

Sunt conținuturile corecte, exacte, precise, actuale, variate, 
coerente și obiectiv prezentate? 

Sunt conținuturile prezentate gradual, de la simplu la complex? 

Sunt conținuturile suficient de elaborate, de dezvoltate în raport 
cu enunțurile sintetice ale programei? 

Sunt conținuturile „traduse” în registre adaptate 
particularităților de vârstă ale elevilor? 

Conceptele sunt explicate suficient şi clarificator? 

Sunt prezentate, în manieră explicită, aplicații concrete ale 
conținuturilor studiate? 


Activităţile de învăţare sunt suficient de variate? 

Se stimulează învățarea formativă, formarea și dezvoltarea 
competenţelor şi se motivează elevul?” 

Conținuturile contribuie la formarea unor atitudini sociale şi 
morale pozitive și la dezvoltarea valorilor? 

Conținuturile sunt integrate, oferă deschideri spre problematici 
şi abordări interdisciplinare? 

4.3.2. Condiţiile de structurare se referă la aspectele legate de 
organizarea, ierarhizarea şi structurarea conținuturilor, la abordările 
pedagogice valorificate: 

Conținuturile sunt prelucrate în acord cu paradigmele 
educaționale actuale? 

Sunt valorificate valenţele formative şi informative ale 
conținuturilor? 

Strategiile valorificate corespund unei pedagogii directiviste sau 
nondirectiviste? 

Manualul propune elevilor diverse tipuri de situaţii de învăţare, 
susceptibile de a genera diverse tipuri de experienţe de învăţare 
dezirabile? 

Manualul conţine o diversitate suficient de mare de tipuri de 
sarcini de învăţare? 

Activitățile de învăţare prezentate sunt centrate predominant 
pe elev, se asigură activismul elevilor? 

S-a țintit seama de particularităților elevilor: vârsta, interesele 
lor cognitive, mediul de viață ș.a? 

În ce măsură manualul conţine referiri la evaluare? 

În ce măsură manualul oferă elevilor posibilități de 
autoevaluare? 

În ce măsură manualul oferă probe de evaluare şi de 
autoevaluare în concordanţă cu conținuturile și activităţile de învăţare 
pe care le include? 

În ce măsură manualul oferă oportunități pentru fixarea, 
sistematizarea, recapitularea cunoștințelor? 

În ce măsură manualul oferă sugestii pentru monitorizarea, 
reglarea și optimizarea învăţării? 

În ce măsură manualul stimulează „învățarea învăţării”, 
respectiv oferă sprijin în formarea şi dezvoltarea abilităților cognitive 
şi metacognitive? 


4.3.3. Condiţiile de redactare se referă la aspectele generale 
legate de redactarea şi tehnoredactarea manualului, de stilul de 
redactare, de limbajul utilizat, de ilustraţii: 

Conținuturile sunt organizate logic după un (semi) algoritm: 
prezentare; text principal organizat în capitole și subcapitole, în 
conformitate cu unităţile de conținut din programă; rezumat; exerciţii, 
evaluare? 

Capitolele sunt echilibrate ca lungime, stil de redactare și 
tehnoredactare? 

Extinderea capitolelor este în acord cu relevanța temei tratate? 

Rezumatele (fie că sunt la începutul textului, fie la sfârşit) sunt 
clare, concise, esenţializate şi edificatoare? 

Introducerea prezintă clar importanţa și obiectivele disciplinei, 
precum şi ale manualului, modalităţile de structurare a capitolelor? 

Cuprinsul este precis și suficient de detaliajt, astfel încât să 
sprijine orientarea elevilor în studiul disciplinei? 

Manualul are un index cu suporturi utile în activitatea de 
predare-învăţare-evaluare: anexe, bibliografie, răspunsuri la probele 
de evaluare etc? 

Este asigurată lizibilitatea textului „formatul manualului este 
oportun, se utilizează caractere de dimensiuni și fonturi diferite, 
chenare, culori de fond diferite? 

Stilul de redactare este decent, precis, clar (fără enumerări 
exagerate, inexactităţi, elemente redundante, deficiențe de limbaj) sau 
imprecis? 

Limbajul este corect și adaptat nivelului de pregătire al elevilor? 

Vocabularul utilizat este adaptat nivelului de înţelegere al 
elevilor şi ţine cont de achiziţiile anterioare ale acestora? 

Cuvintele noi și termenii ştiinţifici noi sunt explicați și definiți 
operațional. 

Structura şi Jungimea frazelor şi a propoziţiilor sunt în 
concordanţă cu nivelul de înțelegere al elevilor? 

Semnificaţia textului și mesajul său educațional sunt clare? 

Elementele de punctuație sunt justificate şi corecte? 

Se recurge pertinent la ilustrații, toate acestea se justifică? 

Ilustraţiile sunt în concordanţă cu conținuturile capitoleloi? 

Ilustraţiile sunt intuitive, clare, precise? 

Informaţiile transmise de ilustraţii sunt sugestive, clarificatoare 


şi interesante pentru elevi? 

Raportul text scris - ilustraţii este adecvat? 

Ilustraţiile sunt corect plasate în pagină în raport cu textul scris? 

Legenda ilustraţiilor este clară şi precisă, iar explicațiile 
aferente ilustraţiilor simt clarificatoare? 

Ilustraţiile sunt numerotate corect? 

Există consecvență în utilizarea elementelor de design al 
tehnoredactării (tipuri de litere, dimensiuni ale literelor, distanțe, 
aşezare în pagină, modul de numerotare al capitolelor, subcapitolelor, 
figurilor, tabelelor etc.)? 

Ilustraţiile satisfac exigenţele de ordin estetic (calități estetice, 
culori folosite, aspecte plăcute şi atrăgătoare)? 

5. Produsele curriculare auxiliare 

Produsele curriculare, respectiv auxiliarele curriculare, ghiduri 
le metodice pentru cadrele didactice, materialele didactice de 
suport/ajutătoare, normele metodologice, îndrumătoarele pentru 
elevi, caietele de activitate independentă pentru elevi, softurile 
educaţionale, seturile multimedia, pachetele de învățare reprezintă 
resurse care descriu modalităţile și condiţiile de aplicare și de 
monitorizare ale procesului  currricular şi conțin sugestii 
metodologice, explicitând abordări flexibile şi deschise ale elementelor 
de conținut și stimulând, totodată, motivația pentru învățare a elevilor. 
Aceste resurse sunt conexe manualelor, fac parte din curriculum-ul de 
suport şi facilitează demersurile didactice practice de valorificare a 
programelor şcolare şi/sau a manualelor şcolare. 

Pentru a-și valorifica valenţele didactice, aceste auxiliare 
curriculare sunt utilizate în spiritul concepției sistemice, articulate 
despre curriculum-ul disciplinelor de învățământ şi despre 
componentele acestuia. 

Esenţial în realizarea şi selectarea acestor produse curriculare 
auxiliare este asigurarea corespondențelor necesare între nivelul de 
pregătire al elevilor, cognitiv/ intelectual și afectiv-motivațional, 
informativ și formativ, necesar pentru asimilarea i unor noi 
conținuturi și variantele de transpunere a acestora (registrul acționai, 
registrul iconic sau registrul simbolic), cărora le sunt asociate anumite 
modalități de cunoaştere a realității, de declanşare/inducere, susținere 
şi motivare a învățării (vezi tema „Conţinutul învățământului - vector 
al curriculum-ului”). 


Situaţiile de învățare organizate cu ajutorul produselor 
curriculare auxiliare pot fi foarte diverse, iar tipurile de experienţe de 
învățare pot fi nuanţate de la receptarea noului și exersarea 
preponderentă a memoriei şi a capacităţilor reproductive, la 
implicarea activă și interactivă în asimilarea noului şi chiar la 
descoperirea acestuia, prin exersarea gândirii logice și prin exersarea 
operațiilor acesteia, a imaginaţiei și creativității educaților. De altfel, 
aşa cum există produse curriculare auxiliare destinate profesorilor, 
organizării activităților de predare, există produse curriculare special 
destinate elevilor, aprofundării şi individualizării învăţării realizate de 
aceștia, stimulării reflecției lor personale. 

Esenţializarea și explicitarea conţinutului prin intermediul unor 
organizatori cognitivi /scheme: 

a) Modelarea grafică a interrelaţiilor dintre subsistemele 
situației de învăţare 

Conţinutul programelor şi 

Sarcina/sarcinile de învățare b) Model de structurare a 
programei (pentru clasele I-VIII) 

Denumirea opţionalului: Tipul opţionalului: Clasa: 

Profilul clasei: Durata: 

Număr de ore/săptămână: Profesor: 

Instituţia de învățământ: 

opţionalului la nivelul disciplinei 

Argument 

Obiective cadru 

Obiective de referință 

Activităţi învăţare 

Lista de conţinuturi 

Modalităţi de evaluare 

Bibliografie c) Model de structurare a programei opționalului la 
nivelul discipline 

(pentru clasele IX-XII) 

Denumirea opționalului: 

Tipul opționalului: 

Clasa: 

Profilul clasei: 

Durata: 

Număr de ore/săptămână: 


ProfesojL. 

Instituţia de învățământ: 

Argument 

Competenţe generale 

Competenţe specifice 

Conţinuturi 

Valori şi atitudinr-Sugestii metodologice 

Modalităţi de evaluare 

Bibliografie d) Model de structurare a programei opționalului la 
nivelul arie curriculare (pentru clasele I-VIII) 

Denumirea opționalului: 

Tipul opționalului: 

Clasa: 

Profilul clasei: 

Durata: 

Număr de ore/săptămână: 

Profesor: 

e) Model de structurare a procuramei opționalului la nivelul 
ariei curriculare (pentru clasele IX-XII) 

Denumirea opţionalului: Tipul opţionalului: Clasa: 

Profilul clasei: Durata: 

Număr de ore/săptămână: Profesor: 

1 instituţia de învățământ: 

Argument 

Competenţe generale pe arie curriculară 

Competenţe generale ale disciplinelor implicate 

Competenţe specifice Conţinuturi 

Valori şi atitudini 

Sugestii metodologice 

Modalităţi de evaluare 

Bibliografie f) Model de structurare a programei opţionalului la 
nivelul mai multor arii curriculare (pentru clasele I-VIII) 

Denumirea opționalului: Tipul opţionalului: Clasa: 

Profilul clasei: 

Durata: 

Număr de ore/săptămână: Profesor: 

Argument 

Obiective interdisciplinare sau transdisciplinare 


Instituţia de învățământ: 

Modalităţi de evaluare 

Bibliografie g) Model de structurare a programei opționalului la 
nivelul mai multor arii curriculare (pentru clasele IX-XII) 

Denumirea opționalului: Tipul opţionalului: Clasa: 

Profilul clasei: Durata: 

Număr de ore/săptămână: Profesor: 

Instituţia de învățământ: 

Argument 

Competenţe generale interdisciplinare sau i transdisciplinare 

Competenţe generale ale disciplinelor implicate 

Competenţe specifice Conţinuturi 

Valori şi atitudini 

Sugestii metodologice 

Modalităţi de evaluare 

Bibliografie 

Sarcini de reflecţie şi exerciții aplicative: 

(1) Cum apreciaţi respectarea exigențelor legate de conţinutul 
învățământului la disciplina de specialitate? Faceţi sugestii de 
ameliorare a calității programelor şi manualelor şcolare. 

(2) Analizaţi următoarea afirmaţie şi identificați implicaţiile ei 
practice: 

„Profesorul trebuie să aibă capacitatea de a traduce 
conținuturile în «demersuri de instruire», adică «într-o serie de 
operații mentale pe care el face efortul de a le înțelege și de a le institui 
în clasă»” (Philippe Meineu, 1993, p. 52). 

(3) <C/? Identificaţi asemănări şi deosebiri între programele 
şcolare utilizate în învățământul preuniversitar şi programele 
universitare. Care consideraţi că ar trebui să fie trăsăturile dominante 
ale unei programe universitare? 

(4) Propuneţi soluţii pentru ca programele utilizate în 
învățământul preuniversitar (cele ale disciplinelor obligatorii şi ale 
celor opţionale) și în cel universitar să devină mai flexibile şi mai 
adaptate la circumstanţele învăţării, la nevoile şi posibilitățile concrete 
ale elevilor. 

(5) Analizați programa şcolară la disciplina de specialitate, 
pentru un anumit nivel de şcolaritate, și arătați cum reflectă aceasta 
valorile fundamentale promovate de idealul educațional românesc. 


(6)? Reflectaţi, în manieră sistemică, la implicaţiile practice pe 
care le are modificarea programei școlare la un obiect de studiu și la o 
clasă. Identificați demersuri pedagogice necesare la macro -, mezoși 
micronivel educațional. 

(7) le) Decizia în ceea ce privește alegerea manualului școlar îi 
aparține cadrului didactic. Argumentaţi, din perspective multiple, 
această responsabilitate. 

(f în practica educaţională există numeroase situații în care 
cadrele didactice recomandă elevilor și utilizează la clasă două sau mai 
multe manuale alternative. Reflectaţi la avantajele şi dezavantajele 
acestor situații. 

(9) am O Analizaţi, explicităţi și ilustraţi legătura dintre planul 
de învățământ, programa şcolară și manualul școlar. 

AnaHzaţi; explicitați şiihistrați relația dintre valorile şi 
atitudinile prezente în programa şcolară la o disciplină de studiu și 
Competenţele generale și specifice aferente acelei discipline. 

(llf)? Reflectaţi la modul predominant în care aţi dori să induceţi 
experiențe de învățare pozâtâve, dezirabile la elevi. Daţi exemple 
concrete, pornind de la prevederile programei școlare şi utilizând un 
manual școlar. 

(12) & Exemplificaţi situaţii și activități de învăţare, la disciplina 
de specialitate, prin care să se poată urmări formarea şi dezvoltarea 
capacităților: 

— De informare din surse de documentare multiple; 

— De apreciere critică a ideilor şi a implicaţiilor acestora; 

— De comunicare; 

— De lucru în echipă; 

— De cercetare. 

Precizați şi alte capacităţi care ar putea fi vizate prin studiul 
disciplinei şi arătaţi care sunt situaţiile şi activitățile de învățare care 
facilitează aceste demersuri. 

(13) Analizați modul particular de respectare a principiilor de 
generare a planurilorcadru de învățământ pentru diferite segmente de 
şcolaritate, punând accent pe statutul propriei discipline de 
învățământ 

(14) Care sunt factorii care condiționează succesiunea 
disciplinelor de studiu într-un plan de învățământ? 

(15) Surprindeţi într-o hartă conceptuală/cognitivă importanţa, 


caracterul dinamic și influenţele majore ale planurilor de învățământ. 

(16)? Comentaţi următoarea afirmaţie: „Manualele reprezintă 
modalităţi de interacţiune cu elevii, modalități de a-i învăţa ceva, mai 
mult decât procesul predării în sine, limitat implicit de o serie de 
parametri asupra cărora profesoral nu are niciun control” (Isaac 
A-tnov) 6. 

(17). t/O, Analizați manualele existente la disciplina de 
specialitate, la o clasă, la alegere, și stabiliți dacă și în ce măsură de 
conţin, alături de informaţii, modalităţi de lucru, metodologii-modele 
de acțiune şi de cunoaştere și recomandări metacognitive, prezentate 
explicit sau infuzate în logica expunerii didactice. 

(18) Analizaţi modul particular de asigurare a funcţiilor 
jşianualelor școlare la disciplina de specialitate, la diferite clase. 

(19) 0 

Realizaţi analize critice ale manualelor școlare de la disciplina 
de specialitate, utilizând criteriile pentru elaborarea manualelor 
şcolare prezentate în suportul teoretic. 

(20) & Faceţi referire la un manual pe care l-aţi utilizat pe 
parcursul anilor de studiu în segmentul preuniversitar şi care v-a 
facilitat substanţial învățarea la disciplina respectivă. Inventariaţi 
elementele constitutive - de concepție, de structură, de alcătuire, de 
redactare etc. - care au sprijinit şi eficientizat studiul. 

(21) Reflectaţi la posibilele riscuri ale supralicitării importanţei 
manualului şcolar în predarea-învățarea disciplinei de specialitate. 

(22) Elaboraţi programe școlare pentru diferite tipuri de 
opţionale, la nivelul disciplinei, la nivelul ariei curriculare și la nivelul 
mai multor arii curriculare, folosind modelele de proiectare din 
secțiunea „Esenţializarea şi explicitarea conținutului prin intermediul 
unor organizatori cognitivi/scheme” - punctele b-g. 

(23) Alcătuiţi inventare de întrebări pe care ar trebui să și le 
pună cadrul didactic pentru a realiza şi selecta anumite produse 
curriculare auxiliare, ținând cont de tipurile de experiențe de învăţare 
vizate. 

(24) Propuneţi posibile componente ale curriculum-ului de 
suport, respectiv produse curriculare auxiliare la disciplina de 
specialitate și inventariaţi principalele lor valenţe educaționale. 

(25) Reflectaţi la implicaţiile pe care le are și pe care ar trebui să 
le aibă paradigma competenţei - reflectată și în modul de structurare a 


produselor curriculare - asupra manierei de formulare a subiectelor (a 
itemilor pedagogici) 

pentru examenele naţionale. 

— Demersul vizat în operaţionalizarea acestei teme ţinteşte să 
vă familiarizeze şi să vă sensibilizeze în legătură cu aspectele 
pragmatice ale curriculum-ului și să vă ofere sprijin în integrarea și 
valorificarea produselor curriculare în practica școlară proprie. Vă 
propunem, astfel, să vă apropiați mai întâi de definițiile conceptelor şi 
de principalele lor caracteristici. Apoi, vă sugerăm să reflectați la 
modul în care veţi valorifica produsele curriculare la diferite teme 
aferente disciplinei de specialitate, având în vedere în permanență 
impactul acestor produse asupra proiectării, dar mai ales asupra 
realizării cu succes a activităţilor instructiv-educative. 

REFORMA CURRICULARĂ DIN ROMÂNIA 

O Obiective /bompetenţe vizate prin studiul temei: 

1 - să descrie coordonatele majore ale reformei curriculare din 
România, referindu-se la direcţiile principale de acțiune ale acesteia, 
analizate dinspre macronivelul spre micronivelul educațional 

2 - să expliciteze sarcinile şi componentele reformei de 
curriculum, în perspectiva educaţiei permanente, precum şi în 
perspectivă operațională 

3 - să caracterizeze reperele strategice de elaborare a 
curriculum-ului: sistemul principiilor directoare; principiile de 
elaborare a curriculum-ului școlar; reperele strategice fundamentale 
de construire a curriculum-ului; reperele strategice specifice 
demersurilor de elaborare a programelor școlare; standardele de 
sistem; criteriile generale pentru relevanţa şi coerenţa funcțională și 
metodologica a curriculum-ului 

4 - să expliciteze interrelația dintre reforma curriculară și 
reforma conținuturilor ţinând cont de statutul pe care îl dețin 
conținuturile în cunoașterea școlară 

5 - să enumere principalele documente de referință pentru 
politica educaţională în domeniul curriculum-ului 

(6 - să analizeze critic-constructiv impactul reformei de 
curriculum în învățământul obligatoriu și principalele implicaţii ale 
acesteia la nivelul politicii educaţionale şi la nivel microeducaţional. 

Termeni şi sintagme-cheie: reformă curriculară/reformă de 
curriculum, compatibilizarea europeană a curriculum-ului național; 
noul Curriculum Naţional; principii de elaborare a curriculum-ului; 
reforma conținuturilor 

Suport teoretic 


1. Coordonatele majore ale reformei curriculare din România 

În prezent, conceptul de „curriculum” ocupă un e bentral nu 
numai în ştiinţele educației, dar și în cadrul practicilor educaţionale 
contemporane, ceea ce face ca reflecţiile legate de elaborarea 
curriculum-ului să fie de cea mai mare relevanță. Orice proces de 
reformă educaţională și cu atât mai mult de reformă a învățământului 
se desfășoară în principal în zona curriculară şi situează în prim-plan 
preocupările privind (re) elaborarea Uftui nou curriculum. Reforma 
curriculară devine, astfel, o componentă esenţială a reformei 
comprehensive a învățământului, care reprezintă o inovare 
macroeducaţională (vezi „Esenţializarea și explicitarea conţinutului 
prin intermediul unor organizatori cognitivi/scheme”), întrucât 
acționează asupra  macrosistemului, respectiv asupra tuturor 
componentelor structurale și funcționale ale învățământului, vizând 
restructurarea lor integrală sau cvasi-integrală. Totodată, reforma de 
curriculum constituie o garanție solidă, de maximă relevanță a 
eficienței strategiei globale, generale, de reformare a învățământului; 
ea apare ca o consecinţă a schimbărițor structurale produse la nivelul 
unui sistem de învățământ și reflectă noile echilibre și echilibrări 
pedagogice stabilite între nivelurile de școlaritate, precum şi între 
formele educaţiei. 

Statutul educaţiei de factor, esenţial al dezvoltării şi al pregătirii 
viitorului unei societăţi și statutul reformei sistemului educațional de 
preocupare a noastră, a tuturor, a condus la crearea, la nivelul 
comunităților naționale și internaționale, a unor structuri şi instituţii 
chemate să realizeze şi să promoveze reformele educaţionale 
permanente. În România, după 1989 o prioritate a politicilor din 
domeniul educației a constituit-o revizuirea conținuturilor 
învățământului şi a legislației şcolare. În succesiunea principalelor 
etape de aplicare a acestor politici educaționale s-a încercat impunerea 
unor strategii şi măsuri de inovare a sistemului românesc de 
învățământ şi descurajarea opțiunilor și inerțiilor conservatoare (de 
altfel, fireşti, dată fiind noutatea provocării la inovație în educație și 
lipsa totală de cultură curriculară și de experiență românească în 
materie de curriculum): 

1) Etapa reparatorie, care a debutat după decembrie 1989 şi 
care a fost, în mare parte, reactivă. Aceasta a fost caracterizată de 
efortul de dezideologizare în educație; în complementaritatea acestui 


efort s-au anulat unele reglementări legislative şi s-au impus și 
promovat altele, referitoare la înlăturarea formelor precedente de 
organizare şi funcționare ale școlii. 

2) Etapa documentelor legislative instituţionale și sistemice, de 
concepție, conţinut și metodologice, etapă finalizată cu adoptarea unei 
noi legislații pentru învățământ: în 1995 s-a adoptat Legea 
învățământului, iar în 1997, Statutul personalului didactic. Această 
etapă a fost marcată - din punct de vedere al politicii educaționale - de 
configurarea unor linii strategii de inovare educațională la macro- și 
micronivel pedagogic. Din punct de vedere al politicii financiare, în 
această etapă s-au înregistrat infuzii de resurse financiare, inclusiv 
împrumuturi de la Banca Mondială și fonduri nerambursabile de la 
Uniunea Europeană. 

3) Etapa construcţiilor sistematice s-a afirmat spre sfârşitul 
anilor '90 prin consacrarea unei reforme curriculare de amploare, 
sistemică şi accelerată. Practic, reforma învățământului românesc s-a 
lansat în anul 1997 şi a fost gândită ca o reformă cuprinzătoare, 
comprehensivă, sistemică a învățământului, o reformă rapidă, 
neamânată, o reformă acum, concepută ca un ansamblu de șase 
categorii de măsuri, după cum urmează: 

1. Reforma curriculară și compatibihzarea europeană a 
curriculum-ului național, asigurarea competitivităţii învățământului 
românesc. 

2. Trecerea de la învăţarea reproductivă la cea creativă, prin 
rezolvare de probleme și relansarea cercetării științifice în 
universități. 

3. O nouă conexiune între şcoli, licee şi universităţi, pe de o 
parte, şi mediul lor înconjurător economic, administrativ şi cultural, pe 
de altă parte. 

4. Ameliorarea infrastructurii și conectarea la comunicațiile 
electronice ale lumii de astăzi. 

5. Reforma managementului școlar și academic prin 
descentralizare şi crearea autonomiei instituționale a unităţilor de 
învățământ. 

6. Iniţierea unor forme avansate de cooperare internaţională. 

Analiza pedagogică a celor șase domenii asumate în reformă 
relevă cristalizarea unei strategii de reconstrucție în învățământ, 
necesară și imperativă în anii '90, pe de o parte, pentru a marca 


desprinderea învățământului nostru de modelul uniform și rigid al 
perioadei comuniste, iar, pe de altă parte, pentru a răspunde în mod 
adecvat la schimbările fără precedent pe care hi le rezervă viitorul. 
Opţiunea pentru o reformă sistemică se corelează cu principiul 
educaţiei globale şi permanente, care defineşte procesul curricular ca 
un întreg, ca un sistem dinamic şi complex, se inspiră din concepţia 
democratică a dreptului tuturor la educaţie şi vizează oferirea de 
răspunsuri pertinente la exigenţele societății contemporane. De 
asemenea, Opţiunea pentru o reformă neamânată și o reformă acum se 
legitimează şi prin decalajele şi  disparităţile din interiorul 
învățământului autohton (şcoala de la oraș şi școala de la sat, cerinţele 
de studiu și posibilitățile/nevoile elevilor, lipsa articulărilor dintre 
ciclurile şcolare etc.) și prin necesitatea imperioasă de modernizare a 
învățământului  (compatibilizare, mobilitate, proiecte comune, 
descentralizare managerială, reducerea supraîncărcării informaționale 
etc). 

Referindu-se la faptul că în lume se concep şi se experimentează 
reforme ale învățământului, Ministrul Educaţiei, profesorul universitar 
doctor Andrei Marga, afirma la sfârşitul anului 1997 că țara noastră 
are nevoie de „o reformă care încheie tranziția de la sistemul 
educațional autoritarist şi centralist la sistemul educaţional adecvat 
unei societăți bazate pe libertăți individuale, economice de piață, 
competiție a valorilor, stat de drept, puse pe direcţia integrării 
euro-atlantice, O reformă a încheierii tranziţiei și a compatibilității cu 
structuri și performanțe acceptate în spaţiul căruia dorim să-i 
aparținem” (A. Marga, 1998). 

În învățământul românesc, reforma  curriculară este 
fundamentată pe analize şi expertize interne şi internaționale și 
vizează să răspundă pertinent la așteptările și necesităţile 
educaţionale actuale şi de perspectivă ale societății românești și să 
contribuie semnificativ la compatibilizarea de ansamblu a acesteia cu 
structurile şi reperele europene contemporane. În principal, reforma 
de curriculum vizează filosofia  conceperii și proiectării 
curriculum-ului, metodologia curriculum-ului, regândirea planurilor 
de învățământ, a programelor şi a manualelor, compatibilizarea 
europeană a curriculum-ului național, integrarea experiențelor de 
învățare şi formare, astfel încât să se faciliteze formarea educaților 
pentru a răspunde exigențelor unor realități în schimbare: 


— Dezvoltarea unor structuri cognitive complexe şi a umor 
competenţe intelectuale funcționale și relevante pentru inserția 
profesională și socială; 

— Asigurarea disponibilității de a accepta schimbarea și noul, 
formarea şi dezvoltarea motivaţiei de a răspunde la nou, ca premise 
ale unei dezvoltări profesionale dezirabile, care să contribuie la 
dezvoltarea comunităţii naționale și locale; 

— Formarea şi dezvoltarea capacităților de inserție socială 
activă şi a unui sistem de valori şi atitudini necesare pentru 
participarea lor activă la viața unei societăți deschise și democratice, o 
societate a cunoaşterii și învăţării; 

— Formarea unor competenţe transversale care să le permită 
valorificarea achiziţiilor în abordarea cu succes a diverselor 
situaţii-problemă cu care se confruntă. 

Aşadar, reforma de curriculum nu înseamnă doar regândirea şi 
reelaborarea conținuturilor învățământului, respectiv a planurilor de 
învățământ, a programelor și a manualelor, întrupat curriculum-ul nu 
se suprapune peste conținutul învățământului; reforma curriculară are 
implicații mult mai profunde atât în planul teoriei, cât şi al practicii 
educaţionale, în ceea ce priveşte organizarea experienţelor de învăţare 
şi formare prin asigurarea interdependenţelor necesare între 
obiectivele educaționale, conținuturile învățământului, strategiile 
instructiv-educative şi strategiile de evaluare. 

În perspectiva educaţiei permanente, reforma de curriculum din 
România valorizează viziunea sistemică, holistică şi își propune sarcini 
extrem de complexe și de importante: 

să urmărească atingerea idealului educațional și promovarea 
valorilor pe care acesta le condensează; 

să țină cont de principiile generale de elaborare şi construcţie a 
curriculum-ului și să promoveze abordarea curriculară; 

să valorifice optim potenţialul de care dispun elevii, să le 
dezvolte motivaţia pentru studiu, receptivitatea față de nou, să le 
formeze o 

] atitudine corespunzătoare față de anumite situaţii de 
cunoaştere, să le dezvolte curajul de a acționa; 

să selecteze conținuturi relevante - în concordanţă cu cerințele 
actuale şi de perspectivă ale societăţii, dar și cu interesele și nevoile 
educaţionale ale individului și flexibile - deschise și permeabile la 


noile informaţii; 

să asigure coerenţa conținuturilor în plan diacronic şi sincronic, 
respectiv la nivelul disciplinelor de învățământ și al ciclurilor 
curriculare; 

să asigure integrarea conţinuturilor, respectiv abordările 
multidisciplinare, interdisciplinare şi transdisciplinare; 

să asigure operaționalitatea şi funcționalitatea achiziţiilor 
elevilor: cunoştinţe, abilități, capacităţi, competenţe etc; 

să evite supraîncărcarea informaţională şi să asigure 
descongestionarea conținuturilor învățământului prin selectarea 
atentă a acestora şi prin transferarea unor segmente de conținut 
dinspre perioada şcolarității spre postșcolaritate; 

să asigure descentralizarea curriculară, respectiv echilibrul 
optim între curriculum-ul nucleu și curriculum-ul la decizia școlii, prin 
creșterea ponderii acestuia din urmă pe măsura creșterii vârstei de 
şcolaritate. 

A 

j în perspectivă operaţională reforma curriculară românească a 
constat în proiectarea și implementarea unor schimbări la mai multe 
niveluri; 

elaborarea noului Curriculum Naţional; 

elaborarea de programe școlare pe discipline; 

elaborarea de manuale școlare alternative; 

reforma activităților didactice din sala de clasă. 

Pentru nivelurile primar și gimnazial, reforma învățământului a 
fost proiectată multidimensional și structurată pe următoarele 
componente: 

proiectarea şi dezvoltarea curriculum-ului, prin care s-a urmărit 
realizarea, evaluarea și aplicarea unui nou curriculum național, în 
concordanţă cu o concepție sistematic elaborată asupra planurilor de 
învățământ; 

formarea profesorilor, restructurarea sistemului de formare 
inițială a cadrelor didactice, perfecționarea cadrelor didactice în 
perspectiva introducerii noului curriculum și a noilor manuale școlare; 

examinare şi evaluare: îmbunătăţirea calităţii și obiectivităţii 
examinării şi evaluării în învățământul preuniversitar; 

diseminarea planurilor de învățământ şi a programelor şcolare 
şi crearea unei piețe a manualelor şcolare; 


elaborarea standardelor ocupaţionale, prin orientarea şi 
fundamentarea conținutului disciplinelor de pregătire tehnologică, a 
modalităților de testare şi evaluare, a programelor de pregătire 
practică; 

Îmbunătăţirea mecanismelor de finanţare şi de management ale 
învățământului. 

Reforma învățământului inițiată în România la nivel 
preuniversitar în decembrie 1997 înseamnă valorificarea și activarea 
sistemică şi sistematică a tuturor componentelor implicate în procesul 
curricular, astfel încât să se asigure compatibilizarea performanţelor 
educaționale şi sociale ale învățământului românesc cu cele ale 
sistemelor de învățământ contemporane, cu adevărat performante. 
Ministrul Educaţiei din acea perioadă - profesorul universitar doctor 
Andrei Marga - este personalitatea de care se leagă în cea mai mare 
măsură demersurile de concepere „proiectare şi implementare a 
reformei învățământului preuniversitar românesc graţie imprimării 
unei viziuni articulate raţional, coerente și unei dinamici remarcabile 
pârghiilor, mecanismelor, componentelor și etapelor reformei, pentru 
toate zonele şi nivelurile sistemului de învățământ. „Abordarea 
comprehensivă (a reformei - n.a.) s-a făcut de-abia sub mandatul 
ministrului Andrei Marga, care a reușit să imprime o viziune coerentă 
şi o dinamică remarcabilă mecanismelor și etapelor reformei |...] o 
articulare rațională a schimbărilor din toate palierele și zonele 
sistemului (de învățământ - n.a.)” (D. Georgescu, 1998). 

2. Repere strategice de elaborare a curriculum-ului 

Elaborarea - după 1994 - a noilor programe şcolare și a 
manualelor şcolare alternative a urmărit formarea treptată şi 
cristalizarea unei noi culturi curriculare, caracterizată prin 
următoarele dimensiuni: 

centrarea procesului de învățământ pe formarea capacităţilor, 
competenţelor și a atitudinilor şi articularea obiectivelor educaţionale 
urmărite cu conținuturile curriculare, cu tipurile de activități de 
învăţare şi cu modalităţile de evaluare; 

promovarea consecventă a unei noi logici didactice, care să 
transforme „şcoala centrată pe profesor” în „școala centrată pe elev”, 
centrarea actului educativ pe elev şi pe activitatea procesuală de 
învățare desfăşurată de acesta (şi nu pe cunoștințe), asigurarea 
caracterului activ şi interactiv al instruirii și dezvoltarea creativităţii 


elevilor; adoptarea unei viziuni inter și transdisciplinare în construirea 
curriculum-ului şcolar, astfel încât să se asigure corelaţiile și 
articulările necesare în interiorul disciplinelor (intradisciplinar), între 
discipline (interdisciplinar), precum şi conectarea şi reconectarea 
formării elevilor la particularitățile, nevoile și solicitările educaționale 
specifice ale comunităţii din care provin și la preocupările, interesele şi 
aptitudinile lor; 

posibilitatea realizării unor parcursuri școlare și educaţionale 
diferențiate şi individualizate, motivante pentru elevi şi favorizante 
pentru dezvoltarea şi împlinirea lor personală, prin flexibilizarea 
ofertei educaționale a școlii, respectiv prin structurarea unui 
învățământ pentru fiecare, pentru elevul concret și nu a unui 
învățământ unic și uniform pentru toți elevii; 

abordarea curriculum-ului în strânsă corelație cu problematica 
evaluării didactice, respectiv a evaluării performanţelor școlare ale 
elevilor, a certificării cunoştinţelor, competenţelor și atitudinilor, 
precum și cu problematica formării inițiale şi continue a cadrelor 
didactice şi a managerilor şcolari. 

Întemeierea reformei curriculare româneşti este asigurată de 
orientările de politică educațională, respectiv de un sistem de principii 
directoare care include două categorii (vezi tema „Produsele 
curriculare”): 

— Principii generale de politică educațională: principiul 
descentralizării curriculum-ului, principiul flexibilizării 
curriculum-ului, principiul descongestionării, principiul eficienţei, 
principiul compatibilizării cu standardele europene din învățământ; 

— Principii de elaborare a noilor Planuri-cadru de învățământ: 
principiul selecţiei şi ierarhizării culturale, principiul funcționalități, 
principiul coerenței (parcursului școlar), principiul egalității șanselor, 
principiul racordării la social. 

Pe de altă parte, la un nivel mai general și cu impact puternic 
pentru elaborarea filosofiei reformei curriculare şi pentru 
implementarea acesteia, s-au aflat premisele teoretice și 
epistemologice referitoare la natura cunoașterii şi, implicit, a 
cunoaşterii şcolare și a rolului educației în societatea contemporană, 
valorile fundamentale implicate în elaborarea politicilor educaționale, 
articularea şi coerenţa lor 

Cu valoare de elemente de orientare operaționale, în teoria 


curriculum-ului s-au formulat principii de elaborare a curriculum-ului 
şcolar, care alcătuiesc un sistem cu patru componente: 

a) Principii referitoare la curriculum în ansamblul său 

— Curriculum-ul trebuie să fie elaborat în conformitate cu 
idealul educaţional al școlii românești. 

— Curriculum-ul trebuie să respecte particularitățile de vârstă 
ale elevilor, precum şi principiile de psihologie a învăţării. 

— Curriculum-ul trebuie să ajute elevii să își descopere și să își 
valorifice la maximum disponibilitățile și potenţialul de care dispun. 

— Curriculum-ul trebuie să stimuleze şi să dezvolte gândirea 
divergentă, critică şi creativă a elevilor. 

— Curriculum-ul trebuie să reflecte adecvat dinamica valorilor 
socio-culturale specifice unei societăți deschise şi democratice şi să 
contribuie la studierea şi prospectarea dinamicii sociale şi culturale a 
societății. 

b) Principii care se referă la activitatea de învăţare 

— Elevii adoptă stiluri, tehnici, procedee de învăţare diferite și 
înregistrează ritmuri de învățare di ferite. 

— Activitatea de învăţare are la bază eforturi intelectuale și 
motrice continue, implicare afectivă, (auto) motivaţie și autodisciplină. 

— Învăţarea se poate realiza în cadrul activităţilor individuale şi 
de grup. 

— Activitatea de învățare își propune formarea şi dezvoltarea 
de capacităţi, competenţe, abilităţi, atitudini, comportamente, conduite 
etc. Și însușirea de cunoștințe. 

— La baza activităţii de învăţare să stea interesele și nevoile 
educaţionale ale elevilor, pentru a se contribui eficient la dezvoltarea 
personalităţii lor şi la integrarea lor activă în viața socială și 
profesională. 

c) Principii care se referă la activitatea de predare 

— Cadrele didactice să propună situații de învăţare diverse şi 
eficiente, care să permită atingerea obiectivelor instructiv-educative 
urmărite. 

— Activitatea de predare să stimuleze și să susțină nfrrtivația 
elevilor pentru învățarea continuă, permanentă. 

— Cadrele didactice să descopere şi să dezvolte aptitudinile 
elevilor, să răspundă intereselor şi nevoilor lor educaţionale. 

— Activitatea de predare presupune nu numai transmiterea de 


cunoștințe, ci şi formarea de competenţe, comportamente, atitudini, 
conduite etc. 

— Activitatea de predare să dea posibilitatea elevilor să 
realizeze transferuri de cunoștințe şi de competenţe, în maniere intraşi 
interdisciplinare. 

— Activitatea de predare să se deruleze în contexte 
educaţionale care să realizeze, cât mai strâns, legătura dintre 
activitatea instructiv-educativă din şcoală și viața cotidiană. 

d) Principii care se referă la activitatea de evaluare 

— Activitatea de evaluare didactică reprezintă o dimensiune 
esențială a procesului curricular şi o practică sistematică în sala de 
clasă. 

— Evaluarea didactică trebuie să se realizeze prin valorificarea 
unor strategii de evaluare flexibile, respectiv a unor metode, tehnici şi 
procedee de evaluare diverse, adecvate contextelor educaționale. 

— Evaluarea didactică trebuie să reprezinte un proces formativ 
şi reglator, care informează agenţii educaționali în legătură cu calitatea 
şi rezultatele activităţii instructiv-educative. 

— Evaluarea didactică trebuie să îi sprijine pe elevi să realizeze 
o autoevaluare corectă și să îşi optimizeze permanent rezultatele 
şcolare. 

— Evaluarea didactică se fundamentează pe standarde 
curriculare de performanţă, orientate spre ceea ce va fi elevul capabil 
să realizeze la finalizarea parcursului său școlar și la intrarea în viața 
socială. 

Valorificându-se  consideraţiile  principiale enumerate, în 
elaborarea liniilor şi a opţiunilor strategice ale reformei curriculare 
româneşti s-a urmărit asigurarea compatibilității cu proiecţiile pentru 
secolul al XXI-lea, în principal, valorificându-se următoarele repere 
strategice fundamentale de construire a curriculum-ului: 

1) raportarea la dinamica și nevoile actuale ale sistemului de 
învățământ românesc, dar mai ales la finalitățile de perspectivă ale 
acestuia, configurate de evoluţiile înregistrate la nivelul societăţii şi 
consemnate în diverse documente de politică educațională; 

2) raportarea la tendinţele actuale şi la criteriile internaționale 
general-acceptate în domeniul reformelor curriculare; 

3) raportarea la tradiţiile autentice și valoroase și la unele 
elemente ale sistemului românesc de învățământ, care corespund 


pertinent din punctul de vedere al reformei curriculare aflate în 
derulare. 

Ca repere strategice specifice demersurilor de elaborare a 
programelor şcolare românești, se pot aminti: 

1) nivelul, configuraţia, varietatea și complexitatea intereselor 
educaționale ale elevilor; 

2) dinamica  multiplicării permanente a domeniilor de 
cunoaștere; 

3) exigenţele care se impun pentru demersurile de formare și 
modelare a personalităţii elevilor într-o lume aflată în schimbare. 

Curriculum-ul Naţional din România a fost elaborat ca urmare a 
unei activități intense de conceptualizare, de legiferare și de 
implementare a unor opţiuni curriculare care au avut în vedere 
necesitatea asigurării caracterului omogen al parcursului şcolar, 
respectiv coerenţa întregii construcții curriculare. 

Conceput în acord cu filosofia reformei învățământului 
românesc, Curriculum-ul Naţional a fost elaborat astfel încât să inducă 
o schimbare de tip democratic a practicilor educative din şcoală, în 
sensul accentuării individualizării demersurilor de învăţare ale 
elevilor, până la luarea în considerare a opţiunilor elevilor şi părinților 
în alcătuirea programului şcolar. Procesul de elaborare a noului 
curriculum a fost guvernat de următorul ansamblu de standarde de 
sistem: 

adecvarea curriculum-ului în ansamblul său la contextul 
socio-cultural naţional și internațional actual; 

permeabilitatea curriculum-ului național față de evoluţiile în 
domeniu înregistrate pe plan internațional; 

coerenţa, asigurată la nivelul relaţiei dintre curriculum și 
finalitățile sistemului de învățământ, precum și la nivelul diferitelor 
componente intrinsece ale sale, între care este necesar să se 
stabilească o complementaritate organică; 

pertinența curriculum-ului în raport cu obiectivele educaționale 
urmărite, cu conținuturile și cu ariile curriculare; 

articularea optimă a etapelor procesului curricular considerat 
în ansamblul său: proiectare, elaborare, aplicare/implementare, 
monitorizare, evaluare, revizuire permanentă; 

transparenţa curriculum-ului pentru toţi agenţii educaționali 
implicați. 


Experiența în domeniul reformei învățământului românesc 
acumulată până în prezent permite detașarea unor criterii generale 
pentru  relevanța și coerenţa funcțională și metodologică a 
curriculum-ului: 

— Centrarea curriculum-ului pe obiective care să urmărească 
formarea de capacități, competenţe și atitudini; 

— Construirea explicită a unei paradigme educaţionale 
adecvate la nivelul fiecărei discipline de studiu; 

— Asigurarea unui nivel mediu de generalitate și de 
complexitate a obiectivelor cadru și de referință şi a standardelor 
curriculare de performanţă; 

— Proiectarea unor variante de activităţi de învăţare centrate 
pe elev, care să îl activizeze pe acesta și să asigure atingerea 
obiectivelor şi a standardelor propuse; 

— Selectarea științifică a unor conținuturi semnificative, 
relevante pentru formarea şi modelarea personalității elevului; 

— Contribuția la dezvoltarea personală, individuală 
concordantă cu cerințele unei societăți a cunoaşterii, a unei societăți 
bazate pe respectul pentru ființa umană. 

3. Reforma conținuturilor - componentă a reformei curriculare 

Conceptul complex de „curriculum”, grație dimensiunilor sale 
structurală și operațională, conferă reformei conținuturilor (vezi tema 
„Conținutul învățământului - vector al curriculum-ului”) dinamism, 
deschidere și globalitate, urmărind asigurarea interdependențelor 
sistemice fireşti dintre componentele structurale afle programelor 
educaționale: plan de învățământ, programă școlară, manuale şcolare, 
strategiile de instruire, resursele metodologice, resursele materiale, 
strategiile de evaluare. 

Reforma conținuturilor învățământului valorifică în mare 
măsură două concepte moderne în educație: „abordarea sistemică” şi 
„curriculum-ul”, răspunzând la noile finalități educaţionale prin 
generarea unor transformări educaționale structural-sistemice. Astfel, 
reforma conţinuturilor învățământului este strâns corelată cu 
metodologia elaborării curriculum-ului, demers care, în viziunea lui L. 
D'Hainaut (coord., 1981, p. 108), trebuie să debuteze cu „o analiză a 
politicii educaţiei și a valorilor ei”. 

Elaborarea curriculum-ului şi, implicit, a conținuturilor 
curriculare presupune, pe de o parte, traducerea în termeni 


operaționali a  finalităților macrostructurale ale sistemului de 
învățământ, iar, pe de altă parte, a cerinţelor psihologice și pedagogice 
ale învăţării, care fundamentează modelarea personalității elevului 
sub influenţa intervențiilor formative și informative. Trebuie, însă, să 
subliniem că modificarea conţinutului instruirii nu atrage după sine în 
mod automat reformarea planurilor de învățământ și a programelor 
şcolare; de asemenea, a devenit evident că introducerea de noi 
conținuturi curriculare nu se poate realiza în manieră aditivă, 
cumulativă, exclusiv lineară, ci, dimpotrivă, prin regândirea şi 
remanierea lor în viziune sistemică, astfel încât să se asigure coerenţa 
şi logica lor internă și, totodată, descongestionarea care este posibilă. 
„Criteriul valoric priveşte nivelul „competenţei informaţiei”, care poate 
fi definit prin două coordonate esenţiale: (a) conţinutul (re) proiectat 
în virtutea faptului că orice informaţie nouă se bazează pe o informaţie 
anterioară; (b) forma dezvoltată corespunzător „nevoilor şi intereselor 
subiectului? și cunoștințelor active stăpânite şi valorificate de acesta”. 
(L. D'Hainaut, coord... 1981, p. 11; 

La rândul lor, informațiile stimulează reforma curriculară grație 
corelării accentuate a conținutului instruirii cu metodologiile selectate 
în funcție de criterii strategice generale, care (restructurează în 
permanenţă acțiunile educaţionale în scopul optimizării lor. În termeni 
pragmatici, reforma curriculară impune o „nouă metodologie în 
conceperea conținuturilor învățământului de mâine” (G. Văideanu, 
1988, p. 167), un învățământ care „va trebui să aleagă & între 
tradiționalism şi orientare progresivă, între (creşteri incoerente și 
coerenţă, între dezechilibrarea şi sufocarea programelor şi sinteze 
reușite, între instabilitate sau echivoc şi continuitate în schimbare” 
(idem, p. 163). În viziunea autorului menţionat, o nouă metodologie de 
concepere a conținuturilor ar trebui să se caracterizeze prin: 
globalitate în raport cu sursele conținutului învățământului; coerenţă - 
conferită de relația dintre conținuturi, pe de o parte, şi, pe de altă 
parte, finalitățile educaționale și principiile de bază implicate în 
activitatea de proiectare; echilibru - conferit de particularitățile 
procesului curricular global și coerent, care contribuie la optimizarea 
proceselor de învățare, la asigurarea caracterului sistematic al 
învățării şi al progresului școlar. 

4. Documente de referință pentru politica educațională în 
domeniul curriculum-ului 


Principalele opţiuni ale reformei curriculare în învățământul 
primar și gimnazial au fost definite, într-o formă preliminară, în Cartea 
albă a reformei învățământului românesc (1994), precum şi în 
documentele Proiectului de reformă a învățământului preuniversitar 
(Education Reform Project - R0-3742), încheiate şi ratificate printr-o 
înţelegere între Guvernul României și Banca Mondială, privind 
acordarea unui împrumut în vederea implementării acestei reforme. 

Ulterior, un rol determinant în clarificarea și definirea 
opţiunilor în cauză l-au avut documentele de politică educaţională în 
domeniul curriculumului, publicate la finele anilor '90 - Curriculum 
Naţional. Cadru de referință pentru învățământul obligatoriu (1998) și 
Curriculum Naţional. Planul-cadru de învățământ (1998). 

5. Impactul reformei de curriculum în învățământul obligatoriu 

Cu certitudine, demararea reformei comprehensive a 
învățământului și elaborarea noului curriculum au reprezentat acțiuni 
de referință în societatea românească a anilor 1997 şi 2000 şi au 
marcat cu totul semnificativ evoluţia sistemului educațional românesc. 

O radiografie a stadiului implementării reformei curriculare şi a 
impactului acesteia în învățământul primar și gimnazial (respectiv în 
învățământul obligatoriu sau de baza) a fost realizată în contextul unei 
cercetări pedagogice derulate între 1999 și 2000. Cercetarea este 
descrisă  comprehensiv (proiectare, realizare, instrumente de 
cercetare, rezultate, analize calitative și cantitative, concluzii şi 
recomandări educaţionale) în lucrarea Reformă şi continuitate în 
curriculumul învățământului obligatoriu, coordonator prof. univ. dr. 
Lazăr Vlăsceanu, grup de coordonare: prof. univ. dr. Adrian Neculau, 
prof. univ. dr. Adrian Miroiu, prof. univ. dr. loan Mărginean, apărută în 
2001, la București, elaborată sub egida Ministerului Educaţiei și 
Cercetării, a Consiliului Naţional pentru Curriculum şi a Centrului 
Educaţia 2000 +, precum și în lucrarea Școala la răscruce. Schimbare și 
continuitate în curriculum-ul învățământului obligatoriu, coordonator 
prof. univ. dr. Lazăr Vlăsceanu, elaborată sub egida Centrului Educaţia 
2000 +, Bucureşti. 

Reforma de curriculum din România a avut ca rezultate 
strategice majore următoarele: a a generat o mișcare inovativă care 
include o mare parte din personalul didactic şi care se bazează pe noi 
planuri de învățământ, pe noi programe şcolare, unice la nivel naţional, 
pe manuale alternative cu caliciți superioare din punctul de vedere al 


potenţialului pedagogic de stimulare a elevilor pentru activitatea de 
învăţare şi de autoînvățare; practic, învățământul a foredefinit ca 
proces activ, interactiv și centrat pe elev și pe activitatea de învățare şi 
de formare a acestuia; 

a indus o nouă logică didactică menită a transforma „şcoala 
profesorului” în „școală a elevului”; profesorul are libertatea și 
responsabilitatea acțiunilor de organizare a programelor de învăţare 
ale elevului şi de construire a unor situaţii de învăţare diverse; 
rezultatele şcolare obținute confirmă sau infirmă eficiența 
demersurilor didactice; 

a consacrat un nou „cod curricular”, care a fost asimilat de o 
„masă critică” a personalului didactic, ceea ce a făcut reforma 
ireversibilă şi a impus continuitatea - însoţită de inevitabile 
îmbunătăţiri - ca reprezentând calea de urmat în viitoarele opțiuni de 
politică educaţională. 

Alături de aceste rezultate strategice majore, sunt demne de 
menționat următoarele rezultate și aspecte pozitive, legate de 
dimensiunea operaţională a realizării reformei de curriculum: 

elaborarea de texte şi documente teoretice de conceptualizare 
în domeniul curriculum-ului de către specialiști de la Institutul de 
Științe ale Educaţiei; 

elaborarea unui Curriculum Naţional coerent şi unitar, prin 
adoptarea unor principii şi modele valide de elaborare a 
curriculum-ului, care  valorizează obiectivele educaționale în 
selectarea elementelor de conţinut și în asigurarea coerenţei 
orizontale şi verticale a curriculum-ului; Noul Curriculum Naţional 
reprezintă una din principalele opere intelectuale ale deceniului (A. 
Marga, 2007, p. 49); 

descentralizarea parțială a curriculum-ului prin asigurarea 
dinamicii între Curriculum-ul Naţional (central), recomandat de 
Minister, și curriculum-ul la decizia şcolii, segment care este elaborat 
la nivelul unităţilor școlare; 

acordarea unei mai mari libertăți și autonomii de decizie 
curriculară şcolilor (care sunt mai aproape de nevoile educaționale ale 
elevilor şi care sunt capabile să adapteze mai eficient conținuturile la 
acestea) prin asigurarea dinamicii dintre segmentele obligatorii 
(trunchiul comun) și cele opţional elective ale curriculum-ului, în 
sensul creşterii substanţiale a ponderii celor din urmă în vederea 


asigurării parcursurilor individuale de învăţare, prin oferirea 
oportunității ca elevii să își aleagă propriile trasee educaţionale; 

elaborarea de noi planuri de învățământ, de noi programe 
şcolare unice la nivel naţional şi de manuale școlare alternative pentru 
întreg parcursul școlar, respectiv de la clasa I la clasa a XII-a; 

trecerea - prin intermendiul noului curriculum - de la 
programele școlare tradiționale centrate aproape exclusiv pe 
acumularea de informaţie spre o proiectare curriculară de tip dinamic 
şi deschis, care valorizează un model centrat pe competenţe; acesta 
din urmă va viza formarea şi dezvoltarea unor capacități şi competenţe 
intelectuale şi acţionale funcționale, a unui univers atitudinal și 
motivațional profund, precum şi a unui tip complex de cunoaştere și 
formare, care vor asigura, grație complementarităţii, adaptarea activă 
şi flexibilă a tinerilor la exigenţele mereu în schimbare ale societății; 

degajarea materiei de studiu, reducerea supraîncărcării 
informaţionale, accentuarea componentei de profunzime în 
defavoarea celei de extensiune și creşterea, în acest fel, a 
productivităţii curriculum-ului; 

asigurarea coerenţței orizontale dintre diversele curricula pe 
discipline; 

asigurarea unei mai mari coerenţe inter și transdisciplinare 
între curricula diverselor discipline; 

eliminarea inconsecvenţelor ştiinţifice - pedagogice, didactice și 
de specialitate; 

Introducerea în curriculum-ul învățământului obligatoriu - ca 
elemente de concepţie noi - a activităților de învăţare, care au un rol în 
orientarea demersurilor didactice spre centrarea acestora pe elev; 

Instaurarea unei noi structurări a anului școlar şi academic; 

fundamentarea științifică a evaluării didactice (inclusiv prin 
elaborarea standardelor de performanţă şcolară și universitară) şi a 
evaluării instituționale; 

formarea viitorilor conceptori de curriculum, inclusiv a cadrelor 
didactice implicate în structurile de elaborare a noului curriculum; 

revizuirea sistemelor de pregătire inițială și de formare 
continuă a cadrelor didactice; 

reorganizarea rețetei şcolare; 

crearea noii interacțiuni învățământ - mediu înconjurător 
economic și social; 


Implicarea familiei în stabilirea proiectului școlii; 

ameliorarea infrastructurii şi conectarea la tehnologiile 
informaţionale, realizarea de investiţii locale în unităţile școlare; 

relansarea învățământului rural. 

Mișcarea inovaţi vă inițiată în anul 1997 a favorizat punerea 
cadrelor didactice, a catedrelor, a şcolilor, a părinţilor și a comunităţii 
în fața limitelor habitusurilor educaţionale vechi, însă schimbările 
prefigurate și rezultatele ce abia prindeau contur au fost stopate, în 
mod total nejustificat, imediat după anul 2000. 

Date fiind noutăţile extrem de semnificative atrase de această 
mişcare inovativă în educație, lipsa totală de cultură curriculară și de 
experiență românească în materie de curriculum, nu este deloc de 
mirare că au apărut controverse, neînțelegeri şi greutăți pe durata 
elaborării programelor cadru și a segmentelor de curriculum școlar. 
Amintim câteva disfuncţii şi nerealizări, caracteristice perioadei 
reformei curriculare din România, respectiv perioadei anilor 1997 - 
2000: 

— Limite în promovarea și mediatizarea corectă a programului 
de reformă; 

—  Inadecvarea suficientă a ritmului schimbărilor la 
posibilitățile locale reale de conceptualizare a reformei și a 
implicaţiilor acesteia, ceea ce a generat insuficiența sau chiar lipsa 
demersurilor de pregătire a cadrelor didactice pentru a recepta și 
accepta reforma în cunoştinţă de cauză și inexistența unui cadru 
funcțional de diseminare a ideilor reformatoare, a reglementărilor și 
documentelor curriculare, a rezultatelor obţinute; 

— Dificultăţile de asimilare a codului curricular, a limbajului 
specific domeniului curriculum-ului, care au determinat dificultăţi de 
conceptualizare, de gândire, de aplicație, de operaţionalizare în 
manieră sistemică; 

— Insuficienta pregătire și mediatizare a  filosofiei/de 
structurare a noilor programe școlare, înainte de introducerea în 
sistem a noilor inanuale școlare (demers perceput, adesea, ca fiind 
unul tehnicist, rigid, lipsit de substanță); 

—  Inexistența unei interdependenţe între componentele 
reformei: curriculum - formare - și perfecționare - evaluare - 
management - descentralizare; 

— Programele pentru învățământul primar au rămas centrate 


pe conţinuturi şi nu pe obiective, aşa cum reiese din intențiile 
formulate în notele de prezentare; modalităţile de operaţionalizare a 
temelor impun menţinerea atenţiei cadrului didactic pe transmiterea 
de informaţii şi nu pe formarea de capacități și competenţe; 

— Unele obiective se mențin în zona declarativă, neputând fi 
transpuse în „ținte de atins” şi nici evaluate; 

— Ruptura conceptuală (pedagogică şi didactică) dintre 
documentele curriculare specifice învățământului primar și celui 
gimnazial; 

— Insuficienta articulare a programelor din învățământul 
primar pe orizontală, în cadrul aceleiași clase, şi pe verticală, vizând 
evoluţia disciplinei de la clasa I la clasa a IV-a și slaba lor articulare cu 
segmentul preşcolar şi cu cel gimnazial; 

— Confuziile în implementarea curriculum-ului local, care este, 
mai degrabă, la decizia comunităţii, a mediului economic şi social aflat 
în proximitate și a celui la decizia școlii, care în mod greșit a fost 
înțeles ca fiind elaborat şi asumat exclusiv de către școală. 

Disfuncţiile la care ne-am referit au fost cauzate, printre altele, 
de următoarele realități educaționale: 

— Lipsa unei coordonări ferme - realizate de către structurile 
instituționale și persoanele abilitate în acest sens - a activității de 
elaborare  curriculară desfășurate la diverse niveluri, aceasta 
fundamentându-se de cele mai multe ori pe viziunea personală a 
coordonatorilor grupurilor de lucru; 

— Lipsa unui sistem organizat științific de formare iniţială și 
continuă a conceptorilor de curriculum și a celor implicaţi în realizarea 
curriculum-ului; insuficienta colaborare profesională a conceptorilor 
de curriculum; 

— Prevalarea - la unii dintre componenții grupurilor de lucru - 
a interesului centrat excesiv pe conținuturile disciplinei; 

—  Incompatibilitatea conceptuală și managerială dintre 
conceptorii de curriculum care elaborau efectiv curricula pe discipline 
în cadrul Proiectului cofinanţat de Guvernul României și de Banca 
Mondială (Grupurile de lucru, Comisiile de coordonare, Consiliul 
Naţional pentru Curriculum) şi decidenţii care aprobau aceste 
curricula (Președintele şi membrii Comisiilor naţionale pe discipline). 

În ciuda acestor disfuncţii și neîmplinări, reforma curriculară 
din România rămâne o sursă permanentă de reflecţii, de confruntare 


de idei, de dezbateri, propuneri şi contradicții pentru educaţia din 
România și, totodată, o sursă de maximă relevanţă pentru construirea 
de experiențe educaţionale benefice şi constructive, care să creeze 
premisele continuării inovaţiilor în sistemul educațional. 

Esenţializarea şi explicitarea conţinutului prin intermediul 

unor organizatori cognitivi/scheme: 

Relaţii între Cercetarea pedagogică, inovaţia şi reforma în 
educaţie 

Cercetarea în educaţie 

Explicarea şi înțelegerea activității educaționale 

Prospectarea educaţiei 

Ameliorarea și optimizarea activităților educaţionale 

Producerea de schimbări şi înnoiţi în educaţie 

Producerea de inovaţii în educaţie 

Generalizarea practicilor educative pozitive 

Realizarea reformei educaţionale (inovaţie macroeducaţională) 

Sarcini de reflecţie şi exerciții aplicative: 

(1) Analizaţi următorul citat: „În cazul în care nu redeschidem 
neîntârziat dezbaterea asupra reformei şi nu dăm semne clare ale 
reformei efective, vechile abordări şi structuri ne vor cotropi [...] 
învățământul este mai mult decât o prioritate națională, [el este] o 
problemă a celor mai mulți dintre cetăţeni, elevi, studenți, profesori, 
părinţi, beneficiari şi [este] o problemă de a cărei rezolvare depinde 
reforma cuprinzătoare a societății românești” (A. Marga, 1998 a). 

Analizaţi și argumentaţi următoarele aserţiuni: 

1. „O reformă a educaţiei sau a curriculum-ului este în mod 
frecvent consecința necesară a unui proiect de reformă globală a 
societăţii [...] în alte situaţii, reforma educaţiei contribuie la realizarea 
unui anumit proiect (economic, profesional) sau, odată pusă în 
aplicare, are influenţe importante asupra altor sectoare şi structuri ale 
societății”. (D'Hainaut, L. coord., 1981, p. 46) 

2. „O reformă a educaţiei este o contribuţie directă şi 
indispensabilă la dezvoltarea societăţii [...]” (ibidem, 1981, p. 46) 

3. „Structurile necesare unei reforme școlare depășesc cadrul 
sistemului de educație”. (ibidem, p. 46) 

(3) Os a Analizaţi următorul citat: 

„Prin atacarea structurii de adaptare internă, unde se află 
«zonele critice în integrarea sistemului», reforma determină 


regândirea raporturilor pedagogice dintre nivelurile și treptele de 
şcolaritate, dintre acestea şi conținuturile proiectate, dintre 
conducerea managerială, de concepţie, şi cea administrativă, de 
execuţie, dintre oferta de instrucţie iniţială și cererea socială 
ulterioară. 

Reforma încearcă să rezolve astfel conflicte reale sau virtuale 
care apar la nivelurile structurii sistemului de învățământ - ca tot 
atâtea surse de dezechilibru pedagogic și social - între: 

(a) familie-şcoală; 

(b) profesori de diferite specialități, trepte, cicluri şcolare; 

(c) elevi-diplome; 

(d) grupul specialiștilor de la catedră-grupul administratorilor; 

(e) toţi «actorii educaţiei», în momentul repartizării resurselor”. 
(S. Cristea, 1994, p. 101) 

Exemplificaţi categoriile (a) - (e) cu conflicte reale sau virtuale 
şi propuneţi soluţii pentru depăşirea acestora. 

(4) Explicaţi de ce o reformă a învățământului promovează o 
paradigmă a educaţiei, evidențiind schimbările calitative înregistrate 
la nivelul finalităților pedagogice macrostructurale, al proiectării unei 
noi structuri a sistemului de învățământ şi al proiectării didactice 
microstructurale (realizate la micronivel pedagogic). 

(5) Realizaţi un eseu reflexiv/Organizaţi o dezbatere pe tema 
Reformele educaționale și metalităţile, în care să evidențiați 
necesitatea schimbării de mentalitate a celor care sunt chemaţi să 
realizeze reforma curriculară în instituțiile de învățământ - de la 
mentalitatea de aşteptare pasivă la mentalitatea care favorizează 
acceptare activă şi critică, inițiativa personală, implicarea proprie şi 
competiţia. 

(6) Identificați recomandarea pedagogică pe care o sugerează 
următorul citat: 

„Reforma «curriculară» asigură astfel, integral, «competența 
informaţiei», care dobândeşte valențe formative suplimentare prin 
raportarea permanentă a conținutului la obiective și la metodă, 
precum și la sistemul de evaluare” (S. Cristea, 1994, p. 115). 

(7) f când devine o reformă curriculară realitate pedagogică și 
socială? Dar o reformă educaţională? 

(8)? O 

Reflectaţi la necesitatea realizării reformei curriculare la 


micronivel pedagogic.  Identificaţi implicațiile la nivelul 
managementului şcolar, referindu-vă inclusiv la responsabilitățile şi 
libertățile profesionale ale cadrului didactic, precum şi la (auto 
perfecționarea acestuia. 

(9), Explicați de ce procesul de reformă a curriculum-ului este 
continuu: 

„Fie că este vorba de pregătirea încredințată de către oamenii 
politici cercetătorilor, fie că este vorba de adaptarea conținuturilor, 
încredințată celor ce educă, reforma curriculum-ului constituie o 
activitate continuă” (D'Hainaut, L. coord., 1981, p. 47). 

Dați o definiție a conceptului de „cultură curriculară” și 
analizați-l, referindu-vă la adoptarea accepțiunii procesuale a 
conceptului de curriculum în teoria și practica educației şi în reforma 
curriculară. 

O.e mt 

(11) Reflectaţi la faptul că în sistemul de învățământ românesc 
primele elemente ale culturii curriculare au apărut după anul 1990, 
când a început să fie utilizat conceptul de „curriculum”, precum și la 
modul în care s-a dezvoltat cultura curriculară odată cu lansarea 
reformei comprehensive, cuprinzătoare a învățământului românesc. 

(12)  Identificaţi o  situație-problemă în demersurile de 
reformare curriculară. 

Identificați posibile soluţii, formulațţi criterii pentru analiza 
soluţiilor, evaluaţi-le pertinenţa și propuneţi o decizie de politică 
educațională. 

(13) Noul Curriculum Naţional se adresează unor elevi care se 
vor integra în viața socială şi profesională în anii următori, când 
condiţiile culturale, economice, sociale și politice vor fi schimbate. 
Enumeraţi cele mai importante schimbări care se prefigurează la nivel 
cultural şi economic, pe plan intern și internaţional și implicaţiile lor la 
nivelul conceperii curriculum-ului şcolar şi universitar. 

(W) e Reforma curriculară din România a valorificat - ca 
modalitate de particularizare a ofertei educaționale la cerințele locale 
şi la potenţialul real al fiecărei clase de elevi - manualele școlare 
alternative. Arătaţi care sunt pârghiile pedagogice prin intermediul 
cărora manualele alternative asigură această funcție. 

(15) i, /jf Explicaţi de ce conceptul de „curriculum” este supus, 
în permanenţă, unui demers de precizare, nuanţare, extindere a ariei 


sale semantice, ca urmare a concluziilor din domeniile practicii 
curriculare, al cercetării curriculum-ului şi al reformei curriculare. 

Sugestii pentru luarea notiţelor: 

Organizaţi-vă studiul temej & în manieră sistemică, porpind de 
la osserie de concepte și sintagme-cheie corelat-cu tema discutmi. 
Stabiliţi/actorii favorizanţi şi frenatori, precum și sarcinile” și 
implicaţiile reformei curriculare romanești, atât la macronivel, cât şi la 
micronivel pedagogic. 

Analizați şi corelați principalele etape strategice parcurse - 
imediat după anul 1989 - la nivelul politicii educaționale românești. 

Exersaţi-vă atitudinea critică şi spiritul critic-reanzând o analiză 
critic-constructivă a rezultatelor pozitive ale aplicării noului 
Curriculum Naţional, dar şi a disfuncţiilor şi a 
nerealizărild-înregistra-Malorificați în această analiză propriile 
experiențe educaționale și propriile experiențe de învățare trăite& 
profesori, elevi, studenți, părinţi, cetățeni ş.a.m.d. 

Recomandări bibliografice pentru studiul individual: 

